
PREFAŢĂ 


*'*UOTfiC* 


în bibliotecile noastre există două ediții principale 
ale Existentei tragice: ediția princeps, din 1934, şi edi- 
tia numita, de autor definitivă, din 1968'-. între ele, pe 
lângă o coincidenta destul de largă a ideilor, există şi 
deosebiri semnificative. Astfel stând lucrurile, ediția de 
față nu este doar o reeditare a operei fundamentale a lui 
D. D. Roşea. Ea este, mai mult, o readucere la dispozi- 
tia cititorilor, avizaţi sau nu, a operei originare, negre- 
vată de operațiuni cosmetice şi chiar chirurgicale, de re- 
interpretare într-o direcție promarxistă si dezirabilă ani- 
lor '70. 


Textul ce urmează are în centrul lui ideea că D. D. Roş- 
ea a fost creatorul unui sistem original de filosofie, pe 
care vrea să îl circumscrie. El este rezultatul unui înde- 
lungat studiu al operei cunoscutului profesor al Univer- 
sitätii clujene şi al respectului sincer pe care îl am faţă 
de memoria sa. Are patru părți: 1) determinarea conți- 
nutului existenței tragice; 2) specificarea conştiinţei tra- 
gice; 3) compararea edițiilor din 1934 şi 1968 ale Existen- 
Lei tragice; 4) Un posibil portret îmbunătățit al lui 
D. D. Rosca. 

Titlul lucrării lui D. D. Roşea indică o relație aparent 
contradictorie. Aşa precum Descartes a legat Cogitas-uî, 
avană o anumită calitate, de sum, de altă calitate, tot 
astfel D. D. Roşea a pus în legătură existența cu tragicul 


' D. D.  Roşea, Existența tragică. Încercare de sinteză filo- 
sofică, Bucureşti. Fundația pentru literatură şi artă „Regele Ca- 
rol H", 1934. 

"D D. Rosen, Existența tragică. încercare de .sinteză filo- 
sofică, Ediţie definitiva, Bucureşti, Editura Ştiinţifică, 1968. 

(cu sens de conştiinţă zbuciumată  saujşi luptă plină de 
suferință). Studiul lucrării lui D. D.  Roşea sugerează ce- 
lui ce u stă în atenție o .concluzie elementară: cei doi 
termeni numiți în titlul ei Sunt, în ciuda naturii lor apa- 
rent diferite, strâns legaţi între ei nu printr-un carâmbul 
specidativ, ci printr-un al treilea termen, şi anume prin 
om, care deşi nu apare în titlu, e totuşi factorul decisiv. 
Existenţa avută în vedere de D. D. Roşea este existența 
tragică a omului, iar tragicul implicat de el este tragicul 
existenţei omului. în același timp, punerea lor în legătură 
conduce spre încă o concluzie: obiectivul existenței trece 
prin om în tragicul subiectiv, iar tragicul subiectiv trece 
prin om in existență obiectivă. Pare  nimerită în înțelege- 
rea acestor legături semnalarea, nu atât sau nu numai, 
a apelului la conceptul  hegelian de sinteză (sau viaţă), 
cât a asemănării între existenţa tragică a lui D. D. Rosea 
şi Dasein-wl lui Heidegger. 


Heidegger, în Sein und Zeirt, a înțeles prin Dasein 
ființa umană şi a sustinut că numai despre ea se poate 
spune că are sau că nu are o semnificaţie. Esenţa lui 
Dasein constă în existența lui. El este în mod esenţial 
propria lui posibilitate: doar el poate alege, poate în- 
vinge, poate pierde. în acelaşi timp Heidegger a consi- 
derat că existența poate fi identificată, printre altele, 
prin grijă (Sorge), concept având un conţinut apropiat de 
cuvântul  nelinişte, în mod repetat utilizat de D. D. Roşea 
în discursul lui despre tragic. 

Ideile lui D. D. Roşea despre existență sunt de natură 
idealist subiectivă, apreciere ce rezultă cu claritate din 
următoarea propoziție, ce mi sc pare categorică: „esenţa 
veritabilă şi totală a existenței este inteligibilă, este spi- 
rit”. Aceasta înseamnă că existenta nu este înțeleasă ca 
o realitate obiectivă de origine materială sau spirituală. 
Despre ea nu se poate vorbi în absența inteligibilității, 
care este o funcție şi o formă a spiritului. Altfel spus, 
existenta nu sc autodeterminä, nu îşi este sieşi suficientă, 
ci se constituie printr-un sens propriu naturii umane 
„animal rațional"), atribuit de om, şi anume prin cali- 
tatea de a fi inteligibilă, de a fi o lume ce poate fi cu- 
noscută si interpretată. 

Ideea legăturii determinative dintre inteligibilitate şi 


D. D. Rosea, Existența tragică, ed. 1934, p. 72 

existență reprezintă gândid inițial şi fundamental al în- 
tregii construcții filosofice a lui D. D. Roşea. Ea repre- 
zintă o intuiție primordială şi originală a  gânditorului 
nostru, desprinsă din centrul personalității lui. După cum 
se va vedea, inteligibilitatea este factorul ce nu numai 
că face posibilă existența, dar mai mult, îi condiționează 
decisiv formele ei de manifestare, până la stadiul de exis- 
fență tragică. 

Inteligibilitatea poate fi asemuită cu un far, alimen- 
tat atât cu energie intelectuală cât şi afectivă, ce lumi- 
nează o realitate cufundată în întuneric şi care, altfel, 
ar rămâne necunoscută şi nesemnificativă omului. Ea se 
manifestă în intensități diferite în funcție de formele 
pe care le îmbracă de calitatea şi de stadiul acestora. 
După cum rezultă din cele spuse de D. D. Rosea, pot fi 
identificate trei forme ale inteligibilitätii. Prima, aceea 
a descoperirii de fapte este proprie ştiinței pozitive. Ea 
se caracterizează prin aceea că spiritul ajunge la consta- 
tări în cadrul datelor experienței pe care le urmăreşte 
îndeaproape. Poate fi numită şi cunoaştere obiectivă. A 
doua formă este creaţia de valori relevante dezamăgirii 
existenței (religie, artă, morală). Ea duce constant spre 
atitudini, imperative, norme, judecăți de valoare. A treia 
formă este caracteristică filosofici (sau metafizicii) şi 
face posibilă atingerea punctului maxim de  inteligibilita- 
te. Ea presupune satisfacerea unor nevoi multiple, îm- 
părtăşite, în parte, cu mai midte domenii ale lumii va- 
lorilor. Mai întâi, este. vorba despre o atitudine moral- 
estetică în fața existenței ca totalitate, față de marele 
Tot, atitudine din care izvorăşte şi religia. Apoi, este 
nevoia de formă si întreg, ce poate fi găsită în artă. In 
Sfârşit, filosofia efectuează o ierarhie a formelor de exis- 
tentă, cumpänind, ca religia şi arta, ce este important 
şi ce nu este important. Dacă vrea să fie „spirit serios", 
filosoful se bazează în  cumpănirea domeniilor existenței 
mai ales pe un material de cercetare, în special furnizat 
de ştiinţă. Dar problema cursului inteligibilității ocupă 
un loc aparte în filosofia lui D. D. Roşea, structurändn- 
se în câteva stadii distincte. Tocmai de aceea trebuie să-i 
acordăm o atenție aparte. 

în primul stadiu al ei inteligibilitatea a avut drept 


referent o existență constituită dintr-un conglomerat di- 
fuz de stări şi relații. Mai întâi, ea a luat în atenție exis- 

tenta în mod total din perspectiva utilului. Acesta a 
fost cazid ştiinţei orientale. Ea a fost eminamente prac- 


tică: ,,observatii izolate, sugerate de probleme, de nevoi 
practice; constatări de natură pur empirică şi de valoare 
particulară“. Prin filosofia Eladei, inteligibilitatea a 


ajuns în situația să facă abstracție de utilul imediat. Gân- 
direa Eladei a scăpat de sub teroarea unei necesități 
Străine, exterioare, şi s-a oferit ca exteriorizare a unui 
imbold intern. 


D. D. Rosea a revenit, în Existenţa tragică, asupra 
gândirii eline din două puncte de vedere esenţiale. Mai 
întâi, a considerat că evoluția filosofici până in secolul 
XX a urmat în linii fundamentale modelul Eladei. în 
al doilea rând, el şi-a corectat opinia conform căreia gân- 
direa greacă antică, în direcţiile ei principale de afirmare, 
a fost expresia unei inteligibilitäti total gratuite. Efec- 
tuând o largă incursiune în istoria filosofici (din care a 
notat cu deosebire, numele lui Pascal, Descartes, Hume, 
Kant, Hegel, Sckopenhauer, Renan, Comte, Nietzsche), 
el a remarcat şi circumscris principalele poziții (sau 
teme) filosofice ale gândirii contemporane. Dar mai pre- 
sus de orice, D. D. Roşea a atras atenția asupra faptului 
că acestea, privite din perspectiva unei inteligibilitäti 
mânuită ferm în cadrele experienței, sunt marcate de 
concesii făcute utilului.  Ducându-şi ideea mai departe, 
filosoful clujean a evaluat tipul de existenţă bazată pe o 
inteligibilitate  părtinitoare parțial utilului spunându-i, 
semnificativ, existenţă confortabilă. Totodată acest sta- 
diu poate fi înțeles ca exprimând prima parte a sistemu- 
lui filosofic al lui D. D. Rosea, influențat de metoda tria- 
dicä hegelianä şi anume teza (vezi schema alăturată). 


Poziţiile identificate de D. D. Roşea în cadrele exis- 
tentei confortabile sunt următoarele: ideea cunoaşterii 
integrale, mitul rationalitätii integrale si postulatul ar- 
moniei între natură şi civilizație. Analiza fiecăreia din 
perspectiva inteligibilității, bazată consecvent pe cea 
mai obiectivă dintre formele de cunoaştere, adică pe cea 
ştiinţifică, i-a permis filosofului clujean să le considere 
ca nefiind fundate pe experienţă. Lor, el le-a opus si- 
metric, documentat, logic şi foarte convingător, alte pozi- 


' D. D. Roşea, Introducere în istoria filosofiei eline, „Tara 
Bărsei", Anul III, No. 4, Iulie—August, 1931, p. 357. 

ti, ce fac, în ansamblul lor, trecerea la un alt tip de exis- 
tență, şi anume la existența nonconfortabilă sau, altfel 
spus, la antiteză. Este vorba despre următoarele  idei' 
cunoaşterea este partiala si relativă, existența este rațio- 
nală şi iraţională şi, în sfârşit, între natură şi civilizație 
există o continuă  dizarmonie. 


Conglomerat de 
contradicții, de- 
concertant şi ne- 

Etapa ultimă a existenței în sistemul filosofic al lui 
D. D. Rosea este existența tragică. Ea este rodul pro- 
iectării asupra existenței a  inteligibilității de tip  conşti- 
ință tragică. Pe această cale existența apare ca un con- 
glomerat de contradicții, deconcertant si nesigur, mar- 
când puternic condiția omului, aflată de acum în margi- 
nile nesigurantei, zbuciumului şi suferinței, dar nedezer- 
tând în lamentări, pasivitate, pesimism si aspirație către 
imposibil. Această etapă a mersului existenței poate fi 
echivalată cu o sinteză care mai mult adânceşte decât 
împacă opoziția dintre existența noncorfortabilă şi exis- 
tenta confortabilă. Dar, pentru a şti ce înseamnă cu ade- 
värat existența tragică, trebuie să determinăm conceptul 
de conştiinţă tragică. 


La temelia conştiinţei tragice se află dublul caracter 
al existenței. El se exprimă printr-o suită de elemente 
antinomice: 


inteligibil —  neinteligibil 
rezonabil — absurd 

cu sens —- fără sens 
rațional — întâmplător 
bun — rău 

valoare — nonvaloare 
spirit — natură oarbă 
adevăr —  neadevär 
dreptate — nedreptate 
etc. 


Despre aceste elemente pot fi spuse câteva lucruri esenr. 


tiale: 1) Ele sunt deopotrivă de reale; 2) Sortii de iz- 
bândă a celor aflate la un pol sunt cel putin egali celor 
ce se găsesc la celălalt pol; 3) înfrângerea şi dispariția 
lor totală este tot atât de posibilă ca şi victoria lor fina- 
lă; 4) Poate nu va exista o victorie finală de nici o parte, 
niciodată; 5) Forțele antagoniste e posibil să se combată 

în eternitate. în fond, este vorba despre un conflict glo- 
bal între două direcții majore de afirmare a existenței în 
care se va decide soarta noastră ca fiinţe spirituale si 
destinele civilizaţiei create de noi. Este un conflict ce la 
forma unui spectacol tragic grandios, în care noi Suntem 
privitori şi totodată actori. 


Faţă de „figura dublă, figură de fanus, ce ne-o arată, 
constant, realitatea", ce sprijină, după cum am arătat, 
deconcertante şi nereconfortante concluzii, pot fi luate 
câteva atitudini fundamentale. Prima este  transgresarea 
ştiinţei pozitive, a raționalismului filosofic, a spiritualis- 
mului filosofic sau religos, conştienţi fiind că ceea ce 
afirmăm „nu vine din experiență, ci dintr-o anumită va- 
lorificare a ei". Respectiva atitudine constă în aceea că 
noi spunem „că realitatea trebuie să fie logică pentru că 
aşa dorim noi să fie, mânaţi de motive sufleteşti alogi- 
Geh Ea implică un optimism cuminte, generator de li- 
nişte sufletească şi motivații pentru acțiuni eficace. Dar 
nu şi pentru o stare sufletească indispensabilă marilor 
acțiuni. A doua atitudine, prin excelență pesimistă, sus- 
tine absurditatea absolută a existenței, în „substanța şi 
intențiile ei ultime"*. Din punctul ei de vedere rațiunea 
şi raționalitatea sunt aparente, iluzii derivate din instinc- 
tele de conservare. Ca reprezentanți ai ei, D. D. Roşea 
îi menţionează pe Schopenhauer şi Nietzsche. L-am pu- 
tea include aici şi pe Emil Cioran, căruia i-a apărut; 
exact în acelaşi an cu Existenţa tragică (1934), cunoscuta 
sa lucrare intitulată sugestiv Pe culmile disperării. A 
treia atitudine este legată nemijlocit de conştiinţa tragică, 
concept ce deține un loc deosebit de important în filozofia 
lui D. D. Roşea. 


Această ultimă atitudine se leagă de dublul caracter 
al existenței şi se exprimă prin trei tipuri de fenomene 
corelate într-un lant determinativ: psihologice, filosofice 
şi actionale. Fenomenele psihologice încep cu apariția, 
unor sentimente (de ex. al mizeriei, al nedreptätii, al ris- 
cului suprem), continuă prin consolidarea lor în convin- 
geri (de ex. că lumea este mizerabilă şi nedreaptă) şi 
ajung, în sfârşit în stadiul de conştiinţă tragică. Vor- 


"D D. Roşea, Existenta tragică, ed. 1934, p 208 
” fbidem, p, 203. 
" Ibidem, p. 203. 
" -fbidem, p. 204. 

bind despre conținutul filosofic al acestei conştiinţe, 
D. D. Roşea acordă o atenție, cu totul deosebită, tensiu- 
nii sufleteşti şi nelinistii metafizice. 

Tensiunea sufletească, ce caracterizează conştiinţa tra- 
gică este, după părerea lui D. D. Roşea, „cea mai înaltă 
tensiune din câte poate atinge omul". O putem obține 
atunci când ne^am dat seama, lucid, de absoluta incerti- 
tudine în care ne găsim, în legătură cu opoziția dintre 
cele două clase de contrarii ale existenței, despre care am 
vorbit. Ea vine din convingerea fermă ce ne-o putem 
câştiga referitoare la „caracterul absolut problematic al 
vieții spirituale", la „caracterul de aventură şi miracol 
ce-i are civilizația şi valorile ei". Acolo unde lipseşte 
tensiunea sufletească mare nu se pot ivi nici personali- 
tätile spirituale puternice şi nici popoarele creatoare de 
valori originale. în acest caz nu se ajunge la momentul 
când neliniştea metafizică să înceapă să ne „umple stră- 
fundurile conştiinţei noastre”. Pentru a avea o dorință 
de progres autentic, omul trebuie să protesteze contra a 
ceea ce există: „E nevoie ca omul să aibă conştiinţa că 
îi lipseşte ceva, pentru ca să caute a depăşi starea de 


fapt”. Neliniştea metafizică este cea mai înaltă mani- 
festare a calității noastre de oameni. Fiind o raportare 
gratuită la existență, ea e un sentiment înrudit cu fio- 


rul estetic”, cel care îl trezesc operele de artă de înaltă 
calitate. 

Tensiunea sufletească mare şi neliniştea metafizică re- 
prezintă resorturi decisive ale efortului nostru, de fie- 
care clipă, de a produce destindere între conflictele , sim- 
tite adânc şi de a umple lipsuri simțite dureros şi lu- 
cid™. Ele sunt generatoare de acțiuni transformatoare 
şi hotărâtoare de destin în gradul cel mai înalt. Intrăm 
pe această cale în domeniul fenomenelor actionale prin 
care se exprimă conştiinţa tragică. 

Prin acțiunile mari, cele mai variate, noi reuşim să 
obținem o oarecare destindere a tensiunii sufleteşti şi a 
neliniştii metafizice. Mai mult, aceste acțiuni pot inter- 
veni cu rol creator, de reală noutate în existența Lumii. 


” Ibidem, p. 8. 

” Ibidem, p. 210. 
” Ibidem, p. 216. 
»- Ibidem, p. illfi. 
” Ibidem, p. 230. 

Rol hotărâtor în trei direcții: al destinului personal, al 
stării civilizației noastre şi chiar al existenței întregi à 
Universului. 

Prin fenomenele  actionale conştiinta tragică este su- 
pusă unui proces continuu de forjare, sporind în acelaşi 
timp umanul din noi. El se caracterizează prin: susține- 
rea sentimentului de creştere a puterii noastre, prin 
adâncirea nemăsurată a răspunderii, prin extinderea li- 
bertätii, prin sprijinirea sentimentului că viața este demnă 
de a fi trăită, prin recunoaşterea /aptului că natura nu 
mai e  sfätuitoarea  ascultătoare a  supremei  intelepciuni, 
ci un nivel al existenței ce trebuie mereu depăşit, 


Referindu-ne la destinderea obținută prin acțiunile 
mari trebuie să spunem că ea a fost considerată de D. D. 
Roşea fatal provizorie. Datorită caracteridui deconcer- 
tant al existenței „rezultatele parţiale sau totale ale tu- 
turor acțiunilor noastre îşi mențin absoluta incertitudi- 
nei" Existența opune permanent o rezistență mare 
şi oarecum dusmänoasä față de acțiunile noastre 
de a face bine, de a crea frumosul, de a descoperi ade- 
vănd. Din acest motiv, toate acțiunile întreprinse de noi 
par a fi aventuri pline de riscuri şi cu un sfârşit impre- 
vizibil. Nu e vorba doar de clipa care vine şi poate aduce 
bine neprevăzut, dar, în egală măsură, poate aduce şi 
rău. Se poate naşte o civilizație nouă, total inexplicabil 
şi neaşteptat, tot aşa precum poate dispărea iremediabil 
o civilizație existentă. 


A continua să acţionezi şi să lupti pentru bine, fru- 
mos şi adevăr fără să ai certitudinea că sträduinta si 
jertfa ta au într-adevăr un rost seamănă cu o atitudine 
eroică în faţa vieţii. Totodată, aşa ceva este imposibil de 
realizat în absența unor calități excepţionale, dintre care 
câteva sunt deosebite: starea de disponibilitate  neînce- 
tată plasticitatea sufletească şi tinerețea spirituală. Cei 
care posedă asemenea calități nu pot fi alții decât oa- 
menii mari, ce desfăşoară acțiuni mari, capabile să ofere 
o destindere a luptei fără sfârşit şi a permanentei neli- 
nişti metafizice fără însă să le poată înlătura. Ei pot rea- 
liza această performanță cu o singură condiție: să-şi în- 
suşească o filosofic adecvată caracterului tragic al exis- 
tentei şi conştiinţei concrescute pe acest temei. Este fi- 


` Ibidem, p. 237. 

losofia susținută de D. D. hRoşea: o filosofie ce nu poate 
fi considerată nici optimistă, dar nici pesimistă. Ea face 
elogiul  inteligibilității lucide şi gratuite, generatoare a 
celei mai mari libertăţi. Dar a unei libertăţi sui generis; 
„libertatea eroică încărcată de riscuri, nu  ponderată li- 
bertate de înţelept. 


Ar fi o eroare să se creadă că filosofia lui D. D. Roşea 
ar fi fost elaborată fără nici un rost naţional. Lucrările sale 
Europeanul Bărnuţiu”, Valori veşnice“, Mitul utilului *', 
Interesant tineret ardelean", Temeiuri filosofice ale ideii 
nationale" stau mărturie în acest sens. în esența ei, 
Existenţa tragică reprezintă, cred, un îndreptar socratic 
de un fel deosebit, pus la îndemâna intelectualului cin- 
stit şi serios de după Marea Unire. Ea s-ar putea com- 
para] ca idee, cu Principele lui Machiavelli sau cu Aşa 
gräit-a Zaratustra a lui Nietzsche (deşi din punctul de 
vedere al conţinutului si al deschiderii morale, deosebi- 
rile dintre aceste opere sunt deosebit de mari}. D. D. Ros- 
ea şi-a dorit ca, prin Existenţa tragică, să-şi aducă con- 
tribuția la cultivarea unei generații înrudite sufleteste cu 
Platon şi Socrate, care  sâ-şi dăruiască liber eforturile, 
înfruntând o existentă plină de riscuri şi incertitudini, 
pe altarul desävärsirii şi afirmării României, nu doar în 
fața propriei ei conştiinţe, ci şi ca fară a Europei. D. D. 
Roşea a privit Lumea şi viața nu ca un intelectual oare- 
care, ca un filosof oarecare, ci ca un tânăr intelectual 
român, care deşi îl admira pe Socrate, nu mai putin pe 
Hegel, ar fi vrut, totuşi, să semene mai mult cu S. Băr- 
nuțiu. 


Mesajul lucrării lui D. D. Rosea este adus în actuali- 
tate, parcă mai viu ca oricând, de situaţia şi ea de răs- 
cruce, în care se află astăzi România. 


"D D. Rosca, Europeanul Bărnuţiu, Sibiu, Tipografia „Da- 
cia Traiană", A.S., 1944. 


"TD D. Roşea, Puncte de sprijin, Sibiu, Editura Tara. 1943. 
" „Gând românesc", 1, nr. 2, februarie 1933. 
" „Pagini literare", 4, nr. 6—8, 1937. 


ID D. Rosea, Temeiuri filosofice ale ideii nationale Sibiu, 
Tiparul Institutului de arte grafice „Dacia Traiană", S.A., 1943. 

Compararea cuvânt cu cuvânt a celor două ediții (din 
1934 şi cea din 1968)" dezvăluie existența a aproximativ 
350 de modificări făcute de autor după 34 de ani operei 
sale principale (din proprie inițiativă sau, probabil, in- 
duse în principal de către editură). După felul şi ponde- 
rea lor, aceste modificări se prezintă astfel: Stilistice 
(fără sa modifice sensul ideilor), constând în schimbarea 
unui cuvânt cu altul (de ex. sentimentală cu afectivă, 
sufletul cu mintea noastră) sau înlocuirea majusculelor 
din scrierea unor cuvinte. Ele sunt în număr de 40; 
Schimbări de uşoară nuanță de sens, realizate prin re- 
nuntarea sau punerea în ghilimele la unele cuvinte, şter- 
gerea sau punerea punctelor de suspensie, sublinierea sau 
ştergerea unor sublinieri de cuvinte, grupuri de cuvinte 
sau chiar fraze întregi. Acestea însumează 165 de cazuri, 
în cadrul cărora ultimul procedeu deține ponderea cea 
mai mare (în jur de 100); Schimbări de sens obținute fie 
prin adăugiri de cuvinte, şiruri de cuvinte, propoziții şi 
fraze, paragrafe chiar — fie prin omiterea lor. în total, 
numărul lor se ridică la aproape 150, predominând adău- 
girile în pondere de 2/3. Deşi proporția cea mai mare o 
au adăugirile şi omisiunile de cuvinte, cele mai serioase 
modificări de sens sunt legate de adăugirile şi omisiunile 

în 1977 a apărut la Bucureşti, în Editura Academiei, tra- 
ducerea franceză a Existentei tmgice făcută de autor. în Avant~ 
propos, la subsol, aflăm că eseul „a fost în 1938 pe punctul de 
a apare în franceză grație concursului oferit autorului de către 
M. Emile Brehier. Dar, din păcate, scrie D. D. Roşea, atunci 
tipărirea lui a fost amânată sine die de către editorul din Paris 
din cauza agravării situației politice internaționale". D. D. Rosca 
nu precizează dacă ediția în limba franceză (din 1977) este 
traducerea pe care el a făcut-o în 198 primei ediții a lucrării 
lui. Comparatia dintre ediția din 1977 si cea din 1968 scoate 
la lumină marea lor asemănare. Ipoteza conform căreia ediția 
definitivă (1968) este o copie a variantei franceze din 1938 este 
puțin probabilă având în vedere analiza logică şi ideologică a 
anumitor adăugiri şi omisiuni. Oricum pare tentantă ideea mai 
multor variante ale Existentei tragice: princeps (1934), prima 
traducere franceză (1938), ediția definitivă (1968). a doua va- 
riantă a traducerii franceze (1977). In limba maghiară a fost 
tradusa la noi ediția din 1968, fără să se remarce diferentele 
tata de ediția din 1934, în ciuda unei interesante postfete scrisa 
de Bretter Gyorgy. 

de propoziții, fraze şi paragrafe. în ediția din 1968 există 
un Cuvânt înainte de două pagini, într-un loc 10 rån- 
duri compacte si un gen de anteincheiere de aproape o 
pagină ce lipseau în ediția din 1934. Omisiunile mai ex- 
tinse din ediţia din 1968 sunt de 7 pagini, de două ori 
de H  răJiduri şi într-un loc de patru pagini şi jumă- 
tate-". 

Ar ji nevoie de mult spațiu pentru a prezenta şi in- 
terpreta diferentele dintre cele două ediţii. Mă voi limita 
doar la câteva dintre ele. Cuvântul miracol în ediția din 
1968 este pus între ghilimele. Despre concepția sa D. D. 
Rosea spune în 1934 că pledează „pentru o foarte necon- 
fortabilă filosofie a vieţii”. în 1968 se adaugă:  „necon- 
fortabilă dar afirmativă, cum va reiesi din capitolul fi- 
nal al cärtii"*, în 1934, în legătură cu definirea filosofiei 
se spune: „în felul ei, filosofia este, prin urmare, artă, nu 
ştiinţă”. în 1968, sensul definiției se schimbă: „filosofia 
mare este, prin urmare, oarecum mai apropiată de artă 


decât de ştiinţă”. în ediția din 1968 nu mai apare: ,,Spus 
franc si precis, ideea determinismului universal este act 
de credință, nu axiomä de ştiinţă” în aceeaşi direcție 


o ştersătură lasă textul din 1968 incomplet. Despre le- 
gătura dintre fenomene se spune că „ar putea exista 
obiectiv, dar, în măsură egală, ar putea să nu existe. în 
cazul întâi,  determinismid ar corespunde adevărului 
obiectiv”. Aici textul se întrerupe. Lipseste: „în cazul 
al doilea n-ar putea fi vorba deloc de determinism şi 
raționalitate”. în ediția princeps, vorbind despre crea- 
tie, D. D. Roşea spune: „Acest inedit continuu implică 
deci cu necesitate elemente ireductibile, iraționale”. 
Fraza este ştearsă, apoi, în ediția definitivă. De aseme- 


* Redactorul Editurii ştiinţifice care s-a îngrijit de ediţia 
din 1968 a Existentei tragice mi-a mărturisit că editura nu a 
cerut autorului nici o modificare de text. 


> Ed. 1934, p. 16. 


"> Ed. 1968, p. 18 
** Ed. 1934, p. 22. 
+ Ed. 1968, p. 24. 
:" Ed. 1934, p. 81. 
« Ed. 1968, p. 74. 
* Ed. 1934, p. 82. 
"> Ed. 1934, p. 106. 

nea,,..el omite în 1968 ideea că explicaţia pe care vrem 
să o dăm vieţii istorice şi morale „duce la admiterea unei 
multiplicități de  iraționale"!M în 1934 el dezvăluie cu 
mai multe ocazii fenomenul de alienare a omului în so- 
cietate în general. Dar, în 1968, în toate aceste cazuri se 
face precizarea că este vorba de societatea capitalistă”. 


în 1934, se întreabă: „Cine ştie dacă Universul nu este 
o lume unde întâmplarea oarbă e suverană.. ."*, în 1968 
n-o mai face. Prezentând  determinismul lui Marx, în 


1934 are rezerve foarte serioase față de conţinutul lui; 
în mai mult de. patru pagini. Pe Lenin îl admonestează 
pentru credința în respectivul determinism. în 1968, 
acestea au fost scoase din carte. Capitolul IV îl încheie 
în 1934 cu un citat împrumutat de la un artist ce ni-l 
prezintă pe D. D. Rosea neinteresat în transformarea 
societății:  „„Aşaza-ţi fericirea supremă în experiențele ce 
le institui, şi nu în rezultatele pe care acestea par a le 
promite"™, Atitudinea față de problemă pare schimbată 
în 1968. 


Omisiunile, după cum se poate constata, în mod ho- 
tärât şi constant diminuează amplitudinea, aria şi, în 
parte, însuşi conținutul conştiinţei tragice a existenței 
percepută de D. D. Roşea în 1934. Adăugirile urmează 
exact aceeaşi direcție. Cuvântul înainte din 1968 orien- 
tează într-un anumit sens lectura cititorului şi, mai pre- 
cis, într-unui dezirabil începutului deceniului al 7-lea. 
Cartea, spune autorul ei, este „de pe poziții rationaliste 
opusă cu hotărâre şi vreau să cred, cu suficientă limpe- 
zime  iraționalismului mistic de orice nuanță". El îşi 
autocaracterizează lucrarea după o grilă de valori la or- 
dinea zilei: ea ne arată „cum a văzut lumea şi viața un 
tânăr intelectual român care le privea de pe pozițiile ce- 
lei mai înaintate filosofii nemarxiste a timpului”. Con- 
cluzia generală formulată doar în 1968 e şi mai elocven- 
tă: cartea „propune o atitudine eroică în fața existenţei, 


` Ed. 1934, p. 106. 
` Ed. 1934, p. 120, 121, 122 etc. 
> Ed. 1934, p. 195. 


e Ed. 1934, p. 246. 
" Ed. 1968, p. 7. 
* Ed. 1968, p. 9. 

o concepție care, în pofida structurii antagonice a esenței 
însăşi a lumii, spune da! vieţii "TM 

Luând în considerare semnificațiile modificărilor adu- 
se ediției definitive a Existenței tragice față de ediția 
anterioară nu cred că este lipsit de tâlc să ne întrebăm: 
Ce ediție e armonizată cel mai bine cu restul operei lui 
D. D. Roşea?” Ne aflăm în prezența unei singure opere sau 
a două opere esențial diferite?” Nu cumva retuşurile de 
substanță ale ediției din 1968 au transformat Existența 
tragică într-o Existenţă cvasitragică?” Care din cele două 
conştiinţe, din ediția, princeps sau din ediția definitivă, 
ar putea să tenteze într-o măsură mai mare o minte în- 
clinată să-şi pună cu seriozitate si responsabilitate pro- 


“ Ed. 1968, p. 205. Se cuvine aici o subliniere. Conceptul 
viață, chiar în acest context, trebuie înțeles altfel decât în sen- 
sul atribuit de vorbirea curenta. Ar fi util şi interesant să se 
vadă ce legături păstrează cu filosofia lui Hegel. Sistemul lui 
Hegel — spunea în 1943 într-un eseu D. D. Roşea („TȚara", 5, 
V, 1943 şi urm.) — este bazait pe o „intuiție inițială" conform 
căreia „existența în totalitatea ei este viață". Sistemul hegelian 
trebuie considerat „ca exteriorizarea impunătoare a unui uriaş 
efort de demonstrație rationala şi abstractă a viziunii mistice- 
religioase care afirmă că existența în totalitatea ei şi în esența 
ei ultimă este viața". 

"D D. Rosea, în 1934, nu numai că a semnalat caracterul 
viu al operei lui Hegel dar, mai anuit, a îndrăznit „să propună 
o întoarcere la metafizica dialecticianului german". în deceniul 
al 4-lea când a fost scrisă Existenţa tragică reîntoarcerea la He- 
gel a fost un fenomen european. Primul congres Hegel a avut 
loc în 1939. „La Revue Metaphysique" a dedicat filosofului ger- 
man un număr special (1931), la Paris se țineau prelegeri des- 
pre Hegel (1933—1939) frecventate de Sartre, Merleau-Ponty, 
Raymond Aron. Studii despre Hegel au apărut în perioada res- 
pectivă în Germania, Olanda, Marea Britanie, Italia. In 1943 (in 
articoLul din „TȚara") D. D. Rosen credea în continuare „că o 
reală renaştere a hegelianismului ar răspunde, în spiritul vremii, 
unor nevoi adânci ale timpului în care ne-a fost dat să trăim. 
Atotcuprinderea metafizicii hegeliene ar putea „să ralieze ma- 
joritatea inteligentelor gânditoare ale veacului nostru". 


” Modificări importante a operat D. D. Roşea şi în cazul 
eseurilor Iui de dimensiuni mai restrânse (Valori veşnice. Te- 
meiuri filosofice ale ideii nationale, MNeotomism şi  neotomisti). 

” Apreciind lucrurile prin prisma cursului inteligibilitätii 
pe care l-am prezentat în prima parte a acestei prefete, am pu- 
tea spune că D. D. Rosen, în ediţia din 1968 a Existentei tragice, 
se coboară sfere o existenţă contradictorie, între neconfortabila 
şi confortabilă. 

bleme în legătură cu destinul contemporan al omului? 
Opinia mea merge ferm spre ediția princeps. 


4 


Publicarea ediției de față a Existentei tragice o con- 
sider şi ca un prilej de regăndire critică şi adâncire ana- 
liticä a operei lui D. D. Roşea” şi de reaşezare cinstită, 
lipsită de  clişee, a autorului în filosofia românească”. 


In acest sens cred că ar trebui să se spună câteva lu- 
cruri deosebit de importante. Meritul principal al lui 
D. D. Rosea în filosofia românească constă, după păre- 
rea mea, în elaborarea unui veritabil sistem filosofic, 
original şi viguros, cum se poate constata din studiul 
Existenţei tragice. O asemenea apreciere nu a fost pe 
placul comuniştilor colaborationisti ajunşi la putere, în 
Cluj, după 1945. Ei l-au marginalizat pe D. D. Rosea care, 
în 1949. a fost nevoit să nu mai predea cursurile sale 
de filosofie, ţinute la Cluj încă din 193r*. Mult timp 
după ce au ignorat total Existența tragică, ideologii co- 
munişti au afirmat, în direcția diminuării meritelor sale, 
doar că in această lucrare D. D. Roşea a susținut o po- 
zifie bazată pe principii raționale şi umaniste”. Până mai 
ieri ar fi fost o erezie să se spună că el este autorul unei 
filosofii originale, având dreptul la un statut de sine stă- 
tätor şi nu subordonat „singurei filosofii autentice şi 
ştiinţifice”, S-a susținut ideea existenței unei filosofii 
ideale, cea marxistă, față de care Existența tragică nu 


““ O valoroasă bibliografie selectivă a lucrărilor lui D. D. 
Roşea se găseşte în volumul D. D. Roşea in filosofia românească, 
studii, Editura Dacia, Cluj-Napoca, 1979, p- 378 şi urm. Cuvânt 
înainte de Dumitru Ghişe, Coordonare Tudor Cătineanu. 


“ Una dintre cele mai cunoscute clisee în aprecierea operei 
lui D. D. Roşea se datorează lui Ath. Joja, care în 1967, în Logos 
şi Etkos a scos in evidență „soluția" ÆExistentei tragice nu siste- 
mul de filosofie elaborat de autor. El a spus că autorul preco- 
nizează „o0 soluție eroică de depăşire a contradictiilor analizate" 
fEditura politică, p. 262). 


© El a predat un curs de pedagogie generală si un curs ele- 
mentar de logică la studenții de la filologie şi pedagogie. 


Deseori s-a susținut că aceste principii l-au deosebit pe 


D. D. Roşea de existentialisti, care au postulat caracterul absurd 
<ã existenței şi au tras concluzii morale ambigue. 

putea fi decât expresia uneia dintre „poziţiile cele -mai 
WI 


înaintate ale filosofici nemarxiste a timpului”. 


Cum a fost un bun cunoscător al lui Hegel, iar dia- 
lectica filosofului german era privită ca una din rădă- 
cinile marxismidui, i s-a propus să se ocupe de traduce- 
rea operelor lui în limba româna”. Cel care a făcut aceas- 
tă propunere, ce l-a îndepărtat diplomatic pe D. D. hRoşea 
de creația filosofică originală, pentru care dovedise că 
are predispozitii deosebite, a fost Pavel Apostol®, cel 
care a jucat un rol nefast în destinul cidtural al Cluju- 
lui postbelic". împărtăşesc în această privință aprecierea 
lui C. Noica conform căreia este posibil că lui D. D. Roşea 
„i s-a cerut pur şi simplu să traducă jumătate din opera 
lui Hegel... în loc. să-şi scrie exegeza" (o exegeză euro- 
peană a lui Hegel, n.n.). 


O altă cale de anihilare a forței de creație a lui D. D. 
Roşea a fost atragerea şi implicarea lui vicleană în ca- 
drele mişcării filosofice oficiale, de factură marxistă. El 
a ajuns să scrie nu numai despre dialectica lui Hegel, 
despre legătura dintre Hegel şi filosofia marxistă, dar, 
mai mult, s-a înregimentat efectiv în propaganda filoso- 
fică a zilei lăiidăndu-i, de pildă pe filosofii filosovietici 
de la noi”. 


“ „Reforma învățământului din 1948 a pus în fața profe- 
sorului şi gânditorului D. D. Roşea sarcini noi. Cursurile nu mai 
puteau fi predate ca mai înainte. Ele trebuiau elaborate pe baze 
marxiste... Pentru D. D. Roşea nu era şi n-a fost prea greu, 
aceasta pentru că trecerea de la concepția raționalist-dialectică 
Ia cea marxistă s-a petrecut ca un fapt firesc, ca o ridicare pe o 
treaptă superioară de gândire (subl. ns.)..." Marin Panait, Pa- 
gini biografice, în D. D. Roşea în filosofia românească p. 360. 
Ideea se pare că a însuşit-o însuşi D. D. Roşea ce a afirmat-o 
expres în Cuvânt înainte la ediția din 1968 (p. 9). 

“ Meritul traducerilor lui D. D. Rosea, din Hegel, pentru 
cultura românească este neîndoielnic. Dar trebuie menționat 
faptul că în epoca dominației filosofiei marxiste în țara noastră 
s-a exagerat nespus de mult locul lui Hegel în istoria filosofiei. 

* Marin Panait, Pagini biografice, în D. D. .Roşea m filoso- 
fia românească p. 365. 

” Achim Mihu, Maestrul şi iedera, Ed. Dacia, Cluj-Napoca, 
1988, Lucian Blaga în Clujul postbelic, p. 33 şi urm. 

* Constantin Noica, Un gând despre Hegel şi D. D. Roşea, 
în D. D. Roşea în filosofia românească, p. 272. 

" D. D.  Roşea, Dialectica marxist-leninistă — baza filosofică 
a cercetării ştiinţifice, „Lupta de clasă", XLI, nr. 7, iulie, 1961, 
pp. 49—SI; D. D. Rosea, Dialectica materialistă şi ştiinţa con- 

Ciudată şi probabil deliberată a fost lansarea de că- 
tre filosofii ce reprezentau linia oficială a ideii existen- 
tei unei opoziții fundamentale între filosofia lui L. Blaga 
şi cea a lui D. D. Rosea”. Se susținea că Blaga a fost un 
mistic, un naționalist, pe când D. D. Roşea a fost un 
partizan al determinismului şi raționalismului. Ideea 
menţionată, cultivată propagandistic, avea astfel deschi- 
dere critică autorizată" împotriva lui L. Blaga, şi tot- 
odată îl punea într-o stare fals privilegiată pe D. D. 
Roşea, în raport cu Blaga. în realitate, ei au fost cei 
mai de seamă reprezentanți ai filosofiei româneşti din 
capitala Transilvaniei. Valoare filosofiei lor s-a subsu- 
mat aceluiaşi interes national. 


D. D. Roşea nu a avut un destin atât de ingrat ca cel al 
lui Lucian Blaga. El a rămas în învățământul superior 
după 1949, a fost primit în Academie, i s-au dat onoruri 
publice, i s-au publicat operele* fiind încă în viață. Cu 
toate acestea, având în vedere politica dusă față de el 
de cei aflați la putere şi locotenenţii lor, de aparent spri- 
jin necondiționat, dar, în fond, de anihilare a sa ca un 
creator original de filosofie, putem spune că şi destinul 
său, după 1945, a fost unul circumscris în cadrele tragi- 
cului. D. D. Roşea a fost o posibilitate, pentru el şi pen- 
tru cultura românească, incomparabil mai mare decât 
cea care i s-a permis să o realizeze. Pentru creația lui 
filosofică el rămâne una dintre cele mai de seamă per- 
sonalitäfi culturale pe care a avut-o Transilvania si, bi- 
neînțeles, România. 


ACHIM MIHU 


temporanä, „Steaua", nr. 3, 1961; D. D. Rosca si Ion Aluas, Un 
manual util de filosofie marxistă, ,,Scânteia", 29, 1, 1964. 

” Ideea a fost susţinută cu obstinatie de Dumitru Isac. Vezi, 
d? pildă Dumitru Isac, Tragicul constructiv, în D. D. Rosca în 
filosofia românească, p. 17, unde se spune: „D. D. Roşea nu 
numai că s-a ferit el însuşi de orice meditaţie gratuită, adică 
nefondată în faţa justitialitätii intelective a experienţei, dar nu 
a aprobat nici la alţii asemenea „ieşiri!! frauduloase In zona 
construcțiilor metafizice arbitrare. Din acest punct de vedere, 
el s-a situat în categorică opoziţie cu concepţia lui Lucian 
Blaga..." p. 17. 


i După cum s-a văzut, Existența tragică tradusă în limbile 
-'anceza şi maghiară. 


«... Notre sentiment eleve du 
probleme de la vie est jait de 
notre inquietude perpetuelle> *. 


M. BARRES 


INTRODUCERE 
LAO 
FILOSOFIE NECONFORTABILA 


E fapt de experiență curentă că, oricât de bogată ar 
fi în evenimente exterioare, viața apare monotonă repe- 
titie celui cc-o trăieşte fără să traducă peripetia mate- 
rială în mereu, nouă'aventură a sufletului. Dacă n-ar fi 
aşa, şoarecele de casă şi iepurele de câmp s-ar putea 
lăuda, între toate ființele pământului, cu viața cea mai 
intens trăită. Sau, la capătul opus şi fericit al gamei, 
discurs asemănător ar putea ţine plosnita, vorbind ou 
putere de simbol şi vocaţie, in numele spetei tihnite a 
parazitilor de tot felul. 

Când însă transpunerea de care e vorba se face per- 
manent şi cu luciditate, existenţa cea mai ştearsă la în- 
îâia vedere se va dezveli ca fiind încărcată de dramatism 
intens şi de constantă -noutate». 


în acest caz, viaţa, indiferent de împrejurările «isto- 
rice* în care se desfăşoară, e trăită cu putere şi plenitu- 
dine; şi fiecare clipă care trece şi vine alimentează şi-n- 
tăreşte, cu măreţia sau meschinăria ei, sentimentul ce-l 
avem despre caracterul problematic al vieţii spirituale, 
despre caracterul de aventură şi miracol pe care-l arată 
civilizaţia şi valorile ei. De-aci, in consecinţă, şi senti- 
mentul de constantă şi iremediabilä nesiguranţă în ce 
priveşte destinul nostru ca fiinţe cu anumite nevoi spiri- 
tual.' 


Sentimentele acestea se pot condensa, la unele con- 
ştiinţe, în cea mai fermă convingere. Atunci ia naştere 
conştiinţa tragică a existenţei, şi neliniştea metafizică um- 
ple până la margine toate încăperile sufletului. 

Constiinta tragică produce, credem, cea mai înaltă 
tensiune interioară din câte poate atinge omul. 

Se ştie apoi că toate tensiunile spirituale s-au dovedit 
fecunde. Avem însă convingerea că nici una nu s-a arătat 
creatoare de rezultate în măsură aşa de mare ca cea pro- 
dusă de conştiinţa tragică. Vieţile cu accentul personal 

cel mai mare au fost, după credinţa noastră, cele cărora 
această tensiune le-a dictat legea de formaţie şi norma 
de existenţă. 

Ea este resortul tare al efortului constant ce o astfel 
de viaţă trăită cu accent mare se vede nevoită sâ-l facă 
spre a crea mereu pierdute echilibruri între forţe şi va- 
lori antagoniste, dar deopotrivă de imposibil să fie sacri- 
ficate fără pierderi ireparabile pentru bogăţia vieţii noas- 
tre spirituale. Ea este coarda tare a unui efort ce-l facem 
clipă de clipă, pentru a linişti — în chip etern provizoriu 
— conştiinţa noastră adâncă despre veşnica noastră insu- 
ficientä. 

Numai insuficientul este creator, märturisea Goethe. 
Si e natural să fie aşa. Unde nu există din naştere sen- 
timentul lipsei interioare, sau unde el a dispărut (deşi, 
fie spus între paranteze, nu ne putem explica deloc dis- 
paritia lui de acolo unde el a existat o dată, decât doar 
acceptând miracolul ca explicare), nu există, respective 
nu mai există dorinţă şi posibilitate de progres. 

Hrănit din astfel de convingeri şi sentimente, efortul 
de care vorbim ne adaptează în măsură mare la impera- 
tivele supreme ce le dictează viața spirituală creatoare 
de civilizaţie originală, adică viaţa cu adevărat omenească. 

Tensiunea interioară produsă de conştiinţa tragică e 
nu numai cea mai fecundă, credem, dintre toate tensiunile 
sufleteşti posibile, ci în general e, după părerea noastră, 
cea mai mare forţă spirituală între toate puterile sufle- 
teşti dle cari dispunem. Ea face posibilă cea mai mare 
concentrare a acestor forte, şi poate şi concentrarea for- 
telor vitale extraordinare. Pasiunile mari sunt creatoare 
în gradul pe care-l ştim — creatoare de ceea ce numim 
bine şi de ceea ce numim rău — datorită faptului că sunt, 
în fond, astfel de concentrări de forte sufleteşti. 

Spus altfel: încordarea interioară produsă de conştiinţa 
caracterului tragic al existenţei apare ca cel mai tare 
protest contra a ceea ce există pur şi simplu. Ea se 
exteriorizează în cea mai radicală şi plină de riscuri pro- 
clamatie; Ce este nu e cum trebuie să fie. Refuzăm deci 
să acceptăm ceea ce este pentru simplul motiv că este! 


Am zis: protest tare: pentru că, spuse cele de mai 
sus, e evident că el vine din centrul însuşi al persona- 
lităţii noastre Şi-am spus: proclamaţie plină de riscuri: 
Pentru că ea angajează destinul nostru. 

Omul poate fi, desigur, frământat de multe feluri de 
nelinişte. Dar, consideraite în substanţa lorultimă, acestea 
sunt altoite toate pe instinctul de conservare al anima- 
lului. Toate sunt forme variate la nesfârşit ale fricii ce 
cuprinde bestia în faţa primejdiei, reale sau presupuse, 
venite din lumea exterioară. Toate aceste forme de neli- 
nişte sunt, biologic, justificate.. 

Singură neliniştea metafizică nu e justificată biologic. 
Căci ea vine dirutr-o atitudine pe care spiritul o ia în 
faţa existenţei considerată în totalitatea ei, dintr-o atitu- 
dine față de marele Tot. Dar nu e mevoie să luăm astfel 
de atitudini pentru ca să ne putem conserva... Cine ştie 
dacă, din acest punct de vedere, nu e mai bine .sä nu le 
luăm 

Neliniştea metafizică apare, prin urmare, oarecum 
gratuită. Dar tocmai de aceea este singura nelinişte pe 
carte animalele — multipede, nulipede sau bipede — n-o 
au. 


Ea e aceea care ne împinge să respingem toate, dar 
absolut toate îngrădirile. Pe cele sufleteşti, şi pe cele 
materiale. Ea ne dă curajul blestemat să postulăm, ca 
singură cu adevărat universală lege a firii, eterna deve- 
nire. Şi ce altceva este, filosofic vorbind, ideea devenirii 
eterne, dacă nu proiectarea pe fond cosmic a sentimentu- 
lui de permanentă insuficienţă interioară amintit mai sus? 


Este fapt de experiență că ou cât o personalitate e 
mai mare, cu atât se dovedeşte, privită în resorturile ei 
intime, a fi mai încordată interior. «Seninätatea»- elină şi 
cea goetheană — aceste faimoase seninätäti — au fost 
creaturile unor mari tensiuni sufleteşti. Seninătate fără, 
secretă — vreau să zic intimă — 'tensiune ce a precedat-o 
şi continuă ca un etern prezent ecou s-o însoţească, în- 
seamnă: nimic. înseamnă vid. Singură prostia e senin ou 
gravitate întins peste vid'. 


' Când e vorba despre prostie, vocabulele «senin» şi «grav- 
sunt aproape inevitabile. E doar fapt de experienţă curentă că 
prostia este totdeauna senină. Seninătatea interioară poate lua 
apoi. în exterior, forme variate, dar care nu sunt decât gradatii 
ale aceluiaşi fond inalterabil de mare securitate interioară; prostul 
poate fi grav, solemn sau agresiv (aceasta, când se crede sau este 
de fapt înzestrat cu virtuţi morale, când este savant, ori când 
ocupă o situaţie socială importantă etc). Agresivitatea prostului, 
padent, e cu atât mai teribilă cu cât e mai mare sentimentul 
lui de securitate interioară. 

în eseul său asupra prostiei, scurt dar plin de substanţă, 

Graţie tragicei neliniştit metafizice care-l stăpâneşte, 
sufletul îşi păstrează mare şi proaspătă libertatea. Si nici 
un fel de adaptare, o dată realizată, nu-l poate mulţumi 
pe deplin. Ea ne face să privim toate formele realizate 
(forme de cunoaştere, sociale, religioase etc.) sub aspectul 
provizoratului definitiv. 


Nu există, credem, tragic mai autentic decât cel în- 
chis în această concepţie care cere clipei orientare veş- 
nic nouă şi veşnic învechită, refuzând orice idee a unui 
echilibru ce promite - - ar trebui să scriem: amenință — 
să devie static. 


Lumea apare astfel câmp de luptă fără sfârşit posi- 
bil. Si ca atare, împărăție a neprevăzutului iremediabil 
şi a posibilităţilor infinite, bune şi rele. Şi aceasta, pe 
toate planurile de creaţie şi existență omenească imagi- 
nabile. 


Pusă în lumina tare a conştiinţei tragice, problema 
existenţei noastre îşi proiectează soluţiile mereu aşteptate 
în zările îndepărtate ale imposibilului. 


Ni se pare însă că, pentru ca să fie foarte eficace, 
idealurile (religioase, sociale, ştiinţifice, artistice) trebuie 
situate în zona plină de miraj şi miracol a imposibilu- 
lui. Acestea sunt cele care, acţionând timp îndelungat, se 
arată a fi cele mai fecunde în efecte mari. Câteva exem- 
ple cunoscute: ideea determinismului universal, creatoare 
a ştiinţei şi a tehnicii modernie; ideea justiţiei integrale 
a socialismului; noţiunea contractului social ideal, ela- 


D. I. Suchianu a descompus cu mare fineţe şi pătrundere meca- 
nismul psihologic secret al prostiei. Cităm la întâmplare: «Fără 
multă teamă de a greşi, putem defini prostia o psihoză normală 
si excepţional de adaptată realitätilor curente, Pierre Janet nu- 
mea nebunia une perte de la fonction du reel. Nu ştiu dacă n-ar 
fi corect a crede că prostia e poate o hipertrofie a acestei func- 
ţiuni ...». -Prostia ne apare... ca rivalitatea dintre ceea ce-i 
individual şi ceea ce-i social în personalitatea omenească, cu 
triumful celui din urmă element. E victoria lozincilor gregare 
asupra gândirii proprii». «Bergson definise inteligenţa ca le meii. 
leur moyen de se tirer d'affaire. Se pare că există un altul încă şi 
mai bun. Deşteptăciunea poate cel mult pricepe şi explica pe 
proşti. Prostul, el, poate mai mult, de vreme ce este în stare 
a păcăli pe cei inteligenţi, a convinge pe aproape toată lumea, 
si a birui în toate situaţiile». Cum, şi de ce păcăleşte şi învinge 
prostul, a se vedea textul întreg al acestui eseu, spiritual şi 
adânc în acelaşi timp. (D. I. Suchianu, Puncte de vedere, -Diser- 
tatie asupra prostiei», Cultura Naţională, .1930.) 

borată în Occident şi creatoare a marilor democraţii apu- 
sene; apoi, cele mai eficace idei transformatoare de Lumi; 
divinitätile marilor religii istorice. 

Cine ştie dacă vechii elini n-au intrat în istorie cu 
tăria pe care o cunoaştem şi Europa nu e imare cum o 
ştim tocmai datorită faptului că şi unii ` şi-aceastălalftă 
şi-au „măsurat constant şi pătimaş puterile spirituale în 
sarcinile cele mai grele (ce li s-au părut mai grele), şi 
unii şi-aceastălalta au aspirat, pe toate planurile de exis- 
tentä şi în chip permanent, la imposibil...! 


Ce-ar putea produce în măsură mai înaltă sentiment 
tragic al existenţei şi tensiune interioară mai mare decât 
această aspirație către imposibil? La sensibilitate presu- 
pusă egală, potenţialul sentimentelor amintite este direct 
proportionat cu gradul de luciditate al conştiinţei. 


Fericirea nu e, desigur, pentru toţi oamenii direct pro- 
portionatâ cu gradul de plenitudine interioară ce-l poate 
realiza cât mai neîntrerupt o viaţă. Au fost şi sunt inşi 
pe care plenitudinea de care-i vorbă îi oboseşte, şi care 
găsesc că ating treapta cea mai înaltă de fericire în vidul 
sufletesc cel mai complet posibil, ori în ataraxiie. Dar, 
au existat şi vor exista oameni pentru care fericire este 
echivalent cu plenitudine interioară. Acestora le va apă- 
rea poate simpatică doctrina ce propunem, perspectiva des- 
chisă de ea făcând posibil, credem, ca viaţa lor s-atingă 
cel mai înalt grad de intensitate interioară imaginabil. 


Cartea de față se inspiră din viziunea condensată în 
afirmaţiile ce preced. Acestea nu vor mai apărea, vrem 
să sperăm, simple afirmaţii celor ce vor avea răbdarea 
să citească până la capăt încercarea de sinteză ce pre- 
zentăm. 


Noţiunea de «sinteză» nu implică pe cea de «complet»-, 
şi nici ideea de «definitiv»-. Orice sinteză este, se ştie, 
fatal provizorie şi fatal parţială. 

Dar valoarea unei sinteze filosofice nu e în funcţie 
nici de cantitatea elementelor utilizate (material de ex- 
perientä şi idei) şi, în fond, nici chiar de calitatea lor. 
Ci — dată concepţia despre filosofie ce-o susţinem în 
prezenta carte — valoarea unei astfel de sinteze este 
măsurată de perspectiva spirituală generală, perspectivă 

mai mult sau mai putin luminoasă, pe care ea o deschide; 
de calitatea rezonantei sufleteşti pe care ea o trezeşte 
şi de gradul de profunzime al stratului de conştiinţă unde 
această rezonanţă se produce. 

După lumina în care sunt aşezate, după ierarhia în 
care sunt fixate, după felul uniliniar sau multiliniar în 
care sunt legate, aceleaşi elemente (fapte de experienţă 
sau idei generale) pot da sinteze diferite şi de valoare 
neegală. 

Ştim că-n lumea fiinţelor vii, organismul este cel ce, 
ca totalitate, determină organul. Acesta e ceea ce este, 
prin funcțiunea ce-o îndeplineşte în economia întregului. 
Tot astfel şi-n ceea ce numim sinteză filosofică: întregul, 
în lumina căruia e prezentat un fapt sau o idee (mate- 
rialul utilizat, cu alte cuvinte), determină sensul, conti- 
nutul chiar al acestora, valoarea lor. Astfel încât un. fapt 
de experienţă sau o idee este, putem spune, alta, după 
spiritul general al totalitätii în care faptul sau ideea res- 
pectivă intră ca element constitutiv. 


Nu numărul şi cantitatea culorilor şi nici efectul optic 
ce-l produc fiecare în parte creează valoarea estetică a 
unui tablou, ci, în primul rând, cum bine se ştie, lumina 
şi valoarea în care artistul a fost în stare să le aşeze. 
Dar, la rândul lor, acestea sunt şi ele rezultate, determi- 
nate, în ultimă şi decisivă instanţă, de cauza care se 
cheamă sensibilitatea artistului. 


Tot astfel şi-n domeniul gândirii metafizice: fermen- 
tul şi chiagul care produce sinteza elementelor (fapte de 
experienţă şi idei) strânse de pe cele mai diferite melea- 
guri sufleteşti se numeşte dialectică, şi la rădăcina aces- 
teia, pe plan de conştiinţă şi mai adânc, sensibilitate. De 
aici vine accentul specific al sintezei şi rezonanţa spiri- 
tuală particulară pe care el o trezeşte. Accent fatal su- 
biectiv, ca şi sinteza din care el se desprinde. 


Acum, în ce ne priveşte personal, rezervele formulate 
mai sus în legătură cu sensul general al noţiunii de «sin- 
teză» sunt imărite şi mai mult de cuvântul «încercare» 
alăturat la vocabula «sinteză». 


* Pentru a preciza şi mai mult sensul ce-l dăm subtitlului 
cărţii noastre, să ne fie permis să observăm că termenul «încer- 
care» ar putea fi înlocuit aci şi cu termenii: «plan», «proiect», 
«schiţă». 

Inträ-n încercarea ce-o facem, în afară de fapte de 
experienţă curentă şi de experienţă personală, elemente 
luate oarecum din întreaga istorie a gândirii. în măsura 
în care, bineînţeles, cel ce semnează prezenta lucrare cu- 
noaşte această istorie. în special intră, ca elemente uti- 
lizate cu rol de material, unele din ideile lui Heraclit, 
Bohme, Pascal, Hume, Hegel, Schopenhauer, Nietzsche, 
Bergson, Mach, W. James, Husserl şi Scheler. Apoi unele 
din rezultatele cercetărilor istorice ale lui Burckhardt, 
Renan, Tannery (Paul), Meyerson şi Rey. 


De altfel, numele tuturor acestor gânditori şi cerce- 
tători sunt menţionate în textul cărții. 


Aceasta pledează — lucrul se poate vedea din cele 
câteva pagini ce preced — pentru o foarte neconfortabilă 
filosofie a vieţii. 

Caracterul acesta al concepţiei ce susţinem vine din 
cunoaştere: vrem să zicem că ne propunem să nu lăsăm, 
pe cât ne va sta în putere, ca instinctul de conservare — 
înclinat în general să vadă trandafiriu —- să furişeze între 
realitate şi observaţia noastră prisme  idealizatoare de 
existenţă. 


Ne place să credem, cu toate acestea, că cunoaşterea 
— oricât de tulburătoare ar fi rezultatele la care duce — 
e, prin ea însăşi, remediu întăritor de suflet; Concluziile 
ultime desprinse din încercarea noastră de sinteză vor 
confirma, sperăm, adevărul celei, după noi, mai preţioase 
idei din câte Aristot ne-a lăsat moştenire: adevărul des- 
coperirii psihologice botezată cu de la el încoace faimo- 
sul nume de catharsis. 


în ordinea de idei acum desvoltată, observăm, în tre- 
cere şi pe deasupra, că, după credinţa noastră, riscăm 
mai putin să avem deziluzii mărturisind că nu ştim sigur 
anumite lucruri, decât închipuindu-ne că ştim cu certitu- 
dine ceea ce nu cunoaştem decât cu probabilitate. 


Concluziile noastre finale vor constitui poate dovadă 
bună că pot exista spirite' în care cea mai neliniştitoare 
conştiinţă a nesigurantei în care suntem nu înăbuşeşte 
puterea de hotărâre şi elanul acţiunii, dovadă bună că 
viziunea cea mai lucidă a unei situaţii tragice nu omoară 
cu necesitate capacitatea de entuziasm a sufletului. 


Aceste concluzii propun o «ieşire de saivane» din sta- 
rea de iremediabilă nesiguranţă despre care va fi vorba. 

Ieşirea de salvare se cheamă stil de viață. Un anumit stil 
de viaţă: Viaţă modelată ca opera de mare artă. Si de 
aceeaşi lege supremă, numită: gratuitate. 


încercare de sinteză filosofică fiind, cartea noastră 
conţine şi consideraţii privitoare la marea problemă a 
raportului ce poate exista între ştiinţă (şi cunoaştere in 
general) şi metafizică. Si propune şi o soluție. Părerile 
noastre, expuse, după nevoie şi punct de vedere momen- 
tan, în tot cuprinsul cărţii, pot fi formulate scurt în 
propoziţiile; 

Deşi, sub unul din aspectele sale importante, filosofia 
s-a manifestat ca critică a cunoaşterii, ca un fel de mau- 
vaise conscience a acesteia, şi cu toate că cele mai ade- 
seaori ea s-a prezentat şi continuă să fie prezentată ca 
cunoaştere în substanţa ei ultimă, noi credem că ceea ce 
constituie esenţa specifică a filosofiei nu este porţiunea 
de cunoaştere pe care ea o conţine totdeauna, ci un plus 
care se adaogă la această porţiune, plus care nu e cu- 
noaştere, in orice caz, acest plus nu poate fi numit cu 
termenul «cunoaştere» luat în sensul pe care i-l dă 
ştiinţa. 


Planul imediat de pe care se desprinde atitudinea filo- 
sofică e întins pe un fundament construit din elemente 
de cunoaştere, dar stratul de conştiinţă adânc în care 
metafizica* îşi are rădăcinile ce o hrănesc este de esenţă 
lirică. Plecată din aceste meleaguri sufleteşti, filosofia sc 
prezintă în lumina inteligenței critice -— sau cel puţin 
ar trebui să se prezinte — ca atitudine morală-estetică în 
faţa existenţei luată ca totalitate. Şi numai datorită unei 
amăgiri de sine, foarte explicabilă de altfel, conştiinţa 
mai puţin critică o ia drept cunoaştere, şi-n cazurile cele 
mai frecvente, drept cunoaştere absolută. 


în forma ei exteriorizată concret, filosofia este deci, 
după credinţa noastră, încercare de motivare — cu argu- 
mente luate din cunoaştere — a unşi atitudini morale-es- 
tetice în fața existenţei ca totalitate, atitudine ale cărei 
resorturi secrete sunt de natură sentimentală. 


7 în concepţia ce susţinem aici, termenii «filosofie» şi -«meta- 
fizică» sunt echivalenți. îi vom folosi deci fără să mai facem 
distincţie intre ei. Pentru partea filosofiei numită «teoria cu- 
noaşterii- păstrăm termenul de «critică». 

Ca religia, metafizica izvorăşte din nevoia de a lua 
atitudine față de imarele Tot. Ca arta, ea are nevoie de 
formă, de întreg. Şi ca religia şi arta deopotrivă, filo- 
sofia se desprinde din nevoia de a cumpăni ce este im- 
portant şi ce nu importă. Din nevoie de ierarhie, altfel 
spus. 

Ierarhizare înseamnă organizare, şi de organizare nu 
poate fi vorba decât într-un tor, într-un întreg. («Orga- 
nizare»- vine de la «organ» şi «organ» nu există şi nu e 
inteligibil decât în funcţiune şi ca parte a unui tot). 

Cine n-a simțit niciodată în suflet nevoile amintite 
mai sus, adică cine n-a fost in nici un moment din viața 
lui om religios, sau spirit de artist sau filosof, poate 
aduna în minte-i toată ştiinţa lumii şt poate săvârşi tot 
felul de fapte mari şi mici, nu-şi va pune niciodată în- 
trebarea dacă a avut rost să se străduiască atâta făcând 
atâtea fapte şi îngrămădind atâta ştiinţă. .. 

Pentru a stabili o ierarhie a formelor de existenţă, 
filosoful va trebui să cunoască, evident, materialul de 
ierarhizat. El se va vedea deci nevoit să recurgă la cu- 
noaştere, în special la cea ştiinţifică —- dacă vrea să fie 
spirit serios — ca la cea mai obiectivă dintre toate for- 
mele de cunoaştere. Dar nu se va opri aici. Pentru el, 
cunoaşterea este numai mijloc. Scopul lui este ierarhia 
care permite cumpănirea tuturor lucrurilor cu balanţa 
nevoilor sentimentale ale sufletului. 


Dar, încă o dată, ierarhia nu e opera cunoaşterii, ea 
nu vine din ştiinţă. Actul de conştiinţă care o instituie 
depăşeşte actul de cunoaştere propriu-zisă. în acest sens, 
putom spune că numele pe care metafizica l-a primit nu- 
mai întâmplător, i se potriveşte. Căci, într-adevăr, ea e 
dincolo de fizică, adică în afară de ştiinţa pozitivă. 


Izvorând din nevoia de atitudine față de existenţă ca 
totalitate, chiar dacă ar vrea ca să fie numai cunoaştere 
— cum de altfel spuneam că se şi prezintă - metafizica 
depăşeşte fatal limitele ştiinţei, care nu poate fi decât 
parţială. Reiese însă, credem, din cele precedente, că 
şi-n cazul în care am admite ipoteza (irealizabila) că 
ştiinţa într-o zi ar fi totală, metafizica totuşi ar do- 
păşi-o. 

Originea ei ultimă explică şi faptul că, cu toate efor- 
turile ce le-au făcut şi continuă să le facă, spre a deveni 
cunoaştere spectaculară a existenţei, filosofia nu va pu- 

tea niciodată deveni o astfel de cunoaştere. (Să nu mai 
vorbim de pretenţiile pe oare le afişează amăgindu-se cu 
privire la natura ei intimă, pretenții şi mai mari decât 
eforturile de realizare). De altfel, cum vom încerca să 
arătăm în cursul dezvoltărilor noastre, nici un fel de cu- 
noaştere existentă nu atinge idealul de a fi spectaculară 
în sensul plin al termenului. Nici chiar cunoaşterea stiin- 
tifica pozitivă. 

Ne întrebăm însă, dacă filosofia nu-şi neagă singură 
însuşi rostul de a fi, aspirând către un astfel c)e ideal, 
sau, şi mai grav, prezentându-se ca una ce a realizat 
deja acest ideal? 

Spuneam că impulsurile ultime şi secrete ale atitudinii 
metafizice sunt de esenţă lirică. Să precizăm acum că, 
pornită dintr-un substrat de natură sentimentală al con- 
ştiinţei, metafizica nu trebuie să se fixeze în exterior sub 
forma unui simplu ecou liric desprins dintr-o viziune cos- 
mică oarecare. Lirismul trebuie să fie tradus, aş zice: 
strecurat, prin sita deasă şi purificatoare a cunoaşterii 
disciplinate cu rigoare. Numai îndeplinind această condi- 
tie, filosofia devine ceva cu adevărat serios şi fecund. Nu- 
mai în acest caz, spiritul care o animă şi-i conduce cu 
grijă paşii va deveni «spiritul de fineţe» de care vorbea 
—  glorificându-l — fizicianul Blaise Pascal. Convingerea 
noastră este că nu există spirit de fineţe roditor fără 
prealabil «spirit de geometrie » serios. 


Altfel spus: lirismul originar, necesar, nu duce la 
mare lucru *— duce cele mai adesea ori la răsuflată de- 
clamare e fără disciplina severă a metodei ştiinţifice. 

Dar judecata: nu există spirit de fineţe fecund fără 
spirit de geometrie disciplinat e departe de a fi reversi- 
bilă, căci spirit de geometrie fără spirit de finețe există 
din abundență. 

Acesta din urmă e o treaptă de evoluţie pe care inte- 
ligenta o urcă numai biciuită de conştiinţa insuficientelor 
spiritului geometric. Dar nu toate inteligentele câştigă 
această conştiinţă. Se prea poate ca ea nici să nu poată fi 
câştigată, ci să fie dar. 

Spiritul de fineţe presupune deci depăşirea spiritului 
de geometrie. Dar e evident că, pentru a-l depăşi pe 
acesta, trebuie mai întâi să-l ai. 

Ceea ce afirmam despre spiritul de fineţe spunând că 
e dar din naştere, va părea eventual mai clar scriind 

aici următoarea formulă: geometria se învaţă, fineţea nu 
se învață. (Fapt de experiență curentă.) 

Văzute astfel lucrurile, înţelegem parcă mai bine 
acestălalt fapt de experienţă: se poate face ştiinţă fără 
preocupatii şi cultură filosofică, dar nu se poate face 
filosofie serioasă fără o riguroasă disciplină ştiinţifică a 
inteligenţei. Ştiinţa poate ignora filosofia; aceasta însă se 
păgubeşte pe sine rupând contactul cu ştiinţa. 


Dar judecata ireversibilă formulată mai sus cuprinde 
şi afirmaţia că, într-o măsură mai mare sau mai mică, 
oricine e înzestrat de natură cu inteligenţă reală poate 
face ştiinţă; dar de aci nu urmează cu necesitate că simte 
nevoia să facă şi poate, în consecinţă, să şi facă filosofie. 
Sau, pe alt plan vorbind: ştiinţa se învaţă, filosofia nu 
se învaţă. (Fapt de experienţă curentă.) 


Si, dacă ştiinţa este, biologic vorbind, direct necesară, 
căci utilă, filosofia apare -— ca şi arta — drept lux în 
judecata sinceră a majorităţii covârşitoare a oamenilor. 
Ştiinţa ne dă soluţii la probleme ce ni le pune lumea ex- 
terioară în care suntem nevoiţi să trăim. Decât, proble- 
mele acestea sunt totdeauna parţiale, iimpunându-ne adap- 
tări parţiale. Până când nevoia de a lua atitudine față 
de existenţă ca totalitate nu e de ordin propriu zis bio- 
logic. Omul poate trăi foarte bine fără să caute vreodată 
soluții care răspund imperativelor acestei nevoi; cum poate 
trăi tihnit fără de artă. înrudită adânc cu atitudinea es- 
tetică, atitudinea față de întreg, comandată de această 
nevoie de ordin spiritual şi nu biologic, este chestiune 
de ţinută sufletească personală. Tinutä subiectivă cu ne- 
cesitate, ca şi ţinuta creatorului de artă. 


în felul ei, filosofia este, prin urmare, artă, nu ştiinţă. 

Dar, întocmai cum marea artă poate produce şi efecte 
de natură morală, ca pe un surplus ce vine şi se adaugă 
la cele pur estetice, tot astfel filosofia poate pro'duce 
efecte morale neurmărindu-le direct, exaltând şi pe aceas- 
tă cale puterea noastră sufletească si forţele noastre 
vitale. 


în paginile ce urmează, silindu-ne să evităm termenii 
tehnici în măsura în care această grijă nu ne va împinge 
să diluăm prea tare şi să falsificăm oarecum gândirea, 

vom. căuta să sprijinim concepţia noastră tragică despre 
viaţă pe o viziune a existenţei luată în totalitatea ei, 
Vom deduce, cu alte cuvinte, caracterul tragic al vieţii 
omeneşti din constituția esenţială şi iremediabilă a între- 
gii realităţi date în experienţă. 

Planul general al cărţii noastre, care, la întâia vedere, 
pare a porni cam de departe («ideea cunoaşterii inte- 
grale»: cap, I), va fi desenat riguros de această idee fun- 
damentală. 

Pentru a câştiga în putere de persuasiune şi în soli- 
ditate, analizele noastre trebuie să plece, credem, de la 
o critică a țintelor supreme către care tinde cunoaşterea 
ştiinţifică şi filosofia sprijinită pe aceasta. Cunoscut fiind 
faptul că ideea ce ne-o facem despre rostul şi posibili- 
tățile cunoaşterii determină imperios însăşi substanța 
obiectului cunoaşterii. în cazul de faţă, acest obiect este 
existența luată în totalitatea ei. 


De structura intimă a acesteia depinde apoi ideea ce 
ne-o facem despre natura şi rostul vieţii omeneşti. 


In consecinţă, şi-n linie generală, gândirea noastră va 
înainta de la abstract la concret. Fapt ce lämureste ca- 
racterul oarecum mai arid al dezvoltărilor din întâia ju- 
mătate a cărţii. 

Ni se pare, pe de altă parte, că-n materie de creaţie 
omenească — în materie de creaţie ideologică mai mult 
decât aiurea — pricepere dreaptă, ştiinţă pozitivă aş zice, 
nu e decât cea care ascultă de o normă de veche dar nu 
învechită înţelepciune, cuprinsă-n sfatul popular: e mai 
drtept să judeci omul după ceea ce a voit să facă, decât 
după ceea ce a putut face. «Nous valons plus par ce que 
nous voulons que par ce que nous faisons», spune şi fran- 
cezul.. 


Credem deci că, pentru a fi înţelese cu adevărat şi 
judecate cu dreptate, marile creaţii omeneşti trebuie să 
fie măsurate la lumina scopurilor supreme către care 
tind. Tinte mai mult sau mai putin mărturisite explicit, 
şi urmărite conştient sau numai instinctiv, dar urmă- 
rite cu perseverenţă, aceste scopuri determină în chip 
permanent toate demersurile neastâmpăratei inteligente 
omeneşti. 


Consideratiile noastre se vor grupa în patru capitole şi 
în jurul întrebărilor următoare: 

Ţinând seamă de tendinţele permanente manifestate 
în cursul dezvoltării ei istorice, care este ținta ultimă 
către care tinde cunoaşterea? 

Ce imagine a existenței implică idealul suprem către 
realizarea căruia se îndreaptă, grăbită şi cam îndrăzneață, 
cugetarea filosofică; prudentă şi mai metodică, ştiinţa, 
pozitivă? 

Din ce credință adâncă şi rezistentă îşi scoate seva de 
viaţă lungă —- poate veşnică — visul pe care ar vrea 
să-l trăiască o dată aievea neobosita inteligentă a omu- 
lui? 

Şi: la ce procedee ideologice recurg filosofia şi ştiinţa 
pentru a sc apropia de ţinta ideală, fintä ce le defineşte 
arrulndurora esenţa? 

Căutând să răspundem la întrebările de mai sus, ne 
vom nizui, evident, să sprijinim consideratiile noastre pe 
fapte scoase din istoria filosofiei şi a ştiinţelor. (Capito- 
lul I.) 

Apoi, printr-un efort de analiză ce ar putea să apară 
cititorilor mai grăbiţi plictisitoare pe alocurea, vom în- 
cerca să arătăm dacă supremul ideal de cunoaştere despre 
care e vorba, ideal ce a jucat şi joacă rol de tainic şi im- 
portant resort în evoluţia cunoaşterii, ie sau nu c justi- 
ficat de fapt şi de drept. în alți termeni, dacă e reali- 
zabil vreodată — nu importă data! — şi dacă mijloacele 
de îmbogăţire a cunoaşterii puse în practică de ştiinţă şi 
filosofie sunt eficace totdeauna si pretutindenea. (Capi- 
tolul Il.) 


Din răspunsurile ce va trebui să dăm acestui din 
urma grup de întrebări, rămânând, bineînţeles, pe planul 
experienţei riguroase, se va desprinde o imagine de an- 
samblu a existenţei în întregimea ei. Această imagine nu 
va fi deloc de natură să producă rezonanţă sentimentală 
prea optimistă. Dat fiind faptul că rațiunea şi întâmpla- 
rea stupidă, rezonabilul şi absurdul ne vor apărea ca 
fiind deopotrivă închise în substanța primă a existentei. 
(Capitolul III.) 

în fața existenţei astfel caracterizate, vom încerca 
apoi să luăm atitudine. Mai exact: să propunem o ati- 
tudine. 

Analizei din capitolele precedente îi va lua locui con- 
structia metafizică propriu-zisă. 

Aici nu va mai putea fi vorba de «fapte*- în înţelesul 
pozitiv al cuvântului. Si nici de «experienţă» în sensul 
ştiinţific al termenului. 

Atitudinea filosofică ne va apărea atunci ca fiind ca- 
litativ diferită de ceea ce numim punct de vedere ştiin- 
tific. Ca fiind altceva. Atitudinea metafizică ne va dezveli 
aspecte esenţiale ale ei, înrudite în străfundul lor cu 
ceea ce numim atitudine estetică. Vom constata că liniile 
de direcţie ale metafizicei nu sunt absolut identice ou cele 
ale artei mari, dar merg paralel cu acestea. 

De altfel, epitetul «tragic», cu care am crezut că tre- 
buie să caracterizăm calitatea concepţiei pentru care ple- 
dăm, n-a fost luat poate numai întâmplător din împără- 
tia încântătoare a realităţii estetice: în sufletele cu su- 
premă libertate interioară, imaginea existenţei la care 
se vor opri oarecum necesar consideratiile noastre, poate 
da naştere la reacțiune emoţională de natură estetică de- 
finită tocmai prin epitetul «tragic». 

Din atitudinea ,,nestiintificä" de care vorbim, se poate 
desprinde însă — în chip natural — şi o morala. Morală 
cu veleitäti de aplicații practice, ca orice morală. (Ca- 
pitolul IV.) 


Partea I 


EXPERIENŢA OBIECTIVĂ 


CAPITOLUL I 

Examinând cu oarecare atenţie faptele filosofice, adică 
marile sisteme apărute în cursul istoriei cugetării euro- 
pene, de la Thales din Milet până la ultimul mare sistem 
carp e cel bergsonian, constatăm că toate îşi scot sub- 
stanta dintr-un. gând care le e comun: toate sunt încercări 
de explicaţie globală a realităţii. Toate sunt ingenioase 
şi disciplinate eforturi de gândire tinzând, adesea în formă 
discretă sau chiar ascunsă, câteodată insă în termenii cei 
mai clari posibili, să construiască Universul prin combi- 
nație de concepte. Astfel încât, considerate din perspec- 
tiva la care ne oprim aici, marile sisteme filosofice, adică 
formele de exteriorizare clasică a cugetării filosofice, di- 
feră intre ele prin conţinutul ce se toarnă în conceptele 
de care vorbim, nu însă prin ţinta ultimă ce o urmăresc, 
căci aceasta le e comună. Stabilirea unui lanţ deductiv 
fără discontinuitate, lanţ care ar constitui urzeala esen- 
tialä a realităţii empirice, reducerea ultimă a tuturor fap- 
telor de experienţă şi a tuturor legilor parţiale la o lege 
unică, din care să poată fi deduse cu necesitate toate for- 
mele de existenţă, sau cel puţin formele esenţiale ale aces- 
teia, iată gândul îndrăzneţ şi marc pe care l-a urmărit 
gândirea filosofică în toate epocille ei de forță şi de glorie. 
Deductie totală a naturii, acesta e numele adevărat al 
scopului suprem către realizarea căruia a tins, in ultimă 
analiză, geniul marilor autori de sisteme. 


Scop suprem pe care nu l-a realizat nici o minte ome- 
nească — mai e nevoie să o spunem? —, deşi unii dintre 
reprezentanţii de geniu al filosofiei au crezut că ar fi 
atins această utopică ţintă. Scop pe care desigur nu-l va 
înfăptui niciodată inteligența omenească, dar ideal su- 
prem care anticipează nu numai asupra oricărei expe- 
riente viitoare, ci care a anticipat până bine de curând — 
şi va mai anticipa poate intr-o epocă oarecare de cuge- 
tare filosofică — asupra oricărei experienţe posibile. 

Spuse lucrurile mai concret, nu e oare izbitor fapUil 
că speculatia filosofică, în momentele ei de înflorire si 
putere, a tins cu înrădăcinată încăpățânare să explice 
toate formele de existenţă (numite fenomene, lucruri, stări 
sufleteşti, evenimente), variate şi contradictorii, ou aju- 
torul unei singure forme de existenţă; sau, când a voit 
să apară mai modestă, cu ajutorul câtorva forme de 
existență? 

Să alegem un exemplu chiar de la începutul istoriei 
filosofiei. Căci, pusă la început simplist şi naiv, problema 
filosofică ne apare oarecum mărită la microscop în trăsă- 
turile ei fundamentale, şi deci esenţa ei este mai uşor 
de demascat. 

Thales, cel dintâi dintre filosofi, a enunțat şi a încer- 
cat să demonstreze — nu importă cum, pentru ceea ce ne 
interesează în acest moment — că apa este principiul 
creator al tuturor lucrurilor. 


în substanţă, încercarea lui Thales din Milet poate fi 
caracterizată cu propoziţia: „Sub aparente diverse, totul 
este apă". Toate lucrurile sunt apă ascunsă sub forme 
altele decât apa, iată formula legii unice a existenţei, des- 
coperită de părintele filosofiei eline şi europene! Formulă 
simplistă, dar, pentru ceea ce ne interesează aici, cu 
atât mai elocventă. 

înglobând experienţă înmiit de bogată şi stăpână pe 
mijloace de investigaţie şi pe forme de expresie nesfârşit 
mai potrivite, speculatia filosofică reprezentată mai târ- 
ziu de Platon şi Aristotel, sau de Rene Descartes, Spinoza 
ori Schopenhauer, tindie şi ea, în resorturile ei intime, 
către ţinta ce i-a fixat-o în leagănul ei înduioşător de 
stângaci, Thales din Milet... Ca multe alte forme de 
creaţie omenească, uneori mai repede chiar decât aces- 
tea, filosofia a progresat în ... înţelepciune. Nu e deci 
mirare că „azi — şi acum o sută şi trei sute de ani — nu 
mai încearcă să urce, pe calea dreaptă şi piezişă a lui 
Thales, coasta ce duce la platoul înalt de unde să stăpâ- 
nească cu o singură şi largă privire spectacolul de ansam- 
blu al acestei lumi. Căile pe care merge speculatia filo- 
sofică modernă sunt mai lungi, mai întortocheate şi mai 
puţin primejdioase. Dar toate sunt îndreptate — chiar 
şi când sfârşesc brusc — către platoul arătat cu nepätitä 
îndrăzneală de părintele legendar al tuturor filosofilor. 


IDEEA CUNOAŞTERII INTEGRALE 43 


Toate marile genii speculative vor fi în căutarea unei 
noţiuni, unei idei sau legi unice pe care o vor planta 
La rădăcina tuturor lucrurilor. Acestea devenind, în ochii 
filosofului, forme de manifestare multiplă şi bogată a unei 
singure realități adevărate, a unei singure esențe, idei, 
legi, sau cum vreţi s-o numiţi. Rolul explicativ pe care 
l-a jucat la divinul Thales «apa», îl va lua asupra sa 
«focul» la Heraclit, «iubirea şi ura» la Empedocle, «nu- 
mărul» la pitagoricieni şi, pe o treaptă de experienţă 
lărgită şi de elaboratie de concepte dusă neasemănat mai 
departe, „atomul" la Democrit, vout la Anaxagora şi So- 
crate, „Ideea" la Platon, «Forma» la Aristotel, „substanța 
extinsă" şi „substanţa gânditoare" la Descartes, „mona- 
da" la Leibniz, «Ideea» la Hegel, ,,vointa" la Schopen- 
hauer, „durata" la Bergson... 


II 


Spuneam la începutul prezentelor consideraţii că rea- 
lizarea scopului de cunoaştere suprem de care vorbim, 
scop ce ar fi atins în momentul când lanţul deductiv ar 
fi stabilit fără discontinuitate, înglobând si explicând 
toate formele de existenţă, a fost urmărită în cursul is- 
toriei filosofiei de toţi marii sistematici, dar n-a fost re- 
cunoscută în termeni expliciti decât de puţini dintre ei. 
Cei mai multi n-au făcut, din starea de fapt în care se 
găseau, stare de drept, pentru excelentul motiv că înşişi 
nu şi-au dat seama în chip perfect lucid de natura in- 
timă a întreprinderii lor speculative. Gândirea şi siste- 
mele lor au urmărit cu persistentä, dar în formă implicită 
şi nu principiară, deductia globală a existenţei dintr-o 
unica şi atotereatoare formula. 


Abia la Descartes şi la Spinoza găsim accente de lu- 
cidă şi îndrăzneață sinceritate în această privință. Ordi- 
nea de deducție «more geometrico» în care se succed la- 
pidarele şi substantialele gânduri ale minunatei Eric? nu 
mai are nevoie de declaraţii formale suplimentare pentru 
a mai sublinia prea evidentul adevăr că marele Baruch 


' Sub influenţa limbajului ştiinţifice modern, unii filosofi şi 
oameni de ştiinţă vor vorbi de -lege- unică si nu de «noţiune» 
unică. Aşa, Ia începutul elaborării doctrinei sale, Auguste Comte. 
Astfel Renan, Taine, Sophie Germain, Laplace. 

Spinoza scoate lumea întreagă dintr-o singură idee. Idee 
botezată Dumnezeu. 

Cât priveşte pe Descartes, să amintim cum autorul 
Discursului asupra metodei ne povesteşte însuşi — în 
ton modest... «— c-ar fi dedus din câteva adevăruri prime 
toate legile şi faptele formulate şi descrise în marele său 
tratat, revoluţionar în materie ştiinţifică, intitulat Träite 
du Monde ou de la Lumiere şi publicat şeaptesprezece ani 
după moartea filosofului. în Discursul asupra metodei se 
mulţumeşte numai să ne spună că a procedat deductiv, şi 
să înşire pe scurt lista adevărurilor descoperite pe această 
cale: «Mi-ar fi foarte uşor să continuu, scrie Descartes, 
si să arăt aici întregul lanţ de adevăruri pe care le-am de- 
dus din adevărurile prime; dar, făcând aceasta, m-aş ve- 
dea silit să vorbesc acum despre mai multe chestiuni 
controversate de cei învăţaţi, persoane cu care n-aş dori 
deloc să mă cert; cred deci că ar fi mai bine să renunţ 
şi să spun numai în general care sunt aceste adevăruri, 
dând ocazie astfel celor mai înţelepţi să judece dacă ar 
fi folositor ca publicul să fie informat mai în amănunt. 
Am rămas mereu ferm în hotărârea ce o luasem să nu 
recurg la nici un alt principiu în afară de cel de care 
m-am servit spre a demonstra existența lui Dumnezeu şi 
a sufletului*-. Şi ce a descoperit filosoful şi cimul de şti- 
intä Descartes, făcând uz de singurul principiu, la care 
face aluzie? Să-l lăsăm să vorbească însuşi: «îndrăznesc să 
spun că nu numai mi-a fost posibil să mă declar mul- 
tumit în scurtă vreme cu privire la toate dificultăţile fun- 
damentale ce le întâlnim în filosofie, dar, în plus, am 
găsit anumite legi pe care Dumnezeu le-a stabilit în aşa 
fel in natură şi cu privire la care ne-a sădit astfel de no- 
tiuni în sufletele noastre încât, după reflexie suficientă, 
nu ne vom mai putea îndoi că aceste legi sunt observate 
cu stricteţe de tot ce 'există sau se face în lume. Apoi, 
luând în considerare ceea ce rezultă din aceste legi («la 
suite de ces lois»}, mi se pare c-am descoperit numeroase 
adevăruri cu mult mai folositoare şi mai importante de- 
cât tot ce învätasem mai înainte sau chiar nădăjduiam 
să învăţ». Urmează, în tot cuprinsul părţii a V-a, a 
Discursului, expunerea sumară a celor spuse pe larg şi 
demonstrate în marele tratat despre Lume. 


* Descartes, Discours de la Methode, p. 31—32 (ed. Garnier). 

Găsim însă în partea a Vl-a a Discursului un pasaj şi 
mai caracteristic şi mai explicit: „Ordinea pe care 
am urmat-o aici, declară Descartes, creator fără 
pereche în filosofie şi ştiinţă, a fost următoarea: Mai 
întâi am căutat să găsesc în general principiile sau cau- 
zele prime a tot ceea ce e sau poate exista [!] în lume, 
fără să iau altceva în considerare în acest scop decât pe 
fiiingur Dumnezeu care a creat lumea, şi fără să le scot 
de altundeva decât din anumiţi germeni de adevăr ce se 
găsesc de la natură în sufletele noastre. După aceasta am 
căutat să văd care sunt cele dintâi şi cele mai comune 
efecte ce aş putea deduce din aceste cauze. Şi mi se pare 
că astfel am găsit ceruri, aştri, un pământ şi pe pământ 
apă, aer, foc, minerale şi alte câteva lucruri, dintre cele 
mai comune şi mai simple, prin urmare dintre cele mai 
uşor de cunoscut... După aceea, plimbându-mi spiritul 
asupra tuturor obiectelor ce s-au prezentat vreodată sim- 
turilor mele, îndrăznesc să spun că n-am găsit printre 
ele nici un singur lucru pe care să nu-l fi putut explica 
destul de comod cu ajutorul principiilor găsite de mi- 
ne..." 

Să observăm că, pentru ceea ce ne interesează aici, 
importă foarte puțin întrebarea dacă Descartes într-ade- 
văr a reuşit sau a crezut numai că a reuşit să deducă din 
principiul unic de la care pleacă, tot cuprinsul faimosului 
Trăite du Monde ou de la Lumiere, Ceea ce importă, în 
ordinea de idei pe care o discutăm, e o anumită stare de 
spirit a acestui mare ora de ştiinţă şi filosof mare. Adică 
tocmai starea de spirit pe care o trădează fără ocolire 
elocventele pasaje reproduse mai sus. 


Kä 


Dar acela care a fixat, principiar şi fără reticente, 
drept ideal suprem al speculatiei filosofice deductia glo- 
bală a existenţei într-un lanț deductiv fără discontinui- 
tate a fost cel pe care Leon Brunschvicg: l-a numit „prinţ 
al filosofilor”, Hegel. Demontând cu mână de maestru 
până în ultimele lui elemente mecanismul inteligenţei ac- 
tive în ştiinţele pozitive şi în speculatia filosofică, Hegel 


* Idem, ibid., p. 48—49. Sublinierea e a noastră. 
* Leon Brunschvicg, Le progres de la conscience dans la 
pkilosophie occidentale, t. X, p. 396. 

i-a demascat tendinţele intime şi permanente, tendinţe 
care, toate, se alimentează şi sunt îndreptate către o ul- 
timă şi îndepărtată (pentru noi) ţintă: reducerea tuturor 
formelor mai importante ale existenţei, a tuturor legilor 
ou caracter relativ parţial, la o lege supremă şi unică, lege 
de care ar asculta toate fenomenele. Lege în raport cu 
care legile specifice ale lucrurilor n-ar fi decât aplicaţii 
diverse, mai mult sau mai puţin complicate, ale ei, în do- 
menii determinate şi specifice ale realităţii. 

întocmai ca Descartes, dar într-o formă mai prezum- 
tioasä, căci mai lipsită de discreţie şi mai radicală, — 
Hegel acordă experienţei un loc neasemănat mai mic 
decât cel pe care i l-a acordat de fapt Descartes — «prin- 
tul filosofilor» va proclama, amăgindu-se, că a reuşit să 
scoată lumea, cu toate primăverile ei, dintr-un concept 
unic care se cheamă Idee. Ermetica Logică speculativă 
desfăşoară înaintea ochilor minţii muritorilor prezenți şi 
viitori, pe cele câteva sute de pagini ale ei, grandiosul 
şi nicâirea ruptul lanţ deductiv al tuturor adevărurilor 
posibile şi, implicit, al tuturor formelor importante de 
existenţă. Din ceea ce a urmărit inteligența omenească de 
la Thales din Ionia încoace, dar fără să şi-o mărturisească 
cu franchete nici chiar sieşi, Hegel face lege constitutivă 
a ei. O stare de fapt e proclamată stare de drept, cu o 
temeritate care, cu tot geniul autorului Logicii speculative, 
a speriat şi scandalizat un secol de cugetare europeană. 


Şi, cu toate că Hegel, contrar unei opinii prea răs- 
pândite, n-a pretins c-ar fi reuşit să «deducă» din a sa 
formulă universală până şi formele particulare sau chiar 
individuale ale existenţei”, lucru pe care, de altfel, nu 
l-a pretins nici Descartes”, revolta contra încercării lui 
de deducție globală a formelor esențiale ale realităţii este 
până la un punct explicabilă, dacă ţinem seamă de mo- 
mentul istoric când ea s-a produs. 


Ştiinţele pozitive, pe vremea când şi-a elaborat Hegel 
Logica, acumulaseră un morman de fapte neasemănat 
mai mare decât cel pe care putuseră să-l inventarieze pe 
veremea lui Descartes. Efortul de investigaţie ce a dus 


* Ci. de ex. Werke, IV, 45; VI, 49—50, 65, 288 et sqq.; VII, 
22 et sqq. 37. 38, 265. 

" Sensul lare al textelor citate mai sus e atenuat de rezerve 
pe care Descartes le face chiar pe aceleaşi pagini. Vezi, ap. cit., 
p. 49. 

la acumularea acestor fapte a mărit apoi simțul critic. 
Mintea omlui, în urma unei neîntrerupte experienţe bi- 
seculare, a învăţat cumintenie, prudenţă. Şi-n momente 
de mare luciditate (Hume), îşi întrezărise pentru câteva 
clipe limitele, care au apărut mult mai înguste decât le 
credea Descartes. 

Şi-apoi, după moartea lui Hegel, influenţa pozitivistă 
începuse să creeze o anumită atmosferă spirituală ne- 
prielnică spiritului adânc care animase speculatia «prin- 
tului filosofilor». Deşi, fie zis în treacăt, ideea unei legi 
unice, obiect final al cunoaşterii, punct de vedere unic 
de unde privite, toate fenomenele ne-ar apărea inteligi- 
bile, a tentat la un moment dat şi spiritul lui Comte. 
Din. motive pe care nu e încă locul să le înşir, întemeie- 
torul pozitivismului a renunţat, e adevărat, la această 
idee, ca la o himeră irealizabilă. Tot astfel, dar mai 
putin categoric, şi discipolul lui Comte, Stuart Mill. 


Dar, dacă reacţia contra pretentiei lui Hegel de 
a fi reuşit să ducă la capăt deductia globală de care e 
vorba este explicabilă, mai putin explicabilă ne apare 
mirarea şi atitudinea de defensivă, pe care marele dia- 
lectician le-a stârnit afirmând explicit şi tare că scopul 
ultim al cunoaşterii, şi-n acelaşi timp resortul ascuns 
ce-i dirijează toate demersurile, ar fi stabilirea lanţului 
deductiv continuu de care vorbim. E locul să ne între- 
băm dacă această atitudine de atentă şi prea cuminte 
defensivă nu se datoreşte tocmai faptului că gânditorul 
german a apăsat — şi a apăsat cu prea multă forță — 
pe un punct sensibil al inteligenţei filosofice — şi ştiin- 
tifice, cum vom vedea îndată europene, punct tocmai 
de aceea ascuns cu teamă sub pragul luminos al acestei 
inteligente? Hegel a demascat, într-o formă indiscretä şi 
lipsită de menajamente, o aspirație înrădăcinată dar se- 
cretă a inteligenţei creatoare de ştiinţă şi filosofie; aspi- 
ratie pe care această inteligenţă nu are curajul să şi-o 
mărturisească nici chiar sieşi, în taină, atât îi apare ea de 
utopică şi de cu neputinţă de satisfăcut vreodată. 


Şi se prea poate „că atracţia, destul de vie şi azi, 
pe care doctrina „prinţului filosofilor” a exercitat-o asu- 
pra atâtor capete gânditoare, se datoreşte tocmai faptului 


"A. Comte. Cours de philosophie posit;ve, t. T, p. 28—31; 
t. VI, 601, ed. Schleicher, Paris, 1907- 
John Stuart Mill, System of Logic, t. IL p. -Z, ed- din 1851. 

că autorul ei a tras, cu îndrăzneață consecvență, toate 

concluziile ce le implica un vechi şi poate etern postulat 

al gândirii omeneşti'. Asemenea unui abis grandios, prâ- 

pâstioasa consecvență a omului care a scris Logica specu- 

lativă atrage poate tocmai prin groaza ce ea o inspira... 
* 


Ki KE 


Lucru curios! Francezul măsurat la mers şi cuminte 
în întreprinderi care s-a chemat Hippolyte Taine, Mon- 
sieur Taine, a privit în acest abis, hipnotizat în măsură 
cum nu a fost nici unul dintre moştenitorii spirituali ai 
lui Hegel. E. Renan a privit şi el în adâncuri. Dar de ia 
distanța cuvenită. Si fără uitare de sine. Zâmbind chiar, 
câteodată. 

Ultima pagină de filosofie propriu-zisă  iscălită de 
Taine în ediţia princeps a /nteligentei, pagină suprimată 
din ediţiile ulterioare, este un imn în onoarea temerarei 
tentative hegeliene. Deşi îşi dădea perfect de bine seama 
de eşecul acestei tentative, Taine îşi închipuia că el se da- 
toreşte numai metodei hegeliene. Hegel nu a comis deci 
decât o greşeală de metodă! Cu altă metodă, scopul ultim 
fixat de marele dialectician german cunoaşterii este rea- 
lizabil; nu importă când în viitor, dar e realizabil, crede 
Taine. Din punct de vedere formal, nu e deci între Taine 
şi dascălul său neamt nici o deosebire de principiu. Deo- 
sebirea e numai de grad. 

Astfel, nu e mirare că autorul /nfeligenței vorbeşte 
des şi fascinat de încercarea făcută de «cel dintâi gânditor 
al secolului-, gânditor al cărui geniu s-a urcat la înăl- 
timi la care nu s-a urcat niciodată gândirea vreunui filo- 
soP. Dintre numeroasele pasaje ale operei lui Taine unde 
se formulează legea unică drept ţintă supremă a cunoaş- 
terii, să cităm unul care ni se pare mai caracteristic şi 
pentru consideratiile ce le vom dezvolta în $-ul III al 
acestui capitol: ,,... O dată în posesia formulei, ai restul. 
Le cuprinzi [faptele de detaliu] în cel mult o jumătate de 
rând; închizi o mie două sute de ani şi jumătate din lumea 
antică într-un spaţiu de o palmă. Presupune acum că 


* V. mai jos, §§ IV şi V. 

«Journal des Debats» din 25 [Ianuarie 1870, o scrisoare 
iscălită de Taine si Renan; Litterature Anglais?, V, 248, 371; 
Philosophces Classiques, 133. 

această muncă e făcută pentru toate popoarele şi pentru 
toată istoria; făcută în ce priveşte psihologia şi toate 
ştiinţele morale; făcută pentru zoologie, pentru fizică, pen- 
tru chimie, pentru astronomie. Din chiar acel moment, 
Universul, aşa cum îl vedem, dispare. Faptele s-au topit, 
formulele le-au înlocuit; lumea s-a simplificat, ştiinţa 
e desăvârşită. Singure, cinci sau şase propoziţii generale 
mai rămân. Mai rămâne definiţia omului, a animalului, 
a plantei, a corpului chimic, a legilor fizice, a corpurilor 
astronomice şi nimic mai mult. .. îndrăznim şi mai mult: 
ținând seamă de faptul că [aceste definiţii] sunt mai 
multe şi că sunt şi ele fapte ca şi celelalte, încercăm să 
descoperim şi să degajăm din elie, cu aceeaşi metodă ca 
la celelalte, faptul primitiv şi unic din care ele pot fi 
deduse şi care le dă naştere (les engendre). Descoperim 
atunci unitatea Universului şi înţelegem ce o produce... 
Ea provine dintr-un fapt general asemănător celorlalte 
[fapte], lege generatoare din care se deduc celelalte, în- 
tocmai cum din legea gravitaţiei derivă toate fenomenele 
de gravitație, întocmai cum din legea ondufîfatiilor derivă 
toate fenomenele luminii, întocmai cum din existenţa ti- 
pului derivă toate funcțiunile animalului, întocmai cum 
din facultatea dominantă a unui popor derivă toate păr- 
tile instituţiilor lui şi toate evenimentele istoriei sale. Obiec- 
tul final al ştiinţei este această lege supremă... Prin 
această ierarhie de necesităţi lumea este o unică fiinţă, 
indivizibilă, ai cărei membri sunt toate ființele. Pe cul- 
mea supremă a lucrurilor, în punctul cel mai înalt al 
eterului luminos şi inaccesibil, se pronunță axioma eternă, 
şi ecoul prelungit al acestei formule creatoare compune, 
prin inepuizabilele-i ondulatii, imensitatea Universului. 
Orice formă, orice schimbare, orice mişcare, orice idee, e 
unul din actele ei. Ea stă la rădăcina tuturor lucrurilor, şi 
nu e tärmuritä de nici unul din ele. Materia şi gândirea, 
planeta şi omul, îngrămădirea sorilor şi palpitatiile insec- 
tei, viaţa şi moartea, durerea şi bucuria, nimic nu există 
care să nu o exprime, şi nu există nimic care să o ex- 
prime întreagă. Ea umple timpul şi spaţiul, şi rămâne 
deasupra timpului şi spaţiului. ..". 


lată o odă (prelungită pe încă o jumătate de pagină!), 
ecou întărit — cu dar de exteriorizare pe care nu l-a 


"— Existenţa Iragicä 

avut Hegel — al imnului cântat de dialecticianul ger- 
man Iden, în momentul când, în a sa uimitoare Logică, 
face trecerea faimoasă de la «Idee» la «natură». 


Dar, ni s-ar putea ridica eventual obiectia că, pentru 
a confirma şi ilustra cele formulate în $-ul I ial studiului 
nostru, am invocat în $-uî II cazuri care nu au valoarea 
simbolică ce căutăm noi să le-o atribuim. Căci, ni se va 
spune, Descartes, cu tot geniul lui, creator în gradul cel 
mai înalt şi pe teren ştiinţific, şi cu toată cunoştinţa vastă 
ce-a avut-o despre ştiinţa epocii sale, moşteneşte mult, 
ca atitudine şi ca aspirații spirituale, de la scolastici: 
Descartes gândeşte încă prea aproape de secoMe când a 
dominat o doctrină pentru care deductibilitatea integrala 
a lumii nu apărea deloc himerică. Cum nu apăruse ea 
nici evanghelistului scolasticii, lui Aristotel. Tot astfel, 
încercarea lui Hegel, ţinând seamă de momentul când se 
produce, apare anacronică. Dovadă reacţia pe oare a pro- 
vocat-o nu numai din partea oamenilor de ştiinţă — fap- 
tul ar fi mai inteligibil, — dar chiar şi din partea filoso- 
filor, printre care puţini s-au arătat atât de însetati de 
absolut ca dogmaticul Taine. 


Cazurile Descartes, Hegel, Taine nu ar avea, prin ur- 
mare, semnificația generală pe care le-am acordat-o noi. 

Dar să reținem atunci unele aspecte din gândirea unui 
filosof şi om de ştiinţă care a fost de o prudenţă critică 
şi ştiinţifică universal recunoscută, de o prudenţă atât de 
mare încât a fost considerat multă vreme drept sceptic. 

Prin critica lui implacabilă, Kant, căci de el e vorba, 
a färâmitat unitatea vie a spiritului şi, prin aceasta, şi 
pe aceea a realităţii exterioare. A färâmitat-o în aşa mă- 
sură incât urmaşii săi în. cele filosoficeşti au suferit. 
Georg Wilhelm Friedrich Hegel mai mult decât toți. Si, 
cu toate că autorul Criticelor, trăind "în secolul al XVIII- 
lea, are altă concepţie despre natura deductiei matema- 
tide decât pot s-o aibă contemporanii lui Henri Poincare 
şi Einstein, Kant îşi dă perfect de bine seama, tot atât 
de lucid ca şi savanții amintiţi acum, că deductiile stiin- 


” Taine, Philosophes classiques, p. 36B—371; Hegel, Werke, 
VI, p. 385—390. 

tifice sunt fragmentare şi nu formează nici pe departe 
un lanţ continuu între ele. 


Cu toate acestea, cel ce a scris opera Metaphysische 
Anfangsgriinde der Naturwissenschaft crede că această 
stare de färâmitare a deductiei e provizorie. Diversele 
bucăţi ale lanţului deductiv vor fi legate, între ele odată 
şi-odată, cu progresul infinit al cunostintei. Astfel încât 
speculatia hegeliană, deşi se desfăşoară ca o aprigă luptă 
contra tuturor barierelor ridicate de Kant în faţa cunoaş- 
terii absolutului, este, din alte puncte de vedere, şi în 
special din cel care ne interesează aici, o continuare şi o 
încercare de completare a operei lui Kant. Hegel însuşi 
îşi rataşază încercarea de grandioasă şi riscată construcţie 
la Kant". 


într-adevăr, Kant, în opera amintită, a susținut că 
ştiinţa pozitivă, fiecare din ştiinţele pozitive, coptine ,0 
parte de cunoaştere pură, adică a priori, parte care poate 
fi dedusă din legile constitutive ale inteligenţei noastre. 
Şi, studiind de aproape opera lui Newton, a căutat să 
degajeze partea apriorică conținută în fizică. Această 
pante a fizicii ar fi formată, crede Kant, din ceea ce se 
înţelege azi prin mecanică rațională. Dat fiind faptul că 
autorul teoriei cosmogonice care îi poartă numele nu con- 
sideră ştiinţă în sensul riguros al cuvântului decât por- 
tiunea deductivă a ştiinţelor, adică cea care e compusă 
din adevăruri necesare, porţiunea ce nu conţine decât legi 
empirice este numită ştiinţă, crede Kant, numai printr-o 
extensiune abuzivă a cuvântului. 

Hegel era convins că prudentul Kant s-a oprit la înce- 
putul drumului pe care se angajasje în momentul când a 
scris Metaphysische Anfangsgriinde der  Natunoissen- 
schafi. Si, drept urmare, îşi propuse deci să parcurgă 
singur tot restul drumului neparcurs de marele prede- 
cesor. Să curețe ştiinţa de tot ce nu e adevăr necesar! Si 
a scris atunci ermetica Logică şi strania Naturphiloso- 
phie... 


Prin urmare, considerată în perspectiva care ne inte- 
resează aici, deosebirea ce o constatăm între criticul 
Kant şi dogmaticul Hegel nu e de natură. E numai de 
măsură. 


" Hegel, Werkc, II, p. 202. 

III 


Să părăsim acum pentru un moment istoria gândirii 
filosofice şi să deschidem istoria ştiinţelor pozitive. Sti- 
inta pozitivă, în demersurile ei intime şi la reprezentanţii 
ei mari, este oare absolut străină de ideea — utopică, după 
toate probabilitățile — unei legi unice de care ar asculta 
toate legile parţiale, formele esenţiale ale existenţei? 

Spuneam mai sus că, demontând cu mână de măiestru 
până în ultimele lui elemente mecanismul inteligentei ac- 
tive şi creatoare în speculatia filosofică, şi-n elaboratia 
ştiinţifică pozitivă, Hegel i-a demascat tendinţele secrete 
sl permanente, tendinţe care, fără să treacă totdeauna pra- 
gul luminos al conştiinţei, se alimentează şi se îndreaptă, 
toate, cătne o ultimă şi eternă ţintă: legea supremă şi 
unică a tuturor lucrurilor. Marele gânditor neamt a de- 
monstrat, zic, această teză, cu un impresionant şi tare 
aparat dialectic, şi cu privire la ştiinţele pozitive. Şi şi-a 
formulat rezultatele atinse, cum obişnuia adesea: adică 
în forme cu aparente de paradox. Poate cu gândul peda- 
gogic să izbească nu numai inteligentele, ci să impresio- 
neze şi imaginea contemporanilor. 

Dar Heg)?l ar putea fi suspicionat şi acuzat că re- 
zultatele pe care le demonstrează le avea de mai îna- 
inte, ea «tezä» de demonstrat! lată însă că, în zilele 
noastre, pornind de pe meleaguri ideologice cu totul 
îndepărtate de acelea de pe care a plecat filosoful ger- 
man, şi urmărind scopuri nespus de străine de acelea 
ale lui Hegel, un lucid gânditor confirmă, cu istoria 
pozitivă a ştiinţelor în mână, «teza»  hegelianä despre 
care vorbin. Emile Meyerson, căci la el ne gândim, 
n-a cunoscut în momentul când a scris /dentite et Rea- 
lite, capitolele unde filosoful german se ocupă ou pro- 
blema ce ne interesează aici. Aducând elogii pioase lui 
Hjsgel pentru teoria «justă şi precisă» a rationamentului 
ştiinţific — «a ştiinţei», scrie Meyerson, — "teorie pe 
care au ignorat-o cu atâta perseverență cercetătorii se- 
colului al XIX-lea, Emile Meyerson recunoaşte că ma- 
rele dialectician i-a fost un predecesor ignorat. Aceasta, 
la sfârşitul volumului al doilea al operei De VExplica- 
tion dans les Sciences, carte care, din punctul de ve- 
dere al problemei noastre, e perfect identică cu /dentite 

et Realite. «Autorul prezentei lucrări, scrie parcă cu 
regret Meyerson, nu a cunoscut nici el aceste eforturi 
ale lui Hegel decât bine de curând, fiind adus, ca să 
zicem aşa, din întâmplare, prin citatiile d-lui Ward /This 
îs an immanent and self-determining process of explica- 
tion of the Absolute One, Cambridge, 1911] asupra ex- 
plicatiei spiritului în istorie luate de la Hegel, să stu- 
dieze mai aproape operele filosofului»”. 


E poate inutil să spun că metoda de lucru a lui 
Meyerson, metodă care a dus la rezultate ce confirmă 
pe qele atinse de Hegel cu o sută de ani în urmă, se 
găseşte la antipozii celei hegeliene. Metoda lui Meyer- 
son este tot ce poate fi mai pozitiv, mai controlat, mai 
prudent. Faptele — fapt în sensul cel mai larg al cu- 
vântului — pe care îşi sprijineste afirmaţiile autorul 
straşnicelor /dentite... şi De VExplication...' sunt enorm 
de multe. Nenumărate. Si culese din toate domeniile 
ştiinţei. Savanti de specialitate (Antony, directorul Mu- 
zeului de ştiinţe naturale de la Paris; Lucien Poincare, 
fizicianul; două nume, între multe altele, cu titlu de 
exemplu) au rămas rând pe rând, fiecare în ce priveşte 
propria-i specialitate, uluiti de ştiinţa lui Emile Meyer- 
son. 


Ne aflăm deci în fața unui spirit cu autoritate şi com- 
petentä. Si care iscăleşte opinia lui Hegel despre gân- 
dul secret al ştiinţei pozitive cu privire la suprema ţintă 
de cunoaştere, urmărită dar nemărturisită de eforturile 
triseculare ale acesteia. Tintä considerată de multi des- 
dfedzăYori de drumuri în împărăţia ştiinţelor nerealiza- 
bilă numai de fapt, şi nu absurdă din punct de vedere 
logic. O rațiune de fapt şi nu una logică face deci im- 
posibilă deducerea integrală a existenţei: suntem debor- 
dati de toate părţile de infinitul spatial si temporal. 
Pentru o mai amplä documentare cu privire la cele spuse 
in aceste două aliniate din urmă, rog cititorul să recurgă 
la vasta şi convingătoarea operă meyersoniană. 


în ordinea de idei care ne interesează, să reținem 
(după Meyerson) concepţiile a doi mari oameni de ştiinţă, 
concepţiile lui Laplace (1749—1827) şi Sophie Germain 
(.1776—1831), „Trebuie să considerăm, scrie Laplace în 
Introducerea de la Teoria analitică a probabilităților 


" De VExplication dans les Sciences, Paris, 1921, t. IL, p. 345. 

(Oeuvres, t. VIL p. VI), starea prezentă a Universului ca 
efectul stării sale anterioare, şi drept cauză a stării ce 
va urma. O inteligență care, la un moment dat, ar re- 
cunoaşte toate forțele de care e animată natura şi si- 
tuatia respectivă a ființelor care o compun, dacă de alt- 
fel inteligența de care e vorba ar fi destul de vastă pen- 
tru a supune analizei aceste date, ar îmbrätisa în ace- 
eaşi formulă mişcările celor mai imari corpuri din Uni- 
vers şi pe ale celui mai uşor atom: nimic nu ar fi nesi- 
gur pentru ea; şi viitorul, ca şi trecutul, ar fi prezente 
ochilor ei". In continuare Laplace dă o formulă a nece- 
sitätii universale care repetă lin substanță teoremele 
XXIX şi XXXIII ale cărții I din Etica lui Spinoza”. 


Sbphie Germain, după ce citează pe D'Alembert, care 
declarase că „Universul, pentru cine l-ar putea îmbră- 
tisa dintr^ôun punct de vedere unic, nu ar fi, dacă e per- 
mis să o spunem, decât un fapt unic şi un unic adevăr", 
continuă: „să adăugăm că, după convingerea noastră 
intimă, acest fapt unic trebuie să fie necesar. Şi, într-a- 
devăr, noi căutăm esența sau necesitatea fiecărui lucru, 
şi aceste două expresii sunt echivalente, căci, cunoscând 
esența, vedem că ființa căreia ea îi aparține nu poate 


aii 


nici să nu fie, şi nici să fie altfel de cum e, 


Se ştie că Sophie Germain a fost considerată de în- 
temeietorul pozitivismului printre premergătorii săi. 
Fapt demn de reținut, căci vedem că până şi o doctrină 
animată de spirit pozitivist, cum e cea a matematicienei 
Sophie Germain, postulează ideea formulei unice către 
care ar tinde şi pe care ar realiza-o la o dată mai mult 
sau mai putin îndepărtată — nu importă —-stiinta po- 
zitivă.'.. 


Să remarcăm că, din perspectiva din care conside- 
răm noi aici lucrurile, atitudinea celor doi mari savanți 
ai secolului al XIX-lea nu diferă deloc de atitudinea lui 
Descartes. Sophie Germain şi Laplace concep, întocmai 


© Spinoza, Ethique., ed. Flammarion, p. 44, 48. 

" Laplace, Oeuvres, t. VII, p. VI; Sophie Germain, Considera- 
tlons generaies sur Vetat des sciences et des lettres, Paris, 1833, 
p- 27. Texte citate de Meyerson, op. cit., t. II, 403—4, t I, 8—2. 

ca Descartes, seria deductivă ca absolut continuă şi spri- 
jinindu-se pe un «fapt» initial eLînsuşi necesar. 

Ştim însă că Descartes a avut o concepție imecanistă 
despre lume, sistemul lui poate fi chiar considerat ea 
forma cea mai perfectă pe care a îmbrăcat-o până azi 
o teorie mecanică a Universului. Dar speranța nutrită 
de atâția oameni de ştiinţă lîn posibilitatea de a con- 
strui într-o bună zi o imagine mecanistă completă a 
Universului, speranță utilă şi fecundă, şi, zic, atât de 
răspândită, nu este decât o altă formă a credinței în po- 
sibilitatea stabilirii unui lanț deductiv continuu şi unic 
al tuturor formelor esențiale de existență. Este adevă- 
rat că omul.de ştiinţă mecanist al zilelor noastre nu mai 
crede, cum cnedea Descartes, c-ar fi în stare să dega- 
jeze, într-o viață de om, acest lanţ deductiv unic. Dar 
nu e mai puțin adevărat că nădăjduieşte că opera de 
sinteză va fi posibilă odată: Ştiinţa se apropie relativ 
încet de acel moment de sărbătoare, dată fiind imensi- 
tatea drumului de parcurs, dar se apropie...! 


lată nădejdea nemăsurată care stă până şi la funda- 
mentul ştiinţei noastre meoaniste! 


Constatăm deci că, în ce priv/eşte ordinea de idei dez- 
voltată de noi aici, diferenţa între filosofie şi ştiinţă — 
considerate ambele sub aspectul lor cel mai permanent 
şi mai general, nu ne gândim, prin urmare, să înglobăm 
aici anumite forme ale empirismului — diferenţa între 
filosofie şi ştiinţă, zic, nu e decât de grad, şi se exterio- 
rizează în diferenţa de metodă, de ritm în avansare, aş 
zice. Ştiinţa, mai sceptică şi mai înteleaptä, dă dovadă 
de mai multă răbdare. Acumulează experimentare multă 
şi crede necesar migăloase şi nenumărate cercetări de 
detaliu pentru a putea ajunge apoi să stabilească cândva 
— mergând pe drumuri perfect şi universal controlabile 
—" o vastă sinteză a experienţei şi o totalizare a ei sub 
porunca de fier a legii unice. Filosofia, mai temerară şi 
mai grăbită, trece, sau cel puţin a trecut, repede la sin- 
teză; de cele mai adesea ori prin prea cuprinzătoare şi 
instantanee intuitii. (Intuitii prezentate apoi drept re- 
zultate ale unor investigaţii întinse şi ale unui efort de 
analiză ingenios şi meticulos...) 

De aci, uneori, anticipatiile ei fericite ale unor fapte 
şi legi pe care prudenta ştiinţă vine în urmă să le con- 
firme; dar tot de aci şi aberatiile şi poticnirile ei, pe care 
fiecare sistem ce se succede în timp încearcă să le re- 
pare. 


IV 


Idealul despre care am vorbit implică o idee, mai 
precis: o credinţă tot atât de constantă ai activă în 
cursul evoluţiei istorice a cunoaşterii, tot atât de adânc 
înrădăcinată în fundamentul tuturor eforturilor de cu- 
noaştere pe care le face speța noastră de câteva mii de 
ani încoace. în formele iei mai nuantate, mai încărcate 
de rezervă, această credinţă este, cum vom vedea, chiar 
mai adânc aşezată în profunzimile spiritului nostru de- 
cât idealul ce se hrăneşte, în ultimă analiză, din ea; este, 
aş zice, sădită în substratul biologic al fiinţei noastre. 


Care e această credință infinit de optimistă, de un 
optimism extrem, asemenea idealului care purcede din 
ea? E credința că realitatea, lumea, Universul, sau cum 
vreți să-i ziceţi, este rațională, inteligibilă în esenţa ei. 
Omul, din momentul în care a început să rationeze, din 
momentul în care, plin de încredere in forţele inteligen- 
tei sale şi încărcat de mari şi biologic sănătoase speranţe, 
a pus întâia întrebare rezonabilă lumii ce-l înconjoară 
şi propriilor lui stări sufleteşti, din momentul acela, zic, 
şi până azi când se apleacă cu răbdare deasupra micro- 
scopului, sau plăsmuieşte o utilă experienţă de labora- 
tor, ori leagă intre ele liniile unei teorii, a avut credința 
profundă că lumea este inteligibilă şi deci explicabilă. 
Credinţă atât de adâncă încât, ieşită, în ultimă analiză, 
din împărăţia obscură a instinctului vital, pare că-i place 
şi azi să zăbovească mai mult acolo, la adăpost şi mai 
eficace păzită contra acidelor dizolvante ale spiritului 
critic... 


Instinctiv, omul a crezut că există acord fundamental 
intre realitatea exterioară şi propria lui gândire, Si, 
s-o spunem de la început, omul de ştiinţă, cu toată teo- 
ria coimtistă despre ştiinţă, teorie destul de răspândită 
printre unii savanţi moderni, a crezut mai 'tare şi mai 
des decât filosofii. Realitatea este, în esența ei, ratio- 

nală, iată formulat într-o afirmaţie şi imare şi scurtă 
postulatul cel mai intim şi mai tenace de la care a plecat 
şi pleacă orice investigație omenească a naturii. Pe care 
s-a sprijinit tacit, dar cu hotărâre, efortul de cunoaştere 
al majorităţii filosofilor şi al aproape tuturor oameni- 
lor creatori în ştiinţa pozitivă. 

Evident, această afirmaţie nu poate fi, considerată cu 
atenţie şi spirit critic, decât un postulat; al ştiinţei şi al 
filosofiei. Ca atane, el nu e susceptibil de probe riguroase 
care i-ar demonstra necesitatea. Nu o mirare deci, că, cu 
tot aparatul dialectic puternic pe care îl punea în miş- 
care cu incomparabilă măiestrie. Hegel însuşi nu a fost 
în stare să demonstreze evidenţa acestui postulat. e Ma- 
rele gânditor german ne vorbeşte mereu de credința de 
pretutindenea şi de totdeauna a geniului omenesc în 
acordul fundamental despre care e vorba. 


E ceea ce credeau cei vechi când afirmau că  vout 
guvernează lumea, ne spune Hegel; sau ceea ce afir- 
măm noi implicit când zicem că există rațiune în lume. 
Rostul de a fi al inteligenţei, proclama el altădată, este 
cunoaşterea realității obiective, cunoaşterea adevărului; 
credință veche a umanităţii! Această credinţă a condus 
spiritul filosofiei antice şi moderne în toate demersurile 
lui. Motiv suficient pentru ca Hegel să o considere su- 
perioară filosofiei critice! 


A face distincţie între gândire — instrument al cu- 
noaşterii — şi adevărul obiectiv pe care aceasta e che- 
mată să ni-l descopere, a examina cu pretenţii critice 
instrumentul ca atare, pentru a vedea dacă e în stare 
să ne furnizeze cunoaştere adevărată etc, e închipuire 
vană şi arbitrară (unniitze und wiUkurliche  Vorstellungj 
după convingerea autorului /Fenomenologiei. Inutilitatea 
acestui examen devine manifestă prin excelentul fapt 
că ştiinţa existe. 

Dar, cum vedem, argumentele lui Hegel sunt argu- 
mente de fapt, argumente şi adevăruri istorice, ca să 
zicem aşa, şi nicidecum adevăruri necesare. Si, marele 
dialectician nu măreşte, desigur, decât numărul acestui 
fel de argumente când botează cu numele de -exe- 
crabil sacrilegiu» ceea ce numeşte el «desperarea mo- 
dernä»! a spiritelor în puterea inteligenței de a cunoaşte 
adevărul obiectiv. E acesta un spirit cu totul străin filo- 
sofici adevărate, crede Hegel. După el, deosebirea care 

se face între gândire ca atare si obiectul acesteia este 
ceva modern, introdus de filosofia critică în gândirea 
occidentală, contra convingerii lumii întregi. Pentru 
aceasta acordul între obiect şi gândire era ceva ce se 
înţelegea de la sine. «Să vrei să examinezi cunoaşterea, 
pentru a vedea dacă e sau nu în stare să-şi îndeplineas- 
că rostul — care e acela de a descoperi realitatea obiec- 
tivă — însemnează să vrei să cunoşti înainte de a cu- 
noaşte». Lucru tot atât de absurd ca şi dorinţa pe care 
ai avea-o să înveţi să înoti înainte de a sări în apă. Dis- 
tinctia intre obiect şi gândire este semn de decadentä. 
Credinţa naturală şi foarte tare a umanităţii e că opo- 
zitia de care e vorba nu e adevărată. Convingerea că cu- 
noaşterea ar fi fatal subiectivă, că noi nu am putea ieşi 
nicidecum din această stare de subiectivitate, este semn 
de boală, proclamă cu emfază autorul Logicii specula- 
tive. Mai mult, Hegel e convins că filosofia critică poate 
servi argumente justificative oricărei doctrine a igno- 
rantei!”. 

Am invocat, şi-n ordinea de idei ce-o dezvoltăm în 
acest moment, mărturia lui Hegel pentru excelentul mo- 
tiv că şi aici atitudinea francă a filosofului german se 
ridică la înălţimea unei valori simbolice. Şi aici Hegel 
a găsit formula viguroasă şi lipsită de orice echivoc po- 
sibil a convingerii intime de la care au pornit în specu- 
latiile lor toţi marii constructori de sisteme, de WWeltan- 
schauung»-uri şi, cu puţine excepţii, majoritatea cerce- 
tătorilor în domeniul ştiinţelor pozitive. 


Cât priveşte pe cei dintâi, este evident că nu cauţi 
viaţă întreagă, cu eforturi intelectuale uneori aproape 
supraomeneşti, să închizi Universul într-o formulă, de 
unde să-l scoţi apoi iarăşi, înşirându-i formele esenţiale 
de existenţă într-o cascadă de legi care coboară cu con- 
tinuitate perfectă una din alta, când nu ai convingerea 
intimă şi tare că existenţa este raţională în esența ei 


ascunsă. Nu te angajezi cu pasiune -— căci efortul de 
cunoaştere în cazurile de care e vorba presupune pasiu- 
ne — într-o întreprindere pe care o cr/ezi din capul lo- 


cului absurdă. Cu alte cuvinte, nu cauţi formule ratio- 


K Ci. Hegel. Werke, VI, p. 16, 43, 44, 62, 82, 87; XXXV—XL; 
VIF, 290; XIV, 250; II, 59—6(. 

nale, adică exprimabile în formă logică, pentru un con- 
tinut pe care nu îl crezi în esență raţional. 

Căci ce înţelegem propriu-zis prin afirmaţia că, în 
esența ei, existența e rațională, sau, dacă preferaţi, ce 
înţelegem când spunem, ceva mai măsurat: rationalita- 
tea naturii? înţelegem — spus cu vigoare — că lucrurile 
se comportă între ele întocmai cum se comportă între 
ele propriile noastre idei logice; că natura (realitatea), 
în formele de existență esențiale ale ei, manifestă ra- 
porturi care sunt de aceeaşi esență ca şi raporturile ce 
le putem constata între ideile noastre logice, între ele- 
mentele componente ale rațiunii noastre. 


Ce constatăm însă când supunem unui examen me- 
ticulos raporturile în care se găsesc conceptele noastre, 
ideile noastre logice? Constatăm că ele sunt în legătură 
de necesitate, de implicatie, de contenentä. în fond, cu- 
vântul «logic»- aceasta vrea să spună: înläntuine necesară 
de concepte. Dus examenul la extrem, putem constata 
că conceptele noastre logice formează lanț, reţea, tesä- 
tură, sistem. Ele nu sunt, prin urmare, izolate, nu sunt 
aşezate pur şi simplu una lângă cealaltă, nu sunt «sträi- 
ne» una de alta. Lumea ideilor noastre logice sau, repet, 
lumea raţională nu poate fi deci, asemănată cu o gră- 
madă de pietre sau de nisip, ci cu un corp organic unde 
oricare parte-membru e înţeleasă şi există numai întru- 
cât are legătură cu toate celelalte, există şi e înţeleasă 
în funcție de celelalte. 


lată structura fundamentală a lumii ideilor noastre 
logice! Omul, când a căutat să explice lumea care e în 
afară de el, postulând-o raţională, şi, în măsură şi mai 
mare, când a formulat pe faţă sau numai în taină idea- 
lul de cunoaştere de care am vorbit, a atribuit implicit 
acestei lumi în afară de el structura pe care o are lu- 
mea inteligibilă a ideilor. A crezut, cu luciditate sau nu- 
mai instinctiv, că realitatea este, asemenea propriilor 
sale idei, sistem. A crezut că fenomenele lumii exteri- 
oare pot fi deduse unele din altele, întocmai ca ideile 
logice; că poate stabili lanţuri deductive pe care le va 
lega — mai curând sau mai târziu, nu importă — într-un 
lanţ unic. 

Marii autori de sisteme şi-au închipuit că lanţul de- 
ductiv se poate stabili la repezeală: şi au construit sis- 
temele care le poartă numele. Plecând de la postulatul 

implicit că realitatea e sistem, au închis sistem în sistem. 
Şi să notăm că, din punctul de vedere al problemei ce ne 
preocupă aici, fenomenul de bază de la care pleacă spe- 
culatia acestor autori de sisteme importä putin. Din mo- 
ment ce ai credinţa fermă că realitatea e sistem, că for- 
mele ei de existenţă se implică reciproc, poţi să recon- 
struieşti cu gândirea sistemul, indiferent de la care ve- 
rigă a lanţului pornesti. .. Astfel că, în perspectiva din 
care considerăm aici lucrurile, diferenţa notabilă pe care 
o arată conţinutul explicărilor ce le dau aceste sisteme, 
diferenţă care le separă uneori atât unul de altul, poate 
fi neglijată. Ceea ce importă este atitudinea lor fun- 
damentală şi spiritul ce se degajă din această atitu- 
dine: Decât, acestea le sunt comune. 


lată de ce putem vorbi despre ele fără să fixăm nume. 


V 


Cât priveste pe oamenii de stiintä, acestia, în con- 
tact extensiv mai mare cu inextricabila realitate, au în- 
teles cä lantul deductiv unic nu poate fi, sau nu poatie 
fi decât eventual, opera viitorului, a Îndepärtatului vii- 
tor. Si s-au mulţumit cu deductii parţiale. Căci şi oame- 


nii de ştiinţă, în majoritatea lor covârşitoare — excepţie 
au făcut numai cei (puţini!) ce s-au lăsat influenţaţi de 
concepţia ceimtistă a ştiinţei” — au plecat în cercetările 


lor de la credinţa, implicită cele mai de multe ori, că rea- 
litatea e, în esenţa ei, rațională. Că rationalizarea ei in- 
tegrală, sau cel putin rationalizarea formelor ei esenţiale, 
este chestie de timp. lar, în aşteptare, porțiunile de ra- 
tionalitate delimitate până acum le-au închis în corpu- 
rile de noţiuni ştiinţifice şi formule logice care sunt ra- 
porturile de cauzalitate conţinute în cadrele diverse ce 
poartă numele de ştiinţe pozitive. 

Am pomenit adineaori de influenţa pe care a avut-o 
asupra unor oameni de ştiinţă moderni concepţia pozi- 
tivă a ştiinţei, elaborată de Comte. Această concepţie este 
anticipată, întreagă, în teoria lui David Hume asupra 
cauzalitätii şi a ideii de substanţă. Dar Hume nu a in- 
fluentat concepţiile pe care şi le fac oamenii de ştiinţă 


De ex. Helmholz, Hannequin, Ostwald, Mach. 

despre fundamentul şi limitele ştiinţei lor (când si le fac) 
pentru motivul simplu şi trist că nu a fost citit. Cursul 
de Filosofie pozitivă a fost însă citit. 

După Hume, şi deopotrivă cu el, Comte crede că tot 
ce putem constata în cercetările noastre ştiinţifice, când 
rămânem în limita strictă a experienței, sunt raporturi 
constante de coexistentä şi de succesiune între feno- 
mene. Atât, şi nimic mai mult. Experienţa nu ne arată 
nici o «legătură» care ar rataşa fenomenele între ele. Prin 
urmare, ştiinţa cu adevărat pozitivă nu va asimila nicio- 
dată raporturile de succesiune şi coexistentä, singurele 
pe care le poate constata între fenomenele lumii exteri- 
oare, cu raporturile de implicatie necesară pe care le 
constatăm între conceptele noastre logice. 


Rezultă cu evidenţă din această expunere scurtă a 
concepţiei comtiste despre ştiinţă şi cunoaştere în gene- 
ral, că ea implică postulatul c-ar putea fi eterogenitate 
esenţială între lumea ideilor, între ceea ce numim lumea 
inteligibilului şi lumea exterioară a lucrurilor. Nimic 
nu ne îndreptăţeşte, în acest caz, să vorbim de „raţiona- 
litate" — nici măcar parţială — a existenței. Nu putem 
şti dacă relaţiile de succesiune invariabilă şi de coexis- 
tentä invariabilă, pe care le constatăm prin experienţă, 
ascund in dosul lor dependențe de natură logică. Teoria 
pozitivistă a ştiinţei respinge deci, ca gratuit şi nemoti- 
vat, postulatul fundamental despre care am vorbit în 
$-ul IV. 


Savantul istoric al ştiinţelor de care am amintit la 
începutul $-ului III al prezentului capitol a demonstrat 
cu o abundență de argumente — declaraţii scoase din 
operele oamenilor de ştiinţă — care nu lasă, ni se pare, 
nimic de dorit că majoritatea oamenilor de ştiinţă con- 
tinuă să facă ştiinţă fără să se lase tulburati de concep- 
tiile comtiste in credinţa lor că descoperirile ce le fac 
conțin adevăruri obiective. Influență  positivistă asupra 
câtorva savanți a existat, desigur. Dar chiar între aceş- 
tia unii sunt comtişti numai când fac teoria ştiinţei. în 
practică, vreau să zic: în cursul cercetărilor, uită teoria, 
lăsându-se conduşi de un optimism epistemologic destul 
de viguros. Optimism care se manifestă în convingerea 
interioară că legile pe care le descoperă ei sunt aievea 
înseşi legile lucrurilor, legi cu existenţă obiectivă, inde- 
pendentă de noi. 

Rezultă însă din toate dezvoltările ce preced că o 
astfel de convingere implică în fundamentul ei postula- 
tul rationalitätii lumii exterioara. 

Cu toate acestea, nu e mai puţin adevărat că teoriile 
lui Comte au reuşit să creeze o anumită atmosferă spiri- 
tuală în lumea oamenilor de ştiinţă. Această atmosferă 
spirituală se cristalizează în credința, tot mai răspândită 
între savanţi, că teoriile ştiinţifice, oricare ar fi ele, nu 
pot avea decât un caracter fatal efemer. 

Fatal, nu întâmplător „efemer". Căci «întocmai cum 
opera iui Francis Bacon adusese ştiinţei un serviciu 
imens ca antidot contra deductiei peripatetice, opera lui 
Auguste Comte a fost, la rândul ei, foarte utilă, contra- 
balansând excesiva tendinţă de a reduce totul la mate- 
matică şi mecanică — şi mai ales de a considera această 
reducere ca perfect realizată, sau cel puţin uşor de rea- 
lizat — tendință care a fost, desigur, timp îndelungat, 
caracteristica ştiinţelor fizice. Proclamând suveranitatea 
experienţei, eliminând deductia sau acordându-i un rol 
cu totul subordonat, teoria empiristă sau pozitivistă a 
depreciat-o oarecum în ochii omului de ştiinţă, şi prin 
aceasta a preparat spiritul acestuia să-şi dea mai bine 
seamă de natura veritabilă a rationamentului teoretic al 
ştiinţei. Pe de altă parte, abia mai e nevoie s-o repetăm, 
această concepţie epistemologică, oricare i-ar fi fost pres- 
tigiul, s-a dovedit complet neputincioasă să modifice na- 
tura intimă a rationamentului ştiinţific». 


VI 


Optimista şi preacredincioasa inteligență omenească, 
plecând în investigaţiile ce le-a întreprins de la postu- 
latul de care a fost vorba în $ $-IV şi V, şi îndreptându-şi 
aspiraţiile cele mai profunde către realizarea idealului 
suprem pe care l-am descris în $ $-i I—III, a făcut uz, 
în chip natural şi ascultând de un instinct sănătos, în 
toate demersurile şi explicaţiile ei, de mijloace diverse, 
dar care au ascultat toate de imperativul: Raporturile 
de coexistentä şi succesiune constantă între fenomene, 


” E. Meyerson, De VExplication dans les Sciences, t. U, 
p. 162. 

raporturi ce le constatăm prin experienţă şi inducţie, sunt 
semnul exterior al unei legături interioare de dependenţă 
între fenomenele de care e vorba. Datoria cercetătorului 
— a omului de ştiinţă ca şi a filosofului — este deci să 
arate că această dependenţă este de natură logică, este 
necesară. Imperativ care se găseşte, cum vedem, la anti- 
pozii canonului de «bună purtare» prescris ştiinţei de 
întemeietorul pozitivismului. 


Ascultând instinctiv sau principiar — nu importă — şi 
ascultând cu sfințenie de acest imperativ, ce va face in- 
teligenta doritoare de cunoaştere universal valabilă? Va 
considera raporturile invariabile ce le constată între fe- 
nomene drept relaţii de cauzalitate. Va reduce apoi pe 
acestea din urmă — care sunt raporturi de schimbare în 
timp — la relaţii de dependenţă logică, care sunt su- 
pratemporale, sau poate mai exact, atemporale. Sarcina 
ci va fi totdeauna să ne arate că, dat fiind ansamblul 
antecedentelor, efectul (fenomenul care a urmat) putea 
fi dedus a priori, era o consecinţă logică. 


Prin urmare, cunoaşterea care vrea să stabilească 
legături şi adevăruri cu pretenţii de obiectivitate în 
sensul riguros al cuvântului asimilează relaţia cauzală cu 
cea de necesitate logică, identificând fenomenul numit 
cauză cu fenomenul numit efeot. în teză generală — isto- 
ria filosofiei şi a ştiinţelor e dovadă —, mintea ome- 
nească s-a declarat perfect satisfăcută ori de câte ori a 
reuşit să facă asimilarea şi identificarea de care vorbim. 
O explicaţie de tipul acesta se bucură — adevăr de fapt, 
dacă nu şi de drept — în faţa instinctului nostru de cu- 
noaştere de prestigiu deosebit. Poate că, în acest caz, 
instinctul de cunoaştere se identifică cu cel de conser- 
vare, ..! 


Cu alte cuvinte spuse cele de mai sus, în ochii inte- 
ligenţei care a construit seria marilor sisteme filosofice 
şi edificiul impunător al ştiinţei moderne, relaţie cau- 
zală înseamnă că, un fapt fiind dat, un alt fapt devine 
necesar, căci există legătură reală între datele numite 
cauză şi efect. Acesta din urmă este implicit conținut 
în cea dintâi, nu face decât să ne-o reveleze pe aceasta, 
care îl implică. în ultimă şi consecventă analiză, cele 
două fenomene nu sunt decât unul şi acelaşi lucru pre- 
zentat sub forme diferite. 

Este! evident că dacă raportul dintre cele două (sau 
mai multe) fenomene numite cauză şi efect este con- 
ceput astfel încât „cauza" închide în sânul ei ,efectul", 
stabilim ipso facto caracterul de necesitate al legăturii 
lor: oriunde va fi prezent fenomenul cauză (A), va fi 
şi fenomenul efect (B); pentru că B este o parte din 

„sine însuşi şi nu se poate separa de sine însuşi. Nu 
mai există loc între A şi B pentru un alt fapt care să 
vie să le separe, dat fiind că A şi B sunt unul şi acelaşi 
lucru sub două aspecte. Relaţia de cauzalitate este deci 
raport analitic, necesar, de identitate între fapte date, 
este o legătură logică între antecedente şi consecinţe! 
Este, în ultimă analiza, o ecuaţie. 


Sub acest raport, am putea deci spune că toate ex- 
plicatiile ştiinţifice sunt serii de ecuaţii. Si toate cunos- 
tintele noastre ar putea fi enunțate după schema gra- 
maticală următoare: Fenomenul X nu este decât fenome- 
nul Y în cutare sau cutare ipostază. 


Considerată la lumina unui examen atent, cunoaste- 
rea noastră pare deci a implica, în toate demersurile ei, 
concepţia că singura cale ce ne e deschisă pentru a face 
inteligibilă, imodificarea realității în timp, adică schim- 
barea, producţia unui fapt nou, este aceea de a demon- 
stra identitatea fenomenului antecedent şi a fenomenu- 
lui consecvent. Cale ce implică credința că inteligența nu 
realizează cunoaştere veritabilă, cunoaştere necesară, de- 
cât în momentul când a reuşit să demonstreze că ceea 
ce este a fost, că ceea ce va fi există de pe acum virtual 
în ceea ce este. 


VII 


Fapt esenţial şi de reținut: explicarea raţională a 
lucrurilor — pe orice poziție a ei am considera-o — eli- 
mină factorul fimp, ideea şi realitatea de timp. în con- 
ceptia despre care e vorba, timpul nu este ceva cu ade- 
vărat real. E cadru gol în care se petrec schimbările 
(aparente, bineînţeles), dar care prin el însuşi nu aduce 
nimic nou în procesul de schimbare a' realității. Această 
schimbare de altfel nu e, repet, nici ea reală în sensul 
plin al cuvântului, cauzele şi efectele fiind unul şi ace- 
laşi lucru văzut sub aspecte diferite. .. 

Căci a spune că efectul este identic cu cauza, că fe- 
nomenul B nu e decât fenomenul A în altă formă, nu 
însemnează, în ultimă analiză, a nega schimbarea reală 
care a avut loc, afirmând că ceea ce este acum nu e în 
esență decât ceea ce a fost? Sau că ceea ce va fi, nu e 
decât ceea ce este acum? 

Această din urmă afirmație o facem ori de câte ori 
vrem să deducem un efect (care nu va avea loc decât 
ulterior) dintr-o cauză prezentă. Cu alte cuvinte, ori de 
câte ori vrem să anticipăm viitorul. Şi oare prestigiul 
practic al ştiinţei nu vine tocmai din această posibilitate 
de deducere, din această putinţă de prevedere? Preve- 
dere ce vrea să zică, logic vorbind, că «mâine» este fă- 
cut din «azi», este identic cu -«azi»? 


Dar prevederea nu e absolut sigură decât în ipoteza 
că există identitate reală între fenomenul cauză şi feno- 
menul efect. Instinctul nostru de conservare ne împinge 
cu forţă să afirmăm această identitate. Concepţia de care 
vorbim, împreună cu tot cortegiul ei de postulate exa- 
minate mai sus, întinde, cum vedem, rădăcini adânci în 
substratul biologic al facultăţii noastre de cunoaştere. 
Nu e deci mirare că spiritul omenesc se agaţă cu mână 
atât de tare de ea, şi că în tendinţele lui profunde res- 
pinge orice concepţie care ar implica postulate mai puţin 
justificabile în faţa instanţei supreme a instinctului vi- 
tal. .. 


Si, cu toate acestea, trebuie să recunoaştem că filoso- 
fia şi ştiinţa care au recurs la explicaţii prin cauze efi- 
ciente ce implică raționamentul bizar pe carie tocmai 
l-am analizat, neagă, în definitiv — în formă implicită, 
o repetăm — evoluţia reală, evoluţia creatoare în sensul 
plin al cuvântului. Adică, creatoare de ce nu a mai fost. 
Negatie care implică la rândul ei că realitatea, că lumea 
c dată o dată pentru totdeauna.  Mişcare, schimbare, 
evoluţie reală, nu există în sensul adevărat al termeni- 
lor. Există fenomene de fransformare adică cum ne ara- 
tă şi înţelesul etimologic al cuvântului, schiimbări de 
formă, nu de conţinut. 


Cu alte cuvinte, în lege generală, cugetarea omenească 
a rezolvat problema capitală care o preocupă şi cane, 
poate, i-a dat naştere, vreau să zic problema schimbării, 
zicând: «nu există schimbare!»  Propoziţie închisă în 
fundamentul celei mai fecunde ipoteze de investigaţie a 


5- Existenţa tragică 

timpurilor moderne şi a tuturor timpurilor: în dogma 
determinismului universal. 

Daca aplicăm acum substanța dezvoltărilor de mai 
sus la cauza pe care o presupunem ultima, la «legea 
supremă şi unică» şi la «efectul)» ei care este Universul 
întreg, Universul cu toată bogăţia lui de forme şi de 
culori, putem formula propoziția următoare: efectul 
(Universul) fiind închis în cauza lui ultimă (legea su- 
prema), schimbările ce au loc în Univers, de la începu- 
tul vremurilor, nu fac decât să desfacă (să dezvelească) 
la lumina zilei ceea ce era conţinut din vecii vecilor în 
cauza lui ultimă. Căci nu există procese de creaţie pro- 
priu-zisă, numai procese de dezvelire a ceea ce fu dat 
dintru început. 


Concluzie: 

împinse pe poziţiile ideologice extreme ale lor, filo- 
sofia şi ştiinţa care recurg la explicaţii cauzale meca- 
nice n-ar trebui să refuze să iscălească impresionanta 
şi strania judecată: Lumea nu are istorie, căci nu există 
istorie.. . 


CAPITOLUL II 

Am încheiat capitolul precedent lăsând să se între- 
vadă consecinţele logice extreme închise în credinţa că 
lumea, în esenţa ei ultimă, ar fi inteligibilă. 

înainte de a examina în ce măsură rezistă experien- 
tei strict definite această credință a omului creator de 
ştiinţă pozitivă şi de filosofie. să căutăm să arătăm că 
postulatul rationalitätii integrale a naturii si înclina- 
tiile de gândire în care el se concretizează ieste însoţit, 
în străfundul conştiinţei noastre, de un întreg cortegiu 
de afirmaţii de ordin practic (moral). Mai mult: in ultimă 
analiză, el nu e decât o prelungire pe plan pur intelectual 
a acestor convingeri de esență practică. 


Căci, în rădăcina ei cea mai ascunsă, nici o cunoas- 
tere nu e inteligenţă pură. Percepția cea mai simplă con- 
ține deja elemente finaliste de interpretare: datele pri- 
me ale spiritului nostru sunt impulsiile, nu ideile pure. 

Acestea apar târziu de tot, când viaţa spirituală a 
atins, prin unele personalităţi rare, o foarte înaltă treap- 
tă de evoluţie. Dar, chiar şi in cazurile acestea în care 
speța noastră reuşeşte să-şi afirme splendida ei libertate 
interioară, nu poate fi vorba de idei pure în sensul ab- 
solut al cuvântului. Din cauza originii ei, îndepărtate dar 
persistente, origine biologică, cunoaşterea cu aparențele 
cele mai curat spectaculare nu reuşeşte să devină ima- 
gine absolut dezinteresată a existenţei. 


La o parte însemnată din reprezentanţii ei mari, gân- 
direa filosofică şi ştiinţifică a tins şi va continua să tindă 
a deveni o astfel de oglindă a Universului. Pentru pro- 
gresul cunoaşterii este, desigur, necesar ca aceasta să 
caute să devină pur spectaculară (v. si mai jos, cap. III, 
s? 11). Căci, ca-n toate domeniile de creaţie omenească, 
idealul, ca să fie foarte eficace, trebuie situat în impo- 
sibil. 

Dacă e însă adevărat că, până azi, cunoaşterea de- 
zinteresată în sensul absolut al termenului a rămas un 

ideal, şi că fundamentul prim al celei mai abstracte vi- 
ziuni despre lume e clădit din secrete elemente finaliste, 
orice cunoaştere (filosofie ori ştiinţă pozitivă), examinată 
cu atenţie, se va dezveli ca fiind, într-un anumit sens, 
animistă: imaginea despre lume, prezentată drept crea- 
tie a inteligenţei absolut dezinteresate, se va dovedi a fi 
construită şi din transpunerea în lumea exterioară a do- 
rintelor noastre secrete. Mai ales din transpunerea aces- 
tora. Omul speră să obţină pe o astfel de cale realiza- 
rea nădejdilor lui multiseculare... 

Departe de noi gândul de a combate această stare 
de fapt. Pe care o credem, de altfel, inevitabilă. Ceea ce 
vrem însă, e ca luând cunoştinţă de tea, să căutăm să 
nu pierdem nici un moment din vedere că voinţa de a 
fi integral raţională nu e a existenţei însăşi, ci a gân- 
ditorului; om de ştiinţă sau filosof. 

Spuneam mai sus că ideea rationalitätii esenţiale a 
existenţei îşi are rădăcina într-o atitudine de ordin emo- 
tional, practic. Discrete aproape totdeauna, dar totdeau- 
na ferme, afirmațiile morale oe însoțesc în sträfundul 
sufletului nostru postulatul rationalitätii integrale a 
realităţii, pornesc toate dintr-o atitudine emoţională a 
noastră în faţa existenţei. Atitudine care ne face să-i 
atribuim acesteia un sens; şi implicit, un rost vieţii 
noastre. 

Vom insista mai mult asupra acestei probleme în 
capitolele III şi IV ale lucrării de faţă. 

în ce priveşte coloratura afirmațiilor despre care e 
vorba, o caracterizăm, credem, spunând de pe acum că 
sunt nemărginit de optimiste şi de reconfortante. Cauze 
ascunse şi permanent în acţiune ale concepţiei ideologice 
analizată in capitolul precedent, puteau ele să fie de 
altă coloratură sentimentală decât efectul ce l-au produs? 
Efect care, la rândul lui — să nu uităm — acţionează 
apoi asupra cauzelor creatoare, întărindu-le. 

E acesta un proces de corelaţie ce are loc pretutin- 
denea în împărăţia spiritului. 


I 


Să reluăm deci, pe planul care ne interesează în acest 
moment, afirmația fundamentală de la care a pornit in- 
vestigarea omenească a Universului şi să vedem care-i 

este semnificația practică? Căror nevoi sufleteşti, inte- 
grale şi nu numai intelectuale, da satisfacție completă, 
sau aproape, afirmația că Universul, în formele de exis- 
tentă esențiale ale lui, este de natură rațională? Ce sem- 
nificatie morală poate avea credința atât de sănătoasă 
şi de înrădăcinată că există acord fundamental între 
realitatea exterioară şi propria noastră gândire? 

Răspunsurile pot fi condensate economic în frazele: 

Lumea nu e absurdă, adică Lumea are un scop ultim 
către care tinde. Existența are un sens. 

Din această afirmație decurg altele, cu necesitate. Tot 
atât de încurajatoare ca şi ea. 

Este evident că, dacă Universul, în substanța lui, este 
rațional, este rațiune, este spirit, la dezvelirea lui în 
vreme şi spațiu prezidează norme de care ascultă spiritul. 
Norme pe care, în ultimă analiză, spiritul şi le dă însuşi. 


Dar, nimic mai caracteristic pentru acesta — experienţa 
cea mai directă, mai imediată şi mai stăruitoare ne-o 
arată — ca acţiunile ce le întreprinde în vederea unui 


scop. Neastâmpărata frământare a Lumii, joc echivalent 
la întâia Vedere cu agitaţie stearpă şi absurdă, trebuie 
să-şi aibă un rost. Lumea fiind în esenţa ei intimă spirit, 
trebuie să asculte de legea fundamentală a spiritului: să 
tindă către un scop.. . 


lată idei importante care nu par a putea fi împăcate 
cu spiritul general ce se degajează din gândirea ce as- 
cultă de postulatul determinismului universal ca de o 
supremă poruncă de cercetare şi cunoaştere. Nu e însă 
mai putin adevărat că, examinat cu atenție, fără pre- 
judecăţi — fie ele chiar ,stiintifice" — şi fără frică 
de rezultatele eventual deconcertante la care am ajunge, 
gândul exprimat în afirmaţia: „Lumea este inteligibilă" 
nu exclude, ca pe nişte vechituri fără valoare, nici afir- 
matiile: Lumea are un rost, un sens. Lumea tinde către 
un scop ultim. Tot ce există şi ce se întâmplă trebuie 
să aibă un sens, un rost dea fi. 

Toate aceste propoziţii exprimă gânduri pe care, în 
momente de răgaz şi de atentă introspectie, şi le-ar pu- 
tea surprinde zăbovind în străfundul clar-obscur al con- 
ştiinţei sale chiar şi omul de ştiinţă cel mai prudent şi 
mai „pozitiv": Până şi acela care, din experienţă pro- 
prie, sau din experienţa patruseculară a investigaţiei şti- 
intifice moderne, ştie că cunoaşterea naturii, în orice 

domeniu, n-a realizat progrese autentice decât făcând, 
hotărât şi consecvent, abstracţie de la noţiunea de... 
scop. 


In momentele de răgaz şi atenţie de care amintim, 
savantul, oprind fâşia de lumină a inteligenţei sale timp 
mai îndelungat deasupra propriilor ei planuri înclinate, 
ar găsi, cu nedumerire poate, că judecata: „Existenţa 
e rațională" se mişcă simultan şi pe un plan paralel cu 
judecata: „Lumea are un sens". Ar descoperi că cea 
dintâi, postulată de ştiinţa lui pozitivă la fiecare pas al 
ei (în chip explicit, sau numai tacit), nu numai că nu 
exclude judecata apreciativă: „Lumea are un sens", dar 
o implică cu necesitate. Si mai afirmativ: ar găsi că cele 
două judecăţi sunt expresii, deosebite ca formă dar echi- 
valente ca fond, ale unei singure şi emotive atitudini a 
omului în faţa Universului. Una din ele, cea apreciativă, 
rămânând franc pc plan emoţional; cealaltă, avându-și 
fundamentul adânc şi solid pe plan sentimental, işi în- 
tinde raimificatiile fără număr în aerul subţire al inteli- 
gentei care vrea să fie pură. 


Dar legătura aceasta intimă pe care ne place s-o sta- 
bilim aici intre „Lumea este rațională în esenţa ei" şi 
„Lumea arc un scop către care tinde" nc va apărea sub 
lumină mai mare, considerată şi din alte perspective 
spirituale. 


Il 


Orie,? inteligență care acceptă ca adevărată credinţa 
că structura realității este, în esenţa ei, de natură ratio- 
nală, gândind riguros fi consecvent s-ar vedea silită să 
accepte ca singură adevărată o anumită ierarhie de va- 
lori. Ierarhie având in fruntea ei spiritul si valorile 
create de el, în sensul strict al cuvântului. Subordonând 
acestor valori pe cele riguros biologice, şi acestora în- 
tregul domeniu al anorganicului. 


Căci ar trebui să fie evident că nu poţi afirma, pe 
plan intelectual, că esenţa veritabilă a existenţei este 
inteligibilă, este spirit — afirmaţie explicită sau tacită 
de la care a plecat şi pleacă, cum am văzut, efortul de 
cunoaştere al majorităţii filosofilor şi al aproape tuturor 

oamenilor de ştiinţă — fără să nu declari implicit, pe 
plan moral, spiritul drept valoare şi realitate supremă. 

Postulatul rationalist, gândit cu consecvență până la 
capăt, asigură drept la existență, la eternă şi supremă 
existenţă, valorilor spirituale; ceea ce concepem ca in- 
teligibil, raţional, rezonabil, neabsurd, trebuie să-şi gă- 
sească justificare suficientă în însuşi fondul structural 
al Universului. Astfel, scopurile omeneşti inteligibile, 
idealurile morale şi sociale care tind să asigure mai mul- 
tă dreptate în lume, creând, prin aceasta, chiar, mai bo- 
gate posibilități de manifestare valorilor spirituale, apar 
ca fiind altoite pe însuşi trunchiul robust şi nepieritor 
al Lumii. Realizarea lor e, prin urmare, pe deplin asi- 
gurată — nu importă data — de legile inexorabile ale 
firii. 

Considerată dintr-o astfel de perspectivă, cultura este 
fundamentată în legile naturii. Es.te o prelungire natu- 
rală a acesteia. Si, ca atare, este necesară. Adică a tre- 
buit să fie creată în anumite momente ale vremii infi- 
nite şi în anumite porțiuni ale spaţiului nemărginit. 

La lumina concepţiei a cărei piesă ideologică fun- 
damentală este postulatul detenminismului universal, 
civilizația nc apare ca o continuare, o îmbogăţire şi o 
aprofundare a biologicului. 

Cele trei mari formie de existenţă pe care le cunoaş- 
tem, adică anorganicul, biologicul şi spiritualul, se fi- 
xează în chip logic pe o scară progresivă de valori: toc- 
mai în ordinea în care le-am aşezat în prezenta propozi- 
tie. Lumea spiritului se ridică drept suprastructură na- 
turală pe infrastructura ce o formează anorganicul si 
biologicul. Acestea îi sunt subordonate, servindu-i de 
suport şi stimulent. 

Există astfel armonie fundamentală între tendinţele 
profunde manifestate de lumea materială şi aspiraţiile 
eterne ale spiritului, concretizate în civilizaţia omeneas- 
că. (Această propoziţie corespunde, pe plan practic-mo- 
ral, propoziției enunțate, pe plan pur intelectual, în cu- 
vintele: există acord fundamental între realitatea ex- 
terioară si propria noastră gândire). 


' Cf. mai jos, cap. IV, § V, câteva considerații asupra 
marxismului. Acestea ilustrează cu un exemplu concret cele 
spuse aici în termeni cu totul generali. 

Lumea materială colaborează, serveşte chiar de mijloc, 
la realizarea idealurilor plăsmuite de spirit. A lucra, ca 
individ şi popor, pentru realizarea acestora, înseamnă 
a lucra de acord cu aspiraţiile imanente şi veşnice ale 
Universului. înseamnă a asculta, cu înţelepciune, de le- 
gea de oțel a firii-. 


Si, întocmai cum raționalitatea este imanentă exis- 
tentei, iar rolul inteligenței e numai acela de a o «des- 
coperi», tot astfel, mersul lucrurilor are un sens, un 
rost imanent, iar rolul meu, ca persoană cu voinţă, e 
acela de a «colabora» cu forţele independente de mine 
ale Universului la realizarea idealurilor inteligibile, plăs- 
muite de spirit. Idealuri pe care Universul, mânat de 
un ce indefinisabil imanent, tinde deja de la sine sä le 
realizeze.. . 

Altfel spus, optimistul, preaoptimistul, postulat al 
rationalitätii substanţei intime a existenței, gândit cu 
consecvență şi curaj până în supozitiile şi suporturile 
lui ultime şi discrete, asigură valorilor spirituale un 
drept imprescriptibil la existenţă. 


* + 


Din gândurile acestea de ordin practic, cuprinse cu 
necesitate în ideea rationalitätii existenței, omul a scos 
şi scoate motive suficiente de curaj şi înältare sufle- 
tească. Bunătatea, delicatetea morală, frumusețea, setea 
de dreptate, jertfa, inteligența, talentul devin valori jus- 
tificate de înseşi legile imanente ale firii. lar omul, cu 
idealurile şi visurile lui, nu se simte un părăsit şi absurd 
Don Quichote într-un Univers indiferent şi străin, sau 
chiar ostil şi amenintätor. 


* * 


Notăm că legătura pe care am încercat noi s-o sta- 
bilim între postulatul rationalitätii Naturii şi corolarul 
de afirmații morale schițat in chip sumar mai sus, nu e 
făcută de obicei. Nici explicit, nici implicit. Nu e însă 
destul de semnificativ faptul că spiritul general al civi- 
lizatiei noastre europene — civilizație de esență şi co- 
loratură rationalistä a creat o atmosferă sufletească 


? Cf. mai jos, cap. IV, § V. 

în care intră ca principale elemente constitutive şi cre- 
dinta că existența este în sträfundul ei rațională, şi cre- 
dinta că existența trebuie să aibă un sens, sens pe care-l 
realizează în chip progresiv? (Nimic mai caracteristic 
pentru o civilizație oarecare decât prezența sau lipsa 
ideii de progres*. 

întâlnim aceste credințe la majoritatea spiritelor crea- 
toare de cultură. Dar le întâlnim de obicei închise în 
compartimente separate ale conştiinţei. Faptul însă că 
le întâlnim împreună în aceeaşi conştiinţă, nu se dato- 
reşte purei întâmplări. 


III 


Să privim acum lucrurile din altă perspectivă spiri- 
tuală. Să examinăm cât se poate de atent în ce măsură 
rezistă experienţei riguroase şi analizei neconduse de 
scopuri mai mult sau mai puţin practice credinţa că lu- 
mea, in esența ei ultimă, ar fi rațională, si deci inteligi- 
bilă. i 

S-ar putea întâmpla ca această înrădăcinată credință 
a omului creator de ştiinţă pozitivă şi de filosofie să 
nu reziste examenului; şi, în consecință şi împreună cu 
ea, să cadă, ca nefondate, şi convingerile morale şi re- 
confortante care o însoțesc de-aproape, sau mai de de- 
parte. 


Să înaintăm in ordinea observată până acum şi să 
considerăm în prezentul paragraf ideea raționalității 
substanțiale a existenței pe plan pur intelectual. 

Facem mai întâi observația generală că judecata: 
„Existența este rațională în esența ei", formulată simplu 
şi fără rezerve (cum e gândită de obicei), nu e, nu poate 
fi, un rezultat al experienței riguroase. Universală cum 
e, judecata: „Existența e rațională" presupune o tota- 
lizare prealabilă a experienței în timp şi spațiu. Dar e 


3 


Cf. mai jos, cap. IV. 

la mintea omului că această totalizare nu s-a făcut încă 
şi nici nu va putea fi făcută vreodată. Experienţa po- 
sibilă fiind nelimitată în timpul şi spaţiul infinite. 

Să recunoaştem însă că experienţa totalizată de care 
e vorba, referindu-se la nesfârşitul viitor, nimic nu 
mă îndreptățeşte să neg a priori că absolut toată expe- 
rienta pe care inteligenţa omenească ar face-o de «aci 
înainte în vecii vecilor, n-ar confirma adevărul judecății 
„Existenţa e raţională”. Fiind vorba de viitor, nu pot 
vorbi din. experienţă şi, prin urmare, spirit critic sunt 
numai în cazul când, prudent, îmi suspend orice jude- 
cată ou privire la viitor. 


Să vorbim dleci numiai de experiența reală a trecu- 
tului şi a prezentului. Ce ne arată, spus în termeni ge- 
nerali de tot, această experiență? Ne arată că existența 
este şi raţională şi iraţională, şi rezonabilă şi absurdă. 
Experienţa autentică făcută până acum ne -arată chiar 
mai mult decât atât: ne învaţă că sfera irationalului şi 
a absurdului este mai întinsă decât cea a rationalului 
şi rezonabilului. Deocamdată, cel puţin. Care va fi acest 
raport în viitor, nu putem face nici un prognostic sigur. 
Aetesta ar porni dintr-un act de credinţă, şi nu de stiin- 
tă. N-ar putea fi deci justificat in faţa experienţei si a 
inteligenţei sprijinite pe ea. 

Din experiența trecută şi actuală scoatem învățături 
şi mai tulburătoare decât cea de care tocmai am amin- 
tit. Anume: linia de frontieră între cele două mari por- 
tiuni ale existenţei, între porţiunea rationalizatä şi cea 
iraţională, estte de o mobilitate deconcertantă, căci nu 
se deplasează numai într-un singur sens. Până către în- 
ceputul secolului actual, impresia generală ce se degaja 
din experiența trecutului era că porţiunea rationalului 
continuă mereu să se lărgească, linia de demarcaţie des- 
pre care vorbim deplasându-se, în sens unic. Experienţa 
mai nouă ne arată însă că, punctele die vedere înmultin- 
du-se, porţiuni de realitate crezute rationalizate. com- 
plet pot să ne descopere pe neaşteptate aspecte de-ale 
lor pătate intens de iraționale nebănuite până aci. 


în teză generală, e fapt de experiență că în timp ce 
neobosita inteligență omenească a întreprins rationali- 
zarea unor porțiuni iraționale — şi a şi reuşit în această 
întreprindere - s-a întâmplat că tocmai porţiunea de 

realitate astfel rationalizatä, deschizând noi perspective 
de comprehensiune, a făcut posibilă descoperirea, unor 
iraționale nebănuite până aci. Inteligența, urcată pe noile 
puncte de perspectivă, a descoperit iraționale în domenii 
pe care Je credea complet rationalizate şi asimilate... 

Astfel încât putem spune că, adesea, dorind să mu- 
tăm frontiera de care vorbim într-o anumită direcţie — 
aceea care măreşte sfera rationalului — se întâmplă că, 
în ultimă analiză, toate socotelile fiind făcute, ea se de- 
plasează, contra aşteptărilor noastre, “tocmai în sens opus. 

Este deci imposibil să delimităm, a priori sau a pos- 
teriori, în chip definitiv sfera rationalului. 


1 


Dar şi invers: nu cred că rămâne pe planul rigurps 
tärmurit al experienţei adevărate acela care vorbeşte 
de iraționale precise şi definitive. Căci şi această din 
urmă delimitare, ca să fie definitivă, reclamă o totali- 
zare a experienţei, a oricărei experienţe posibile. Tota- 
lizare prin definiţie, absurdă, cum am văzut mai sus. 


lată de ce, cu toate că, în enormul efort pe care îl 
face de trei mii de ani încoace pentru a rationaliza con- 
cretul, inteligența omului s-a izbit de regiuni unde 
acesta s-a arătat şi se arată până azi impenetrabil (senza- 
tia şi calităţile ei, acţiunea tranzitivă), şi cu toate că, în 
cursul secolului al XlX-lea, graţie principiului lui Car- 
not, irationalul implicat în existenţa diversului în timp 
şi spațiu a luat formă precisă, şi de aceea cu aparente 
de-a rămâne definitiv, cu toate acestea, zic, nu se poa- 
te spune c-ar exista zone ale concretului unde irationa- 
lul s-ar fi fixat în forme precise şi definitive. Nu e de- 
loc necesar ca anumite forme actuale de irațional să nu 
fie dizolvate odată şi-odată în elemente inteligibile de 
puterea de pricepere a omului”. Cum nu e necesară nici 
întâmplarea contrară, adică nu e a priori previzibil că 
inteligenţa va reuşi în întreprinderea de care e vorba. 


O singură ipostază a irationalului poate fi declarată 
a priori ca eternă. Aceasta este ceea ce e dat (le donne, 
das Gegebene). Deci irationalul în forma lui de mani- 
festare cea mai generală posibil. Aceasta, pentru moti- 
vul puternic menţionat chiar la începutul prezentului 


' Cf, în această ordine de idei, şi studiul  subsemnatului: 
Zem o istorie a inteligenței, «Viata Românească-, 1931, Nr. 
7-8. 

paragraf: oricât de departe ar pătrunde inteligenţa noas- 
tră prin analiză şi experiență, nu va reuşi niciodată să 
reducă tot ce există la combinaţii de elemente pur inte- 
ligibile. Totdeauna, dincolo de zona acestora, se vor 
ivi altele, date pur şi simplu. Numai în momentul când 
orice experienţă posibilă ar fi totalizată, s-ar putea în- 
tâmpla — zic: numai s-ar putea întâmpla — să nu ră- 
mână elemente date pur şi simplu. Realitatea întreagă 
ar deveni în acest caz necesară, căci ar fi deductibilă din 
înseşi legile constitutive ale raţiunii. 

Dar, din acel moment chiar, moment de conceput 
numai cu închipuirea, ar muri rațiunea... Conditie ab- 
solut indispensabilă a funcţionării şi existenței rațiunii 
fiind existenţa concretă a datelor diverse. Rațiunea ia 
doar naştere exercitându-se tocmai asupra concretului 
dat. 

* 


+ Ki 


Formulat scurt: pentru ca rationalul să aibă sens şi 
să existe, e necesar să existe irationalul. 

Rezumând sensul celor spuse până acum în prezentul 
paragraf, reținem singurul fapt despre care putem spune 
că-l scoatem din cea mai riguroasă şi nedeformată ex- 
perienţă: 

Existența, în măsura în. care am putut-o până acum 
cunoaşte prin analiză rezemată pe experienţă, este parte 
rațională, parte iraţională; este şi rezonabilă şi absurdă. 
Experienţa autentică nu ne îndreptățeşte să afirmăm 
în mod exclusiv nici determinismul universal sau ratio- 
nalitatea absolută, şi nici contingenta sau iraţionalitatea 
absolută a existenţei. în ambele cazuri am comite păca- 
tul de a lua partea drept tot. Am nesocoti deci impera- 
tivul categoric al unei elementare legi de logică. 


Ideea determinismului universal, sau, ceea ce tot una 
este: ideea rationalitätii integrale a existenţei — cea 
mai fecundă idee a ştiinţei noastre pozitive — nu e o 
dată a experienţei riguroase. Presupunând o totalizare 
prealabila a acesteia, totalizare necesarmente imposibilă, 
dogma determinismului absolut depăşeşte azi, şi va de- 
păşi pururea şi fatal experienţa. Care, tot fatal, nu va 
putea fi în veci decât parţială. în alţi termeni, această 
splendidă şi mare idee, europeană prin excelenţă, nu va 

putea deveni niciodatä axiomä, ci va rämâne un etern 
postulat. 

Spus franc si pnecis: ideea determinismului universal 
este act de credintä, nu axiomä de stiintä. 


2 


Vin în sprijinul celor susținute până acum şi alte 
considerații şi fapte. 

Am amintit mai sus (cap. 1, $ V) că geniala critică 
făcută de Hume asupra a două idei fundamentale, am- 
bele patrimoniu al ştiinţei pozitive şi al filosofiilor ra- 
tionaliste, ca ideea de cauzalitate şi ideea de substanţă 
(lucru, thing, chose, Ding), n-a influenţat decât puţin, târziu 
şi indirect (prin Auguste Comte), obiceiurile de gândire 
ale oamenilor de ştiinţă. Cu toate acestea, reflexia cri- 


tică — inteligenţa care-şi pune problema limitelor 
şi valorii cunoaşterii furnizate de ştiinţa pozitivă a 
naturii — nu va putea trece, ca peste -un ce fără impor- 


tantä, peste rezultatele analizelor lui David Hume. Nu 
va putea trece cu vederea aceste rezultate, fixate cu lu- 
ciditate, mefistofelică, cu toată corectura pe care a în- 
cercat să le-o aducă Immanuel Kant. Căci, după părerea 
noastră, din punctul de vedere pe care-l dezvoltăm aici, 
critica lui Kant nu face decât să deplaseze pe alt plan 
de gândire problema pusă de Hume, dar o lasă întreagă. 


Pentru că nu credem că inteligenţa omenească ne- 
condusă de stimulente şi motive străine de ea însăşi va 
putea vreodată opune un (mun decisiv şi perfect justifi- 
cat lui Hume, când acesta susţine că: Tot ce putem con- 
stata în cercetările noastre ştiinţifice, riguros ştiinţifice 
(când inteligenţa nu părăseşte poziţia strictă a experien- 
tei), sunt raporturi de succesiune şi coexistentä constan- 
tă între fenomene. Observatia nu ne arată c-ar exista 
«legătură» între acestea. 

S-ar putea întâmpla ca această legătură intimă să 
existe de fapt în natură. Dar aceasta n-o ştim, şi n-o 
putem şti. Nu putem şti dacă relaţiile de succesiune in- 
variabilă şi de coexistentä invariabilä pe care le con- 
statăm prin observaţie ascund sau nu ascund în dosul 
lor vreo «legătură» oarecare. Această «legătură» intimă 

ar putea să existe obiectiv, dar, in măsură egală, ar pu- 
tea şi să nu existe. în cazul întâi, determinismul ar co- 
respunde adevărului obiectiv. Evident, numai între fron- 
tierele experienței, cum am văzut, fatal parțiale. Deci, 
în nici un caz nu poate fi vorba de determinism absolut 
(care depăşeşte orice experienţă posibilă). în cazul al 
doilea, n-ar putea fi vorba deloc de determinism şi ra- 
tionalitate. 

Prin urmare, «legătura» de care vorbim şi pe care 
o afirmă reală ştiinţa pozitivă prin excelență realistă, 
este un adaos mintal al nostru. Mintea noastră se 
comportă, deci, şi aci ca-n momentul când enuntäm con- 
ceptia determinismului universal. în ambele cazuri ea 
depăşeşte experiența definită în sensul riguros al cu- 
vântului. Pornind de la semnul exterior al permanente 
în succesiune şi coexistentä, semn dat într-adevăr în 
observaţie, noi postulăm existența unei «legături» reale 
între fenomene. lată ce ne arată reflexia şi analiza cri- 
tică a stării de fapt a lucrurilor. 


Hume a arătat motivele psihologice care explică ori- 
ginea acestui adaos mintal. Credem însă că originea 
acestui obicei de gândire devenit lege este, în parte, şi 
de natură biologică, şi, ca atare, trebuie căutată mai 
adânc: postulatul rationalitätii lumii exterioare ne asi- 
gură subiectiv o mai mare posibilitate de previziune a 
fenomenelor, şi promite deci mai multi sorti de izbândă 
instinctului de conservare. Căci este evident că dacă 
legătura dintre fenomenul «A» şi fenomenul «B» este 
reală, previziunea fenomenului «B» este neîndoielnică 
ori de câte ori apare «A». Orientarea individului şi a 
spetei an lumea inextricabilă şi surprinzătoare a lucru- 
rilor devine... sigură! Şi mai sigură, absolut sigură, când 
legătura despre care vorbim este concepută ca logic ne- 
cesară (v. mai sus, cap, l, $ VD. 


Critica lui Hume a deschis inteligenţei perspective 
neliniştitoare, prin faptul că aceasta a putut, în anu- 
mite momente de reflexie critică, să opue credinţei c-ar 
exista acord fundamental între realitatea exterioară si 
propria noastră gândire (postulatul rationalitätii lumii 
exterioare) eventualitatea eterogenitätii esenţiale ce-ar 
putea să existe între lumea raţiunii şi lumea lucrurilor. 

Să nu scoatem din critica filosofului englez conse- 
cintele pe care le-au scos cei mai multi din reprezen- 

tantii concepţiei empiriste, inclusiv pozitivistul Comte. 
Anume: să nu afirmăm că există eterogenitate absolută 
între lumea spiritului şi lumea materială. însăşi expe- 
rienta, delimitată de Hume în mod nu se poate mai cu- 
rat şi mai clar, ne arată că o depăşim, nejustificat făcând 
această afirmaţie. Căci, din analiza lui Hume nu putem 


scoate decât următoarea concluzie justificată: nu ştiu 
dacă existența e sau. nu e raţională. 
Rezultatele criticii filosofului englez nu comportă 


decât formulare negativă. 

Afirmând, cu majoritatea empiriştilor, că există ete- 
rogenitate absolută între lumea spiritului şi lumea ma- 
teriei, cădem în greşeala rationalistä (amintită mai sus) 
de a considera partea drept tot. 

Rămânem' însă în domeniul experienţei autentice, re- 
cunoscând că, până la un anumit punct, lucrurile se 
comportă între ele ca şi când lumea lor ar fi de esență 
rațională. în măsură considerabilă, ele ne apar însă si 
într-o lumină care ne face să susţinem contrarul. 


* 
* * 

Concepția empiristă a lui Hume şi a urmaşilor lui 
spirituali a adus în orice caz o mare contribuție în evo- 
lutia ideilor. Contribuţie pozitivă, oare va rămâne câşti- 
gată definitiv. Anume, ea ne-a arătat că ideea de cau- 


zalitate elaborată de tradiția raționalistă — şi trecută 
în patrimoniul spiritual al majorității oamenilor de şti- 
intä — nu e singura imaginabilă, singura posibilă, abso- 


lut necesară. Ştiinţă, pozitivă în supremul grad, poate 
face inteligența omenească chiar renunțând la ideea de 
cauzalitate închisă cu necesitate în postulatul rationali- 
tății existenței. Ştiinţa pozitivă nu piere şi continuă să 
crească şi în ipoteza că am accepta postulatul irationa- 
lităţii fondului ultim al existenţei. 


Dar, dacă renunțarea la credinţa în raționalitatea 
esenţială a existenţei nu atrage după sine urmări prea 
sensibile în domeniul inteligenţei pure (ştiinţa pozitivă), 
ea poate avea consecinţe extrem de importante în zona 
convingerilor de ordin practic, care spuneam ($$-iùi I şi 
II din prezentul capitol) că însoțesc afirmaţia că- Lumea, 
în esenţa ei ultimă, ar fi inteligibilă. 

Retinem, deocamdată numai în treacăt, că aceste 


EXISTENTA TRAGICA 


consecinţe pot fi scoase, şi sunt importante. înainte de 
a zăbovi asupra lor (v, cap. II), să mai amintim câteva 
fapte şi să mai facem câteva consideraţii care vorbesc 
contra rationalitätii integrale a existenţei, a existenței 
aşa cum ne apare ea în limitele experienţei reale. Şi 
care confirmă opinia exprimată mai sus că ideea deter- 
minismului absolut, implicată în postulatul rationaUitatii 
integrale, depăşeşte experienţa reală, şi orice experienţă 
posibilă. 


La lumina rezultatelor obținute de reprezentanții 
unor orientări noi în istoria ideilor contemporane, si 
noţiunile de „experienţă", „dat în experienţă" elaborate 
de curentul empirist şi pozitivist apar prea dogmatice. 
Prea dogmatice, căci păcătuesc prin caracterul lor prea 
strâmt: Empirismul a fixat frontierele autentice ale exis- 
tentei la limitele elementelor sensibile. Dar această de- 
limitare ne pare a fi cu totul arbitrară. 

Căci nu vedem care ar fi criteriile reale şi absolut 
certe, care ne-ar îndreptäti să excludem din sfera no- 
tiunii de ,experientä" „datele imediate ale conştiinţei” 
găsite de Bergson şi „esenţele" date în intuiţia pură a 
fenomenologilor germani. Atât ,datele" bergsoniene cât 
si „esențele" fenomenologice sunt „experienţă" autentică. 
Sunt date în intuiție. Aceasta fiind izvorul celei mai 
imediate experienţe, ele trebuie acceptate ca atare, deci 
ca fapte de experiență nu mai putin reală ca cea con- 
stituită de senzaţia sensibilă a empiriştilor. 

Privită din perspectiva intuitionismului bergsonian şi 
fenomenologist, existenţa ne apare substanţial diferită 
de felul cum se prezenta ea în lumina credinţei rationa- 
liste. Datele imediate ale conştiinţei şi esentele sunt 
calități ireductibile. Deci e imposibil să fie deduse una 
din alta. Eterogene în însuşi fondul lor original, şi in- 
finite ca număr, ele sunt date despărțite unele de altele 
de intervale pe care raţiunea este incapabilă să le um- 
ple. Un hiatus irrationalis le separă unele de altele, în- 
tocmai cum un hiatus irrationalis separă datele empi- 
rice ale experienţei sensitive. 

Datele imediate ale conştiinţei şi esentele materiale 
ale lui Husserl nu sunt subiective. Ele vreau să fie ca- 
litäti ireductibile ale existenței obiective, asemenea ca- 
litätilor sensibile ale experienței empiriste, a căror su- 
biectivitate o neagă, cum ştim, atât Bergson cât şi Hus- 
serl si Scheler. Prin urmare, hiatus irrationalis de care 
e vorba nu e în concepţia acestor gânditori, o simplă 
viziune a spiritului nostru; el există în chip absolut real 
în fundamentul însuşi al existenţei obiective. 


Conceptiei lui Husserl şi Scheler, în ce priveşte izo- 
larea aceasta absolută a esentelor ireductibile, i se poate 
opune, desigur, constatarea că datele imediate ale intui- 
Dei, deşi iraționale în raportul lor reciproc, se prezintă, 
în experienţă, şi sub alt aspect: sub acela al unor ele- 
mente ce intră ca părţi integrante într-un tot. Etc. etc 
Tot astfel, ştim că Bergson a umplut intervalele iratio- 
nale ce despart calităţile ireductibile ale lucrurilor, dar 
le-a umplut cu elemente de natură iraţională etc. 


în tezele lor fundamentale,- concepţiile despre care 
vorbim pot fi chiar respinse integral. Rămâne însă fapt 
câştigat pentru progresul ideilor perspectiva spirituală 
pe care ele au deschis-o. Perspectivă, care, făcându-se 
să întrezărim ca posibilă o viziune despre lume ce-ar în- 
lătura concepţia rationalitätii existenței, ne întăreşte 
convingerea în caracterul relativ al tuturor ideilor ome- 
neşti: Ideea rationalitätii integrale a existenţei, oricât 
de fecundă s-ar fi dovedit şi se dovedeşte, este, şi ea, 
numai un punot de vedere partial asupra Totului. Nu e 
deci un punct de vedere exclusiv şi necesar. Căci, dacă 
ar fi aşa, s-ar impune fără discuţie tuturor inteligente- 
lor. Ceea ce, cum constatăm, nu e deloc cazul. 


Dar, analiza fenomenologică a emis, prin Emil Lask’, 
unele idei care fac să se  întrevadă posibilitatea unei 
noi specii de irațional. Formă de existență a irationalu- 


"T Logik der Philosophie. în ce priveşte pe Husserl si pe 
Scheler, a se vedea mai ales Logische Untersuchungen ale celui 
dintâi şi Der Formalismus in der Ethik al celui din urmă. 


6— Existenţa tragică 

lui încărcată de ameninţări pentru concepţia expusă în 
capitolul I al acestei cărţi. 


Tulburătoarea concepţie a lui Lask poate fi conden- 
sată în următoarea propoziţie: Orice conţinut poate fi 
considerat ca irațional în raport cu forma  categorială 
ce-l înveleşte. Aceasta vrea să spună că un conţinut oare- 
care rezistă formei sale categoriale şi rămâne nepătruns 
de ea, chiar şi atunci când conţinutul respectiv este el 
însuşi o formă categorială, când prezintă deja o formă 
logică. 

Cum se ştie, Kant a, susţinut că, pentru a deveni 
obiect de cunoaştere reală, datele intuitiei sensibile tre- 
buie să fie învelite într-o formă categorială. Domeniul în 
care se aplică formele categoriale este limitat, la Kant. 
Limitat la sfera datelor intuitiei senzoriale. Lask a cäu- 
tat să demonstreze că, pentru a deveni obiecte de cu- 
noaştere reală, şi obiectele ideale (die ideellen Gegen- 
stände) trebuiesc învelite în forme categoriale. Astfel, 
şi «categoriile» kantiene pot şi trebuie să devină con- 
ținut în raport cu alte forme, care ar putea fi numite: 
categorii ale categoriilor. 


Dar, aplicarea aceasta a formelor categoriale la con- 
ținuturi nu le transformă pe acestea, crede Lask, în opo- 
zitie cu autorul Criticelor. Conţinutul, vărsat într-o for- 
mă categorială oarecare, rămâne ce a fost înainte. Adică 
calitativ eterogen în raport cu forma. Kant rămăsese pe 
planul prejudecätii rationaliste, afirmând că opera de 
sinfcezä îndeplinită de categorii ar fi generatoare de ra- 
tionalitate. Pe când ea nu face decât sä lumineze conti- 
nutul, etichetându-l pur si simplu. Forma nu legitimea- 
ză, nu rationalizeazä, nu face inteligibil conţinutul. 


Deci acesta rămâne irațional (în sensul larg al cu- 
vântului) în raport cu forma care-l înveleşte; căci ră- 
mâne ireductibil la propria lui formă chiar şi atunci când 
e vorba de un obiect ideal. Prin urmare, avem de-a face 
aci cu o nouă formă de irațional. Un irațional imanent 
oarecum formelor logice, logicului însuşi: căci acest ira- 
tional e constituit, cum vedem, din caracterul contingent 
şi impenetrabil pe care-l poate manifesta o formă logică 
față de altă formă logică. 

Concluzia generală ce se desprinde din cele de mai 
sus este că analiza subtilă a lui Lask a avut ca rezultat 

să lărgească sfera noţiunii de ,irational" şi să o reducă 
pe cea a conceptului de „logic”. 

Dar chiar în ipoteza că acest rezultat ar fi în mare 
măsură contestabil, rămâne felul nou în care a fost pusă 
problema raportului dintre raţional. şi irațional. Fel de 
a pune problema degajând o atmosferă spirituală ce nu 
întăreşte deloc poziţiile fundamentale ale credinţei în 
raționalitatea integrală a existenţei. 


Să reținem în legătură cu chestiunea care ne preocu- 
pă în prezentul capitol şi critica noţiunii de observaţie 
făcută de Werner Hcisenberg. Această critică a tânăru- 
lui şi genialului fizician neamt pune, în momentul de 
faţă, în discuţie problema limitelor determinismului. 


Analizând condiţiile înseşi ale oricărei observaţii sau 
experienţe, Heisenberg a arătat că e imposibil, chiar cu 
ajutorul dispozitivelor celor mai perfecţionate, să deter- 
mini simultan şi cu precizie suficientă poziţia şi viteza 
unui corpuseul, din cauza modificării pe care o aduce 
fenomenului observat tocmai măsurarea lui. Deci, orice 
observaţie implică o acţiune a observatorului asupra sis- 
temului fizic observat şi o reacţie a acestuia. 


Pentru a urmări mişcarea unui corp oarecare, trebuie 
să-l luminăm, să aruncăm asupra lui un anumit număr 
de fotoni”. Unii din aceştia sunt trimişi înapoi de corpul 
în mişcare, manifestându-i prezenţa si permitându-ne 
să-i determinăm poziţiile succesive. Aceşti fotoni izbesc 
corpul în mişcare, tulburându-S-o. 


Când acesta este macroscopic (un proiectil, d. ex. sau 
un avion), tulburarea suferită este inapreciabilă, şi, în 
practică, neglijabilă, considerată ca inexistentă. Cuan- 
tele de lumină necesare pentru a-l lumina sunt, în ra- 
port cu masa lui, aşa de uşoare încât nu-i transmit decât 
o cantitate imperceptibilă de energie şi de mişcare. 


” Se ştie că de câtăva vreme încoace discontinuitatea a fost 
introdusă şi în optică. Lumina nu constă de acum numai din 
unde continue, ci e compusă din unde continue care transportă 
particule de energie, aşa numiții fotoni, izolabili şi putând fi 
numărați. 

Cu totul altfel stau însă lucrurile când e vorba de 
domeniul corpuscular, microscopic ori spectroscopie. 
Când vrem să percepem un corpuscul material, cantita- 
tea de lumină necesară pentru a lumina electronii unui 
atom, de exemplu, nu poate fi în nici un caz mai mică 
de un foton. Ce se întâmplă când electronul întâlneşte 
acest foton? Electronul înghite oarecum fotonul şi, instan- 
taneu, face o săritură bruscă. Si, fatal, ceea ce obser- 
văm noi nu este electronul în poziția lui primitivă, ci 
rezultatul izbiturii pe care a primit-o de la foton şi pe 
care, in ultimă analiză, am provocat-o noi. ; 


Acest fapt «are drept consecinţă, că, folosind chiar 
limbajul mecanic uzual pentru a exprima ceea ce se 
întâmplă, nu putem spera să punem în evidență mişca- 
rea unui singur electron fără s-o modificăm în aşa fel 
încât orice observaţie individuală este lipsită de orice 
sens experimental. Existenţa cuantelor, mărimea lor de- 
terminată de constanta lui Planck, nu permite nici mă- 
car să ne imaginăm că ar putea fi diminuată importanţa 
intervenției observatorului asupra sistemului observat; 
că vom putea, pe măsură ce creşte micimea acestuia, să 
mărim paralel delicatetea mijloacelor de observaţie. Scal- 
pelul nostru de disecat natura are tăiş cu fineţe limitată, 
măsurată de constanta lui Planck, şi acest fapt face ca 
ideea mişcării individuale a unui corpuscul, ideea unei 
orbite electronice, să nu poată avea nici un sens expe- 
rimental"”. 


Heisenberg a scos din această straşnică critică a no- 
tiunii de observaţie concluzia că problema unei cunoas- 
teri complete a trecutului cunoaşterea care ar permite 
prezicerea viitorului, nu se mai poate pune. Dat fiind 
faptul că cunoaşterea completă a trecutului implică, prin 
ea însăşi, contradicţie. 

Imposibilitatea în care ne găsim de a observa miş- 
carea individuală a unui corpuscul fără să i-o şi deran- 
jăm simultan şi profund — imposibilitate determinată 
necesar, cum am văzut, de existenţa cuantelor lui Planck 
— La făcut pe Heisenberg să proclame un principiu nu- 
mit «principiu de indeterminare, care ar avea, drept co- 
rolar însoțitor, imposibilitatea experimentală dc a stabili 


? Cf. P. Langevin, L'orientation actuelle de la phisique, in 
Orientation actuelle des sciences (Alean, 1930), p. 55—56. 

în fizică alte legi decât legi cu caracter statistic. Prin 
urmare, întocmai ca în domeniul realităţii omeneşti, şi 
in ştiinţa cea mai exactă a concretului,  determinismul 
pe care-l exprimă legile ar ascunde un indeterminism 
fundamental al fiecărui caz particular. Comportamentul 
individual al corpusculelor de materie scapă oricărui de- 
terminism şi oricărei posibilități de previziune. 

Se ştie că numărul scrisorilor fără adresă ce se aruncă 
în cutiile poştale pe an, într-o ţară cu populaţie mare, 
oscilează, de aproape, în jurul aceleiaşi cifre. Deşi cau- 
zele care au putut determina pe fiecare individ în parte 
să uite să scrie adresa sunt cele mai diferite, mai va- 
riabile, mai capricioase şi pot fi absolut altele de la an 
îa an, efectul ce-l produc este aproape constant. Regu- 
laritatea aceasta se stabileşte graţie intrării în joc a 
legii numerelor mari, la oare prezidează legea hazardu- 
lui. Tot astfel şi în fizică: legile care comandă fenome- 
nelor ce au loc în lumea macroscopică au fost stabilite 
în funcţie de observaţia acestei lumi. Ele nu sunt apli- 
cabile decât ei. Dar existenţa lor, şi posibilitatea formu- 
lării lor, se datoreşte faptului că, corpusculele de ma- 
terie şi de lumină mobilizate până şi de cele cantitativ 
mai neînsemnate fenomene macroscopice fiind extrem de 
numeroase, poate intra în funcţiune legea hazardului. 


Constatările şi ideile lui Heisenberg pun, evident, în 
discuţie înseşi bazele pe care sna construit impresio- 
nantul edificiu al ştiinţelor pozitive moderne. Poate că 
ilustrul astronom englez Eddington şi compatriotul său 
tot atât de ilustru, fizicianul Dirac, s-au cam grăbit când 
au scos din constatările tânărului savant german con- 
cluzia că, în sfârşit, în anul 1927, lumea modernă ar fi 
scăpat de cosmarul determinismului. Nu e mai puţin! 
adevărat însă că concepțiile lui Heisenberg au venit să 
întărească criza prin care trece fizica zilelor noastre, 
criză de creştere desigur, determinată de concepţiile iui 
Planck, Einstein, De Broglie, Schrbdinger, Dirac şi alții. 
Şi se poate întâmpla ca perspectiva deschisă de concep- 
tia heisenbergianä să devină originea unor eforturi de 
gândire tinzând să rmodifice noţiunea de cauzalitate de 
care fac uz actualele ştiinţe ale naturii. Sau să tindă să 
introducă între formele categoriale ale acestora, alătu- 
rea de conceptul de cauză eficientă, un nou concept de 
cauzalitate. Ştiinţele ar face uz, în acest caz, când de 

un concept, când de celălalt. După cum va cere natura 
specifică a problemelor ce se vor pune. 


Credem că vom reuşi să scoatem mai bine în relief 
importanţa acestor idei dând cuvântul lui A. Haas, fi- 
zician cu autoritate şi renume, profesor la Universitatea 
din Viena: „Revoluţia provocată în fizică de mecanica 
ondulatoare şi de mecanica cuantică este prea profundă 
ca să nu aibă, mai curând sau mai târziu, influenţă con- 
siderabilă asupra ansamblului filosofiei. Mai multor con- 
cepte, noile teorii le aduc posibilităţi de modificări im- 
portante, anume noţiunilor de materie, de cauzalitate şi 
de lege naturală... Cauzalitätii rigide care se manifestă 
în fenomenele fizicii macroscopice, fizica contemporană 
îi opune îndeterminarea fenomenelor atomice. Ea nu ad- 
mite determinism decât pentru mărimile statistice, care 
corespund proceselor individuale. O astfel de concepţie 
deschide negreşit perspective noi în discuţia critică a 
noţiunii de lege fizică. Pentru filosofie e problemă de 
interes vital să ştie dacă, în ultimă analiză, există în 
natură alte legi în afară de un principiu pur statistic, 
principiu cu totul general şi care ar fi comun fizicii şi 
altor ştiinţe, ca, de exemplu, economiei politice*". 


Spuneam adineauri că ideile lui Heisenberg ar putea 
eventual constitui punctul de plecare al unor eforturi 
de gândire ce-ar tinde să elaboreze, în locul actualei idei 
de cauzalitate mecanică, sau alăturea de ea, un nou con- 
cept de cauzalitate, mai suplu şi capabil să explice fe- 
nomene rămase până acum neexplicate; şi neexplicabile 
cu ajutorul traditionalei noţiuni de cauzalitate. 


Vorbim de o astfel de eventualitate pentru că nu 
putem crede că-n curba de evoluţie descrisă până 
acum spiritul ar fi epuizat toate, dar absolut toate, cate- 
goriile de gândire de care poate şi-ar putea dispune. Ni- 
mic nu ne sileşte să presupunem, cu Kant, că există o 
tabelă definitivă de categorii fundamentale, în număr 


` Arthur Haas, Les repercussions generales de la theorie des 
quanta, «Les Nouvelles Littenaires», 25 august 1931. 

de douäsprezece, si cu putintä de a fi fixatä a priori, o 
dată pentru totdeauna. Nimic nu ne impune cu necesi- 
tate să renuntäm la speranța că într-o zi spiritul ome- 
nesc ar putea mări acest număr de doisprezece. 

Este mult mai probabil că nu cunoaştem decât în 
mod rudimentar formele actuale în care spiritul nostru 
ordonează datele experienţei, şi că orice tabelă a cate- 
goriilor actuale este necompletă şi imperfectă. Cu atât 
mai riscat este să vrei să fixezi numărul tuturor forme- 
lor fundamentale de care va dispune inteligenţa în vii- 
tor. Căci experienţa de până acum nu şe opune de loc 
presupunerii că cele câteva categorii, fixate şi precizate 
până azi, nu reprezintă decât un număr neînsemnat de 
puncte de reper din cele nenumărate pe care le va mai 
descoperi de azi înainte inteligența omenească în efor- 
turile ei de a înţelege tot mai multă realitate, îmbrăţi- 
şind-o cu suplete tot mai de aproape. 

îmbogăţindu-şi formele categoriale, spiritul îşi va 
înmulţi perspectivele din care va considera infinita va- 
rietate de aspecte ce va continua să i-o ofere deconcer- 
tanta existenţă. 

Bogăția, ca pretutindenea, şi aci va însemna forţă şi 
libertate. Dispunând de punote de vedere numeroase, 
inteligenţa va avea mai multă libertate de alegere a cu- 
tarei sau cutărei forme categoriale, mai potrivită pen- 
tru ordonarea şi înţelegerea experienţei pe care tocmai 
va fi pe cale s-o facă. Evident, deci, că alegerea acestora 

va face cu scopul precis de a mări capacitatea de com- 
prehensiune a spiritului. Ea nu se va îndrepta cu nece- 
sitate totdeauna către vechile forme codificate, în manua- 
lele de logică mai mult sau mai puţin. noi. 


Când e vorba să înțeleagă o latură absolut nouă a 
existenţei, spiritul omenesc dă dovadă de înţelepciune 
abandonându-se pur şi simplu experienței. Aceasta, 
până în momentul când nevoile de înţelegere menținute 
vii şi imperioase de către noile probleme, ridicate de 
noua experienţă, îşi creează noi organe de comprehen- 
siune. Astfel, ideiea kantiană c-ar exista o tablă de cate- 
gorii invariabilă porneşte din universala prejudecată in- 
telectualistă (formulată cu valoare de lege absolută) că 
raţiunea omenească ar fi absolut invariabilă în ce pri- 
veşte formele ei fundamentale. într-un studiu publicat 

în -<Viaţa aromâneascä», am încercat să  surprindem 
unele momente de evoluţie reală a acestei raţiuni, pre- 
supusă dată o dată pentru totdeauna şi în afară de legea 
atotstăpânitoare a timpului. Dar, chiar admițând — în 
ipoteză — că toate formele categoriale posibile ar fi date 
a priori în conştiinţă, faptul nu înseamnă cu necesitate 
că inteligenţa face uz de toate dintru începuturile acti- 
vitätii ei, că sunt deci, numaidecât, toate vizibile deoda- 
tă, şi pot fi. fixate a priori, o dată pentru vecii vecilor. 
Admiterea ipotezei de mai sus nu exclude ipoteza că 
inteligenţa face uz de formele ei categoriale (date a 
priori) rând pe rând, şi pe măsură ce, dorind să rationa- 
lizeze noi şi noi porţiuni de realitate, acest uz devine 
necesar. Astfel, fiecare nouă etapă de progres atins de 
evoluţia culturii ar recurge la alte şi alte categorii fun- 
damentale. Fiecare mare epocă spirituală ar fixa în tabla 
categoriilor posibile câte una sau mai multe forme aprio- 
rice ale rațiunii, ar -«descoperi» noi porţiuni apriorice. 
în această din urmă ipoteză, n-ar fi exclusă nici 
eventualitatea scoaterii din uz, a părăsirii, şi deci even- 
tualitatea dispariţiei unor forme categoriale mai vechi, 
devenite inutile. Astfel, cine ştie dacă n-a fost o vreme 
când spiritul popoarelor care au creat cultura europeană 
azi trimilenară a ascultat ca de o categorie fundamen- 
tală a sa nu de ceea ce se cheamă principiu al cauza- 
lităţii, ci de ceea ce Levy-Bruhl a numit lege a pârtiei- 
patiei? Dacă Immanuel Kant ar fi trăit în acele timpuri 
străvechi, ar fi introdus în tabela sa alte categorii decât 
acele care, fixate în preacunoscuta tablă, nu fac decât 
să descrie sistemul categorial al unei epoci particulare a 
culturii europene. Şi întocmai ca pe aceasta din urmă, 
ar fi declarat-o şi pe cea dintâi etern neschimbätoare... 
Astfel, chiar ipoteza că toate formele categoriale po- 
sibile ar fi date a priori în conştiinţă se poate concilia 
cu ideea că fiecare mare totalitate de cultură (epoci, ci- 
vilizatii, popoare creatoare de valori spirituale originale) 
îşi are propria sa rațiune apriorică, propria sa formă 
apriorică de intuiţie, de gândire, de preferinţe. 
Şi e foarte probabil că această multiplicitate de for- 
me categoriale de care face uz spiritul pentru a cuprinde 
şi înţelege existenţa — multiplicitate crescândă în pro- 


° Despre o istorie a inteligenței, 1931, Nr. 7—8 

porte directă cu evoluţia cunoaşterii — este un răspuns 
potrivit şi adânc pe care sufletul îl dă infinitei varietăţi 
de aspecte ce i-o prezintă pururea noua şi imprevizibila 
existenţă. 

lată de ce nu credem să fi formulat o idee absurdă 
în sine când, în legătură cu constatările lui Werner 
Heisenberg, enuntam posibilitatea noţiunii unui nou tip 
de cauzalitate. Desigur că orice noţiune sfârşeşte prin a 
se dovedi cu timpul prea strâmtă: atunci când experienţa 
nouă depăşeşte peste măsură experienţa iniţială care a 
dat naştere noţiunii respective. Orice concept sfârşeşte 
prin a-şi pierde utilitatea şi chiar sensul, când experien- 
ta te împinge să te îndepărtezi prea tare de împrejură- 
rile experimentale în care el a fost format. 

Astfel, la lumina experienţei şi gândirii îmbogăţite 
a secolului nostru, axiomele euclidiane, crezute absolut 
valabile pentru orice experienţă posibilă, îşi pierd va- 
loarea de categorii geometrice necesare când voim să 
le aplicăm la Univers în totalitatea lui. Căci e foarte 
probabil că acesta, considerat în proporţii din ce în ce 
mai întinse, devine din ce în ce mai puţin euclidian... 

Tot astfel, în lumea microscopică şi spectroscopică, 
noţiunea de spațiu, atât de rezistentă în explicațiile 
ştiinţifice, se volatilizează. îşi pierde sensul aşa zicând: 
Mintea nu mai poate crea imagine cu ajutorul noţiunii 
de „deplasare" implicată în ideea de spaţiu ca atare. 

* 
Ki Ki 


In general, experienţa trecutului de totdeauna, dar 
mai ales cea a ultimului secol de gândire filosofică şi 
cercetare ştiinţifică europeană, ar trebui să ne facă să 
înțelegem odată că formele de comprehensiune de care 
dispune spiritul nostru, forme intelectuale sau de altă 
natură, sunt efemere, şi se datoresc, în ultimă şi ne- 
preocupată analiză, întâmplării si împrejurărilor tot- 
deauna contingente. Şi toate, oricât de încărcate de bio- 
logic utile şi fecunde prezumtii ar fi, considerate sub 
specie acterni nu se deosebesc probabil de produsele 
imaginaţiei înaripate decât prin caracterul lor ceva mai 
rigid şi, din această cauză, relativ mai subtil. .. 

Prezența permanentă în conştiinţă a acestor consi- 
deratii ar constitui pentru aceasta o normă de înteleaptä 
conduită intelectuală. 

Si-apoi, ducându-ne cu gândul şi mai departe, n-am 
putea întări şi mai mult valoarea acestei norme scoțând 
tâlc şi învățătură din experiența făcută dincolo de fron- 
tierele spetei noastre? Căci n-avem oare bogată ocazie 
să constatăm în regnul animal ce nenumărate sunt fe- 
lurile de a lua contact cu Universul şi de a găsi cu el un 
modus vivendi? 


în general vorbind, cele mai multe spete de animale 
posedă însuşirile de care au nevoie pentru conservarea 
insului şi a spetei. Mai mult: judecând lucrurile fără 
nici o prejudecată şi prezumție umană, nu e deloc sigur 
că, din punctul de vedere pe care-l implică ordinea de 
idei ce-o dezvoltăm în acest moment, speța noastră ar 
fi cea mai dotată. 


lar metafizic privind lucrurile, putem spune că-n 
substanță, nici o formă de înţelegere, de exteriorizare 
sau de adaptare nu reprezintă formula supremă. Fiecare 
din ele, oricât ar fi de minunată şi de exaltantă la întâia 
vedere, reprezintă numai o formă de expresie particu- 
lară, şi deci trunchiată, a absolutului, singur perfect. 
O lege pe care am numi-o a compesatiei îşi manifestă 
aci monotona şi eterna ei prezenţă: superioritäti câsti- 
gate scump într-o anumită direcţie sunt plătite cu lip- 
suri dureroase în alte direcţii”. 

N-am putea deci afirma, în teză generală, că, pe pla- 
nul experienţei, toate formele categoriale — căci de 
acestea e vorba în prezentul paragraf — au drept la 
existență; până când, pe plan mal adânc, pe plan meta- 
fizic, nici una nu merită să fie luată prea în serios...? 

* 


Văzut din perspectiva ideilor expuse în această parte 
a lucrării noastre, determinismul absolut *—— împreună 
cu postulatul rationalitätii integrale a existenţei pe care 
se reazimă, şi cu ideea de cauzalitate mecanică pe care o 
implică — nu ne apare oare ca un dogmatism ce face, 
dintr-o categorie fatal relativă, categorie absolută si 
unic îndreptățită în faţa forului inteligenţei? împins de 
o iluzie naturală spiritului omenesc, determinismul ab- 


* Vom insista asupra acestei din urmă idei in $ II al capit. 
III. 

solut nu comite, şi sub acest raport, greşeala de logică, 
semnalată deja mai sus, de.a declara drept tot numai 
o parte a totalului? 


7 


Dar dacă nu putem prevedea cu siguranţă că ştiinţele 
naturii fizice vor fi silite să elaboreze, alăturea; sau chiar 
în locul ideii de cauzalitate mecanică simplă, un con- 
cept de cauză mai suplu şi mai comprehensiv, susţinem 
că ştiinţele naturii spirituale (ştiinţele morale, ştiinţele 
istorice) nu se vor putea constitui ca ştiinţe adevărate 
— adică în forma unor cadre intelectuale cane n-ar eli- 
mina din realitatea ce vreau s-o explice tocmai caracte- 
rele ei specifice — decât în momentul când vor reuşi 
să construiască o noţiune de cauzalitate esenţial diferită 
de cea mecanică. 

Proprie ştiinţelor naturii ridicate pe postulatul de- 
terminismului universal, această cauzalitate reduce, cum 
am văzut, schimbarea în timp la relaţii de dependenţă 
logică, relaţii supratemporale, atemporale. în aceste şti- 
inte, sarcina esenţială a inteligentii este să ne arate că, 
dat fiind ansamblul antecedentelor, efectul (fenomenul 
care a urmat) putea fi dedus a priori din fenomenul nu- 
mit cauză. Cel dintâi fiind implicit conținut în acesta 
din urmă. în ultimă şi consecventă analiză, cele două 
fenomene nu sunt decât unul şi acelaşi lucru prezentat 
sub forme diferite. 

Această cunoaştere implică deci, în toate demersurile 
şi concepţia că ceea ce este, a fost, că ceea ce va fi, 
există de pe acum în ceea ce este. Ea eliimină factorul 
real care este timpul. Timpul, cea mai concretă reali- 
tate, este considerat drept cadrul gol în care au loc 
schimbări aparente, transformări, adică schimbări de 
formă, nu de conţinut. Timpul prin el însuşi nu aduce 
nimic nou în procesul de modificare a existenţei. 

Dar experienţa cea mai directă şi mai concretă, care 
este experiența sufletească (stările de conştiinţă), ne 
arată că timpul, departe de a fi cadru gol, ieste urzeala 
substanțială din care e tesutä această formă de exis- 
tentä. Departe de a fi un ce fără prea mare importanţă 
şi influenţă asupra schimbărilor care au loc aci, timpul 

este agentul motor al acestora, poate unica substanţă 
cu adevărat reală şi constitutivă a formei de existenţă 
numită viață sufletească. 

Schimbările care se produc în el, şi pe care, în ultimă 
analiză, el le produce, nu sunt de pură formă, ci de 
conținut. 

Drept consecinţă, nici unul din momentele succesive 
ale procesului de perpetuă schimbare ce ar loc în timp 
nu se aseamănă cu celălalt; nu pot fi asimilate între ele. 
Deci nici nu pot fi ,scoase" (deduse) unul din celălalt. 
Aci, în miezul acestei realităţi numită viață sufletească, 
cea mai concretă, căci singura direct dată în experienţa 
imediată, „azi" nu e făcut din ,ieri", şi nici ,mâine" din 
„azi" şi pieri". 

Prin urmare, în această lume a sufletescului, unde 
deductia raţională a ,efectelor" din „cauze" este un 
nonsens, nu există posibilitate de previziune a viitoru- 
lui şi nici putinţă de reconstituire exactă a trecutului. 
Acesta fiind, prin definiţie, calitativ diferit de prezent, 
nu poate fi „compus" în întregime din date luate din 
prezent. Tot astfel, nici viitorul, calitativ diferit de pre- 
zent şi trecut, nu poate fi prevăzut de pe soclul ce ţi-l 
oferă trecutul şi prezentul. 


Există, cu alte cuvinte, în lumea spiritului, adică în 
orice domeniu al realităţii în care esenţa omenească e 
prezentată sub o formă sau alta, evoluţie reală, neîn- 
treruptă creaţie de perpetuă noutate, de imprevizibil şi 
incalculabil ou ajutorul procedeelor de gândire de care 
se servesc ştiinţele naturii fizice. 


Recurgând la aceste procedee, sub forma diverselor 
ipoteze preformiste, sau sub alte forme eventuale, nu 
ţinem seamă de caracterul specific al lumii sufleteşti, 
care este tocmai acela de a exclude previzibilitatea, şi 
deci şi postulatul determinismului mecanic. Şi netinând 
seamă de acest caracter dominant al porțiunii de rea- 
litate pe care tocmai vrem s-o studiem şi s-o înţelegem, 
trecându-l cu vederea ca fiind fără importanţă — pentru 
motivul real dar ascuns că zisul caracter nu se lasă asi- 
milat de vechile forme categoriale ale gândirii noastre 
— nu dăm dovadă de spirit cu adevărat ştiinţific. Căci 
ce ştiinţă e aceea care neagă importanţa sau chiar rea- 
litatea unei forme de existență pe care deocamdată n-o 
înţelege? 

Timpul real, real în sens metafizic, şi evoluţia reală, 
revelatoare de conţinuturi noi, ireductibile la continu- 
turi deja existente, sunt fapte de experienţă foarte reală. 
Fapte care nu pot fi negate pentru motivul că vechi pro- 
cedee de gândire, ce s-au arătat fecunde şi utile în anu- 
mite domenii ale concretului, se dovedesc neputincioase 
pentru luminarea unor aspecte ale acestuia, aspecte tre- 
cute până aci cu vederea. 


Dar ceea ce spuneam despre lumea spirituală în înte- 
lesul strict al cuvântului, se aplică şi la porțiunile reali- 
tätii fizice în care spiritul, adică omul, intervine ca agent 
activ, sub o formă sau alta. Şi oare aceste porţiuni ale 
concretului fizic nu sunt, în ultimă şi consecventă ana- 
liză, echivalente cu toată realitatea existentă pentru noi? 
Să adăugăm la această observaţie şi faptul de experienţă 
că orice experienţă posibilă despre lumea lucrurilor ex- 
terioare este în funcţie de experienţa interioară, este 
mai înainte de toate o stare sau un complex de stări de 
conştiinţă, şi vom înțelege de ce nerationalizabilul si de 
ştiinţele fizice, etern escaimotatul timp trebuie conceput, 
în ultimă analiză, ca fiind forma de existență cea mai 
sigur reală, ca fiind fundamentul metafizic al întregii 
existente, şi nu numai al celei morale. 

Kä 


* * 


lată deci că dezvoltările noastre, pornind dintr-o 
zona de experienţă alta decât cea în care se mişcă fi- 
zica, şi conduse pe un plan de gândire străin rationa- 
mentului propriu ştiinţelor naturii, par a veni să în- 
tărească tulburätoarea concluzie a fizicianului Heisen- 
berg în ce priveşte cunoaşterea completă a trecutului şi 
prezicerea viitorului (v. prezentul capitol, $ IL, 5). 

* 


în concluzie generală, să spunem că ideea de evoluție, 
gândită serios, adică luată cu tot ceea ce vrea să în- 
semne, şi nu escamotată cu ajutorul ipotezelor prefor- 
miste, implică ideea de creație. Notiune față de care, de 
Ia începuturile ei eline şi până azi, gândirea creatoare 
de ştiinţă pozitivă s-a arătat adânc ostilă. (în epoca cla- 
sică de creştere a ei, inteligența greacă a eliminat -«crea- 
Dän până şi din teologie). Gândirea filosofică a zilelor 

noastre vede însă în actul de creație — atribuit mai 
întâi numai inteligenței (Kant şi urmaşii săi), restituit 
azi concretului (Bergson şi unii fenomenologisti) — o 
gravă problemă a sa. Problemă mare, care nu trebuie pur 
şi simplu înlăturată, ci privită in faţă, chiar cu riscul 
de a nu întrevedea deocamdată nici o posibilitate de 
soluţie. 


Dar a afirma că există creaţie In sensul plin al ter- 
menului, este echivalent cu a susţine că există procese 
de schimbare reală care nu se petrec după schema cla- 
sică a determinismului mecanic, schemă descrisă de noi 
în capitolul I al prezentei lucrări. Evoluţia creatoare în 
general, şi activitatea creatoare în special, dau naştere 
în fiecare caz unor rezultate riguros individuale, impo- 
sibil de a fi înțelese ca sumă a elementelor componente, 
şi imposibil de a fi deduse din tipuri şi legi generale. 

Acest inedit continuu implică deci cu necesitate ele- 
mente ireductibile, iraționale. 

lată de ce tipul de explicaţie analizat în cap. I, $$-le 
VI şi VII ale cărţii noastre n-a putut fi aplicat cu suc- 
ces şi realităţii istorice, adică domeniului în care, sub 
o formă sau alta, intervine acţiunea omului. 

Toate încercările făcute în cursul secolului al XIX-lea 
de a deduce bogăţia enormă de forme ale lumii morale 
din legi generale, gândite după chipul şi asemănarea le- 
gilor de care par că ascultă fenomenele lumii fizice, au 
rămas fără rezultate indiscutabile: Fenomenele istorice 
nu pot fi făcute inteligibile, prezentate drept cazuri par- 
ticulare ale unor legi şi tipuri generale. 

Este adevărat că, privite din perspectivă logică, fap- 
tele istorice apar ca rezultate compuse parte din ele- 
mente de ordin general, parte din factori de natură in- 
dividuală. Preponderenta o au însă acestea din urmă, şi 
ele sunt acelea care dau caracterul specific şi «explica- 
tiv» evenimentelor istorice şi morale. Factorii de ordin 
general, activi, evident, în fiecare caz individual, actio- 
nează prin intermedierea, elementului individual. Ast- 
fel că explicația pe care am vrea s-o dăm vieţii istorice 

şi morale duce la constatarea şi admiterea necesară a 
unor infinitäti de fenomene individuale ireductibile la 
legi generale, duce la admiterea unei multiplicitäti de 
iraționale. 

Putem spune, prin urmare, că dacă, în lumea con- 
cretului fizic, irationalul este schimbător ea formă si 
n-are zonă delimitată în chip definitiv ~v. mai sus, $ Hi 
1), în lumea concretului istoric el se prezintă în forma 
precisă şi ireductibilă a insului, a infinitului calitativ. 
Fiecare individ este aci un iratonal specific, şi poate fi, 
într-un anumit sens, un început absolut, tulburând şi 
rupând continuitatea naturală a lanţului de cauze si 
efecte. 

Este deci natural şi de înţeles că, într-un domeniu 
unde fiecare formă individuală de existenţă, fiecare Tot 
cât de cât unitar (eveniment, ins, popor, epocă, civili- 
zatie) este cauză neprevizibilä In seria nesfârşită a cau- 
zelor şi efectelor posibile, nu se pot formula legi tâlcuite 
după tipul celor pe care le stabilesc ştiinţele naturii fi- 
zice. Şi e explicabil că determinismul mecanic al cauze- 
lor eficiente, preconizat orgolios ca supremă maximă de 
cercetare şi când e vorba de fenomenele lumii istorice, 
a rămas până azi un deziderat nerealizat efectiv nicăieri. 


Formulând această critică, e departe de noi gândul 
de a nega a priori orice determinism al faptelor istorice, 
morale sau psihologice. Există probabil — dar numai 
probabil — şi aci un determinism. Dar acesta, dacă cum- 
va există, nu ştim încă de ce natură e Un lucru ştim 
sigur: că nu poate fi de natură mecanică. Nu e insă ex- 
clus ca, într-un viitor mai mult sau mai puţin îndepăr- 
tat, spiritul omenesc să reuşească să elaboreze un nou 
tip de cauzalitate (v. mai sus, punctele 5 şi 6), care să 
clarifice cu adevărat caracterul specific al fenomenelor 
morale, şi nu să-l elimine, cum face ideeea de cauză me- 
canică. Finalitatea imanentă ar fi, d. ex., un nume pen- 
tru un astfel de concept neelaborat încă în chip satis- 
făcător şi perfect de clar. 


Ideea de „sinteză creatoare", atât de pretuitä de ur- 
maşii şi rivalii lui Kant, şi reluată de Wundt, conceptul 
de „configuraţie" în psihologia modernă, concept ce pro- 
mite să fie fecund, precum şi noţiunea de „totalitate“, 
cu destin glorios în actuala speculație germană, nu re- 
prezintă decât dibuiri în sensul de care vorbim. Şi una 

şi acestelalte nu sunt decât nume care fixează o stare 
de fapt, fără s-o explice însă. 

Care este constatarea foarte merituoasă pe care eLe 
o stabilesc?: întregul este mai mult decât suma părţilor. 
Este altceva. E rezultatul unei sinteze creatoare. Când 
am zis „creatoare", am constatat pur şi simplu faptul 
fără să-l fi şi explicat. Dar această resemnată constatare 
reprezintă pentru progresul gândirii neasemänat ` "mai 
mult decât o explicare iluzorie şi pur verbală, cum e 
aceea ce ar da-o procedeele de gândire care ar încerca 
să ne arate că Totul este identic cu suma părților. 
Astfel de explicări ne ofereau odinioară, d. ex., psiho- 
logiile senzualistă şi asociationistâ care, se ştie, scoteau 
(deduceau) varietatea nesfârşită a proceselor sufleteşti 
din combinaţia câtorva elemente psihice fundamentale. 
Azi, dimpotrivă, admitem existenţa unui număr nemăr- 
ginit de ,calitäti", de date sufleteşti ultime, ireduc- 
tibile la altele mai elementare şi mai puţin numeroase. 
Si mai recunoaştem în acelaşi timp că înţelegerea pro- 
ceselor sufleteşti nu trebuie să plece numai de la aşa- 
numitele elemente, mai mult sau mai puţin determinabi- 
le, ci să plece înainte de toate de la ,,totalitäti" de situaţii, 
de stări de conştiinţă, poate chiar de la totalitatea nu- 
mită „personalitate”. 


Dar aceste totalitäti nu sunt reductibile la elemen- 
tele (părţile) care le compun. Astfel, percepţia este mai 
mult decât suma elementelor de senzaţie care îi dau 
naştere, şi tot astfel, un proces de gândire este altceva 
decât suma noţiunilor în care el este exprimat, etc. etc. 

lată câteva exemple din domeniul istoric şi psiho- 
logic unde ,,efectul", ca să zicem aşa, nu poate fi „scos*, 
„dedus" din „cauzele" care par a-l produce. Unde el nu 
numai că este „mai imult” decât cauzele, dar este alt- 
ceva. Identitatea stabilită pretutindenea între aceste 
două noţiuni de ştiinţele care recurg în explicaţiile lor 
la ideea de cauză mecanică, nu poate fi afirmată aci 
decât siluind realitatea specifică de care e vorba. Adică 
eliminând, ca fără importanţă, tocmai ceea ce era de 
explicat... 


Ceea ce importă înainte de toate şi-n acest dome- 
niu este atitudinea de libertate spirituală pe care inteli- 

genta trebuie s-o adopte în faţa problemelor ce i se pun. 
Libertatea de care vorbim se concretizează în curajul 
cu care inteligenţa ştie să se resemneze, acceptând pro- 
blemele ca probleme reale şi nerezolvabile cu ajutorul 
vechilor forme categoriale. Ea se mai manifestă şi în 
credința că resursele spiritului n-au putut fi epuizate 
de formele existente, şi că nu e deloc întemeiată în- 
cercarea unora de a circumscrie a priori alegerea mij- 
loacelor la care va recurge inteligenţa pentru a deschide 
noi drumuri de circulaţie şi orientare în complexa si 
surprinzătoarea împărăție a realităţii istorice şi morale. 

Pentru a crea unitate relativă în multiplicitatea exor- 
bitantă a datelor experienței - crearea unităţii rela- 
tive fiind în toate domeniile existenţei marea problemă 
a cunoaşterii —, spiritul a recurs în trecut la forme ca- 
tegoriale diferite, şi va recurge şi în viitor la forme care, 
deşi nu există încă actualmente, sau nu sunt perfect ela- 
borate, nu vor fi mai putin justificate şi legitime decât 
au fost cele din trecut şi sunt cele actuale. 

S-ar putea întâmpla ca unele din instrumentele de 
gândire de care dispune spiritul să continue să fie va- 
labile în zone ale concretului în care sunt actualmente 
aplicate cu succes, dar să nu poată fi extinse şi asupra 
altor zone. Aceasta ar putea fi — noi credem, că _ şi 
„te — cazul noţiunii de cauză mecanică cu tendinţe 
de trecere în zona spiritualului. în aceasta din urmă, 
elaborarea unui nou instrument creator de unitate se 
impune. 

întregul domeniu al existenței s-ar împărți astfel în 
două mari zone. Şi in fiecare din aceste zone, spiritul 
nostru, în näzuintele lui de a ordona şi unifica datele 
experienţei, ar recurge la forme categoriale specifice. 
Aceste forme categoriale specifice, şi neaplicabile decât 


fiecare în zona ei proprie, ar da naştere - in cazul cel 
mai ideal posibil, şi care e destinat să rămână pururea 
ideal @. punctele 1—6 ale prezentului paragraf) — la 


două unități specifice, despărțite de o foarte marcată 
linie de frontieră. Şi care nu pare a putea fi înlăturată 
vreodată, dacă am vorbi scoțând învăţătură din expe- 
rienta trimilenarä a trecutului. Căci e fapt de concretă 
şi istorică experiență că întâlnim ruptură uriaşă când 
e vorba să facem trecere de la lumea fizică la lumea 
spirituală (morală); de la lumea cantitativului la cea a 


7— Existenţa tragică 

calitativului. Cu toate eforturile uriaşe — eforturi poate 
deplasate — făcute de gândirea europeană de la De- 
mocrit până în zilele noastre de a explica sufletescul 
cu ajutorul fizicului, înceroarea s-a dovedit a fi sisi- 
fescă şi donchişotescă. Nu se poate deduce sufletescul 
din ceea ce e numai fizic. Nu se poate duce la îndepli- 
nire (miracolul de a scoate ceea ce are sens din ceea ce nu 
are sens. Dar nici materia nu poate fi dedusă din ceea ce 
e imaterial. Nu poate fi creată printr-o simplă combi- 
nație de concepte. Nu poate fi construită concretă din 
ideea pură. 


Ținând seamă de ceea ce ne arată experienţa pro- 
priu-zisă şi nedeformatâ de exigente spirituale străine 
inteligenţei creatoare de cunoaştere pur intelectuală, 
constatăm că piedici numeroase se ridică în calea ra- 
tionalitätii esenţiale şi a rationalizärii integrale a exis- 
tentei. Spiritul a întâlnit aceste piedici nu numai în 
trecut, ci le va întâlni, în chip necesar, şi în viitorul 
cel mai îndepărtat. 

în lumina  postulatului rationalist şi a determinis- 
mului absolut implicat în dânsul, existenţa a apărut, 
în toată întinderea şi profunzimea ei posibilă, ca uni- 
tate organizată în chip logic. Adică, întocmai cum ideile 
noastre logice apar în legătură de necesitate, formând 
țesătură şi sistem, tot astfel şi existența, presupusă de 
natură raţională în esenţa ei, este postulată asemănătoa- 
re, în structura ei fundamentală, unui organism în care 
oricare parte-membru există şi e înţeleasă numai întru- 
cât are legătură cu toate celelalte. 


Dar ţinând seamă de faptele şi analizele dezvoltate 
în tot cursul prezentului capitol, existența nu ne mai 
apare comparabilă unei unităţi organizate în chip logic, 
ci mai degrabă se aseamănă cu un morman de pietre 
sau de nisip: elemente concrete puse la voia întâmplării 
una lângă alta şi influentându-se una pe alta în chip 
foarte vag. Doar în măsura în oare tocmai se găsesc, 
întâmplător, una lângă alta... La lumina experienței 
riguroase, structura intimă a realității nu ne apare, deci 

ca ceva omogen şi perfect asimilabil cu un sistem de 
concepte logice. 

Privită din perspectiva celor arătate mai sus, exi- 
stenta ar putea fi comparată cu un mare Ocean al Ne- 
cunoscutului, în care am întâlni insule, şi chiar conti- 
nente, unde se poate arăta existența unor legi raţionale. 
Dar, până şi acestea puţine, ar avea, în ultimă analiză, 
numai un caracter statistic (v. mai sus, punctul 5). Aces- 
te insule însă, cum ne arată însuşi termenul, nu sunt 
legate întreolaltă. Existenţa este, cu alte cuvinte, parte 
raţională, parte iraţională. E şi inteligibilă şi absurdă. 

lată tot ce ştim cu siguranţă, şi tot ceea ce putem 
afirma când rămânem în cadrele sever fixate ale expe- 
rientei concrete. 

lar timpul, fiind mai mult decât un cadru gol în care 
se petrec simple schimbări de forme, fiind însăşi ur- 
zeala substanţială a existenţei (v. mai sus, punctul 7), 
evoluţia ne-a apărut creatoare de noutate în sensul plin 
al cuvântului, şi nu numai aparentă, cum este ea con- 
cepută de teoriile preformiste, teorii construite în baza 
rationamentului inclus în noţiunea de cauză mecanică. 
Astfel stând lucrurile, Universul nu mai poate fi con- 
ceput ca dat din vecii vecilor, odată pentru totdeauna, 
iar schimbările care au loc în el ca fiind numai trans- 
formări ale unui conţinut neschimbător din eternitate. 
Dimpotrivă, privit din unghiul de perspectivă al afir- 
matiei: timpul e stofa esenţială a Lumii, Universul ne 
apare ca etern provizoriu, Ca neisprăvit în însăşi sub- 
stanta sa metafizică. 


Cu alte şi mai scurte cuvinte: existența, în însuşi 
fondul ei metafizic, ia caracter istoric. Sau invers: Isto- 
ricul îmbracă importanţă metafizică. 

Pentru a măsura toată distanța, enorma distanţă ce 
separă această viziune a existenţei de cea care se des- 
prinde din ipoteza dezvoltată în capitolul precedent, să 
ni sc dea voie să reproducem aci concluzia de acolo for- 
mulată în judecata: Lumea nu are istorie, căci nu există 
istorie... 

* 
EN EN 


Ținând seamă, prin urmare, de piedecile ce se ridică în 
calea rationalitätii şi rationalizärii integrale a formelor 
esenţiale ale existenței — am văzut ($ II], 1) că însăşi 

cunoaşterea rationalului presupune irationalul ca pe una 
din condiţiile ei esențiale — concluzia generală ce se 
impune este că supremul ideal de cunoaştere despre care 
a fost vorba în capitolul I al prezentei lucrări, ideal ce 
a jucat şi joacă rol de tainic şi trainic resort în evoluţia 
ştiinţei şi a filosofiei, nu e justificat nici de experienţă 
şt nici de rațiune. Nu e decât un mit util. Tot astfel, nici 
procedeele de cunoaştere puse în practică de rationalis- 
mul ştiinţific şi filosofic (v. cap. L $$ VI—VII) nu sunt 
leficace totdeauna si pretutindenea (v. cap. HI, $ III, 
punctele 5—7). 

Stabilirea unui lanț deductiv fără discontinuitate, re- 
ducerea ultimă a tuturor faptelor de experienţă şi a 
tuturor legilor parţiale la o lege unică, din care să poată 
fi deduse cu necesitate toate formele esenţiale ale aces- 
teia, ne apare deci ca un ideal cane purcede dintr-un 
act de credinţă: Credință in raționalitatea esențială a 
existenţei. 

Credinţă cu rădăcini adânci în substratul biologic al 
fiinţei noastre şi dând satisfacţii mari instinctului nostru 
de conservare: Inteligența noastră înclină în mod normal 
sâ exagereze întinderea şi importanţa elementului ra- 
tional. Dar această înclinaţie, altoită desigur pe exigen- 
tele imperioase ale instinctului vital, nu poate fi justi- 
ficată în faţa spiritului critic sprijinit pe experienţă. Ea 
este poate o iluzie binefăcătoare, un mit. Dar mit fiind, 
ea nu poate aspira la drept şi rol de axiomă a inteligen- 
tei. 

Prin urmare, ideea rationalitätii integrale a realită- 
tii, ca şi principiul determinismului absolut şi noțiunea 
de cauză mecanică implicată în el — oricât se vor fi 
arătat de fecunde şi vor continua să se arate — ne apar 
numai ca forme categoriale ale unui singur punct de 
vedere asupra existenței. Punct de vedere fatal parțial 
asupra Totului, ca orice alt punct de vedere. Sunt deci 
forme categoriale relative, între alte multe forme posi- 
bile. 

Afirmând în mod exclusiv acest punct de vedere par- 
tial, ca unic posibil şi singur necesar, dăm dovadă de 
dogmatism nejustificat nici de experiență şi nici de-ra- 
Dune, 

Privită din perspectiva celor arătate în capitolul pre- 
cedent, existenţa nu ne-a apărut deci omogenă în struc- 
tura ei esenţială. Rămânând în cadrele sever fixate ale 
experienţei, tot ce-am putut afirma cu siguranță a fost 
judecata: existenţa este logică şi ilogică, inteligibilă si 
impenetrabilă, rezonabilă şi absurdă. Ea ne-a arătat por- 
tiuni în care noţiunea determinismului mecanic pare a 
putea fi aplicată cu destulă dreptate. Dar ne-a prezentat 
şi aspecte unde, extinsă, această formă categorială a in- 
teligentei discursive elimină tocmai ceea ce ar trebui 
să explice. 


Nu există, prin urmare, punct de vedere care, aplicat 
consecvent şi exclusiv, ar fi în măsură să epuizeze sin- 
gur toate aspectele şi determinatiile ireductibile ale exi- 
stentei. Aplicat singur, orice punct de vedere päcätuieste 
prin partialitate. Se dovedeşte fals, din lipsă de lärgi- 
me. Deformeazä, sărăcind-o, imaginea pictată în culori 
multe pe care existenţa o arată experienţei autentice. 
Acesta e cazul concepţiei care afirmă raționalitatea esen- 
tialä a existenţei şi determinismul absolut. Acesta ar fi 
însă şi cazul doctrinei care ar pleda pentru caracterul 
integral ilogic al realităţii şi pentru contingenta absolută. 


Dar, dacă raționalitatea esenţială a existenței nu e 
rezultat al experienţei, ci e, cum am văzut, afirmaţie de 
credință ce depăşeşte fatal orice experienţă posibilă, nici 
reconfortantele certitudini de ordin practic os-o înso- 
tesc în chip natural o cap. H $$ 7 II) nu mai pot fi 
considerate ca fapte de experientä în sensul strict al cu- 
vântului. Ele ne vor'q'gg’'"'jtit?pt pläsmuiri ale unui 

optimism explicabil poate, dar nejustificat. Astfel, ne- 
voile sufleteşti cărora le da satisfacție completă credinţa 
că Universul în formele de existenţă esenţiale ale lui 
este inteligibil, nu vor mai fi satisfăcute de noile pro- 
babilitäti practice care se întrevăd. 


într-adevăr, făcând efort marc, să renuntäm la orice 
interpretare a faptelor ce ne-ar putea-o sugera anumite 
interese de ordin biologic şi sentimental, şi să încercăm 
să privim cu curaj viril existenţa în față! S-o privim 
aşa cum ni s-ar prezenta dezbrăcată de orice teorie ilu- 
zionistă ce ne-ar inspira-o grija destinului nostru şi o 
anumită miopie spirituală, venită din străfundul instinc- 
tului vital al spetei. 


Considerată într-un astfel de moment de supremă li- 
bertate spiritualä, in ce luminä ne apare scara de valori 
despre care a fost vorba la începutul paragrafului II al 
capitolului precedent? Care este fundamentul real, fun- 
damentul empiric al ei? 


Nici unul. 

Experienţa reală nu ne arată deloc că ar exista ar- 
monie şi colaborare între lumea spiritului şi lumea ma- 
terială. Kate adevărat că cu cât o formă de existenţă 
biologică a atins o treaptă de evoluție mai înaltă, cu 
atât oferă spiritului, în principiu, mai bogate posibili- 
täti de realizare şi expresie. Dar aceasta numai în prin- 
cipiu. Căci, în realitatea concretă, lucrurile nu se în- 
tâmplă totdeauna aşa. Progresul material sau cel biolo- 
gic nu atrage după sine cu necesitate şi progresul vieţii 
spirituale. Mai mult: nici chiar progresul psihologic nu 
e coordonat necesar progresului spiritual. Psihologicul 
face parte din «natură», şi scopurile lui nu se confundă 
prin esenţă cu ţintele urmărite de viaţa spirituală. 

Cu atât mai putin e confirmată de experienţă opinia 
prearăspândită că lumea materială ar fi subordonată 
lumii spirituale. Experiența  nepărtinitoare ne face, dim- 
potrivă, să asistăm la spectacolul neliniştitor al unor serii 
nesfârşite de conflicte între lumea spiritului şi lumea 
materială (biologicul cuprins în aceasta din urmă). Cele 
două mari împărăţii ale existenței sunt, în cel mai bun 
caz, coordonate, urmărind realizarea unor scopuri pro- 
prii şi independente. Şi-n urmărirea acestor scopuri spe- 
cifice, ele vin adesea în conflict una cu alta. lar rezul- 

tatul conflictului nu. e totdeauna cu necesitate în fa- 
voarea spiritului şi a valorilor create de el. Am putea 
spune chiar că de cele mai multe ori spiritul iese învins 
din luptă. 

Şi, după cum reprezentanţii unor răspândite forme 
de «idealism» moral nu tin seama de experiență când 
neagă orice dependenţă posibilă între cele două lumi şi 
când afirmă urbi et orbi că spiritul sfârşeşte prin a-şi 
realiza, mai curând sau mai târziu, dar totdeauna şi si- 
gur scopurile, independent de opoziţia pe care i-o fac 
forţele oarbe ale materiei, tot astfel exagerează şi cei ce 
atribuie acestora rol de cauze creatoare în lumea spiri- 
tuală. Căci e fapt de experiență că împrejurările externe 
(materiale) nu creează decât cadre exterioare mai mult 
sau mai puţin favorabile, sau chiar nefavorabile, pentru 
jocul unor legi proprii lumii spirituale. Condiţiile ma- 
teriale pot înăbuşi sau distruge viaţa sufletului, dar n-o 
pot crea acolo unde ea nu există. Căci altfel, milionarii 
ar trebui să fie toți suflete nobile, artişti sau gândi- 
tori. 


Astfel nu se poate susţine că progresele realizate de 
o clasă de şcolari sunt efectele condiţiilor de ordin ma- 
terial în care se găseşte clasa respectivă. Nici bunăsta- 
rea părinţilor sau a dascălului, sau lipsa de bunăstare, 
nici şcoala spațioasă şi luminoasă sau contrariul, nici 
programa de învăţământ sau absenţa ei nu sunt cauze 
determinante de efecte de ordin sufletesc bune sau rele. 
Toate acestea sunt cadre exterioare ce permit sau opresc, 
ajută sau împiedică jocul adevăratelor cauze determi- 
nante şi care sunt de ordin spiritual, ca: inteligența, 
destoinicia şi conştiinţa învățătorului, inteligenţa şi in- 
teresul pentru carte al elevilor etc. 

In legătură cu exemplul amintit acum, sâ reținem, 
din contră, faptul că, foarte adeseori, condiţii materiale 
excelente pot avea efecte nefaste asupra dezvoltării vieţii 
spirituale. Nu sunt rare cazurile când un anumit grad de 
bunăstare materială depăşit arc drept efect molesirea, 
amortirea sau chiar moartea vieţii spirituale. Aceasta, 
la inşi ca şi la popoare întregi. 

Un oarecare confort exterior e indispensabil pentru 
ca forţele sufleteşti date să nu se irosească toate în luptă 

neîncetată pentru bucata de pâine a zilei, iar minimul de 
răgaz şi libertate, absolut necesar dezvoltării vieţii spi- 
ritului, să devină dorință niciodată împlinită. 

Confortul material constituie primejdie pentru viaţa 
sufletului din momentul în care se schimbă în scop si 
cult, din mijloc şi condiție ce-a ifost. 

Plăcerea materială (în toate sensurile cuvântului) ca 
atare nu poate fi condamnată. Căci forţele sufleteşti câş- 
tiga în libertate de mişcare, şi deci în eficacitate, când 
nu sunt mobilizate ca gardieni al unor deplasate idealuri 
de asceză şi cheltuite pentru atingerea astor fel de idea- 
luri. Ceea ce slăbeşte resorturile şi tensiunea interioară 
a spiritului (despre care am spus câteva cuvinte în «Cu- 
vânt înainte» şi vom mai vorbi în capitolul IV al pre- 
zentei cărți) este plăcerea materială devenită obicei ti- 
ran, şi confortul devenit adevărat cult. 

Am adăugat lămuririle acestea spre a preciza că e 
foarte departe de noi gândul de a condamna orice con- 
fort imaterial. Căci, dimpotrivă, n-avem cuvinte destul 
de tari pentru a exprima revolta noastră când auzim, în 
dreapta şi in stânga, repetându-se —- cu prostie ori ne- 
ruşinare (sau amândouă) — sentinţa că Eminescu n-ar 
fi fost poet aşa de mare dacă n-ar fi trăit în sărăcie, 
câteodată chiar în mizerie, şi n-ar fi suferit din cauza 
aceasta. 

Noi ştim, dimpotrivă, că sărăcia sfârşeşte prin a de- 
grada spiritul, superior difn naştere, al multor creatori 
în cele sufleteşti. Că-l face meschin, îl  înăcreşte,. îl 
strâmtează, îl sărăceşte, c-un cuvânt. Si mai ştim chiar 
că mizeria, când a depăşit o anumită margine, poate face 
să se piardă complet genii şi talente. 

Este sigur că condiţiile exterioare de viață au inten- 
sificat anumite culori ale viziunii eminescitene. Dar de 
când a creat sărăcia genii şi «talente?)-- Dacă ar fi aşa, ar 
trebui să nu mai putem trăi în România de genii şi de 
talente. .. S-ar putea spune cu mai multă dreptate, cred, 
că, dimpotrivă, dacă Eminescu n-ar fi fost atât de sărac 
încât să fie nevoit să-şi risipească viaţa în ocupaţii pe 
care le-ar fi putut face în locu-i mii de compatrioți ai 
lui, rodul geniului său, născut şi nu făcut, ar fi fost de- 
sigur şi mai îmbelşugat decât este. 

Să spunem, în legătură cu cazul lui Eminescu, că, în 
general, forță superioară creatoare în domeniu spiritual 
nu poate fi decât personalitatea liberată de sub apăsa- 
rea, nevoii directe de câştig al mijloacelor de trai indis- 
pensabile. Lupta pentru aceste mijloace, dusă prea în- 
delungat şi prea direct, sfârşeşte prin a umili orgoliul 
sfânt şi justificat al unei astfel de personalităţi. Drept 
urmarte, foarte adeseori aceasta nu mai e în stare să 
reziste tentatiei de a-şi «comercializa» producţia. Co- 
mercializarea este şi ea o capitulare în faţa condiţiilor 
exterioare stupide. Fiind însă capitulare indirectă, ea 
loveşte mai puţin brutal amorul propriu. Lumea noastră 
mecanizată şi capitalistă tinzând să vadă în succesul bă- 
nesc semnul cel mai sigur al valorii cuiva, împinge cu 
brutalitate spre astfel de capitulări. 


Ştim, pe de altă parte, că nu există posibilitate de 
creație spirituală decât unde există răgaz. Dar, dacă este 
o categorie de oameni care ar trebui şi ar merita să aibă 
acest privilegiu ce se numeşte «răgaz», aceasta este în 
rândul întâi clasa marilor creatori în ale sufletului. 

Acestea fiind spuse — şi cu toate acestea — să repe- 
tăm convingerea exprimată mai sus că împrejurările 
materiale, cuvântul însuşi o spune, nu sunt totuşi decât 
împrejurări în care legi şi cauzalitäti proprii lumii spi- 
rituale au rol creator, legi şi cauzalitäti pe care nu le 
cunoaştem încă decât foarte vag. 

Kä 


Antagonismul şi tensiunea care există între lumea 
spirituală şi cea materială, şi despre care vorbeam adi- 
neaori, le putem urmări în cele mai diferite domenii de 
activitate omenească. Evident, nu poate fi vorba de an- 
tagonism sau de armonie, când acestea ar exista, decât 
în aceste domenii ale existenţei, întrucât numai aici se 
găseşte prezent totdeauna şi termenul al doilea, care 
creează posibilitate de tensiune sau de armonie, adică 
spiritul şi forţele lui. 

Dar, înainte de a examina cum se manifestă anta- 
gonismul în domeniile de exteriorizare concretă a spi- 
ritului, să vedem cum apare el în interiorul vieţii su- 
fleteşti ca atare. 

Este desigur fapt de experienţă şi greu de contestat 
că viaţa sufletească are origini biologice. Şi importanţă 
inițială biologică. Relaţiile strânse care pot fi constatate 
între procesele sufleteşti şi cele organice sunt foarte reale, 
şi multe din ele, destul de cunoscute. O parte foarte 
însemnată a fenomenelor psihice stă incontestabil în ser- 
viciul biologicului, servind nevoilor vieţii organice: ca 
adaptare la mediu, la conservarea individului şi a spe- 
Lei etc. Si e luoru ştiut că aceste procese au loc, pe o 
anumită etapă de evoluţie, fără prea multă conştiinţă; 
care intervine mai târziu, potentându-le şi modificân- 
du-le. în această privinţă, deosebirea dintre animal şi 
om este, desigur, numai de grad, fenomenele care se 
petrec la acesta fiind mai complexe şi mai complicate, 
căci răspunzând unor nevoi mai diferenţiate. 


Se întâmplă însă că, de la o anumită zonă sufle- 
tească în sus, şi un anumit grad de evoluţie atins, con- 
ştiinţa omenească, examinată în spirit cu adevărat şti- 
intific, adică fără gândul de a simplifica starea de fapt, 
de dragul anumitor teorii (care joacă în speţă rol de idei 
preconcepute, cu toată aparența lor ştiinţifică), con- 
ştiinţa omenească, zic, arată o mulţime de elemente care 
nu mai pot fi puse în legătură directă cu nevoile biolo- 
gice ale insului sau ale spetei. Fenomene sufleteşti ce 
iau loc alăturea, unele dintre ele chiar contra fenome- 
nelor de conştiinţă aservite sănătos utilității, adică biolo- 
gicului. 

Astfel, ca să aducem un exemplu, între multe altele 
posibile: Nimic mai nebiologic şi mai inutil ca ideea 
morţii. Notiune pe care n-o ane nici un animal. Animalul 
nu ştie că moare. Singur omul ştie că moare. Dar, toc- 
mai această idee, negatie a biologicului, a fost poate cel 
mai eficace agent creator de cuDturä Căci se prea poate 
că-n parte, omul a născocit civilizaţia în dorinţa adâncă 
de a contraria legea de fier a vieţii care vrea ca aceasta 
să fie muritoare. Ca să devină nemuritor, sub o formă 
sau alta, omul a inventat prelungirea la infinit a vieţii 
prin creaţiile sale religioase, artistice, filosofice, morale. 
Toate, opere de mare consolare contra vieţii trecătoare 
şi adesea mastere. S-a întâmplat însă că, cu gândul per- 

petuu la moarte, omul a uitat viaţa (în sensul biologic 
al cuvântului). Grija mereu prezentă a morţii l-a împins 
la negarea vieţii, care devine mijloc (pregătire) pentru 
moarte. ..!. 

Tot astfel, e sigur că inteligenţa este şi a fost înainte 
de toate instrument în serviciul vieţii. La anumiţi indi- 
vizi ea devine însă, din mijloc, scop. în civilizațiile su- 
perioare întâlnim inteligente care funcţionează in ve- 
derea realizării unor scopuri ce nu sunt aservite utilu- 
lui. Să ne aduoe/m aminte de Descartes, părăsindu-şi pa- 
trie şi interese, pentru a putea gândi în libertate. De 
Spinoza, refuzând strălucite situaţii materiale şi sociale 
şi continuându-si până la moarte existenta-i obscură de 
şlefuitor de pietre şi lentile, pentru a putea gândi liber. 
Inteligența, în aceste cazuri, trăieşte din şi pentru pro- 
priile-i nevoi, pentru cunoaştere pură. Din armă în ser- 
viciul comandat al conservării şi al intereselor materiale, 
ea tinde să devină oglindă dezinteresată şi curată a vâr- 
tejului caleidoscopic al acestei lumi. 


în astfel de cazuri însă, ea poate deservi interesele 
vitale ale trupului ce-o poartă. Gânditi-vâ la Archimede 
care, în loc să-şi apere viaţa, moare apârându-şi figu- 
rile geometrice. La Galilei, suferind tortură, la adânci 
bătrâneţe, pentru gândul că Pământul se invrâteşte. Sau 
la Giordano Bruno, murind pentru convingerea pur in- 
telectuală că Lumea ar fi nemărginită. Sau la toţi acei 
savanţi şi gânditori dezinteresati care fac teorie pentru 
teorie, dorind să cunoască pentru a cunoaşte şi, drept 
compensație absurdă, devin neapti pentru viaţa practică, 
inadaptabilă fără leac, fiind striviti adesea de forţele 
oarbe ale celui dintâi biped adaptat, sau de cele ale co- 
lectivitätii aproape totdeauna reprezentantă prin exce- 
lentä a biologicului. 

în general, s-ar părea că viaţa ascultă cu resemnare 
de o blestemată Jegen a compensatiei. Orice însuşire 
mare cere să fie plătită cu lipsuri însemnate în alte di- 


' Pentru completarea celor spuse până acum in prezentul 
paragraf a se vedea partea I a remarcabilului articol al lui Mi- 
hai Ralea: Psihologie şi Viaţă («Viaţa Românească», 1%F> Nr. 
2—3). Să se citească însă mai ales substantialul eseu al aceluiaşi 
autor, intitulat: Definiţia omului. In acest eseu, găsim admira- 
bila si lapidara definiţie a lui «homo sapiens»: omul e animal 
absurd (v. «Viaţa Românească», 1928, 'Nr. 7—3). 

rectii. «Lege» de aramă ee se verifică la ins şi 3a nea- 
muri întregi. Orice dezvoltare superioară ni se prezintă 
sub forma unei tragice unilateralitäti. Istoria ne arată 
puţine abateri de la această lege. 

Unilateralitatea domină fondul vieţii ou putere atât 
de mare încât opreşte oarecum chiar şi manifestarea 
simultană a tuturor calităţilor unui ins sau popor. Aces- 
tea se exteriorizează pe rând, în momente succesive ale 
existenţei insului sau a poporului respectiv. Şi rareori 
adăugându-se una la alta; cele mai de multe ori înlocu- 
indu-se una pe alta. Astfel încât, chiar când e vorba de 
aceeaşi formă individuală de existenţă, nu se poate spune 
că timpul care.trece, cu libertate, aduce progres cu ne- 
cesitate: o însuşire nouă de ordin secund poate înlocui 
adesea însuşiri vechi, de rară şi înaltă calitate. 


Fiecare formă de existență în general, şi fiecare 
treaptă de dezvoltare ale aceleiaşi forme individuale de 
existență în special, îşi are îngrădirile ei specifice. în- 
tr-un anumit şi precis sens, flecare este exclusivă de 
calități ce nu pot fi «suportate» decât de vecina sau de 
antagonista ei. 

Cu foarte rare excepţii, în fiecare ins se găsesc date 
dispoziţii atât de disparate, sau chiar antagoniste, încât 
puterile-i n-ajung să le pună în valoare pe toate deo- 
dată. 

Astfel, e fapt de experienţă destul de frecventă că 
mari oameni de acţiune înţeleg greu anumite lucruri, 
şi pe altele nu Ie pricep deloc, că foarte adeseori orizon- 
tul lor intelectual e uimitor de mărginit. Şi invers: inte- 
ligenta mare poate omorî în germene voința. Orizontul 
spiritul larg şi cântärirea cu balanţă sufletească prea 
sensibilă a nesfârşitelor posibilități (posibilități  inexis- 
tente pentru minţile mai rudimentare) paralizează hotă- 
rârile, omorând în faşă acțiunea. 


Nu e necesar ca lucrurile să se întâmple astfel- în 
realitate însă aşa se întâmplă de cele mai de multe ori. 
Constatăm, în general, că animalul mai puţin dife- 
rentiat se adaptează la condiţii grele de existenţă cu 
mai multi sorti de izbândă decât animalul superior. Ce 
mamifer ar putea suferi, fără pierderea vieţii, mutilările 
pp care le suferă cu destulă uşurinţă unii viermi şi unele 
reptile? Ca sâ aducem, aşa la întâmplare, un exemplu. 
Apoi, multe calități de ordin biologic pe care le au 

animalele, omul nu le mai posedă. Şi această pierdere 
n-a fost totdeauna compensată de câştig echivalent în 
alte direcţii. Chiar şi în ce priveşte atitudinea sa gene- 
rală în. faţa existenţei ca atare, — atitudine ce se dez- 
veleşte percepţiei noastre omeneşti exteriorizată numai 
în «conduite», în «comportamente», şi nu concretizată 
şi în formă de sentimente şi idei — animalul pare a fi 
mai «perfect» decât omul. 

Privite lucrurile din perspectiva exigenţelor spiritu- 
lui — care e mai mult decât inteligenţă pasiv înregis- 
tratoare —, limitatiile despre care amintim sunt nu se 
poate mai neliniştitoare. Mai ales când e vorba de soarta 
calităților aparţinând împărăției fragile a valorilor su- 
fleteşti. 

Căci, întocmai cum o inteligență, fie cât de mare, nu 
c apreciată decât de cele ce, într-o măsură oarecare, îi 
sunt asemănătoare, şi nu are putere de acţiune decât 
asupra acestora, tot astfel, cea mai înaltă forţă spirituală 
nu are nici o putere asupra celui ce nu trăieşte deloc pe 
plan spiritual. 

Personalitatea cea mai bine înzestrată, dar al cărei 
interes este îndreptat întreg către lumea nevăzută a 
valorilor spirituale — fie aceste valori de comprehen- 
siune pură, artistice ori etice — nu e în stare totdeauna 
să se adapteze la exigenţele vieţii practice, la exigenţele 
utilului imediat. 

Spirite suverane în nemărginita împărăție a sufle- 
tului, pot fi — şi de regulă cam aşa se întâmplă — com- 
plet neputincioase în sferele naturii materiale: 


Poetul e asemeni cu prinţul vastei zări, 
Ce-şi xâde de săgeată şi prin furtuni aleargă; 
Jos pe pământ şi printre batjocuri şi ocări 
Aripile-i imense l-împiedecă să meargă.’ 


* Albatrosul lui Baudelaire, în minunata traducere a lui 
Al. A. Philippide. 

Judecând după cele câteva bucăţi apărute în -Adevărul 
literar», Philippide ne va da, în Flori alese din „Fleures du Mal”, 
o traducere făcută nu numai cu talent mare dar şi cu scrupu- 
loasă şi occidentală conştiinţă artistică. Comparând între ele 
textele (confruntati, de ex., textele poeziei Balconul), am rămas 
cu impresia că Baudelaire in româneşte e de calitate cel putin 
egală aceluia pe care Ştefan George l-a dat germanilor. 

lar când un astfel de am superior mai e înzestrat si 
cu blestematul dar care se cheamâ simț critic, suferă 
umilitor din cauza acestui fapt descurajator. Suferinta 
poate lua — după fire şt temperament — forma resem- 
nării, dar poate îmbrăca şi haina amărăciunii şi a re- 
voltei, însă, oricare-ar fi cazul, ea lasă urme păgubitoare 
în colţurile cele mai ascunse ale vieţii sufleteşti. 

Consecințele acestea nu sunt evitate decât de cei ce-şi 
narcotizează luciditatea inteligenţei critice cu explicaţiile 
mai mult verbale decât reale ale unui determinism 
pseudostiintific. Acesta n-ar justifica in ultimă analiză 
trista stare de fapt a lucrurilor chiar dacă ar reuşi real- 
mente s-o explice. 

Dar ele mai pot fi evitate, credem, de cei ce ar căuta 
să încadreze constatările de mai sus într-o concepţie ge- 
nerală a existenţei, propusă de noi în capitolul ultim al 
prezentei cărţi, concepţie tragică, şi într-un sens ce-l 
vom preciza acolo, concepţie implicând un anumit eroism 
intelectual. 

Revenind la constatările noastre, înţelegem poate 
sfiala şi sentimentul de proprie stângăcie şi de «despa- 
trierc»- cu care spiritele amintite se apropie de obicei 
de tumultul profan al acestei lumi. De aci, în consecinţă, 
poate şi înclinația lor de a sta oarecum  «deoparte»-. 
Cristos a exprimat figurat şi popular această melanco- 
lică stare de lucruri când a spus că împărăţia lui nu e 
de pe lumea aceasta. . . 


Să mai amintim, în ordinea de idei dezvoltată acum., 
faptul şi mai tulburător că există vieţi care, deşi nu sa- 
crifică nici umbra unui gând sau clipe ale lor interese- 
lor spirituale, sunt trăite cu sentimentul subiectiv al unei 
absolute plenitudini interioare. 


Trebuiie acceptat cu curaj, ca real, faptul trist că se 
poate trăi fare, se poate trăi cu sentimentul intens că 
duci viaţă completă trăind viaţă fără de suflet. O viață 
poate fi consumată întreagă de unica grijă de a câştiga 
avere, de exemplu, fără să lase drept ecou în suflet sen- 
timentul sălciu la gust al vidului. Cine n-a întâlnit per- 
soane care n-au deloc conştiinţa sărăciei lor interioare; 
dimpotrivă, au convingerea candidă şi, subiectiv, neclin- 
tită că sunt oameni completi ce-şi trăiesc viaţa cu inten- 
sitate şi slib toate aspectele ei? Capitalismul modern şi 
civilizația noastră mecanică tind să încurajeze răspândi- 


NATURA SI CIVILIZAŢIE JH 


rea acestui specimen de om, şi ridîcându-1 la valoare de 
tip reprezentativ al lor, să-i dea şi o justificare de prin- 
cipiu: 

Este evident că într-o societate în care succesul ma- 
terial e considerat drept semn vizibil al valorii umane 
intrinsece a cuiva, încurajat e cel ce nu-şi încurcă viața 
ou tot felul de aspirații şi idealuri neschimbabile în va- 
lori sunătoare de piaţă, cum sunt ideile generale şi ab- 
stracte, nevoia de satisfacţie estetică, scrupulele morale, 
sentimentele de delicateţe sufletească etc. Acestea sunt 
piedici şi frâne în calea succesului material cât mai ra- 
pid. Cel ce le are e fatal învins de cel ce nu le are. Cel 
dintâi, oricât ar fi de înzestrat de altfel, nu poate face 
tot ce face acesta din urmă, care ignorează sau dispre- 
tuieste valorile spirituale ca pe nişte sperietori pe care 
«-neputincioşii» şi «inadaptatii» le împlântă, drept pre- 
zumtive piedeci, în calea triumfală a celor «tari» şi 
«deştepţi». 


Dar, după cât ştim, această răsturnare completă ^ a 
scării de valori, admise dle noi implicit în tot cursul dis- 
cutiilor ce preced, n-a fost încă desăvârşită principiar 
în nici un fel de societate. Spuneam că civilizația noastră 
mecanică tinde numai către această împlinire. Rästur- 
narea despre care e vorba nu s-a făcut şi nu se face 
decât de fapt şi instinctiv. Dat însă punctul de vedere 
empiric din care vrem să privim lucrurile şi în prezen- 
tul capitol al cărții noastre, tocmai această răsturnare 
de fapt e ceea ce importă pentru moment. 


Chiar şi în societăţile în care ea nu tinde să fie atât 
de radicală cum a fost descrisă mai sus şi în care, în 
principiu, e admisă, ca singură creatoare de mare cul- 
tură, scara de valori implicată în punctul de vedere de 
pe care am dus discuţia precedentă, chiar şi în aceste 
societăţi, zic, ierarhizarea şi încurajarea purtătorilor de 
valori spirituale mi se face după regulile ce-ar trebui 
scoase din 'amintita scară. Aceasta, din cauza utilului 
direct de care e condusă orice colectivitate care vrea să 
se conserve şi să fie tare: 


E fapt de experienţă că în domenii largi de activitate 
omenească crezută utilă colectivitätii, randamentul cel 
mai mare nu e oferit necesarmente de cei dotați cu da- 
rurile sufleteşti de calitatea cea mai înaltă: înzestrări 
ce trebuiesc, evident, clasate pe trepte mai jos. situate în 

scara de valori, pot fi mult mai utile societăţii în an- 
samblul ei. Aceasta, şi pentru că sunt mai .uşor înţelese 
si apreciate de (majoritatea membrilor ei. Dar, atât in- 
sul cât şi colectivitatea nu înţeleg şi nu apreciază decât 
ceea ce li se aseamănă. Selecţia, ierarhizarea şi încura- 
jarea purtătorilor de valori se vor face deci în funcţie 
de acest fapt. Popularizatorul ştiinţei, popularizatorul de 
orice (pedagogul, oratorul etc.) va fi mai agreat de so- 
cietate decât purtătorul darului mai rar şi incontestabil 
superior al creaţiei. 


S-ar putea ca societatea să aibă dreptate când îl 
crede mai util pe cel dintâi, dar tot aşa s-ar putea să 
se înșele. Si se înşeală destul de des. Căci dacă n-ar fi 
aşa, societăţile ar fi cvasinemuritoare. .. Decât, expe- 
rienta ne arată că nu e deloc cazul. 


* +4 


Rezumând cele spuse în prezentul paragraf, putem 
afirma că, în regulă generală, viața spirituală şi purtă- 
torii valorilor ei neaservite utilului direct nu au per- 
spective de dăinuire decât în măsura în care aspiraţiile 
lor nu intră în conflict prea deschis cu interesele de con- 
servare ale biologicului, interese concretizate în forme 
sociale de tot felul, pasiuni şi interese colective (de cla- 
să, naţionale sau numai de partid). în caz contrar, bio- 
logicul numit viaţă învinge de obicei. 

Continuturi de conştiinţă neaservite biologicului sunt 
o parte esenţială a fenomenelor sufleteşti care însoțesc 
judecätile de valoare spirituală, şi în teză generală, tot 
ce intră în categoria gratuitului. Cum vom vedea mai 
încolo, aceste elemente de conştiinţă sunt cele care 
creează cultura superioară: aceasta nu e decât în nein: 
semnată parte o prelungire a biologicului, pe carie nu-l 
serveşte în chip necesar. 

Cu alte cuvinte, viaţa sufletească este, până la un 
anumit punct, continuare şi potentare a organicului. 
De la o anumită liimită începând şi într-o măsură pre- 
ponderentă, ea este însă o formă de existenţă autono- 
mă, urmărind scopuri proprii. Scopuri a căror natură 


_ Cf., pentru dezvoltări mai largi, studiul nostru Mitul uliu- 
lui. Linii de orientare în cultura românească, Cluj, 1933. 

biologică cu greu ar putea fi dovedită. în orice caz, până 
azi, caracterul neautonom al lor n-a fost demonstrat încă 
în chip indiscutabil şi cu argumente reale, nu verbale. 
Scopurile acestea nebiologice le întâlnim mai ales la 
constiintele care au atins un grad de evoluţie mai mare 
şi au creat elemente de civilizație superioară. 


Făcând constatările de mai sus, nu ne gândim deo- 
camdată să enuntäm judecăţi de valoare, supraevaluând 
sau subevaluând rostul unuia din cele două aspecte an- 
tagoniste pe care le prezintă conştiinţa considerată ca 
atare. 


II 


Să vedem acum mai de aproape în ce fel se mani- 
festă antagonismul şi tensiunea de care a fost vorba mai 
sus în diversele domenii de activitate omenească, do- 
menii de exteriorizare concretă a spiritului. 

Se ştie că, din momentul în care viaţa spirituală şi-a 
câştigat drepturi relative şi reale la o oarecare autono- 
mie — moment ce coincide pentru noi europenii cu în- 
ceputurile filosofiei eline — omul a afirmat în faţa lu- 
mii exterioare o mulțime de exigente de ordin spiritual. 
Pe cele pur intelectuale le-am văzut în capitolul I al 
prezentei lucrări. Să vedem care sunt cele de ordin etic? 

Acestea ar putea fi caracterizate scurt în propoziţia 
următoare: Din momentul în care spiritul a început să 
reflecteze asupra propriilor lui nevoi, adică din momen- 
tul în care a devenit conştient, a anunţat dorinţa mare 
şi plină de consecințe, de a spiritualiza întreaga exis- 
tentä. De a-şi realiza în lumea exterioară (materială) 
idealurile lui morale. De a o moraliza. Nu în sensul de 
«a-i face morală», ci în acela de a o face morală. 

Dar aceste exigente implică credinţa fermă că lumea 
materială se şi lasă să fie astfel .transformată. Credinţa 
presupunând la rândul ei gândul că lumea, în esenţa ei 
veritabilă, este deja morală, întocmai cum nădejdea ra- 
tionalizärii presupune postulatul rationalitätii esenţiale 
a existenţei. 

Filosofia antică, în formele de expresie clasice ale 


8— ExiVenta Iratjicä 

sale, şi creştinismul Bisericii, plămădit şi cu elemente 
luate din gândirea elină, sunt doctrinele care au promis 
cei imai mari sorţi de realizare acestor aşteptări de ordin 
moral. Pentru aceste doctrine, lumea exterioară e con- 
stituită din eternitate, în substanţa ei, în aşa fel încât 
asigură triumful final al acestor exigente morale. Divi- 
nitatea creştină l-—l garantează, prin «providenta» sa, iar 
tradiția greco-latină — continuată sub acest aspect de 
tradiția rationalistä europeană — îl asigură prin splen- 
dida şi optimista noţiune a «justiţiei imanente»'. 

Prin răspândirea lor mare, doctrinele acestea au în- 
tărit — justificându-l principiar — optimismul înnăscut 
şi natural al spetei noastre. Optimism înnăscut, căci e 
biologic şi sănătos să fii optimist, să proiectezi propriile 
tale dorinti în miezul realităţii. Pe care să o contemplezi 
apoi încărcată de elemente ce nu-i aparţin, acestea fiind 
visuri ce sunt ale tale. Şi, optimism natural, conştiinţa 
noastră opunând instinctivä rezistenţă oricăror vederi 
pesimiste şi, până la un grad, un fel de miopie intelec- 
tuală faţă de faptele care par a-i contraria realizarea as- 
pirațiilor. 

Astfel a devenit hiperpopulară, şi afirmata ca adevăr 
ce nu se mai discută, credinţa că binele poate fi realizat 
totdeauna, că binele şi dreptatea sfârşesc totdeauna prin 
a învingie răul şi nedreptatea etc. etc.. 


Dar, considerate la lumina inteligenței critice, care 
are grijă şi curaj să nu depăşească limitele experienţei, 
toate aceste certitudini optimiste se transformă în pro- 
poziții problematice, dacă nu chiar în certitudini ab- 
solut pesimiste. 


Idealul unei lumi' perfecte din punct de vedere moral 
este, ca orice ideal, rezultatul unor judecăţi de valoare. 
Şi, ca orice valoare, el nu poate fi dedus şi scos din 
existenţa empirică. Descoperirea valorilor se face nu cu 
ajutorul funcțiilor intelectuale, concretizate în judecăţi 


“ Am zis «creştinismul Bisericai», căci creştinismul primitiv 
pare a fi fost, în spiritul lui profund, o negare hotărâtă a lumii. 
* Cf. şi cele spuse mai sus, la începutul capitolului II. 

de existenţa sau de constatare, ci valorile sunt descope- 
rite — create, în ultimă analiză — de funcţiile emotionai 
le ale conştiinţei. Intr-un anumit sens (vezi mai jos, cap. 
IV), ele nu sunt proprietăţi ale lucrurilor, cum crede de 
obicei simțul comun. Nu pot fi descoperite prin inducție 
din notele comune ale obiectelor, cum cer, ca să le poată 
recunoaşte caracter obiectiv, pozitiviştii. Sunt calităţi 
ireductibile create de emotivitatea noastră, independent 
de determinatiile obiective pe care le pot avea lucrurile. 
Sunt independente de existenţă. Sunt relaţii emoţionale 
pe care le cerem între noi şi realitatea exterioară, în 
eforturile ce le facem ca s-o transformăm după dorin- 
tele noastre. Adevăratul suport al valorilor morale este 
spiritul, persoana, suntem noi. 


Experienţa ne şi arată că ceea ce este şi ceea ce fre- 
buie să fie sunt despărțite, cele mai de multe ori, de un 
interval prăpăstios. Şi nu ştim să se fi născut până în 
prezent gânditorul care să fi reuşit să scoată cu adevă- 
rat pe -trebuie să fie» din «este», deşi doctrinele amin- 
tite adineaori caută să prezinte atitudinea morală drept 
afirmare conştientă şi continuare a unor tendinţe ima- 
nent? firii. 

Vom încerca să arătăm mai jos (cap. IV), cum ope- 
ratia contrară, adică deducerea lui «este» din «trebuie 
să fie» e mai uşor de făcut. Sudura între cei doi termeni 
antagonişti — reprezentanţi a două lumi diferite — fiind 
posibilă numai pe această din urmă cale. 

Care este deci raportul ce-l descoperim între existență 
şi valorile spiritual-morale, când privim lucrurile din 
unghiul de perspectivă ce ni-l oferă experiența, expe- 
rienta de toate zilele, ca să zicem aşa? Iată-l, acest ra- 
port, formulat cu minimul de cuvinte: 


Lumea exterioară opune rezistență dârzâ în calea 
eforturilor noastre de a o transforma după chipul si 
asemănarea idealurilor noastre. Unele din aceste idea- 
luri au putut fi realizate cu preţul unei enorme risipe de 
energie şi de suflet. Altele, cele mai multe, au rămas 
visuri fără trup. Şi iarăşi altele, abia înfăptuite, au fost 
distruse de forţele elementare şi oarbe ale naturii. De 
cele din om şi de cele din afară de om. lar față de con- 
servarea lor, legile firii se arata perfect indiferente, când 
nu se dovedesc franc ostile. 

în sprijinul acestor afirmaţii, putem aduce exemple 
nenumărate: 


Faptele descoperite şi înşirate de Darwin în nemuri- 
toarea sa operă au adus o strălucită dezmintire vechiului 
optimism religios şi filosofic, confirmând, pe plan expe- 
rimental, o bună parte din intuitiile pesimistului Scho- 
penhauer. Optimismul rationalist subordona, cum am vä- 
zut, forțele naturale, anorganicul şi biologicul, legilor 
lumii spirituale. La lumina faptelor descrise de Darwin, 
omul nu ne mai apare ca o ființă condusă în acţiunile sale 
în primul rând de rațiune şi de scopurile plăsmuite de 
aceasta. Ci distanța care se părea că-l separă de animal 
s-a micit enorm. întocmai ca restul vieţuitoarelor, şi el 
ascultă mai întâi dis motive care îl ajută să afirme prima- 
tul biologicului, adică al forţei oarbe. Forţele acestea, ele- 
mentare si neresponsabile, inundă adesea domeniul vieţii 
morale şi spirituale a omului, cu brutalitatea ce le 
caracterizează jocul singur dominant în lumea zoologică. 
Şi-n această năvală a lor, înnăbuşesc sau distrug cu per- 
fectă indiferență valorile omeneşti. 

împins deci de instinctele sale comune cu ale celor- 
lalte vieţuitoare, omul tinde să dărâme propiile lui creaţii, 
în astfel' de momente, forţa primează dreptul şi-n dome- 
niile de activitate omenească. Şi omul se comportă după 
legea de oţel a celui mai tare biologiceste. Uitând sau 
falsificând 'sensul adevărat al doctrinelor religioase si 
filosofice amintite mai sus, devine cel mai periculos duş- 
man al lumii spirituale. Care doar e numai a lui! Ade- 
vărat Saturn în anumite momente ale sale, omul îşi de- 
vorează propriile lui vlăstare. 

* 
* * 


Domenii de activitate omeneascä unde primeazä pânä 
azi imperativele legii darwiniene sunt: economicul şi po- 
liticul. Acesta din urmă numai în ce priveşte raporturile 
dintre state. Ambele, deşi creaţii ale omului, afirmân- 
du-şi voinţa proprie şi conducându-se după norme com- 
plet' indiferente faţă de destinele valorilor spirituale. 

Am deforma faptele dacă n-am recunoaşte că forțele 
economice au creat, uneori şi pe alocurea, condiţii exte- 
rioare mai puţin dure pentru slujitorii valorilor spiritua- 
le. Dar acest fenomen — sporadic, repet — s-a produs în 

marginea şi oarecum împotriva legilor care prezidează 
la evoluţia vieţii economice. Starea deplorabilă în care 
continuă să trăiască şi azi, mai ales azi, sute de milioane 
de ființe omeneşti (creatoare posibile de valori spirituale), 
cu toată aglomerarea şi superfluul de bunuri materiale 
concentrate în mâinile câtorva persoane şi colectivităţi 
privilegiate, este un argument enorm de elocvent în fa- 
voarea judecăților enunțate mai sus asupra caracterului 
amoral şi aspiritual al economicului. 


Devenit de câteva decenii încoace o periculoasă, si 
poate pentru destinele viitoare ale culturii europene fa- 
tală abstracţie, homo oeconomicus tinde cu puteri impla- 
cabile să-şi aservească complet spiritul. Făcând din cul- 
tul satisfactiei materiale, al dorinţei de plăcere fizică, din 
veneratia utilului pseudobiologic valoare supremă, homo 
oeconomicus a răsturnat scara de valori religioase-spiri- 
tuale, grație căreia civilizația europeană a putut lua fiin- 
tă, şi a putut dura. Pornind de la gândul, lămurit sau 
obscur, că sensul vieţii trebuie căutat în augmentarea 
nesfârşită a confortului material şi în multiplicarea cres- 
cândă a trebuintelor economice, homo oeconomicus a 
fäcut din mijloacele de trai scop, iar din valorile spiri- 
tuale mijloc aservit acestui scop. Importanta acestora a 
început să fie, în civilizația materială dirijată azi de uti- 
lul imediat, neglijată, adesea chiar negată. Valoarea spi- 
rituală supremă, personalitatea, tinde să fie măsurată cu 
gradul în care e în stare să servească exigenţele iratio- 
nala şt cultul exagerat de confort material ale economi- 
cului. 


O civilizaţie care face din progresul material scop al 
existenţei tinde cu necesitate să facă din omul-automat 
ideal suprem de realizat. Omul-automat întrupează ideea 
de ultimă perfecţiune, căci de maximum de utilitate: de 
acolo unde randamentul negociabil pe piaţă este totul; 
unde răgazul şi viaţa interioară neaservită utilului sunt 
egale cu nimic; unde, altfel spus, sufletul şi idealurile 
lui oarecum gratuite nu mai reprezintă valori pozitive, 
ci sunt privite drept încurcă-lume nedorite şi deplorabile 
strică-socoteală. 


Este clar că o maşină oarecare lucrează, în principiu, 
cu coeficient economic mai mare decât o ființă vie. Ran- 
damentul celei dintâi este calculabil cu precizie şi nu 

suferă neprevizibile schimbări ulterioare, cum se întâm- 
plă atât de des când e vorba de fiinţe vii, şi în special 
la om. Este evident deci că, judecând valorile omeneşti 
exclusiv din punctul de vedere al randamentului nego- 
ciabil, valoarea superioară o reprezintă omul care se 
apropie mai mult de maşină. 

Idealul omului-maşină mişcă cu preponderență resor- 
turile intime ale civilizaţiei noastre mecanizante. Ca 
atare, grație Cerului! el n-a fost realizat încă pe deplin 
nici în cele mai straşnic organizate uzine americane. 
(Nici chiar în abatoarele de la Chicago‘). Dar el poate fi 
descoperit cu uşurinţă în mintea multor spirite contem- 
porane, şi mai ales în gândul marilor conducători de în- 
treprinderi industriale moderne. 


Când progresul material se îndeplineşte independent 
de cel interior, produce fatal idealuri care îndreaptă cul- 
tura unei societăți întregi pe căi străine şi dusmane spiri- 
tului. Forţele concentrate în jurul unui ideal de pur ran- 
dament material produc minuni în acest domeniu. Bo- 
gätia pământului creşte enonm, e adevărat. Dar e con- 
centrată în mâini puţine pentru puţini, şi sufletul moare. 
Al proletarului aservit, ca şi al celui ce-l serveşte. 


Omul modern a creat lucruri materiale pe care înain- 
taşii lui nici n-ar fi îndrăznit să le viseze. Dar omul mo- 
dem tinde să renunțe — de fapt, dacă, deocamdată, nu 
şi-n principiu — la libertatea sa interioară. Renuntare ce 
atrage după sine şi pierderea libertăţii exterioare. Pe cea 
dintâi şi-o aserveşte unor abstracții devenite mituri di- 
riguitoare ale întregii lui existente, pe cea din urmă o 
face sclava obiectelor situate în afară şi numite mijloace 
de trai. 


Astfel, în lumea în care s-a cântat şi se cântă atâtea 
imnuri muncii — devenită, din mijloc măsurat, scop ab- 
solut şi valoare cvasireiigioasă — progresul material 
tinde să restaureze sclavia: imaterială şi morală. Aceasta, 
pentru toată lumea, pentru proletari ca şi pentru deti- 
nătorii capitalului. 

Este însă explicabil — şi experiența recentă ne-a arâ- 
tat-o îndeajuns — că o civilizație care înclină să ridice 


" Descrise, cum se ştie, atât de impresionant de Georges 
Duhamel în ale sale Sc'enes de la "Vie future. Paris, 1931. 

satisfacția materială la rangul de necesitate mondială nu 
poate duce decât la luptele şi războaiele cele mai bestiale, 
cantitatea valorilor materiale fiind limitată. Aceasta, pen- 
tru foarte lungă vreme, poate pentru vecii vecilor. 


lată deci că forţele economice pot deveni o amenintä- 
toare şi fatală primejdie pentru destinele civilizației 
noastre, creată cu multă risipă de suflet şi cu sacrificiul 
vieții multor slujitori ai spiritului. 


2 


Constatări de acelaşi ordin se impun cu privire la ra- 
porturile statelor între ele, şi între stat şi personalitatea 
umană. 

Se ştie că Hegel, şi după el mulţi epigoni, a conside- 
rat statul ca supremă întrupare a moralității pe pământ. 
Ni se pare că marele dialectician a confundat aici do- 
rintele proprii cu realitatea brutală. Căci, considerat em- 
piric, statul ne apare ca un organism de esenţă pur bio- 
logică. Ca atare, motivele ce-i comandă aspiraţiile şi ac- 
tiunile nu sunt deloc de ordin spiritual. Legile funda- 
mentale ce-i dirijează conduita sunt cele de care ascultă 
unităţile biologice. Adică legea conservării şi a creşterii. 
Legi în virtutea cărora forţa primează dreptul. 

S-au inventat, fără îndoială, tot felul de pretexte pen- 
tru a explica fenomenele comandate, de această dură 
lege de creştere de care ascultă statele. S-au invocat, de 
exemplu, motive de ordin economic pentru a justifica 
tendinţele spre mari aglomeratii umane moderne ca: sim- 
plificarea traficului, concentrarea eforturilor şi micşora- 
rea regiei. S-au găsit motive mai cinice ca dreptul na- 
tural ce i-ar avea civilizațiile superioare să asimileze pe 
cele inferioare. Argumentul acesta este: zise superioare 
sunt popoarele cantitativ mari, adică naţiunile tari bio- 
logiceşte. Ca şi cum acesfle două fapte ar fi legate necesar 
între ele, şi ca şi cum istoria nu ne-ar putea servi exem- 
ple tocmai opuse! 


S-a vorbit apoi despre statul creator de libertate, de 
cultură. Această pretenţie ne pare a fi grozav de ipocri- 
tă. Căci experiența trecutului e martoră nemincinoasă 
că, atribuindu-şi astfel de isprăvi, statul, aşa cum este 

el până in acest moment, îşi arogă roluri pe care nu le-a 
avut şi merite care nu sunt dieloc ale lui. Istoria ne arată 
că statele n-au urmărit, în raporturile lor între ele şi cu 
indivizii care le-au alcătuit, realizarea unor idei abstracte 
şi dezinteresate: ca justiţie, drept, în general valori spi- 
rituale, ci satisfacerea propriilor lor interese, dictate de 
legile biologice amintite. 


Când a fost vorba însă de realizarea acestor interese, 
statele n-au ezitat deloc să zdrobească orice piedică, reală 
sau numai posibilă, pe care valorile spirituale le-au ri- 
dicat-o, sau se părea că le-o ridică în cale. 


în general, indiferente faţă de soarta şi rostul acestor 
valori, le-au arătat interes numai când au crezut că le-au 
descoperit o latură utilă scopurilor proprii ce le urmăreau. 


Să remarcăm totodată calitatea în ultimă analiză me- 
diocră a inteligentelor şi individualitätilor pe care le se- 
lectioneazä statul. Politicul, ca si economicul de altfel, 
nu tinde sä selectioneze decât calitäti de ordin secund. 
Este de înteles cä, organisme de esentä biologicä fiind, 
statele n-au interes să încurajeze şi să sprijineascä aspi- 
rațiile şi creaţiile spiritului decât în măsura în care aces- 
tea le servesc la rândul lor scopurile pur biologice ale 
lor. Şi ori de câte ori spiritul a consimţit, de silă sau de 
bunăvoie, să încheie, nu importă sub ce formă, compro- 
mis de colaborare, fie cu statul fie cu puterile economice 
sau politico şi sociale, au profitat acestea, iar spiritul, 
renunțând, la. libertatea absolută care-i constituie însăşi 
esenţa, mai mult a pierdut decât a câştigat. 


In ce priveşte raporturile statelor între ele, nu cred 
că e nevoie să. insist. Cu toate merituoasele eforturi pe 
care le-au făcut.şi le fac forte de provenienţă pur spi- 
rituală — putin importä pe ce cale şi prin ce fel de agenţi 
— să reglementeze după norme mai umane adică etice 
aceste raporturi până în momentul de față rămâne fap- 
tul brut şi amenintätor că mijlocul cel mai eficace în 
determinarea lor a rămas războiul. La a cărui originle nu 
trebuie căutate totdeauna motive inteligibile. Rol deter- 
minant joacă în dezläntuirea unui conflict armat cele mai 
de multe ori şi pasiuni oarbe şi absurde. Pasiunile sunt, 
cum se ştie, resorturile cele mai puternice ale acţiunilor 
omeneşti, şi poate nimic mare nu sie creează în lumea 
aceasta fără pasiune. Dar, după cum ele pot fi motive 

de conduită care împinge mersul lumii mai departe, tot 
astfel ele pot deveni adevărate forţe ale iadului. 

Cu toate eventualele — şi de altfel foarte contestabi- 
lele — virtuţi morale cărora le-ar da ocazia să se mani- 
feste, războiul nu compensează marea risipă de energie 
şi distrugere de valori spirituale pe care le cauzează tot- 
deauna. 


Şi, ca nu cumva să ni se aducă acuzaţie că privim 
lucrurile unilateral, să spunem că reflexiile făcute cu 
privire la legătura ce poate să existe între condițiile 
eterne de trai şi viaţa spirituală (v. mai sus $ î) se apli- 
că şi-n ce priveşte statul şi economico-socialul. Acestea, 
când nu tind să devină scopuri pentru sine, cum am 
văzut că pot deveni, servesc de cadre exterioare vieţii 
spirituale, necreând-o, dar creându-i condiţii de existenţă, 
de dezvoltare şi de conservare. Condiţii, evident, mai 
mult sau mai puţin prielnice. în acest sens, putem spune 
că statul şi economicul sunt necesare. 


Căci e la mintea oricui că o viaţă spirituală, cât de 
elementară, nu poate dăinui şi nu se poate dezvolta de- 
cât într-un cadru extern, unde e garantat un anumit 
grad de pace şi de siguranţă, a zilei de mâine. Rostul 
moral al statului, singurul rost moral posibil al lui, dată 
fiind încă actuala lui natură, este crearea şi menţinerea 
acestei păci interne. Singura justificare a forţei lui în 
faţa spiritului este enorma cantitate de brutalitate pe care 
o face imposibilă, graţie fricii ce o inspiră indivizilor 
sancțiunile posibile. 

Tot astfel, nu poate fi vorba de viaţă spirituală su- 
perioară acolo unde nu rămâme surplus de energie si 
răgaz, unde omul e aplecat din zori până în noapte sub 
povara grijilor materiale ale existenţei. Acolo unde omul 
lucrează douăsprezece ore pe zi fără să ştie de ce lu- 
crează, nu poate exista demnitate omenească — cum 
spurce- cu forţă un mare scriitor — mai mult: nici chiar 
viață real omenească. 


’ Andre Malraux, La cohdition humaine, Paris, 1933. 

O alta dezmintire izbitoare a credinței spiritualiste că 
lumea materială ar fi subordonată celei spirituale şi i-ar 
fi acesteia servitoare credincioasă şi colaboratoare eficace 
poate scoate oricine din istoria civilaztiilor. 


Ce soartă au avut în lungul curs al secolelor perso- 
nalitätile şi colectivitätile creatoare de valori spirituale 
superioare? Care au fost posibilitățile de afirmare şi ga- 
rantiile de conservare oferite valorilor o dată create, de 
lumea în care, după o credință foarte răspândită, există 
justiţie imanentă? 

Să remarcăm mai întâi zgârcenia revoltătoare cu care 
natura a întrunit — în timp şi spațiu e— condiții prielnice 
dezvoltării unei vieți spirituale superioare. 

Căci, încă o dată, prin ce se caracterizează o astfel de 
viață? Prin tendința pe care o arată valorile spirituale 
de a-şi crea o autonomie, de a deveni scopuri urmărite 
pentru ele însele. Un anumit grad de dezvoltare atins, 
viața spirituală se desprinde, prin unele din laturile ei 
esențiale, de sub teroarea biologicului şi a utilului ime- 
diat. Din instrument servil ce era la început întreagă, 
devine scop. începe să trăiască pentru sine, creându-şi 
domenii şi scopuri proprii. Luând naştere sub presiunea 
brutală a unor nevoi străine de el însuşi, căci exterioare, 
şi deci prin însăşi natura lor fatale, spiritual se des- 
prinde la un moment dat al creşterii lui de aceste că- 
tuşe, şi-şi cheltuieşte o parte din forţa lui pentru sco- 
puri gratuite. în acest moment se naşte homo sapiens. 
Curioasa ființă care, uitând în anumite momente ale 
existenţei sale de imperativele originii sale, împinsă de 
un mobil interior ce seamănă cu cel care a creat jocul, 
şi-a descoperit darul neaşteptat şi blestemat de a gândi 
şi plăsmui în chip gratuit. Adică de a cunoaşte pentru 
simpla plăcere a cunoaşterii, de a face teorie pentru 
teorie, artă pentru artă. 

Dar numai în două puncte ale planetei şi în două mo- 
mente ale nemărginitului timp a avut loc liberarea de 
care vorbim, şi în consecinţă s-a născut, şi a şi durat 
câtăva vreme, viață spirituală superioară: în Elada antică 
(Occidentul european îl considerăm ca moştenitor şi 

continuator al culturii create în Elada) şi în India. Dar 
chiar în cazul când am socoti aici şi civilizația chineză, 
întinderea în spaţiu şi în timp a domeniilor de cultură 
rămâne relativ foarte restrânsă. Condiţiile prielnice dez- 
voltării vieţii spirituale sunt, ai zice, cazuri datorate no- 
rocului. Adică purei întâmplări, şi nu unei legi de evo- 
lutie imanente Universului, lege care ar face progresul 
necesar. Nenumărate au fost — şi vor mai fi poate — 
popoarele istoriei care au pierit fără să fi atins această 
etapă de evoluţie. Prin urmare, atingerea acestui grad 
de dezvoltare nu ne apare deloc necesară şi de sine în- 
teles, din moment ce neamuri numeroase şi tari biologi- 
oeşte s-au stins fără să lase urme după ele şi netransmi- 
tând nimic celor care au venit pe urma lor. 


Ne sunt prea cunoscute obiceiurile de gândire ale 
multor inteligente «cu şcoală». Obiceiuri care, la reflexia 
de mai sus, le sugerează cu promptitudine o obiectie ce 
o pot scoate uşor din memorie. lată obiectia: Popoarele 
de care e vorba au pierit tocmai din cauză că n-au fost 
în stare să creeze condiţii prielnice naşterii unei civili- 
zatii durabile, sau, în general, au fost neamuri acultu- 
rale prin însăşi natura lor. 


Acest răspuns aşază, cum vedem, la loc lucrurile... 
Justiţia imanentă este salvată! 

însă, dacă într-adevăr aşa stau lucrurile, cum se face 
că poporul care a creat cele mai înalte şi mai numeroase 
valori de cultură a pierit înspăimântător de repede, în 
luptă materialiceste neegalä, zdrobit de altele neasemä- 
nat inferioare, când le cântăreşti în cumpăna spiritului? 
Din punctul de vedere care ne interesează aici în supre- 
mul grad, putem întreba: unde este justiția imanentă? 


Evident, fenomenul se poate explica istoriceşte. Şi a 
fost explicat şi paraexplicat. Nu va putea fi însă niciodată 
justificat în faţa judecății la care prezidează sufletul. 

Se poate arăta că elinii poartă înşişi răspunderea pri- 
mordială a dispariţiei lor, arătându-se starea de discordie 
perpetuă şi de corupţie politică şi morală, de decadentä 
cu-n cuvânt, care a sfârşit prin a deveni ceva normal în 
Elada. 


Obstacolul cel mai mare în calea realizării unei Grecii 
unificate, şi astfel capabilă eventual să trăiască, trebuie 
căutat poate în caracterul pătimaş al grecilor. Suflet vio- 
lient şi pasionat, de o sensibilitate excesivă — stabilă 

cauză a versatilitätii caracterului elin — iată cum ar pu- 
tea fi caracterizat spiritul grecesc. în urma predomina- 
tiei extraordinare a sisiteimului nervos, predominatie care 
i-a caracterizat, elinii au dus o viaţă devoratä de o ten- 
siune nebună şi de o prodigalitate unică de energie. A fost 
poate poporul cel mai puţin «rezonabil» care a existat 
vreodată- Astfel încât pericolul extern n-a făcut decât să 
sanctionezeo fatalitate interioară. 


Da, dar aceste fapte explicative, departe de a infirma 
teza ce-o susţinem aici, vin să o confirme. Căci ele ne 
ilustrează încă o dată, în legătură cu-n exemplu concret, 
că elementele obscure şi bestiale ale naturii omeneşti 
— faptele înşirate adineauri — elemente absurde, spi- 
ritualiceşte vorbind, pot dezorganiza complet zona spi- 
rituală a sufletului. Pot deveni otrăvuri dizolvante nu 
numai ale insului, ci şi ale forţei de rezistenţă a unei 
întregi colectivităţi, creatoare de cultură unică în felul 
ei. Prin urmare, inteligenţa, oricât de mare şi de tare 
ar fi ea — şi e cazul elinilor — nu guvernează suveran 
forţele oarbe ale sufletului şi corpului prin simplul fapt 
că există; cum a crezut Socrate şi cum a proclamat cu 
gravitate şi optimism secolul al XVIII-lea. 


Să adăugăm la cele de imai sus şi alte constatări, de 
ordin ceva mai general, dar care, aplicate la cazul gre- 
cesc, ar putea contribui cu lămuriri noi. 


Se pare că o lege generală a vieţii organice are va- 
loare şi-n domeniul vieţii spirituale. Anume: se ştie că cu 
cât un organism viu a atins o treaptă de dezvoltare mai 
mare, cu atât este mai fragil. Trebuind să răspundă 
unor nevoi mai numeroase, are o complexitate de con- 
stitutie mai mare, şi-n consecinţă, e.un sistem unde 
echilibrul intern este cu mult mai greu de susţinut de- 
cât la organismele mai putin evoluate şi întreţinând re- 
latii mai simple cu mediul înconjurător. 


Tot astfel, şi o mare civilizaţie, ca şi un exemplar 
uman superior. Ambele reprezintă unităţi vii la care viața 
este o continuă încercare de creaţie a unui echilibru de 

forte extrem de complexe, şi din această cauză, echi- 
libru nu se poate mai labil, mai nesigur şi mai greu de 
realizat. Din cauza tensiunii şi a antagonismului latent 
dintre forţele şi exigenţele spirituale şi cele materiale- 
organice, cu cât o individualitate omenească e mai com- 
plexă, mai dotată, şi cu o cultură mai bogată, cu atât 
mai mult condiţiile naturale ale existenţei şi duratei lor 
sunt acelea ale unui război de fiecare minut, dus contra 
propriilor slăbiciuni ale sufletului, dar mai ales contra 
amenințărilor constante ale nespiritualului, în sensul cel 
mai larg al cuvântului. 

Rezultă de aici, pe de o parte, că bogăţia şi superio- 
ritatea spirituală prea mare pot deveni un pericol pentru 
conservarea însăşi a vieţii. Se pare că acesta a fost cazul 
elinilor: Splendida şi prea subtila lor inteligenţă, şi ima- 
ginatia lor înaripată puternic, începând la un moment dat 
să trăiască prea exclusiv pentru ele însele — indepen- 
dentä izvorând din robustetea lor extraordinară — au 
ieşit în măsură exagerată din serviciul nevoilor brutale 
ale vieţii, încetând să mai fie instrumente destul de po- 
trivite pentru adaptare. Şi astfel Roma — animal dotat 
în gradul suprem cu virtuţi utile — i-a surprins com- 
plet dezarmati în faţa biologicului, reprezentat cu disci- 
plină, eficacitate şi glorie de strămoşii noştri. 


Observaţia generală de la începutul alineatului pre- 
cedent poate fi aplicată în principiu şi cazului, deconcer- 
tant la întâia vedere, prezentat de inzi, al doilea mare 
popor creator de valori spirituale superioare. Europenii 
care cunosc de aproape cugetarea indică recunosc, de la 
Paul Deussen până la Hermann Keysenling, în unani- 
mitate că aceasta a atins culmi şi profunzimi până unde 
n-a putut încă pătrunde gândirea europeană. 


Dar, accentul principal al vieţii pus exclusiv şi timp 
de milenii pe viaţa interioară, sau mai bine spus pe 
interiorizarea spirituală a existenţei, a atras după sine 
o depreciere exagerată şi o neglijare completă a condi- 
tiilor materiale şi biologice ale vieţii. Astfel, poporul 
care a creat cea mai înaltă cunoaştere, a rămas extrem 
de slab în sfera acţiunii. Declararea cunoaşterii pure ca 
valoare supremă şi exclusivă a'dus la naşterea celei mai 
profunde speculaţii din câte au existat vreodată. Dar tot 

ea pare a fi atras după sine, drept compensatie', inapti- 
tudine uimitoare pentru viaţa de stat, adică inaptitudine 
pentru viaţa practică, pentru afirmarea biologicului. Drept 
urmare, suntem azi martorii spectacolului întristător că 
două sute de mii de fii ai unei naţiuni incomparabil in- 
ferioare ca putere de gândire stăpânesc cu uşurinţă şi 
emfază trei sute de milioane de inzi. 


Cazurile popoarelor amintite adineaori ne arată că nu 
există raport de necesitate între valoarea intrinsecă a 
unei idei (câte idei mari au inventat inzii şi elinii!) şi 
valoarea ei practică Dar cazul celor două popoare — 
desigur, cele mai înzestrate intelectualiceşte din câte s-au 
perindat la lumina istoriei — ne mai arată cu, după a 
noastră părere, elocventă putere de persuasiune, că nu 
există, nici cu privire la colectivităţi, legătură de ne- 
cesitate între grandoarea spirituală şi forţa materială (reu- 
şită istorică). întocmai cum nu este raport necesar între 
valoarea personală şi reuşită (aceasta în orice formă am 
concepe-o), când e vorba de insul omenesc. 

Asemenea spetelor zoologice, virtuțile omeneşti par 
a trăi una în paguba celeilalte . .. Acolo unde cultul forţei 
materiale predomină, nu importă sub ce formă, spiritul 
se vestejeste. Si viceversa. Privite lucrurile sub specie 
aeterni, cazul dintâi e cel mai grav. 

Dar realitatea ni se prezintă experienţei sub aspect 
şi mai tulburător decât cel amintit: reuşita, atât în sferă 
spirituală cât şi în domeniul material (şi mai ales aici) 
este în parte mare fiica întâmplării. A întâmplării oarbe. 

Cel ce iscăleşte aceste rânduri este, în multe privinţe, 
mare admirator al lui Hegel. Cu toate acestea, între nu- 
meroasele şi uimitoarele construcţii ale dialecticianului 
dialecticienilor, nici una nu ne-a apărut atât de artifi- 
cială ca cea cu ajutorul căreia «prinţul filosofilor» în- 
cearcă să fundeze un determinism istoric inteligibil. Ca 
toţi istoricii care cred într-un astfel de determinism inte- 
ligibil, Hegel construieşte cu elemente a posteriori un im- 


* Cf. mai sus, $. II al prezentului capitol, consideratiile despre 
faptul general pe care l-am numit «lege a compensatiei». Cele 
spuse acolo cu privire la ins se aplică şi la colectivităţi şi ci- 
vilizatii. 

pozant edificiu cu pretenţii de-a fi clădit numai din ma- 
teriale a priori. Pleacă şi el, ca atâţia alţii după el, de 
la ipoteza, animistă în ultimă analiză, că tot ce s-a în- 
tâmplat a avut loc tocmai în momentul, locul şi felul în 
care trebuia să se întâmple... 


Astfel, ajuns la sfârşitul minunatei cărţi care este 
Philosophie der Geschichte, o închizi cu regretul că vas- 
tele şi fecundele intuitii istorice ale autorului au fost 
aproape înnăbuşite de carapacea rigidă şi aspră a con- 
structiei gratuite despre care amintim. 

* 


* KEN 


Scoatem, mai departe, din tâlcul destinului Eladei 
şi-al Indiei, constatarea întristătoare că o viaţă spirituală 
înaltă nu numai că nu e un eveniment necesar, datorit 
nu ştim căror legi de evoluție imanente realității, ci că, 
accident oarecum extraordinar fiind, este totodată şi o 
extraordinară aventură. Aventură plină de riscuri multe 
şi mari. Căci cine garantează că efortul de a crea echi- 
libru între elemente extrem de complexe, ce-l implică 
orice cultură superioară, duce totdeauna la rezultat? 


Să mai reținem faptul că spiritul poate deveni el în- 
suşi — în mod indirect, căci contra voinței proprii — 
cauza determinantă a creşterii unor forţe ce-l trădează, 
devenind cele mai periculoase duşmane ale lui. Astfel 
economicul, împreună cu tot cortegiul lui de dependențe, 
ca tehnica modernă, războaiele economice şi crizele de 
supraproductie şi de subconsumatie, războaiele de mase, 
cultul exclusiv al satisfactiei materiale etc. etc. Econo- 
micul reprezintă azi cea mai reală primejdie pentru in- 
dependenţa valorilor spirituale fi. mai sus punctul 1). 
Dar el a devenit primejdios din cauza proporţiilor exa- 
gerate pe care le-a luat. însă aceste proporţii nu le-ar 
fi putut lua dacă n-ar fi existat ştiinţa modernă”. Ştiinţa 
teoretică. Mare şi autentică valoare spirituală. Pe care a 
aplicat-o apoi în chip util şi eficace. Prea eficace chiar. 


Reiese, credem, din cele spuse în tot cursul dezvol- 
tărilor prezentului capitol că e departe de noi gândul de 
a ignora rolul si rostul elementului economic-material în 
viaţă în general, şi în ce priveşte crearea de condiţii fa- 


Cf. şi studiul nostru citat mai sus. 

vorabile de existenţă pentru viaţa spirituală în special. 
Nu ne gândim, mai departe, absolut deloc să negăm rolul 
binecuvântat ce ar putea şi-ar trebui să-l aibă maşina în 
existenţa societăţilor moderne. 

Ştim că civilizaţia elină a <atins înalta treaptă de evo- 
lutie pe care s-a urcat graţie, în mare parte, şi faptului 
că instituţia sclaviei a creat pe seama unei clase de oa- 
meni răgaz şi libertate materială. Nimic mai de dorit, 
în consecinţă, decât ca maşina modernă să ia locul scla- 
vului antic. Ideal ar fi ca tot ce poate fi executat, de ma- 
şină să fie; şi spiritul omenesc, câştigând astfel răgaz şi 
surplus de forţe, să se cheltuiască pentru creația valorilor 
superioare mecanicii. 

Acest înalt ideal n-ar fi deloc himeric dacă sufletul 
omenesc ar fi plămădit numai din elemente raţionale şi 
rezonabile. Dar nu e cazul. Elementele pasionale şi alo- 
gice ale naturii noastre împing evoluția reală a lucrurilor 
în direcţie cvasiopusă. Faptele concrete iau aspect ab- 
surd: Starea ideală despre care vorbim pare a se înde- 
părta în viitorul fără margini, cu iutealä direct propor- 
tionalä cu evoluția mecanicii şi îmmulţirea maşinilor... 

Căci constatăm că, pe măsură ce creşte numărul aces- 
tora, din domn al maşinii, cum ar fi logic să fie, omul 
devine sclavul ei. Aceasta aserveşte direct şi brutal mi- 
lioanele de proletari, şi indirect, printr-un joc psihologic 
subtil, şi pe proprietarii ei. Existenţa celor dintâi, şi în 
măsură cel puţin egală, şi viaţa acestora din urmă se 
cheltuieşte întreagă în griji şi gânduri raportându-se la 
realităţi de ordin mecanic. 

Cu-n cuvânt, printr-un joc neprevăzut al unor ele- 
mente psihice de natură amorală — joc până azi ne- 
canalizat de nici-o forță de ordin etic — maşina tinde 
să devină, din instrument de libertate cum era destinată 
să fie, mijloc de aservire umilitoare şi încărcată de con- 
secinte amenințătoare pentru viitorul vieţii spirituale. 

Se poate întâmpla deci, în anumite cazuri, ca spiritul, 
eliberat deja de sub porunca imediată a originilor sale 
biologice, să cadă din nou sub jugul exclusiv al acestora. 
Să devină din nou un instrument al unor scopuri străine 
sau dusmane lui, după ce învățase câtăva vreme să se 
considere drept scop. 

Vedem prin urmare, şi-n legătură cu această tristă 
posibilitate, că valori morale o dată câştigate nu se con- 

servă cu necesitate. Căci pierderea libertăţii de care vor- 
bim nu e echivalentă cu dispariţia supremei valori spi- 
rituale? Cultura nu este totdeauna rezultatul aditionärii 
continue şi ascendente a unor achiziţii parţiale, dar si- 
gure. Efortul creator de cultură implică adesea o eternă 
reluare de la capăt! 

Facem deci în domeniul moral o constatare asemănă- 
toare cu cea pe care o făceam în domeniul cunoaşterii 
pure. Ca acolo, şi aici, linia de frontieră între cele două 
mari porțiuni ale existenței —- rațional şi irațional acolo, 
spirit şi materie aici — este o mobilitate, şi în consecinţă 
de o incertitudine deconcertantă. Căci nu se deplasează 
numai într-un singur sens. După cum, pe planul cunoaş- 
terii pure, e fapt de experienţă că, în timp ce inteligenţa 
întreprinde rationalizarea unor porţiuni iraționale, şi reu- 
şeşte să le asimileze, tocmai aceste porţiuni fac posibil 
inteligenţei să descopere iraționale în domenii pe care şi 
le închipuia mai înainte definitiv rationalizate, tot aşa şi 
pe plan moral, spiritualul o dată creat poate întări nespi- 
ritualul: E cazul raportului dintre spiritual şi economic, 
semnalat mai sus. 


Astfel, putem spune că, adesea, făcând eforturi meri- 
tuoase să mutăm într-un anumit sens frontierele de care 
vorbim — acela care măreşte sfera rationalului, respec- 
tive a spiritualului — se întâmplă că, în ultimă analiză 
şi toate socotelile făcute, ele se deplasează, contra aş- 
teptărilor noastre, tocmai în direcţie opusă. 


Ni s-ar putea obiecta mai departe că o civilizaţie, 
oricât de strălucită ar fi, prin însuşi faptul că e un 
fenomen istoric care începe la un moment dat al vremii 
nesfârşite, e destinată să îmbătrânească odată şi-odată, 
şi să sfârşească prin a dispare, cu totul sau în parte. 
Că, prin urmare, e în legea lucrurilor ca o civilizaţie să 
nu fie eternă etc. etc. 


E tocmai ceea ce constatăm. Dar tocmai contra aces- 
tei legi a lucrurilor se revoltă şi protestează spiritul. 
Adică, cu toate că o constată, o explică şi o înţelege, spi- 
ritul nu justifică această lege a lucrurilor. Şi nu putem 
crede că atâta vreme cât va exista, spiritul adevărat va 


9— Existenţa tragici 


130 EXISTENŢA TRAGICA 


renunţa la dreptul şi libertatea de a considera legea de 
care vorbim absurdă, şi de a protesta contra ei. 

Oare postulatul rationalitätii esenţiale şi intime a exis- 
tentei, examinat în cap. I al prezentei lucrări, nu e şi 
el, în felul lui, o protestare principiară contra unei astfel 
de experienţe? 

Protestare venită dintr-o hotărâre subconştientă de a 
nu vedea, de a încerca să negi starea de fapt a lucru- 
rilor .. . Căci, dacă credința în caracterul numai raţional 
al formelor esenţiale ale existenţei ar fi scoasă din ex- 
perienta autentică, faptele de care vorbim ar trebui să nu 
existe. Dar, cum existența lor cu greu poate fi negată, 
ea nu e conciliabilă şi explicabilă decât în ipoteza că lu- 
mea în esenţa ei nu este numai de natură raţională. 


S-ar mai putea aduce celor spuse mai sus corectivul 
că, dacă e adevărat c-au pierit vechii elini, şi împreună 
cu ei civilizaţia lor luată în ansamblul ei, nu e mai putin 
adevărat că unele din valorile de cultură pe care le-au 
creat s-au conservat. 


Recunoaştem justetea acestei observaţii. Dar, dacă fon- 
dul ultim al lumii este numai de esenţă rațională, cum 
proclamă spiritualiştii de toate nuanțele, cum se face că 
numai unele şi nu toate valorile spirituale create de 
greci s-au conservat? 

Faptul iarăşi este istoriceşte şi psihologiceşte expli- 
cabil, dar nu e justificabil pe plan spiritual. Căci nu pu- 
tem admite ca spiritul, presupus suveran guvernator al 
mersului lumii, să fi consimţit să fie distruse unele din 
valorile create de el. 


Notăm în treacăt că, gândind pe planul experienţei tre- 
cutului istoric, am putea mai degrabă admite, în ipoteză, 
că lucrurile s-ar fi putut întâmpla invers. Anume: pierind 
unele din valorile de cultură ale Eladei, nu vedem de 
ce restul s-ar fi conservat cu necesitate? Căci după cum 
o dispărut partea, tot aşa putea dispare şi întregul! 


5 


Ducându-ne, în legătură cu aceste fapte şi reflexii, 
cu gândul mai departe, trebuie să recunoaştem că nu 
pot fi deloc acuzaţi de „alarmism" şi «defetism» nemo- 

tivat acei care, cumpănind eventualitatea tragică a unui 
nou război mondial, privesc viitorul cu groază şi dez- 
nădejde. Căci nu se ştie ce destine poate pregăti civiliza- 
tiei europene un nou cataclism mondial. Au pierit alte 
civilizații. Ce putere transcendentă şi indivizibilă a de- 
cretat din eternitate caracterul nepieritor al civilizaţiei 
noastre? 

Privite lucrurile din perspectiva pe care am încercat 
s-o deschidem aici, cine ne garantează că, cultura crea- 
toare de valori spirituale superioare a Europei o dată dis- 
părută, altă cultură superioară îi va lua locul într-un 
veac mai apropiat sau mai îndepărtat? Căci, cum am 
văzut cultura superioară nu e, în neipocritâ analiză, o 
fatalitate inevitabilă. Homo jaber ar fi putut foarte bine 
să nu devină Homo sapiens niciodată. Tot astfel, şi în 
ce priveşte viitorul: Homo sapiens, eu tulburătoarele obiec- 
tive ale vointii lui de creaţie dezinteresată, ar putea să 
dispară pentru totdeauna. Căci nu e scris nicăieri că 
complexul de circumstanţe fericite şi întâmplătoare care 
i-a dat naştere şi durată în trecut se va repeta cu nece- 
sitate şi în viitor, scotându-1 din nou la viaţă... 

Astfel încât neliniştea care a pus stăpânire pe unele 
conştiinţe contimporane, îngrijorate de destinele civili- 
zatiei noastre, ne pare a fi destul de întemeiată. Căci răz- 
boiul poate deveni mâine brutală realitate, deşi credem 
sincer că nu există inteligenţă reală şi responsabilă care, 
după experienţa ultimului război pe care o simţim cu 
toţii şi azi, să-l dorească şi să vadă în el un mijloc de 
a rezolva marile probleme colective ale vremii. Suntem 
convinşi că majoritatea contimporanilor noştri nu do- 
reşte războiul, voit de o minoritate neînsemnată şi gălă- 
gioasă. Şi nu credem că determinismul factorilor ma- 
teriali îl face inevitabil. Posibil şi probabil îl fac teribila 
capacitate de uitare şi lipsa de imaginaţie ale celor mai 
multi dintre semenii noştri. Dar mai ales, posibil şi pro- 
babil îl fac elementele obscure şi bestiale ale propriei 
noastre naturi. Pasiuni oarbe, pe care inteligenţa şi spiritul 
nu le pot domina totdeauna. Pasiuni generatoare de iluzii 
nefaste. Acţiuni omeneşti hotărâtoare îşi au mobilul ascuns 
şi tenace în această zonă întunecată a sufletului Astfel, 
s-ar putea întâmpla ca nimenea să nu dorească răz- 
boiul, ca toată lumea să-şi dea seama de dezastrul ce el 
îl va cauza, în ultimă analiză, cu siguranţă, tuturora, be- 

ligeranti şi neutri, şi războiul să izbucnească cu toate 
acestea. (Cf. şi cele spuse mai sus în ce priveşte cauzele 
care au slăbit rezistenţa vechilor elini.) 

Sentimentele şi pasiunile decid în ultimă instanţă asu- 
pra acţiunilor omeneşti. Asupra celor colective în măsură 
mai brutală decât asupra celor ale individului. Conside- 
ratii de ordin rațional — cuprinse aici chiar şi conside- 
ratii asupra «interesului bine înțeles» — nu vor putea ni- 
ciodată înăbuşi sau numai opri pe loc absurda patimă de 
destructie ori de auto-distructie. 


Putem spune, prin urmare, că vederile rezonabile ale 
rațiunii nu sunt totdeauna şi necesar ascultate. Dimpo- 
trivă. Concepţia vechilor elini că zeii ar urmări în primul 
rând strivirea a tot ce e frumos şi bun pe această lume 
pare a exprima mâi obiectiv starea reală a lucrurilor de- 
cât ideea minunată a justiţiei imanente, ori liniştitorul 
gând al Providentei dumnezeieşti. 


D 


Ki Ki 


Antagonismul şi tensiunea dintre lumea spiritului şi 
lumea aspirituală din om şi din afară de om, constatate 
în lunga serie de analize ce preced, le constatăm şi când 
examinăm condiţiile de trai şi soarta ce le sunt adesea 
rezervate personalităţilor creatoare de mari valori spi- 
rituale. Aici termenii care fixează antagonismul sunt indi- 
vidualitatea spirituală şi mediul social. 


Biografiile oamenilor mari în lumea spiritului sunt o 
nesfârşită poveste cu tâlc a acestui antagonism. Acesta s-a 
concretizat într-o bogată gamă de nuanţe: de la animozi- 
tate ascunsă dar eficace, trecând prin diverse feluri de 
ostracizare morală şi umilire materială, el a mers uneori 
până la excluderea eficace a surghiunului, şi chiar pînă la 
cea mai eficace dintre toate, până la crimă: Există o bu- 
tadă banală şi cunoscută de toată lumea: Oamenii mari 
trăiesc cu adevărat numai după moarte. Cu toată stupize- 
nia ei, trebuie să recunoaştem că această judecată conden- 
sează în vorbele-i sententioase o experienţă multimilenaă. 

O experienţă făcută cu atentă grijă şi fixată cu sufi- 
cientă îndrăzneală ar enunta, cred, judecata generală că 
adevăratul om mare deranjează totdeauna colectivitatea 
în care apare. O «plictiseşte», o indispune, o îngrozeşte, 
o revoltă. 

Incomodează, cu timpul, până şi societatea pe care 
se prea poate s-o fi creat el, în mare parte ... In scena 
dintre Marele Inchizitor şi Christos, Dostoievski a găsit, 
eu forță rară, formula impresionantă şi simbolică a acestui 
din urmă caz. 


Constatăm în general că rareori valoarea socială a in- 
sului e direct proportionatä cu valoarea sa spirituală, va- 
loare intrinsecă a lui. Cu excepţia eventuală a omului de 
acțiune, mărime socială şi mărime spirituală nu sunt va- 
lori echivalente. Grandoarea individului bogat sufleteşte 
nu e socială. 


Cu cât bogăţia interioară a acestuia va fi mai mare, 
cu atât mai greu va găsi forme de exteriorizare concretă 
care s-o întrupeze şi pentru societate cu credinţă şi drep- 
tate. Căci, dacă, adesea, opera (în orice domeniu) poate 
arăta valoare proprie superioară valorii umane a celui 
cc-a creat-o, tot atât de des se întâmplă ca valoarea operei 
rămâne în urmă. Când autorul este personalitate spirituală 
de planul întâi, acest de-al doilea caz are loc aproape tot- 
deauna. Astfel, adevărata valoare a personalităţii este 
fatal Ignorată de colectivitate, care nu poate avea criterii 
dla apreciere altele decât opera, exteriorizată, fapta, in 
orice domeniu. 


Apoi, cu cât bogăţia interioară a Insului e mai mare, 
cu atât centrul atenţiei acestuia îl va forma spiritul cu 
valorile lui, adesea gratuite, şi nu viaţa practică a reali- 
zărilor şi acţiunilor direct utile pentru colectivitate. Ast- 
fel, personalitatea spirituală ar putea apărea în ochii co- 
lectivitätii nu numai inutilă, dar, preocupată de interese 
neîntelese de cei mai multi, ea îi va apărea şi egoistă şi 
străină. Stranie chiar, şi în consecinţă, ea va indispune 
şi va irita. 

Dar colectivitatea, ființă biologică prin excelenţă, caută 
şi apreciază în primul rând utilul, dictat şi selecționat în 
ultimă instanţă de instinctul de conservare proprie. Ascul- 
tând ca de suprema lor lege de poruncile instinctului de 
conservare, colectivitätile sănătoase caută să păstreze cât 
mai mult timp posibil un echilibru pe care l-au atins 
odată. Oricare ar fi acest echilibru. 

însă nimic mai tulburător pentru menţinerea diver- 


selor «echilibruri» sociale decât personalitatea spirituală 
mare cu aspiraţiile ei către inedit, cu interesele ei care nu 

par a fi de pe «lumea aceasta“, sau care nu se confundă 
decât rar cu interesele colective. lar când se întâmplă că 
acestea concordă, rareori colectivitatea îşi dă seamă din 
primul moment. (Vezi butada: Oamenii mari sunt mari 
abia după moarte. Şi aceastalaltă, tot atât de banală: Ni- 
menea nu e proroc în ţara lui.) 

în general, istoria ne arată că cu cât o colectivitate a 
fost mai tare (adică în societăţile în care interesul colectiv, 
real sau presupus, a primat cu exclusivitate), cu atât 
mai uşor a sacrificat ea individul bogat în cele spirituale. 


Nu e nevoie, cred, să înşir nume. Toată lumea le cu- 
noaşte. Şi desigur că lista celor cunoscute de istorie s-ar 
lungi mult cu numele celor rămaşi necunoscuţi din cauza 
unui concurs de împrejurări întâmplătoare şi deci stu- 
pide; şi cu numele celor care n-au putut să se manifeste 
în toată puterea lor de creaţie din cauza unora din moti- 
vele duşmane amintite în ceea ce am numit gamă de nu- 
ante a antagonismului dintre ei şi mediu. 


în cursul secolului al XIX-lea s-au făcut teorii nu- 
meroase ale omenilor mari. Hegel a inaugurat seria ten- 
tativelor de explicare a fenomenului straniu care este omul 
mare. Discipolii lui: Carlyle, Renan, Burckhardt, Taine, şi 
alții ca Emerson, Nietzsche etc, au continuat-o. 


Pentru problema pusă de noi aici, nu ne interesează 
dacă aceste teorii, şi altele elaborate de sociologii moderni 
din toate şcolile, au adus sau nu o explicare reală a feno- 
menului. Chiar în ipoteza că miracolul urmărit ar fi reu- 
sit pe deplin, explicarea nu justifică în faţa judecății spi- 
ritului atitudinea de repulsie atât de frecventă ce-a luat-o 
mediul în fața personalității spirituale. Căci, repetând în- 
trebarea pusă mai sus în legătură cu dispariţia civilizaţiei 
eline, cum e conciliabilă această atitudine cu afirmaţia că 
lumea în esenţa ei este de natură rațională, spirituală? 
Ea nu e explicabilă, deci, decât presupunând că, în esenţa 
ei, lumea nu e numai de natură raţională. 


în general, cantitatea de suferinţă şi de sacrificiu care 
a costat crearea şi costă conservarea unei civilizaţii su- 
perioare este inimaginabilă. Istoria ne poate arăta la ori- 
ginea unor civilizaţii respectabile o succesiue de cruzimi 
fără nume. 


Răspunsul istoricilor, sau acel, mai pretentios, al so- 
ciologilor, că o fatalitate "inevitabilă vrea ca numărul as- 

tronomic al celor mulţi să-şi cheltuiască existenţa în 
muncă umilă, pentru ca numai câţiva aleşi să aibă răgaz să 
poată descoperi minunata împărăție a inteligenţei şi a 
fanteziei, nu face, evident, decât să constate o stare de 
fapt, fără s-o justifice pe planul de pe care privim aici lu- 
crurile. 

Drept replică, repetăm întrebarea de adineaori, şi-i dăm 
acelaşi răspuns. 


IV 


Vârtej sinistru de forţe iresponsabile, în conflict la- 
tent, ori în luptă deschisă unele cu altele, zdrobind şi 
târând în năvala lor absurdă, cu egală brutalitate şi 
nepăsare faptele inteligenţei luminate şi rodul calculelor 
vicleniei interesate, jertfa de sine a sufletului mare si 
câştigul exploatării omului prin om, aşa ne-a apărut Na- 
tura privită-n lumina crudă a experienţei descrise pe pa- 
ginile ce preced. 


Acolo unde întâmplarea binecuvântată a voit ca voința 
luminată de conştiinţă (voinţa poate fi a unui ins sau 
colectivă) să intre în acţiune, aceasta poate reuşi să im- 
prime, pentru un timp oarecare, un sens devenirii eterne. 
Se întâmplă însă ca voința luminată să se poticnească în 
îndrăzneața-i şi merituoasa-i întreprindere. Să fie oprită 
în mijloc de drum de către hazardul stupid, sau să De 
înăbuşită în germene în urma te miri căror împrejurări 
absurde şi neaşteptate. Evoluţia se opreşte sau se desface 
chiar, recăzând în pură şi alergătoare-n nemărginit de- 
venire. ,Nonsensul" ia locul, din nou, «sensului». 


Să nu escamotăm faptele, să nu închidem ochii, în do- 
rinta lăudabilă şi candidä de a vedea trandafiriu, şi să re- 
cunoaştem că zeii asistă la acest spectacol — întocmai ca şi 
Natura amintită adineaori — cu o superbă şi aproape 
constantă indiferenţă! 


Astfel încât experienţa, nedeformată de dorinţe biologic 
poate necesare, pare a confirma concepţia mitică a lui 
Bohme, şi pe cea străveche a inzilor, după care creaţia şi 
distrugerea sunt facultăți, am zice: capricii, corelative ale 
lui Dumnezeu .. . 

în Legătură cu observaţia făcută în aceste două din 
urmă alineate, să ni se dea voie să reproducem în între- 
gime aici textul unei «Efemeride» argheziene intitulată 
Biserica şi Sinagoga: „Dumnezeu nu pare să fie mai bun 
cu vechii decât cu noii lui credincioşi. în plină slujbă a 
templului şi a bisericii închise la Costeşti a lăsat oamenii 
să ardă de vii ca nişte facle, şi în calea Griviței să De 
striviti in întuneric. A fi omorât in timpul rugăciunii, 
numai pentru că ai îngenuncheat să oeri izbăvire şi milă, 
e o împrejurare cum nu se cunoaşte mai atroce. 

La Costeşti, preotului, înainte să cadă, îi ardeau odäj- 
diile în spinare, şi el n-a şovăit să stea la locul datoriei 
şi să ajute lumea să scape, atâta câtă a scăpat, până ce 
i-au fost carbonizate mâinile şi subsuorile. Eroismul con- 
ştiinţei umane întrece bunătatea binecuvântată a Celui 
de Sus. 

Preotul sinagogii din Bucureşti a rămas şi el neclintit 
la post. împresurat de beznă şi de panica dementă a cre- 
dincioşilor în pocăință, el ar fi putut să se strecoare prin 
gemetele de agonie şi să se puie la adăpost, neştiind că 
groaza publicului venea de la o eroare. 

Şi creştinul şi evreul au dovedit că starea sufletească 
nu este o vorbă deşartă, născocită pentru nevoile literare 
de nişte poeţi lipsiţi de spiritul practic; şi dacă puterea 
lor morală a întrecut milostenia dumnezeiască, această 
superioritate a omului umilit asupra celui ce-l alege ca să 
şi-o demonstreze constituie o zestre mai mare pentru ome- 
nire decât o avere de stele şi mister. 

De doua ori pe rând omul se găseşte în conflict cu 
Dumnezeu, şi dragostea lui faţă de Părintele din Ceruri 
iese dezamăgită, batjocorită, şi de două ori, copleşit de 
de prestigii şi capricii divine, bietul om dă nobila pildă a 
răbdării în sacrificiu şi biruire pe o suprafață de pământ 
cât un mormânt. învăţăturile creştineşti şi iudaice au fă- 
cut bărbaţii şi virtuţi deopotrivă de inexplicabile şi de tari. 
Tragedia din sinagogă, demnă de arătările crunte ale Bi- 
bliei, a sfârşit cu atitudinea sufletească şi mai tragică a 
preoţilor şi credincioşilor, care in locul unui blestem 
aruncat în văzduhuri adânc, au suspinat zicând: «Aşa vrea 
Dumnezeu!y. Devastat în toate podoabele lui sufleteşti, 
omul mai poate afla în simtirea lui şi podoaba supremă 
a renunțării de sine". (Ziarul „„Dimineaţa”, 8 octombrie, 
1933.) 

«Efemerida» argheziană concentrează cu cruzime rară 
atmosfera spirituală ce se desprinde din constatările noas- 
tre înşirate în prezentul capitol. 


Kä 


Se înţelege că spiritul, cu resursele lui inepuizabile, 
ştie găsi în faţa acestui spectacol grandios şi teribil punc- 
tul arhimedic care face posibile atitudini de melancolică 
consolare ca cea formulată de Pascal în cu dreptate ce- 
lebra formulă: „Par l'espace, l'univers m'engloutit et me 
comprend comme un point. Par la pensee, je le com- 
prends". 


Sau îşi poate construi larg deschise perspective, de 
unde privit, spectacolul să-i dea emoţii estetice de cea 
mai autentică esenţă şi de cea mai complexă rezonanţă. 
Mângâietoare şi acestea întocmai ca viziunea pascaliană, 
în fond şi ea tot de origine poetică. Aşa, Goethe, de exem- 
plu. Şi astfel Arghezi al nostru, în strofele tari care 
urmează: „în lumea plantelor şi a ființelor negânditoate, 
a muri este o obisnuintä, şi moartea nu implică sensibili- 
tate. Dacă poetul cântă căderea frunzelor şi se întristează 
de moartea papagalului din colivie şi de a peştelui, mi- 
nuscul şi pestrit ca un flture, din acvariu, e tot ce se poate 
cunoaşte emotionant. Pădurile mor, câmpiile mor, însă mor 
ca să învieze: moartea vegetală e anuală şi numai aparentă; 
e o adormire. La aniimalele slobode, moartea e alimentară: 
absenţa cadavrelor din natură şi prezenţa aproape exclu- 
sivă de animale vii e o indicație cu sens că dobitoacele se 
mănâncă unele pe altele încă din tinereţe, viaţa celor mai 
slabe având singura destinaţie de a hrăni cu forme fru- 
moase şi cu sânge ager viaţa celor mai tari. 


Dacă este drept sau nedrept ceea ce se petrece în na- 
tură, atârnă de judecata omenească. Natura ignoră justi- 
tia si dreptul cetăţeniei. Natura e codrul si Bäräganul, 
vântul şi furtuna, cutremurul, înecul. Simtind apropierea 
iernii, pleacă berzele mari şi rândunelele micute. Călă- 
torii au povestit cum se joacă negura cu ele „aruncând în 
neant stolurile adânci, scufundând aripile în talaze. Obo- 
site, ele se lasă pe catarge şi îşi odihnesc destinul alături 
de oţel şi târât, cu ştiinţele, cu artele şi cu credinţele lui, 
de otele şi târât, cu ştiinţele, cu artele şi cu credinţele lui, 
la fund. Stăpânul iluzoriu şi fragil al pământului nu pre- 

zintă atunci mai mult interes pentru natură decât peştele 
mic în gura peştelui mare, şi devine alimentar şi el: o 
carne pentru rechini. Transatlanticele au soarta cutiilor de 
conserve. 


Natura e o stare de război permanent. Aşa vede 
viaţa codrul, aşa o vede muntele, aşa o vede marea. Dacă 
în războiul oamenilor omul nu însemnează nimic, în răz- 
boiul gândit, socotit şi sistematizat cu scop; războiul săl- 
batic al naturii are justificări şi mai puternice ca să ne- 
socotească pe omul eticii, al inventiunii şi al culturii. 


Periodic, o insulă se scufundă cu toată civilizaţia ei, 
cu locuitorii, cu bibliotecile şi cu bisericile ei — şi în 
natură acest eveniment e inexistent şi anonim, ca rästur- 
narea din loc a unui bolovan. Nimeni în toată natura, 
afară de om, nu simte mâhnire şi nu suferă că a dispărut 
într-o noapte un teritoriu. Pentru natură, un cuib de 
muşte sau o planetă cu oameni e la fel: Natura e nesimti- 
toate şi faţă de creaţia ei — ne închipuim noi — cea mai 
valoroasă, şi naivitätile blânzilor blajini sunt opera noastră 
artificială. 

Omenirea civilizată, care a ieşit din pădure şi s-a 
pogorât din piscuri către păşunile frumoase şi tihnite ale 
luncilor, şi-a clădit oraşe; a elaborat un drept, apără o 
tradiție, adunată încet şi departe de zvârcolirile pămân- 
tului sălbatic. Omenirea şi-a găsit vreme ca să facă o 
icoană a statorniciei şi a consecinţelor: a cugetat, a jude- 
cat, a cântat, s-a bucurat. Ideile eroului devin casnice, când 
el îşi vindecă rănile şi după ce scutul lui a fost atârnat 
de perete. El visează o pace binecuvântată, o aşezare linis- 
tită, îngrădit într-o grădină şi încălzit într-un cămin. 

Omul civilizat slăbeşte energiile cruzimii naturale şi îşi 
compune un univers al dreptätilor, o filosofie a binelui şi 
a răului, a drepturilor şi a datoriilor şi, pe nesimţite, el 
se instituie la guvernarea universului rebel, dintr-o cameră 
agreabilă, de pe canapea, dintr-o cetate care a uitat ve- 
chile rosturi, fostele pribegii şi lupte, trânta cu natura vio- 
lentă şi neîmpăcată. Delirul omului nordic, născut în ceață 
şi frig, ia cunoştinţă de climatul azuriu al Sudului şi Ori- 
entului. El a crezut cu neputinţă Mediterana, Italia, Grecia, 
şi dacă ar fi murit în umbra lui umedă, lângă o catedrală 
gotică învelită cu nord, existenţa lui nu ar fi cunoscut 
nici frumuseţea luminii, nici gustul suculent al leneviei. 

Dar în afară de bucuria ei întreagă şi cu această bu- 
curie înlăuntrul ei, viața e tot atât de provizorie si na- 
tura e tot atât de indiferentă, şi în Sardinia şi în Groen- 
landa. 

Cinematograful, care vorbeşte mai clar şi mai cate- 
goric decât cuvântul şi gândul, pentru că vorbeşte în 
forme, în privelişti şi aspecte, ne povesteşte haosul re- 
giunilor cu viaţă primitivă toridă. Am văzut păduri se- 
culare, poate milenare, aprinse în fierbinteala unui soare 
splendid şi neîndurat. Mii de tărâmuri ard până la tärânä 
din toată märeata lor tragică înfăţişare. Paradisuri de 
copaci înălţaţi în ceruri sunt mistuite ca nişte paie. Am 
văzut goana vietätilor alungate de vârtejul valurilor de 
foc, încercuite de flăcări. Bivolii sălbatici, în turme negre, 
ca nişte nămoluri, izvorau din zare şi cotropeau şesurile 
încercuite de fum. Serpii crăpau în dogoare, cirezile se 
prefăceau pe drumul lor în cenuşă . .. Continentele se în- 
gustează ca nişte cărări şi râurile rămân ca urmele de ti- 
bişir pe un carton. Nici o milă de nicăieri: mila e necu- 
noscută în natură. Am introdus-o noi. A venit cu ea între 
spini Isus Christos, duşmanul naturii. 

într-un film, publicul a participat la fioroasa magni- 
ficentä a pădurilor devastate de lăcuste. Lăcusta jun- 
glei, mică, aproape cât pițigoiul nostru, venea cine ştie 
de unde, din cine ştie ce iaduri uscate şi pulverulente, în 
miliarde de exemplare flămânde. Un copac era despuiat, 
rumegat, târâţii într-o secundă: câteva mii de läcuite, 
tăbărâte cum ar fi într-un stejar, reduceau numaidecât 
copacul la un fir de morcov, ieşit ca un scul de bumbac 
din pământ. Ceea ce izbuteşte flacăra într-o oră, lăcusta 
săvârşea instantaneu. S-a putut vedea o pădure uriaşă 
dispărând dinaintea aparatului fotografic în timpul cât 
ti-ar fi trebuit să te îmbraci la cuier cu pardesiul, să-ţi 
iei pălăria şi bastonul. 

Si, în urma focului şi în urma lăcustelor rămânea 
lepra nesimtitoare, aşternută peste o viaţă de sute de ani., 
de mii de ani, neîncetat pustiită şi neîncetat renäscutä . 
Tot ce am citit noi mai expresiv şi mai caracteristic în 
Homer, în Sfânta Scriptură, în basme, blestemele, pildele, 
asasinatele, sunt o jucărie anodină faţă de ceea ce se pe- 
trece necurmat în natură, toată ziua, toată noaptea, în 
fiecare ceas. în sfertul de oră cât ţine această pagină a 
noastră, crimele în masă ale naturii s-au efectuat neîn- 


140 EXISTENŢA TRAGICA 


trerupt: nu se aud vaietele, dar nu se usucă lacrimile. 
Dacă uzul nostru ar avea puterea ochiului, care îmbrăţi- 
şează lumina venită de la mii de kilometri de jur împrejur, 
el ar înregistra haosul secundei şi lumea, bolnavă de zgo- 
motul aproape mut al oraşelor, s-ar sinucide, disperată 
de clocotul neantului în frământare cu viaţa ... 

Marile nepăsări ale naturii sunt crâncene ca furtunile 
mării. Bietul om rămâne jignit şi descurajat în aşteptă- 
rilei lui. Unei mame cu cinci flăcăi i-au murit toţi copiii 
pe front. Unui părinte i s-au înecat fetele într-o plombare 
cu barca. Rând pe rând, patru băieți şi două copile i-au 
murit unei familii cu frica lui Dumnezeu, de tuber- 
culoză. 

Moartea noastră, a oamenilor, nu se împlineşte numai 
în natură, dar şi în conştiinţă. Omul moare altfel decât 
pantera şi libelula. Civilizaţia îl apropie de morţi şi de 
suvenire. Ca o scăpare dincolo de rigorile cumplite ale 
naturii, omul ar vrea să se strângă cu morţii lui laolaltă, 
ca să simtă mai aproape de sine şi să aibă iluzia, organi- 
zat împotriva indiferentei universale, că nu se găseşte cu 
totul singuratic în mijlocul forfotei pământului, unde fiece 
ins e un caz la fel cu toate celelalte, dar un strict caz per- 
sonal, fără ajutor nici de la ştiinţă, nici de la viaţă. 

Lângă sat şi oraş s-au aşezat satul şi oraşul morţilor: 
cimitirul prelungeşte cetatea . . ."". 

* 


KN KN 


Rămâne să considerăm în capitolul următor ceva mai 
de aproape atitudinea concretizată cu vigoare şi măestrie 
de Arghezi în aceste strofe de poem în proză. 


Pentru moment, mărginindu-ne ca şi până acum la 
descrierea faptelor nude, să concentrăm rezultatul ana- 
lizelor noastre: 


Văzută din perspectiva ce o deschid faptele, existenţa 
nu mai seamănă cu cea pe care o descrie şi o postulează 
spiritualismul filosofic şi religios, şi o afirmă, fără argu- 
mente si ddseutie, optimismul sănătos şi iluzionist al sim- 
tului comun. Afirmațiile totale de ordin practic, cuprinse 
în teza fundamentală a spiritualismului doctrinar şi a spi- 
ritualismului instinctiv — ambele, concepţii cu nuanţe 


T. Arghezi, Morţii, „Adevărul literar", 30 aprilie, 1933. 

nenumărate, şi foarte populare — nu mai apar fundate 
în starea de fapt a lucrurilor. Să remarcăm că aceste afir- 
matii nu sunt totdeauna formulate în termeni expliciti 
nici chiar de către spiritualismul doctrinar, atât de mult 
sunt ele considerate ca ceva ce se înţelege de la sine, şi 
nu mai are nevoie să fie formulat expres, şi cu atât mai 
puţin să fie discutat şi probat cu fapte. 


Am văzut însă că experiența nu confirmă, decât în 
foarte mică parte, că la mersul lucrurilor în timp şi spa- 
Du ar prezida exclusiv norme şi principii de care as- 
cultă spiritul. Norme pe care, în ultimă analiză, acesta 
le-a dat Universului, cum şi le dă sieşi. Tot astfel, neas- 
tâmpărata frământare a Lumii, joc echivalent la întâia 
vedere cu agitaţie stearpă şi absurdă, nu se dovedeşte nici 
la a doua sau la a suta vedere că n-ar fi în parte mare 
şi agitaţie stearpă şi absurdă. 

Ierarhia de valori care fixează în fruntea ei lumea 
spirituală, subordonând restul realității spiritului şi ne- 
voilor lui, iarăşi nu se dovedeşte a fi fundată în expe- 
rientä. Organicul şi anorganicul, cât şi zonele vieţii sufle- 
teşti aservite lor, ne apar, dacă nu supraordonate spiri- 
tului, cu siguranţă coordonate cu titlu de puteri anta- 
goniste şi cel puţin tot atât de eficace ca şi forţele spi- 
rituale. 


Nu putem spune deci că lumea materială ar colabora 
în mod natural şi necesar la realizarea idealurilor plăs- 
muite de spirit. 

Dreptul la supremă şi nepieritoare existență asigurat 
de postulatul rationalist al valorilor spirituale — care, 
gândit cu consecvență, până la străfundurile lui, se du- 
blează de cel spiritualist —, nu se dovedeşte a mai fi ga- 
rantat de o supremă lege a existenţei. Nu vedem cum 
ceea ce concepem ca inteligibil, ca rezonabil, ca neabsurd 
ar trebui să-şi găsească exclusiv şi cu necesitate justificare 
în însăşi substanţa primă a Lumii, dat fiind că aceasta se 
arată a fi plămădită din elemente opuse, chiar contradic- 
torii: Din momentul în care s-a născut homo sapiens, rezo- 
nabilul şi absurdul, răul şi binele, raţiunea şi întâmpla- 
rea, înfipte deopotrivă la rădăcina tuturor lucrurilor, se 
combat, ca duşmani ireconciliabili. Şi se vor combate poate 
în eternitate. 

Calitäti opuse, cum sunt rezonabilul si absurdul, râuî 
si binele, nici nu existä, obiectiv si subiectiv vorbind, de- 
cât una prin cealaltă.. 

Astfel, scopurile omeneşti inteligibile, idealurile mo- 
rale şi sociale care tind să realizeze mai multă dreptate 
in lume, creând tocmai prin aceasta mai bogate posibili- 
täti de manifestare şi durată valorilor spirituale, nu le 
mai putem considera ca fiind singure altoite pe trun- 
chiul robust şi nepieritor al Universului. lar elementele 
oarbe şi antagoniste nu mai pot fi privite ca efemere 
forme de existenţă, dotate oarecum numai cu realitate de 
gradul al doilea sau al treilea, sau fiind chiar numai apa- 
rente înșelătoare. 


într-o lume unde lexperienta ne dezminte la fiecare 
pas şi moment, raporturile pe care simţul nostru de jus- 
titie le reclamă între virtute şi fericire, nu pare deloc 
de la sine înţeles că a lucra, ca individ şi popor, pen- 
tru realizarea dreptăţii şi a curäteniei sufletului, lucrezi 
de acord cu aspiraţiile singure imanente şi veşnice ale Uni- 
versului, şi asculti cu înţelepciune de legea supremă a 
firii. 

Despre o Lume unde experienţa zilnică şi istorică ne 
confirmă mereu că inteligenţă, talent sau mărinimie nu 
sunt echivalente decât rar şi întâmplător cu putere şi in- 
fluentä, despre o astfel de Lume nu se poate spune că, 
mântată de un ce indefinisabil initerior, ar tinde deja de la 
sine să dea trup viguros idealurilor plăsmuite de pute- 
rea de vis a spiritului. 

într-o Lume unde viață şi suflet, natură şi spirit 
sunt forte antagoniste de când există natură şi spirit, 
şi unde nu se poate prevedea cu siguranţă de care parte 
va fi victoria — Lume în care s-ar putea chiar întâmpla 
ca spiritul să sucombe împreună cu toate ale sale valori 
—, într-o astfel de Lume, zic, civilizația nu poate fi 
considerată ca rezultatul unei armonii predestinate care 
ar exista între tendinţele adânci ale lumii materiale şi 
aspiraţiile esenţiale ale spiritului. Cultura devine câştig 
nesigur, venit din luptă, care durează încă. Ca atare, nu 
mai e prelungire naturală a lumii materiale, şi nu e nici 
necesară: Datorită concursului unor împrejurări fericite, 
ea s-a născut într-un anumit moment al vremii nemărgi- 
nite şi în anumite porţiuni ale spaţiului infinit; şi tot aşa 
poate să şi dispară... 

Dar, o Lume în care progresul nu e ceva de sine 
înțeles, ci ceva foarte problematic, nu mai poate fi pro- 
clamată drept cea mai bună dintre toate Lumile posibile, 
cum a botezat-o un foarte mare şi cunoscut filosof... 

Rațiunea şi întâmplarea, rezonabilul şi absurdul, fiind 
deopotrivă închise în substanţa primă a existenţei, nu 
se mai poate susține cu temei că setea de dreptate şi sa- 
crificiul, înţelepciunea şi talentul sunt calităţi singure 
justificate de legea supremă şi unic suverană a firii. Opu- 
sele lor par a găsi în ea sprijin cel putn tot atât de pu- 
ternic. 

S-ar putea însă ca setea de dreptate şi sacrificiul, în- 
telepciunea şi talentul să fie mai adânc fundamentate în 
destinul suprem al existenţei. Şi atunci, cu toate căderile 
trecătoare care ar duce la ea, victoria finală le-ar fi asi- 
gurată. Dar, în cel putin egală măsură, s-ar putea ca legea 
suverană a existenței să acţioneze pentru victoria finală 
a contrarelor lor. 


KN KN 


în cazul întâi, ar găsi confirmare ipoteza că existenţa 
are într-adevăr un sens. 

în cazul al doilea, s-ar verifica ipoteza contrară, că 
existența n-are sensul pe care l-am fi dorit noi oamenii 
să-l aibă, adică n-are nici un sens. 

Ni se pare însă că concluzia finală ce se desprinde din 
dezvoltările acestor două din urmă capitole este tocmai că, 
rămânând cu consecvență pe planul experienţei riguroase, 
nu vom putea şti niciodată care din aceste două ipoteze 
totalizatoare este cea adevărată? 

Mal mult decât atât: Unei inteligente care ține să nu 
depăşească nici un moment marginile strict definite ale 
experienţei, astfel de întrebări trebuie să-i apară absurde. 
Consecventă până la capăt, nu va renunţa ea deci să şi le 
mai pună? 


Partea a H-a 

— Existenţa tragică 


CAPITOLUL AL IV-LEA 


EXISTENŢA TRAGICA 


în cele ce preced am discutat probleme de importanţă 
capitală pentru destinul nostru şi n-am putut încheia ulti- 
mul capitol decât cu un mare semn de întrebare. 

Concluziile generale la care au condus cele trei capi- 
tole de analiză ale noastre au fost obţinute cu efortul şi 
intenția constantă de a nu depăşi nici un moment cadrul 
riguros delimitat al experienţei. Să le considerăm deci ca 
un rezultat al acesteia. 

Se impune acum să luăm atitudine în faţa stării de 
fapt a lucrurilor, sau, dacă preferaţi, în faţa a ceea ce cre- 
dem a fi o astfel de stare. Cu alte cuvinte, să interpre- 
tăm ceea ce considerăm ca un rezultat al eforturilor noas- 
tre de cunoaştere ,.purä". Să-i degajăm sensul. 


Intenţia de a traduce faptele de strictă şi obiectivă ex- 
perientä în elemente de viaţă interioară implică cu nece- 
sitate schimbare radicală de poziţie sufletească: Atitudinea 
pe care am ţinut s-o observăm până acum în faţa existen- 
tei a tins cu grijă atentă să fie cât mai spectaculară po- 
sibil. Ea va ceda locul de aici înainte unei poziţii de esenţă 
afectivă în faţa realității. 


Schimbarea de atitudine va atrage după sine înlocui- 
rea aproape generală a procedeelor de gândire: Locul ana- 
lizei de până acum îl va lua cu preponderență ,,con- 
structia" ideologică. Construcţie în sfera lumii morale şi-n 
împărăția sentimentului estetic. 


„Moral" şi ,estetic" în sensul cel mai larg al cuvin- 
telor, întrucât nu credem că conţinutul acestor noţiuni se 
epuizează complet între limitele faptelor exteriorizate în 
clemente de natură palpabilă. Căci există, în domeniul 
moral şi estetic, fapte nude ale sufletului. Intentii şi rea- 
lizări dincolo de frontierele exprimabilului cu ajutorul 
mijloacelor obişnuite şi oarecum clasice de expresie. Cate- 
gorie de actia pure aş zice, acte de cea mai autentică esenţă 
morală şi estetică. 

Sensul acestor din urmă afirmaţii se va preciza şi cla- 
rifica în partea a doua a prezentului capitol. 

Dar, mutându-şi obiectivele între frontierele sus amin- 
titelor domenii, consideratiile ce urmează nu vor mai pu- 
tea avea caracterul a ceea ce în limbajul ştiinţei pozitive se 
numeşte fapt de experienţă sau experienţă obiectivă. însă 
nici nu vor căuta să se prezinte ca atare în ochii cititorului. 

Ne dăm bine seama că, pornind, ce e drept, de la ex- 
perientä în sensul amintit (ele pleacă de la constatările 
înşirate în capitolele I—III), ele o depăşesc. Starea emo- 
tionalä din care se desprind şi atmosfera de ordin afectiv 
ce se va degaja din ele n-are nimic comun cu ceea ce 
ştiinţa pozitivă obişnuieşte să numească experienţă. 

Şi, dacă în tot cursul dezvoltărilor precedente am 
anunțat pretenţia că fixăm constatări cu caracter expe- 
rimental în sensul ştiinţific al termenului, spunem că aces- 
tea renunţă la o astfel de pretenţie. Nu credem deloc că 
e necesar să prezentăm drept ,experientä" ,stiintificä" 
ceva ce, adevărat, este ,experientä", dar e de alt ordin. 
Greşeală în care au căzut cei mai multi metafizicieni, 
dând prin aceasta şansă la păgubitoare confuzii de ati- 
tudini spirituale şi de valori sufleteşti. 

Dar declaraţia de mai sus nu implică în nici o mă- 
sură deprecierea valorilor care se cheamă morală, estetică, 
metafizică. Ea nu vrea să enunte nicidecum ,capitularea" 
acestora în faţa valorii numite ştiinţă pozitivă. 

Căci, mărturisind adevărul cult pentru înalta valoare 
intrinsecă a acesteia, şi respect mare pentru meritele 
ei practice, nu suntem posedati totuşi de ceea ce s-ar pu- 
tea numi: superstitia ştiinţei. Adică nu credem că atitudi- 
nea spirituală proprie ştiinţei poate înlocui, fără pier- 
dere pentru viața noastră interioară, atitudinea estetică, 
morală ori filosofică. Şi aceasta, pentru motivul că, graţie 
acestor din urmă trei atitudini, descoperim aspecte ale 
existenţei altele, calitativ altele, decât cel pe care-l des- 
coperim adoptând atitudinea proprie ştiinţei. Sau, vorbind 
pe plan mai metafizic: atitudinea de la care porneşte şti- 
inta creează realitate calitativ alta decât cea estetică, mo- 
rală sau filosofică. 

„Nu e a priori exclus ca ştiinţa să sfârşească prin a 
„explica"” complet, cu metodele-i specifice, elementele de 
trăire descoperite şi create de spiritul omenesc datorită 
acestor trei atitudini din urmă. Dar e a priori exclus că 

ea va ajunge vreodată să le şi creeze. După cum ştiinţa 
nu poate crea senzaţia care-i furnizează material spre ela- 
borare, tot astfel ea s-ar angaja în aventură donchişotescă 
voind să creeze sentiment estetic, pasiune morală ori in- 
teriorizare metafizică. 

După cum un orb din naştere nu va şti niciodată ce 
o culoarea cunoscând numărul vibratiilor şi lungimilor 
de undă ale tuturor culorilor, ştiind chiar toată optica pe 
de rost, tot astfel cine e născut orb pentru frumos, nu 
va şti niciodată cu adevărat ce este frumosul. 

Cunoască toate operele de artă ale tuturor neamurilor 
şi vremurilor; citească toate istoriile posibile ale tuturor 
literaturilor, şi înveţe-le pe de rost; îmbătrânească în mu- 
zee şi oraşe de artă şi devie savant mare în istoria lor; 
facă, pe deasupra, şi filosofie a artei şi migăloasă ana- 
liză psihologică a ei, tot nu va şti cu adevărat ce este fru- 
mosul cel ce s-a născut orb pentru frumos... 

Constatări formulabile după acelaşi tip de raționament 
se pot face şi-n ce priveşte metafizica, şi şi cu privire la 
pasiunea morală. 

Cea mai întinsă cunoaştere a metafizicii şi a istoriei 
ei nu va face pe cineva filosof. După cum ştiinţa, socio- 
logică sau nesociologică, a moravurilor, ori analiza psiho- 
logică a sentimentului etic nu vor fi în stare să sădească 
în sufletul nimănui pasiune morală. 

Nici chiar exemplul viu nu e în morală atât de eficace 
cum se afirmă de obicei. După cum destul de redusă este 
eficacitatea lui şi în celelalte sfere despre care a fost 
vorba. 

Scurt: nu credem că ştiinţa pozitivă e competentă în 
toate domeniile de creaţie omenească. Spunând acestea, 
ne rezumăm —+ luând invätäturä din spiritul autentic al 
adevăratelor ştiinţe — pe experienţa de până acum. 

Ştiinţific este simţul de relativitate al valorilor şi ati- 
tudinilor, şi nu dogmatismul, orice haină ar îmbrăca el. 
Ştiinţific este să nu ai nici un fel de superstiție, nici chiar 
pc aceea a ştiinţei. 

Convingerea noastră e, prin urmare, că ştiinţa, făcută 
cu spirit critic si nu ridicată pe dogme de credinţă, însăşi 
ne deschide perspectiva măritoare de orizonturi de unde 
putem întrezări că pasiunea morală, atitudinea estetică şi 
speculatia metafizică sunt atitudini creatoare de valori cel 
putin tot atât de mari şi cu drept de existenţă tot atât de 

nepescriptibil ca şi valorile datorate atitudinii ştiinţifice. 
Că sunt, în consecinţă, atitudini ce, împreună cu cea ştiin- 
tificä, se completează reciproc. Adică, nici nu sunt reduc- 
tibile la aceasta din urmă, prin confuzie; dar nici nu ex- 
clude una pe celelalte, deprecindu-se reciproc la rangul 
de nonvalori. 

Personalitate spirituală completă nu e decât cel ce 
e în stare să concilieze toate aceste atitudini într-o sinteză 
interioară cu rezonanţe şi ecouri sufleteşti nemărginite. 

O astfel de personalitate ar putea eventual fi numită 
om religios; în sensul rar, dar foarte tare şi înalt al cu- 
vântului. 


Kä Kä 


Legându-se strâns de consideratiile precedentelor ca- 
pitole — deci de o serie întreagă de constatări de expe- 
rientä în sens ştiinţific — reflexiile ce urmează formează 
un capitol de gândire având obiective situate pe planuri 
spirituale radical deosebite de cel pe care se fixează obiec- 
tivul cercetărilor ştiinţei pozitive. Obiective numite es- 
tetice, morale, numite metafizice. 


Spuneam mai sus că „se impune să luăm „atitudine 
morală" în fața faptelor constatate. Tinem să observăm că 
»impune" şi „luăm" îl priveşte deocamdată numai pe cel 
ce scrie aceste rânduri. Căci atitudinea de care vorbim, şi 
care poate fi concretizată numai într-o poziţie de ordin 
afectiv, nu se impune cu necesitate absolută tuturor spi- 
ritelor. 

Pentru că se poate răspunde, cu logică bună, că nu 
e numaidecât necesar să atribuim existenţei un sens, sau 
să-i negăm orice sens. Că nu e deloc absurd ca, ţinând 
seamă de lecţia ce ne-o dau faptele, să renuntäm a ne mai 
pune astfel de probleme. Să ne mărginim, prin urmare, 
a constata pur şi simplu faptele, aşa cum o reclamă spiritul 
ştiinţei adevărate. 

Nu s-ar putea întâmpla apoi ca problema valorii exis- 
tentei să fie în general rău pusă, adică să fie o pseudo- 
problemă? Să nu existe, cu alte cuvinte? Căci, în defi- 
nitiv, nu se pune ea în funcţie de ceva ce nu există şi nu 

poate exista? Adică în funcţie de o totakzare a cu- 
noaşterii, totalizare imposibil de realizat nici chiar în ipo- 
teza eternității, dată fiind imposibilitatea şi absurditatea 
experienţei totale? 


Cunoscute fiind condiţiile oricărei experienţe reale şi 
posibile, nu dăm deci dovadă de prudenţă metodică şi de 
înaltă înţelepciune luând hotărârea virilă de a nu depăşi 
niciodată şi cu nici un preţ limitele şi planul experienţei 
autentice? Căci hotărârea aceasta, ferindu-ne de iluzii de- 
şarte, ne-ar pune la adăpost şi contra dezamăgirii şi, câ- 
teodată, chiar contra deznădejdii... 


Kä Kä 


In ipoteză, poziția intelectuală exteriorizatä in refle- 
xiile acestea poate fi concepută ca posibilă şi, logic vor- 
bind, poate fi justificată. Ea este închisă necesar în in- 
tentiiile intime ale tezei fundamentale pentru care ple- 
dează empirismul şi pozitivismul. însă, în teza unui po- 
zitivism consecvent până la capăt. Dar, până în momen- 
tul când scriem aceste rânduri, n-a existat, dacă nu ne 
înşelăm, un astfel de pozitivism. Dar există, ni s-ar putea 
răspunde, ştiinţă pozitivă inspirată de concepţiile pozi- 
tiviste. 

Nimic mai adevărat, însă, dacă ţinem seamă de rezul- 
tatul foarte pozitiv al cercetărilor migăloase întreprinse 
de excelentul cunoscător al istoriei ştiinţelor pozitive şi 
al procedeelor lor de investigaţie care e Meyerson {op. cit., 
în cap. I al prezentei lucrări), precum şi de afirmaţiile 
explicit formulate ale celor mai mulţi savanţi — care au 
fost şi care sunt —, trebuie să recunoaştem că numărul 
celor ce fac ştiinţă pozitivă conduşi în acelaşi timp de 
concepţia pozitivistă a ei este foarte redus. Si chiar şi prin- 
tre aceştia puţini sunt cei ce, în momentul cercetărilor, 
nu uită complet canonul pozitivist al ştiinţei pe care o 
cultivă. Oamenii de ştiinţă sunt ,în foarte copleşitoarea lor 
majoritate fie realişti, fie idealişti. Şi în ambele cazuri, 
dogmatici, absolutişti, nu pozitivişti. lar ştiinţa pe care o 
fac, rationalistä în spiritul ei general, ascultă, ca de o 
normă indiscutabilă a ei, de principiul determinismului 
universal şi absolut, care nu e conceput ca o vedere su- 
biectivă a inteligenţei, ci ca o lege de care ascultă aievea 
existența însăşi, toată existenţa. 

Concepţia despre natura ştiinţei pozitive elaborată de 
empirişti a rămas deci numai program: afişat de unii oa- 
meni de ştiinţă, el nu e pus în aplicare aproape de ni- 
menea. 

Şi, cu toate acestea, o concepţie empiristâ consecventă 
ar putea să fie susținută ca un punct de vedere de an- 
samblu asupra cunoaşterii şi asupra existenţei lipsite de 
contrazicerile pe care le implică, într-un anumit sens şi pe 
un anume plan, ştiinţa pozitivă nepozitivistă. 

Un pozitivist sau empirist consecvent până la capăt ar 
scoate din cele trei judecăţi cu care încheiam capitolul 
precedent următoarea normă, de conduită intelectuală şi 
morală: Noţiunile de „sens", „nonsens", de ,rational" 
(„rezonabil"), de „absurd", fiind adause mintale la expe- 
rienta strict înțeleasă, problema pe care ele o pun nu com- 
portă soluţie în cadrele experienţei autentice şi ale in- 
teligentei conduse exclusiv de norme scoase din experienţă. 
Prin urmare, pusă în afară de experiența purificată de 
orice adaos mintal, adaos de natură intelectuală sau al- 
tele — pozitiviştii cred (cu dreptate sau nu, pentru mo- 
ment nu importă) că putem obține o astfel de experienţă 
purificată —, problema sensului sau nonsensului existen- 
tei nu poate interesa pe nici un spirit care nu vrea să 
depăşească singura sursă de cunoaştere veritabilă, adică 
experiența sensibilă. Ea nu comportă pentru un astfel de 
spirit nici un fel de atitudine practică, pentru excelentul 
motiv că nu există. 


Sau atunci, un pozitivist mai puţin consecvent va re- 
cunoaşte existenţa problemei, însă pe alt plan spiritual 
decât acela al inteligenţei înregistratoare de fapte. Plan 
care nu mai are nimic de-a face cu ştiinţa şi cu experi- 
enta aboslut controlabilă a ei. Insă, de pe plan de gân- 
dire consecvent empirist, problema sensului existenţei se 
rezolvă prin eliminarea completă a ei. Adică printr-un 
„nu ştiu” resemnat. 


HU 


Neasemănat mai putin clară şi consecventă este poziţia 
intelectuală ce o întâlnim la reprezentanţii ştiinţei ra- 
tionaliste şi deterministe prin esenţă, adică nepozitiviste. 

Căci, întocmai ca şi empirismul filosofic, ştiinţa pozi- 
tivă exclude, ca nefundată, atitudinea spirituală care va- 
lorifică, care atribuie sens lucrurilor. 

Am văzut că, în ipoteză, acest punct de vedere ar putea 
fi, la rigoare, susţinut. Să vedem însă dacă ipoteza se 
verifică şi când e vorba de ştiinţa pozitivă  determi- 
nistă? 

Cum ştim, ştiinţa pozitivă elimină şi ea din cadrul 
preocupatiilor sale problema sensului existenţei şi pro- 
blema valorilor în general, ca pe unele ce nu comportă 
soluţii pozitive, adică ştiinţifice. Sensul şi valoarea fiind, 
cum am văzut şi mai sus (cap. II, $ III, 1), create de 
emotivitatea noastră, independent de elementele obiec- 
tive ale lucrurilor, nefiind „fapte", n-au ce căuta în lu- 
mea „faptelor", singurele ce pot prezenta interes pentru 
ştiinţă, şi singurele pe care ea vrea şi poate să le stu- 
dieze. Văzută la lumina inteligenţei critice sprijinită pe 
experiență, orice valoare implică un fel de „trebuie să 
fie" care nu poate fi dedus din ce ,,este". Ştiinţa veri- 
tabilă nu sc ocupă decât de ce este şi a fost, nu de ce 
trebuie să fie. 


„Trebuie să fie" e adaos subiectiv, căci de origine 
emotivă, la ceea ce este obiectiv. Ştiinţa, vrând să cu- 
noască numai pe acesta din urmă, se vede obligată să 
elimine tot ce este subiectivitate emoţională. Obiectul şi 
obiectivul ştiinţei adevărate fiind cunoaşterea a ceea ce 
există, şi numai atât, n-o interesează poziţia, în ultimă 
analiză afectivă, pe care o putem noi lua sau o luăm 
faţă de ceea ce există de fapt. 


Aceste argumente, aduse de ştiinţa nepozitivistă dar 
pozitivă în sprijinul punctului său de vedere, ar fi nu 
se poate mai justificate, in cazul când ştiinţa pozitivă 
ar fi consecventă până la capăt, şi ar elimina - - real- 
mente sau numai în principiu, nu importă — ar elimina 
zic, ca subiectiv, orice adaos mintal ce intră cu titlu de 
element constitutiv în însuşi miezul procedeelor sale de 
investigaţie, precum şi în rezultatele, în „faptele" pe care 
ea le descoperă. Dar ştiinţa pozitivă nu se arată în 
această privință atât de consecventă cum pretinde şi se 
proclamă. 


Căci „legăturile", raporturile de dependenţă, pe care 
ea le stabileşte între fenomene — şi pe care nu le pro- 

clamă de 'eliminat nici în principiu, cum face empiris- 
mul lui Hume, de exemplu — ce sunt altceva decât adaose 
mintale? 

Tot ce putem constata pozitiv în cercetările noastre 
riguros ştiinţifice sunt succesiuni şi coexistente relativ 
constante între fenomene. Legătura de determinatie din- 
tre ele, faimoasa legătură pe care o fixează în formule 
legile ştiinţifice nu ne e dată în observaţie. Nimenea n-a 
văzut-o încă. Nici n-a auzit-o, sau pipăit-o ... Depăşim 
deci experienţa propriu-zisă când postulăm acea legă- 
tură pornind de la semnul exterior şi observabil al per- 
manentei în succesiune sau coexistentä. 

Prin urmare, legătura de care vorbim şi pe care o 
afirmă reală ştiinţa pozitivă realistă, este un adaos min- 
tal al nostru. 

Cum adaos mintal este şi extensiunea ce o dăm ideii 
de cauzalitate universalizându-o, şi botezându-o determi- 
nism al fenomenelor naturale. 

Fără acest adaos, realitatea ar trebui să fie concepută 
ca fragmentară, iar principiul determinist nu l-am uni- 
versaliza, declarându-l absolut valabil în toate locurile 
şi timpurile, cum face ştiinţa pozitivă. Căci nu e deloc 
sigur că inteligenţa omenească a adaus totdeauna şi în 
toate locurile aceeaşi „legătură" la observaţia cu ade- 
vărat reală (v, mai sus, şi cap. I, $ III, 6) la ceea ce 
ne este efectiv dat. 

Valabilitatea noţiunii de determinism s-ar restrânge, 
prin urmare, la un anumit colţ al Universului: la acela 
până unde ajunge experienţa noastră; şi la o anumită 
porțiune a timpului infinit. 

Şi la experiența noastră omenească. Căci de unde 
putem şti dacă şi animalele adaugă observaţiei „legă- 
turi" de aceeaşi natură ca cele pe care le facem noi; 
dacă în general adaugă ceva? Desigur că un fluture, pre- 
supunând c-ar rezona şi n-ar face distincţie între ce îi 
este dat efectiv în observaţie şi „legăturile" ce le adaugă 
însuşi la ea (în cazul când adaugă ceva), ar scoate si el 
un „determinism universal" al lui din experienţa sa flu- 
turească. Cui i-ar veni în minte sa-l creadă, când flutu- 
rele ar pretinde că determinismul său este expresia ade- 
vărului absolut? Tot astfel şi noi, n-avem motive ab- 
solut justificabile să presupunem că „determinismul nos- 
tru" exprimă cu necesitate starea de fapt a lucrurilor. 

Faptele pe care le descoperim noi sunt necesarmente 
omeneşti, şi ca atare pătate de subiectivitatea noastră. 
(Să observăm în treacăt că-n general, noi oamenii încli- 
näm să depreciem valoarea facultăţilor de cunoastere- 
orientare şi adaptare ale animalelor Dar, privind lucru- 
rile fără orgoliu şi vanitate de speță, constatăm că-n ma- 
rea lor majoritate, speciile animale posedă facultăţile ne- 
cesare pentru a se orienta în mediul ambiant şi a dura. 
— Cf. mai sus şi observaţiile de la $ II, cap. HI) 

Reluând firul consideratiilor ce ne interesează în acest 
moment, să remarcăm că s-ar putea, evident, ca „legătu- 
rile", despre care am vorbit şi pe care nu le putem decât 
postula, să fie imanente obiectelor lumii exterioare. Dar 
acest lucru nu-l putem şti, şi nici nu-l vom şti vreodată. 
Căci, încă o dată, tot ce ne este dat în experienţă, curätit 
de „adaosele" noastre mintale, e constituit din elemente 
juxtapuse contingent. 

Dar, dacă aşa stau lucrurile, dacă ştiinţa pozitivă de- 
terminislă nu exclude din esenţa însăşi a realităţii stu- 
diate de ea anumite adaose mintale, considerându-le ca 
obiective, nu vedem de ce-ar exclude cu necesitate, ca 
lipsite de orice fond real, adaosele mintale numite va- 
lori? Pentru că acestea din urmă sunt rezultatul unor 
reacţii emotive a întregii noastre personalităţi, şi nu nu- 
mai ale functiunilor noastre de cunoaştere obiectivă? Pen- 
tru că valorile sunt expresia concretă a unor relaţii emo- 
tionale pe care le creăm între noi şi realitatea exterioară, 
în eforturile ce le facem de a o transforma după dorin- 
tele noastre? 


Dar ce altceva sunt, în consecvență şi ultimă analiză, 
adaosele mintale despre care tocmai a fost vorba, dacă 
nu reacții de origine tot emoţională în străfundurile lor? 
Căci se prea poate ca singurele funcţiile emotionale-sen- 
timentale sâ ne lege cu natura adevărată a existenţei, să 
pătrundă până la legile care guvernează viaţa. lar ceea 
ce numim inteligenţă să nu fie, în acest caz, decât o 
facultate de echilibru, o putere ordonatoare a datelor 
furnizate de funcţiile emoţionale. Cu tot caracterul lor la 
aparenţă pur intelectual, principiul determinismului uni- 
versal şi noţiunea de cauzalitate ce el implică, pornesc 
şi ele tot dintr-o atitudine afectivă, şi ca atare selectivă, 
în faţa multiplicitätii şi varietätii deconcertante a exis- 

tentei. Şi ele sunt expresia concretă şi utilă a unor re- 
latii emoţionale în fața realităţii pe care am dorit s-o 
cunoaştem şi s-o transformăm. 

Căci ele nu ne vin din lumea obiectelor exterioare 
nouă. Pe de altă parte, existenţa ne prezintă şi alte as- 
pecte decât acelea care par a se conduce după legile con- 
cepute de inteligenţa deterministă. Cum se face atunci 
că, nevenind de la obiecte înseşi, le-am atribuit acestora; 
şi neaplicabile la absolut toată experienţa existentă şi po- 
sibilă, le-am declarat universale? . 

Se poate răspunde că procedăm aşa pornind dintr-o 
iluzie naturală spiritului omenesc. Căci ştiinţa, în pri- 
vinta pe care o discutăm aici, n-a iäcut decât să continue 
(lărgind-o şi dându-i formă de principiu) o concepţie in- 
stinctivă a simțului comun. 

Existenţa, închipuită în însăşi substanţa ei ca fiind 
cârmuită de legi raţionale, cum sunt cele implicate şi 
formulabile in ipoteza deterministă, răspunde mai bine 
eforturilor noastre de a o cunoaşte şi de a o transforma. 
Mai ales de a o transforma. Faţă de aspectul existenţei 
care respinge forma categorială a determinismului şi a 
noţiunii de cauză a acestuia, inteligența noastră a dat 
preferință aspectului care nu le respinge. Dar, în ipo- 
teză spus, această alegere nu era logic şi obiectiv nece- 
sară. Căci logic şi obiectiv ar fi fost ca inteligenţa să nu 
prefere, preferința implicând excludere a unui aspect 
de realitate tot atât de existent ca şi celălalt. 

Este adevărat că ştiinţa pozitivă nu declară acest din 
urmă aspect al realităţii drept neexistent, ci-l proclamă 
înveliş care închide în el existenţă raţională, dar deo- 
camdată nedezvelită, nedescoperită. Obiectul ştiinţei fiind 
tocmai acela de a o ,,descoperi". 

în tendințele ci profunde, inteligența activă în ştiinţa 
pozitivă nepozitivistă postulează deci la fiecare pas că 
partea trebuie să fie tot. Raţională fiind în fondul ei 
substanţial, realitatea obiectivă se conduce după legi ce 
le constat la mine, subiect gânditor. Fenomenele sunt le- 
gate între ele, întocmai ca şi noţiunile mele logice. Sin- 
gură o astfel de existenţă, nestrăină de mine însumi, face 
posiibilă previziunea. O existență nerationalä s-ar com- 
porta, prin definiție, în mod perpetuu neprevizibil. 

Comentând reflexiile acestei din urmă pagini, am 
putea formula întrebarea mare şi deschizătoare de largi 

orizonturi spirituale: Cine ştie dacă Universul nu este 
o lume unde întâmplarea oarbă este suverană, dar 
unde rațiunea a fost poate introdusă de omul preocupat 
de gândul (mai exact: nevoia) de a se orienta în lumea 
lucrurilor şi a le stăpâni cu mintea sau cu voința? 


Remarcăm, In această ordine de idei, că previziunea 
de care vorbeam mai sus nu e nevoie să fie aici con- 
cepută imediat şi exclusiv în sens practic de: previ- 
ziune în vederea acțiunii. Ea poate fi şi prevedere în 
înțeles pur teoretic, în sens contemplativ. 


Vom reveni asupra raportului important dintre exis- 
tentä şi valoare ceva mai încolo. Să reținem deocam- 
dată faptul că raționalitatea postulată de determinismul 
universal al ştiinţei pozitive, rationalistä în tendințele ei 
generale, este şi ea o valoare. Ideea de valoare, pe care 
caută cu atâta perseverență să o elimine din preocupările 
sale ştiinţa pozitivă, stă deci la însuşi fundamentul ei. 
în chip implicit, bineînțeles. Eliminată din programul ei 
de cercetări, ideea de valoare stă ascunsă în cel mai ne- 
însemnat raționament al omului de ştiinţă care n-a um- 
blat la şcoala lui Hume şi a lui Comte. „Trebuie să Dei 
se furişează pe uşi ascunse în ,este" al ştiinţei pozitive... 


La lumina celor spuse aici, va părea poate ceva mai 
justificată afirmaţia ce-o făceam în fruntea cap. al II-lea 
al lucrării noastre: Spuneam acolo că orice concepţie, chiar 
şi cea mai pur intelectuală, presupune, din momentul 
în care se naşte, şi o apreciere. Căci nu putem crede c-ar 
exista aievea un spirit real care ar fi inteligentâ-oglindä 
perfect plană, înregistratoare pasivă a existenţei. Chiar 
şi inteligentii cea mai pură şi dezinteresatä ce o putem 
concepe, înregistrează existenţa după anumite perspective 
create de anumite preferinţe. Şi a înţelege, a cunoaşte, 
înseamnă a trăi. lar a trăi este cu necesitate echiva- 
lent cu a interpreta, a da lucrurilor un sens în raport 
cu noi înşine. 


în fond, lucrurile nu există pentru noi decât în mă- 
sura în care ne privesc, nu există pentru noi decât în- 

trucat, acţionând asupra noastră, provoacă reacţiile noas- 
tre; care nu sunt niciodată numai înregistratoare. (Ca- 
zul ştiinţei pozitive analizat mai sus vorbeşte cu tâlc în 
sprijinul acestei afirmaţii.) 

Cel mai elementar act de cunoaştere presupune ordo- 
nare, poate primitivă, dar reală. Pentru a cunoaşte exis- 
tenta şi a acţiona asupra ei, e necesar ca tot ce ne pri- 
veşte din inextricabilul tumult al formelor ei să fie ordo- 
nat după anumite puncte de vedere; care stabilesc o 
ierarhie de importante mai mult sau mai putin mari în- 
tre aceste forme de existenţă. Pe unele din ele le consi- 
derăm necesare, pe altele numai importante, şi iarăşi pe 
altele, fără importanţă. Orice ierarhie, chiar şi cele sta- 
bilite după criteriul cantităţii, cum sunt cele ştiinţifice, 
presupune însă ideea de valoare, de preferinţă de ale- 
gere. 

Cunoaşterea cea mai pură este, sub acest raport, ale- 
gerea şi considerarea unei forme oarecare de existenţă, 
a unui lucru pe care l-am a/es din multe altele, nenumă- 
rate, peste care am trecut cu vederea. Judecata de exis- 
tentä: „lucrul acesta există" presupune ca prealabilă ju- 
decata de valoare: „lucrul acesta mă interesează, mă pri- 
veste". Astfel, orice funcţie de cunoaştere vine dintr-o 
evaluare. Lumea noastră, aceea care există pentru noi, 
se naşte, prin urmare, dintr-o sumă infinită de evaluări, 
de valori, în sensul cel mai larg al cuvântului. 

Ceea ce se cheamă „fapt" este, în acest sens. rezul- 
tatul a ceea ce se cheamă preferinţă, valoare. Nu con- 
stat întâi ceea ce este, pentru că ceea ce este e infinit şi 
inextricabil, ci aleg întâi ceva din ceea ce poate să fie. 
Astfel încât orice viziune presupune, chiar din momen- 
tul în care se naşte, şi o apreciere. 


N-am discutat aici dacă ,experienta" empiristă este 
sau nu este într-adevăr cea mai ,purä" experienţă posi- 
bilă. Principiar cel putin, empiriştii consecventi emit ipo- 
teza unei eterogeneitäti eventuale între lumea ideilor 
noastre logice şi lumea lucrurilor exterioare. Si, pornind 
de la această ipoteză, caută să elimine din cea din urmă 
orice adaos care ar putea veni de la cea dintâi. Până când 
ştiinţa pozitivă, plecând de la ipoteza tacită sau expres 


ATITUDINEA METAFIZICA 159 


formulată că lumea lucrurilor se aseamănă în esenţa ei 
cu lumea logicului, adică, în fond, cu lumea spiritului, 
nu poate tinde să elimine nici măcar principiar anumite 
elemente venite de la acesta. 

Astfel, putem spune că, principiar cel puţin, empi- 
rismul consecvent nu depăşeşte cadrele experienţei reale, 
până când ştiinţa deterministä le depăşeşte în fiecare 
pas. Cel dintâi ar putea enunta: se poate ca lumea lucru- 
rilor să fie asemănătoare, în esenţa ei, lumii mele logice; 
nu ştiu însă, şi nu voi putea şti vreodată dacă într-a- 
devăr cele două lumi sunt identice în fondul ultim al 
lor. Cea din urmă, adică ştiinţa pozitivă, enunţă: lumea 
lucrurilor trebuie să fie logică, ceea ce echivalează, în 
ultimă analiză, cu a spune că e asemănătoare cu lumea 
spiritului, că ascultă de legi logice, în toată întinde- 
rea el. 


Această generalizare —- universalizare a unui anumit 
fel de experiență la toată experiența posibilă —, nu se 
face, evident, rămânând într-adevăr în limitele experien- 
tei reale: Spiritul ştiinţei pozitive o depăşeşte pe aceasta 
nu împins de motive logice, căci logic ar fi să n-o depă- 
şească, ci ascultând de impulsuri mintale venite, cum 
am spus, din acea zonă a lumii spiritului care nu e nu- 
mai logică. Deci şi principiul determinismului universal 
este, în ultimă substanţă, rezultatul unor relaţii emotio- 
nale pe care le creăm între noi şi lumea lucrurilor ex- 
terioare, în sfortarea subconştientă ce o facem de a o 
transforma după dorinţele noastre. Aceasta e originea, 
obscură dar foarte reală, a postulatului rationalitätii esen- 
tiale a existenţei. 

lată de ce sustineam că, în teză generală, ştiinţa po- 
zitivă, detenministă şi rationalistä, este mai putin con- 
secventă decât doctrina empiristă, când exclude, ca ne- 
fundate, atitudini spirituale care, la întâia vedere, nu 
par a fi justificate în faţa principiului determinist al 
faptelor nude. 

Văzută la lumina celor spuse în prezentul capitol, şti- 
inţa pozitivă, aşa cum este ea constituită în însuşi fun- 
damentul ei, ne furnizează un exemplu concret, drept 
argument pentru ilustrarea constatărilor ce le făceam în 
tot cursul dezvoltărilor şi analizelor noastre din prece- 
dentele capitole. Anume: nu există punct de vedere gene- 
ral asupra existenţei care, aplicat singur, s-o poată îm- 


ICO EXISTENȚA TRAGICA 


brätisa şi explica în toate aspectele ei. Nu există punct 
de vedere exclusiv care să nu fie, cu necesitate, exclusi- 
vist, adică să nu excludă anumite aspecte reale ale exis- 
tentei. Un astfel de punct de vedere cu necesitate exclu- 
sivist este şi cel din care priveşte realitatea ştiinţa po- 
zitivă. 

Ceea ce-i cere acesteia inteligenţa critică e nu să 
abandoneze acest punct de vedere, exclusivist şi nece- 
sar, şi util, când e vorba să studiezi unul din aspectele 
existenţei: concretul fizic, ci să-şi dea seamă că punctul 
său de vedere este necesarmente exclusivist. Şi că, prin 
urmare, nu este singurul, justificat, nici singurul posibil. 
Alte puncte de vedere, considerând existenţa din alte per- 
spective, prinzându-i şi fixându-i alte aspecte ale ei, tot 
atât de reale ca şi aspectul fizic, pentru că sunt ale ei, 
sunt egal de justificate. (V. şi consideratiile din fruntea 
acestui capitol.) 


Relativitatea cunoaşterii nu vine doar decât din in- 
certitudinea punctului de vedere în care suntem aşezaţi 
pentru a observa existenţa. E, prin urmare, evident că 
avem mai multe şanse de mărire calitativă şi cantitativă 
a cunoaşterii observând existenţa din cele mai numeroase 
puncte de vedere cu putinţă. 

Acestea ar fi cele din care ne apar ca perfect legitime 
atitudinile despre care vorbeam la începutul prezentului 
capitol, atitudini de origine emoţională în fața stării de 
fapt a lucrurilor, atitudini valorificatoare ale existenţei. 

Kä 


Kä Kä 


Am făcut reflexiile de mai sus pentru că nu credem 
că din natura şi rostul de a fi al stintei pozitive critic 
judecate se pot scoate motive suficiente care să justifice 
barbaria concretizată în adorarea „faptului” pur şi sim- 
plu, căci nu există propriu-zis „fapt" pur şi smplu. Con- 
trazicerile semnalate în tot cursul acestui paragraf şi ine- 
rente oricărei pretenţii omeneşti de a elimina, ca nefun- 
dată, problema morală-metafizică pe care o pun conclu- 
ziile precedentului capitol, confirmă, cred, destul de clar 
afirmaţia că nu există ,fapt" pur şi simplu: orice dată 
trimisă nouă de existenţa exterioară învelindu-se, din mo- 
mentul naşterii şi pentru noi, cu straturi sufleteşti şi emo- 
tive şi intelectuale (perceptive şi conceptuale). 

Care ar fi, după cele spuse, atitudinea morală (în 
sensul definit aici al termenului), pe care spiritul ome- 
nesc o poate lua în fața deconcertantelor şi nereconfor- 
tantelor concluzii formulate la sfârşitul paragrafului IV 
al capitolului precedent? 

Atitudini pot fi, evident, diferite. Noi reținem, în tre- 
cere, numai pe unele din ele, urmând să insistăm mai 
mult asupra aceleia care ni se pare mai justificată şi, 
pentru autorul acestor pagini, singura posibilă. 


* * 


Una din aceste atitudini se desprinde oarecum în chip 
natural din dezvoltările paragrafului precedent. 

Anume: Să depäsim experiența în sensul în care o 
depăşeşte ştiinţa pozitivă, raționalismul filosofic şi spiri- 
tualismul filosofic sau religios. Dar să facem această 
transgresiune în plină cunoştinţă de cauză, adică con- 
stienti că ceea ce afirmăm nu vine din experienţă, ci 
dintr-o anumită valorificare a ei: Conştienţi că princi- 
piile, noastre ştiinţifice decurg toate din ideea rationali- 
tätii presupuse a existenţei, şi din postulatul, nu din axio- 
ma, determinismului universal. Realitatea trebuie să fie 
raţională pentru că aşa o vrem noi, mânati de motive de 
ordin alogic, emoţional. Efortul reflexiilor şi cercetărilor 
noastre va fi susținut încontinuu de dorința şi speranța 
(stări de conştiinţă neintelectuale) de a reduce cât mai 
mult unul din cele două mari aspecte la celălalt, adică la 
cel care ne măreşte sentimenttd nostru de securitate în 
Univers şi ni-l reduce pe cel de solitudine. 

Considerată din afară, adică în consecințele ei exte- 
rioare, depăşirea conştientă, despre care vorbim nu pare 
a se deosebi esenţial de cea făcută instinctiv, adică fără 
simţ critic. Privită însă din interior, adică din punctul de 
vedere al vieţii sufleteşti integrale, ea presupune o stare 
de conştiinţă calitativ deosebită de cea pe care o presu- 
pune depăşirea făcută fără simț critic. 

Căci trecerea de la ce e dat la ce nu e dat se face nu 
din prezumtivă necesitate logică (cum se întâmplă în cazul 
rationamentului stinitific), ci printr-un act de optare, deci 

de voinţă. Elemente alogice de conştiinţă, temperamentul, 
personalitatea întreagă intervine în această decizie. 

Altfel spus, avem de-a face aici cu un act de natură 
morală (singure actele conştiente şi libere sunt morale). 
Act cu rezonanţe interioare de esență sentimentală, esență 
ce cu greu ar putea fi definită mai just cu alte cuvinte 
decât cu aceste două: fior estetic. 

Revenind, să spunem deci că realitatea trebuie să fie 
logică pentru că aşa o dorim noi să fie, mânati de motive 
sufleteşti alogice. 

Dorința aceasta a noastră, pornind de pe plan adânc 
sufletesc şi neintelectual, a reuşit, în parte şi într-o por- 
Dune a concretului, în cea fizică. Nu avem nici un mo- 
tiv să presupunem că-n viitor ea va înceta cu necesitate 
să reuşească. 

Din toate punctele de vedere din care omul a privit 
până azi existența, cel preconizat de ştiinţa pozitivă s-a 
dovedit mai eficace. Dovadă rezultatele obţinute de 
aceasta în domeniul realităţii fizice. Şi, cu toată lipsa de 
rezultate indiscutabile ce o arată până azi metoda ratio- 
nalizantă a ştiinţei pozitive aplicată în zona concretului 
spiritual, s-ar putea întâmpla ca într-o bună zi, descope- 
rind perspectiva justă din care să aplice această metodă 
şi realităţii morale, ştiinţa pozitivă sa-şi asimileze, în 
parte cel puţin, zona spirituală a existenţei. 

Acest fel de a concepe natura ştiinţei pozitive face 
din aceasta, în ansamblul ei, o valoare. Valoare trans- 
formatoare a existenţei, ca toate valorile aşa cum le 
concepem noi, autorul acestei cărţi. Adică transforma- 
toare, nu pentru că descoperă „fapte", ci pentru că afirmă 
valori. Pentru că, într-un anumit sens, „creează" fapte. 

Atitudinea descrisă acum implică, cum vedem, opti- 
mism în toate sensurile termenului. Optimismul pe care-l 
dau toate credinţele afirmative. 

Din el se pot scoate motive suficiente de linişte su- 
fletească şi motive exaltante pentru acţiune eficace. 


IV 


O a doua atitudine posibilă s-ar desprinde din depă- 
şirea- experienței — depăşire tot principiară — în sens 
invers: Adică să se afirme că existenţa este numai abr- 

surdă în substanţa şi intenţiile ei ultime. Că raţiunea şi 
raționalitatea nu sunt decât aparente destinate să dispară 
o dată şi odată, ca orice aparenţă. Că sunt iluzii inspirate 
de instinctele de conservare oare preferă să vadă fals 
decât să vadă just ceea ce este defavorabil vieţii. 

Ne putem întreba însă dacă această atitudine, des- 
prinsă dintr-o afirmaţie totalizatoare a experienţei, nu 
vine, în definitiv, şi ea, tot dintr-o iluzie, schimbată în 
contact cu experienţa în deziluzie? Anume: nu vine ea 
oare din dorinţa de a constata că existenţa este în an- 
samblul ei rezonabilă, este raţională etc, dar dorinţa 
nesatisfăcută de experienţă? 

Evident că, dintr-o astfel de atitudine, nu se pot 
scoate motive de reconfort sufletesc — motive de recon- 
fort pur intelectual şi estetic, poate da' — şi nici mobiluri 
de acţiune tare. 

Rândurile care urmează ni se pare că redau destul 
de sugestiv atmosfera sufletească generală ce însoţeşte 
atitudinea spirituală despre care e vorba: „Crezi că poţi 
fi fericit când ţii ochiul deschis asupra vieţii? însuşi n-o 
crezi. Visăm; şi când deschidem ochii ne e frică... Vreau 
ca un Zeu, şi Universul mă striveşte ca pe-un vierme; 
şi, fără să fie nevoie de Univers, un alt vierme, un bacii, 
un ce infinit de mic, cel dintâi întâlnit dintre miriadele 
oare bâjbâie. Orice viziune asupra infinitului este o rază 
de stranie lumină în mijlocul  nemărginitelor  întune- 
cimi ... O prăpastie se deschide în marginea oricăred ve- 
deri profunde ... Şi această vedere, la margine de pră- 
pastie, produce ametealä. Unul sau doi oameni, într-un 
veac, trec prin viaţă cu ochii pironiti asupra acestei vi- 
ziuni. Pelerini ai prăpăstiilor, călători foarte îndurerati 
ai nemărginitului. .." 

Şi ceva mai încolo, completarea următoare: „Oamenii 
sunt tare mulţumiţi că sunt vani. Ce-ar face dac-ar gândi? 
Fără îndoială, n-ar mad trăi. Există trei feluri de spi- 
rite: cei ce văd necesitatea, şi o acceptă: cei ce o suportă 
şi n-o văd, şi cei ce, văzând-o, n-o acceptă. Cei dintâi sunt 
cei mai cuminţi; cei din urmă, cei mai clarvăzători. Căci 
cei ce acceptă cât mai bucuros ceea ce văd din Univers 
nu sunt atât de siguri de ceea ce văd, deşi cred [că sunt 


' Cf. al doilea text arghezian citat în capitolul precedent, 
p. 168. 

siguri]. Cei ce nu văd deloc, şi nici nu rezistă, sunt cei 
mai fericiţi; şi se deosebesc puţin de animale şi de copii. 
Prin urmare, nu e deloc bine să fii om, căci atunci se 
întâmplă că, cu cât trăeşti mai mult, mai putin accepţi». 

Cum ar trebui să apară, la lumina concepţiei în dis- 
cutie în acest moment, marile valori care sunt gândirea 
(ştiinţa şi filosofia), arta, morala? 

Ca iluzii necesare, căci binefăcătoare, căci consola- 
toare. Iluzii de provenienţă biologică, în serviciul instinc- 
tului de conservare, ca toate valorile. Ca toate valorile, 
ele ascund în dosul lor totdeauna un joc secret al in- 
stinctelor vitale pe care-l maschează. 

Viaţa nu e făcută poate pentru adevăr care, cum obiş- 
nuia să spună Renan, poate că e trist. Şi e necesar să 
fie, eventual, salvată cu minciuni binefăcătoare.. . Şti- 
inta, arta, filosofia, morala caută şi găsesc mijloacele ce 
ne pun la adăpost contra adevărului crud, care, încă o 
dată, s-ar putea să fie foarte trist. 

Deosebirea între ele nu e substanţială. Ştiinţa şi mo- 
rala nu ştiu că sunt numai iluzii. Filosofia ştie câteodată, 
dar n-are curaj s-o mărturisească ori de câte ori ştie. 
Singură arta ştie şi mărturiseşte cu sinceritate... 

Iluzii fiind, nici una dintre ele nu poate schimba fon- 
dul făcut din brutalitate oarbă al existenţei. Dar, îm- 
brăcându-l cu haina lor idealizatoare, aruncând lumina lor 
liniştitoare şi propriul lor miraj peste el, ele fac viaţa po- 
sibilă: Sunt remedii contra durerii ce o cauzează viaţa 
prin simplul fapt că e aşa cum e. Sunt nefugii protectoare 
contra sentimentului obscur dar puternic pe care-l au, în 
momente de luciditate, până şi constiintele vulgare şi spi- 
ritele frivole, sentiment că existenţa e ca un vis urât, vis 
rău, plin le mistere amenințătoare. Sunt răspunsuri pe 
care ingeniozitatea omenească le-a dat înţelepciunii triste 
a Silenului torturat. înțelepciunea formulată în teribila 
„Mai bine ar fi pentru om să nu se fi născut; dacă s-a 
născut, să se întoarcă cât mai curând posibil în îm- 
pärätia nopții". 

Se pare că vechii elini au avut o astfel de concepţie 
a existenţei: Fatalitatea oarbă domneşte, cum se ştie, 
până şi peste zeii Olimpului. Si ei sunt abandonaţi jocu- 


‘Andre Suares, Trais Hommes, Paris, ed. N. R. F., pp. 55—57. 
` într-un fragment din Eudemos al lui Aristotel. 

lui capricios şi crud al sorții. Când a crezut că a cuce- 
rit fericirea, elinul a rugat zeii să-i .trimită mai degrabă 
salvatoarea moarte, decât să-l lase în viață pradă sorții 
geloase şi răzbunătoare! Textele acumulate de Burkhardt 
şi, acum de curând, de către A. J. Festugiere', texte cu- 
lese din întreaga poezie elină (cea homerică şi cea gno- 
mică, cea lirică şi cea tragică), ca şi din istoriografia gre- 
cească, vorbesc cu accent mare despre pesimismul elinic. 
Concepute în liniile lor generale printr-o mişcare de re- 
actie a sufletului, filosofia şi misticismul grec şi arta 
greacă ne apar astfel ca nişte plăsmuiri ale deznădejdii. 
Dar plăsmuiri care n-au reuşit decât în parte să conso- 
leze sufletul elin de groaza pe care, în tot cursul du- 
ratei lui, i-a inspirat-o existența. 


S 
Ki Ki 


În acest paragraf trebuie clasată şi filosofia lui Scho- 
penhauer. Până la un punct, şi într-o fază nu definitivă 
a evoluției ei, aici aparţine şi filosofia lui Frederic 
Nietzsche. 


V 


În fața existenţei descrisă în capitolele II si III ale 
cărţii noastre, o a treia atitudine metafizică (morală şi 
etică) ar fi posibilă. E cea pe care o propunem în cele ce 
urmează. Ea ni se pare a fi singura care ar căuta să țină 
consecvent seamă de figura dublă, figură de lanus, ce 
ne-o arată, constant, realitatea. 

Anume: să nu totalizăm experiența, nici într-un sens, 
nici în altul. S-o acceptăm aşa cum este. Sau, mai pre- 
cis, cum este pentru noi: S-o acceptăm ca egal de reală 
sub ambele aspecte mari ale ei: Să nu uităm nici un mo- 
ment că e inteligibilă, dar şi neinteligibilă; că e rezona- 
bilă, dar şi absurdă; cu sens, dar şi fără sens. Să recu- 
noaştem că la mersul lucrurilor nu comandă numai legi 
şi norme de care ascultă spiritul; că dreptul la existenţă 
al valorilor nu este asigurat de însăşi esenţa ultima a Uni- 


“A. J. Festugiere, L'ideai religieux des Grecs et l'Evangile, 
Paris, 1932. 

versului, raţiunea şi întâmplarea fiind deopotrivă altoite 
pe însăşi rădăcina lucrurilor; că binele şi răul, valoarea şi 
nevaloarea, spiritul şi natura oarbă, aspecte ale existenţei 
deopotrivă de reale, se combat cel mai adesea ori cu 
sorţi de izbândă de partea Răului cel puţin egali celor ce 
se găsesc de partea Binelui. Şi colaborează numai întâm- 
plător. Să recunoaştem, prin urmare „că adevărul si drep- 
tatea nu trebuie să iasă cu necesitate învingători din 
acest antagonism tragic; că înfrângerea şi dispariţia lor 
totală este tot atât de posibilă ca şi victoria lor finală. 
Mai mult decât atât: poate nu va exista victorie finală 
de nici o parte, niciodată; fiind destinat din eternitate ca 
forţele antagoniste să se combată în eternitate .. 

E vorba deci de un conflict în care se decide soarta 
minunatei şi neliniştitoarei realităţi care se cheamă, 
popular şi poetic, Suflet. E vorba de soarta noastră ca 
fiinţe spirituale şi de destinele civilizației create de noi. 
E vorba de un conflict care nici nu ştim dacă, în gene- 
ral, are vreun sfârşit. 


Nu poate să existe, credem, spectacol mai tragic de- 
cât acesta. 


Spectacolul — unde suntem privitori şi actori tot- 
odată — câştigă, evident, în potenţial tragic şi în gran- 
doare în măsura în care ochiul spiritual al spectatorului 
şi participantului — ins ori colectivitate civilizată -— 


pătrunde mai adânc şi mai departe. Adică, în măsura 
în care orizontul lor spiritual, rezultat al gradului de 
bogăţie interioară, este mai. întins. 


Căci ştiut este că cu cât personalitatea cuiva este 


mai complexă — complexitate ce, în teză generală, 
poate merge crescând cu cultura, dar care poate fi şi 
o dată inițială de constituție — cu atât găseşte mai 


greu soluţii la problema ce ne preocupă, problemă ce 
se pune mai putin simplist. 

Soluţiile ce i le-au dat în cursul vremurilor marile 
religii, şi care au oferit motive suficiente de nădejde 
şi certitudine la milioane şi milioane de suflete, se arată 
tot mai nesatisfăcâtoare, pe măsură ce personalitatea 
spirituală devine o realitate tot mai frecventă. Senti- 
mentul mizeriei, al nedreptätii şi al riscului suprem, 
cu alte cuvinte: sentimentul tragic al existenţei creşte 
când scade speranţa unei reparaţii dincolo de moarte. 

Nu ignorăm, pe de altă parte, că astfel de probleme 
nu se pun decât în constiintele cu mare orizont spiri- 
tual: Un grad relativ înalt de intensitate şi complexi- 
tate a vieţii interioare este necesar ca ele să se pună. 
Astfel, şi în această privință, se confirmă adevărul că 
extremele se ating: Constiintele simple şi cele complexe 
în măsură mare îşi pun de obicei problema sensului exis- 
tentei. Constiintele pe care le-aş numi mijlocii o igno- 
reazä. Instinctiv sau din principiu. 


în legătură cu cele susținute în aceste din urmă trei 
alineate, cerem voie cititorului să cităm pentru a doua 
oară din autorul citat în paragraful precedent. Suares, 
căci de el e vorba, pune problema în alţi termeni decât 
noi. Ea e însă aceeaşi problemă morală-metafizică ce 
ne preocupă. Si ne place spiritul în care e pusă: ... „To- 
tul în viață e să faci unitate cu tine însuţi. Cu cât omul 
va fi mai bogat, cu atât îi va fi mai greu să rezolve 
problema. Evoluţia a sădit în el toţi îngerii lui Ormuz 
şi toţi demonii lui Ahrriman: trebuie să-i împaci şi să-i 
fortezi să-şi dea concursul formei de plenitudine în 
care viaţa eternă este cuprinsă. Intre elementele di- 
verse, şi care se combat, forța personalităţii este cea 
care face ordine. Ca orice putere, ea stabileşte ranguri 
şi o ierarhie; luminilor le distribuie cu exactitate um- 
brele ce le aparţin; impune echilibru drept efectelor rău- 
lui şi binelui. Spiritul cel mai bine dotat poate fi strivit 
sub povara darurilor sale; căci nu totdeauna reuşeşte 
să creeze armonia ce-o doreşte; şi disperarea lui anunţă 
poticnirea. Rămâne pentru altă viață să caute acordul 
care mântuieşte şi pe care nu l-a găsit de data aceasta. 
E mai uşor celui sărac cu duhul şi cu voinţa să reu- 
şească aici decât celui bogat, prea înzestrat cu forţe con- 
trare .. . Poetilor le este mai putin asigurată mântuirea. 
Ei sunt cei mai bogaţi în elemente în conflict, şi mai 
greu se pot uni cu ei înşişi. Mulţi artişti se jertfesc ope- 
rei lor şi n-o egalează. Opera lor e una, iar ei înşişi nu 
numai nu sunt unul şi acelaşi, ci sunt mândri că nu sunt; 
se împărţesc şi se împrăştie, în unităţi succesive, din care 
nu le rămâne lor înşişi nimic..." 

Revenind la aspectul cosmic al problemei ce ne inte- 


* Queîques grandeurs secretes, «Les Nouvelles Litteraires», 6 
Iunie, 1931. 

resează, să subliniem că sfârşitul conflictului în care se 
decide destinul nostru şi al civilizaţiei create de noi este 
nesigur în sensul cel mai tare al cuvântului. 

Sentimentul cu adevărat tragic al vieţii se naşte-n 
sufletul nostru în momentul, şi numai din momentul, 
în care ne-am dat seamă lucid de absoluta incertitudine 
despre care vorbim. Incertitudine ce măreşte îngrozitor 
sentimentul nostru de solitudine în faţa misterului exis- 
tentei. 

Tot în acest moment, nelinistea metafizicä umple strä- 
fundurile constiintei noastre. 

Cea mai înaltă probă a omeniei noastre, nelinistea 
metafizică, este, între multele ce le aveim, singura oare 
nu poate fi clasată în genul: frică de ameninţare, reală 
sau presupusă, a mediului înconjurător. E o neliniste 
oarecum, gratuită. 

Ca atare, ea este, în substanţa ei, sentiment foarte 
de-aproape înrudit cu cel numit „fior estetic". C-un anu- 
mit fel de fior estetic: cu cel pe care ţi-l trezesc ope- 
rele de artă de înaltă calitate. Căci, nu vi se pare că su- 
prema poezie (în dramă şi roman) închide, la rădăcina 
inspiraţiei ei şi în consecință şi a emotiei estetice pe 
care o trezeşte, stări de conştiinţă ce nu se deosebesc 
de sentimentul numit nelinişte metafizică decât în grad 
şi-n aproape imperceptibile nuanțe... ? 


Sentimentul tragic al existenţei şi neliniştea meta- 
fizică, tovarăşe nedespärtite ale lui, pot deveni izvor de 
intimă şi tainică deznădejde pentru unii, forte întări- 
toare de incomparabilă tensiune sufletească pentru alţii. 

Acest caracter opus al reacțiilor sufletului în faţa ace- 
leiaşi existente (căci în fel identic concepută şi de cei 
dintâi şi de cei din urmă), reacții hotărâtoare de destin, 
îşi are originea ultimă în constituția sufletească de destin, 
pe care fiecare din noi am adus-o pe lume. Depinde, cum 
se zice, de temperament, de sensibilitate. 


Pe plan teoretic, sentimentul de deznădejde despre 
care vorbim nu poate îmbrăca decât o singură formă 
lipsită de orice ipocrizie a minciunilor mai mult sau mai 
puţin eroice: forma grandioasă a protestului. Blaise Pas- 
cal, în una din neîntrecutele sale cugetări, a formulat, 

se ştie, clasic un astfel de protest: „Omul nu e decât un 
fir de trestie, scrie Pascal, cel mai slab din câte-a făcut 
natura. Nu e nevoie să se înarmeze tot Universul pentru 
a-l strivi. Dar chiar dacă Universul l-ar strivi, omul ar 
fi totuşi mai nobil decât ceea ce-l omoară, pentru că ştie 
că moare şi cunoaşte superioritatea pe care Universul o 
are asupra lui; Universul nu ştie nimic despre aceasta”. 

Trecând peste melancolica consolare pe care credin- 
ciosul Pascal o scoate din noblețea omului care ştie, să 
reținem numai grandoarea omului care, mulțumită fap- 
tului că cunoaşte, ştie pieri protestând contra Universu- 
lui care-l striveşte... 

(Sistemele pesimiste, care au, şi ele, la rădăcina in- 
timă a lor, deznădejdea, fiind elaborări ce pornesc de la 
totalizarea experienţei, nu pot fi considerate ca exterio- 
rizări teoretice ale cazului considerat în prezentul pa- 
ragraf. Căci aici am plecat de la ipoteza renunţării com- 
plete la orice totalizare a experienţei. Locul potrivit 
unde am crezut că trebuie menţionate aceste sisteme a 
fost paragraful precedent.) 

La ce fel de conduită practică duce însă, în linie 
dreaptă, sentimentul deznädejdii metafizice? întocmai 
ca şi pe plan teoretic, şi pe cel practic nu există decât 
o singură atitudine cu adevărat consecventă: resemnarea 
şi renunțarea la acțiuni hotărâtoare de destin. 

Zicem „acţiuni hotărâtoare de destin", căci renun- 
tarea la orice fel de acţiune este, evident, imposibilă. 
Ea ar fi cu putință numai în cazul când se renunţă la 
viața. Diogen însuşi, cel mai consecvent dîntre înteleptii 
care au propovăduit o astfel de libertate, n-a putut evită 
acțiunile elementare impuse până şi de cea mai simpli- 
ficată existenţă. 

E această renunțare o formă de libertate spirituală 
mare. Dar libertate de înţelept, nu de erou. Întelept care, 
renunțând la rolul de agent determinant în desfăşura- 
rea deconcertantei şi imprevizibilei drame care e exis- 
tenta, se mulţumeşte, cuminte, să fie numai clarvăzător 
spectator al ei. 

Detaşarea aceasta a filosofului nu se deosebeşte de 
cea pe care o presupune atitudinea estetică autentică 
decât prin faptul că este reflectată. (Detaşarea artistului 
mare este oarecum instinctivă; aceasta, fie că e vorba 
de arte care lucrează cu date sensibile, cum sunt de 

exemplu sculptura sau pictura, fie că artistul îşi ia ele- 
mentele de construcţie din domeniul conştiinţei, cum e 
cazul poeziei.) 

Rară de tot în istoria gândirii filosofice, prezentă tot- 
deauna în substanța însăşi a marii viziuni artistice, de- 
taşarea despre care e vorba realizează acea poziţie spi- 
rituală superioară ce poate duce Ia cunoaşterea supremă. 
Căci, renunțând în chip absolut la scopurile şi exigen- 
tele acţiunii — care deformează realitatea veritabilă —, 
ea face, din viziunea directă a existenţei, scop. Intre toate 
atitudinile spirituale posibile, detaşarea completă, ima- 
nentă totdeauna atitudinii artistului mare, şi formând 
punct de plecare pentru o filosofie ca aceea pe care o 
discutăm în acest moment, — punct de plecare de pro- 
venientä sentimentală — poate face posibilă în măsură 
maximă o concepţie spectaculară a existenţei. 

Ca şi-n arta mare, ceea ce l-ar interesa pe înțeleptul 
complet detaşat ar fi; nu scopurile ci însăşi experienţa, 
nu ,devenirea", ci ,existenta'*. Asemenea limbajului 
poetic, limbajul lui ar avea atentă grijă de natura pro- 
prie a lucrurilor despre care ar vorbi, şi nu s-ar măr- 
gini să le indice numai fragmentar, în vederea transfor- 
mării lor şi a acţiunii, cum face limbajul practic şi cel 
ştiinţific. 

Pe o astfel de poziţie ideologică, atitudinea filosofică 
nu s-ar mai deosebi de cea estetică decât în mijloacele 
de expresie diferite la care recurg. Pornind din izvoare 
identice şi urmărind aceleaşi scopuri, filosofia ar ex- 
prima cu ajutorul noţiunilor abstracte ceea ce marea 
artă exteriorizeazä simbolic cu ajutorul culorilor, a 
pietrei, a imaginii verbale etc. 

în acest caz — pe care filosofia nu-l realizează decât 
prelungind pe plan practic şi-n chip absolut consecvent 
sentimentul deznădejdii metafizice — deosebirea mare 
care este între artă-filosofie, de o parte, şi ştiinţă, de 
altă parte, ar fi cea care există între „trăire" şi „adap- 
tare". 

Am reținut în trecere acest caz, pentru filosofie rar 
şi extrem, cu gândul să scoatem încă o dată în evidență 
convingerea noastră că atitudinea metafizică şi cea este- 
tică au afinități profunde. 

Cealaltă reacție sufletească hotărâtoare de destin, 
adică cea care răspunde dublului caracter al existenței 
printr~o mare tensiune interioară, ne va ocupa mai mult. 
Ne va ocupa în tot restul cărții noastre. 

Tensiunea sufletească cea mai mare pe care o putem 
atinge se naşte în momentul când ne-am dat seamă' 
lucid de absoluta incertitudine în care ne găsim, în ce 
priveşte evoluția şi rezultatele eventuale ale conflictu- 
lui de forțe opuse despre care am vorbit în tot cursul 
precedentului capitol. Tensiunea interioară cea mai mare 
pe care o putem atinge vine din convingerea fermă ce o 
câştigăm despre caracterul absolut problematic al vieții 
spiritului, despre caracterul de aventură şi miracol ce-l 
are civilizația şi valorile ei. 

Acest sentiment constant al nesigurantei destinului 
nostru ca ființe spirituale ne ține perpetuu trează grija- 
problemelor nedezlegaite sau nerezolvabile; conştiinţa con- 
flictelor neîmpăcate, sau de neîmpăcat. 

Tensiunea interioară astfel produsă devine resortul 
tare al unui efort constant ce ne vedem nevoiți să fa- 
cem spre a restabili mereu pierdute echilibruri între forțe 
şi valori antagoniste, dar deopotrivă de imposibil a fi 
sacrificate fără pierderi reale pentru bogăția vieții noastre 
spirituale. Ea devine resortul unui efort ce-l facem clipă 
de clipă pentru a linişti — în chip etern provizoriu — 
adânca noastră conştiinţă a veşnicei insuficiențe de care 
suferim. 

Avem convingerea că numai acest efort — la rândul 
Iui întăritor de tensiune interioară — ne adaptează la 
imperativele supreme pe care le dictează viața spirituală, 
adică viața cu adevărat omenească. Personalitätile spiri- 
tuale puternice, ca şi popoarele creatoare de valori sufle- 
teşti originale, au fost stăpânite în măsură mare de ten- 
siune interioară mare. Acolo unde n-a existat tensiune 
interioară, sau acolo unde ea, datorită nu importă căror 
împrejurări, a dispărut la un moment dat, a lipsit de la 
duhul creator de civilizație originală, respective, murind 
acest duh, au decăzut şi dispărut civilizații o dată create: 

Acolo unde nu există din naştere sentimentul insufi- 
cientei, sau unde toate tensiunile interioare au fost echili- 
brate, dispare orice posibilitate şi dorință de progres: 
omul nu protestează sau nu mai protestează contra a 
ceea ce există pur şi simplu. E necesar ca omul să aibă 

conştiinţa că-i lipseşte ceva, pentru ca să caute a depăşi 
starea de fapt. 

Dar, toţi acei care au adus ceva nou pe această lume, 
fie în domeniu profan, fie în împărăţia spiritului, toți 
acei care au coborât o fărâmitură de Cer pe acest Pă- 
mânt, toţi acei care au împărţit aici puţină dreptate, au 
pornit, în drumul lor neprevăzut şi plin de riscuri, cu 
proclamația principiară: „Ce este, nu e cum trebuie să 
fie! Refuzăm să acceptăm ceea ce este pentru simplul 
motiv că este!". 

Sustinem deci că sentimentul tragic al existenţei; ne- 
liniştea metafizică şi tensiunea sufletească mare —as- 
pecte foarte puţin diferite ale aceleiaşi adânci şi perma- 
nente stări sentimentale a conştiinţei — sunt izvor de 
foarte mare putere sufletească. Sustinem că această stare 
sentimentală îşi atinge potenţialul maxim numai când 
este determinată de o viziune a realităţii asemănătoare 
aceleia pe care am descris-6 noi în cele ce preced. Şi mai 
susţinem că puterea sufletească amintită e creatoarea celei 
mai mari libertăţi pe care omul o poate cuceri în această 
lume. Libertate activă, transformatoare de Lume, nu li- 
bertate pasivă, de simplu protest. Folosind o formulă an- 
terioară, să zicem scurt: libertate eroică încărcată de ris- 
curi, nu prudentă libertate de înţelept. 


VI 


în originile ei, concepţia pentru care am pledat în 
cartea de faţă este, după punctul de vedere din care e 
judecată, şi idealistă, şi realistă în supremul grad. 

In aspiraţiile ei ultime, ea are caracter franc practic. 

Idealistă şi realistă în acelaşi timp. S-ar putea even- 
tual întâmpla ca, cu tot lungul şi poate uneori cam fas- 
tidiosul şir al consideratiilor precedente, judecata aceasta 
să apară unor cetitori drept afirmaţie gratuită. Să în- 
cercăm deci în prezentul paragraf să motivăm şi mai de 
aproape afirmația noastră. 

Rămâne apoi, ca-n cele următor şi ultim, să arătam 
în ce măsură concepţia noastră metafizică se dovedeşte 
şi practică. 

Filosofia pentru care am pledat în prezenta carte este 
idealistă în grad suprem prin rolul însemnat de transfor- 
matoare a realității ce am văzut că ea îl atribuie valori- 
lor. Mai mult: filosofia noastră susține că „valoarea" pri- 
mează ,faptul". Ea neagă deci, implicit,  aşa-numitului 
fapt de experienţă obiectivă (obiectivă în sensul absolut 
al cuvântului) dreptul la rol de ultimă instanţă în orien- 
tarea şi organizarea vieţii omeneşti, adică a vieţii spi- 
rituale, a civilizaţiei. Şi mai mult: concepţia pe care o 
propunem aici neagă c-ar exista, pentru noi, fapt pur şi 
simplu, căci nu poate crede c-ar exista inteligenţă ome- 
nească pură. Numai aceasta, dacă ar exista, ar fi în stare 
să îndeplinească funcțiunea de înregistratoare curată şi să 
fixeze faptul pur. 


Pe de altă parte, metafizica noastră este realistă. 
Aceasta, pentru că, cu argumente pe care nu credem 
că mai e nevoie să le repetăm — toată cartea n-a făcut 
decât aceasta —, susţine că valorile spirituale nu sunt 
simple plăsmuiri subiective ale noastre, ci sunt aspecte 
reale noţiunile cu care operează ştiinţele pozitive, ele sunt, 
acolo unde se găsesc mai dinainte, adică în însăşi sub- 
stanta primă existenţei“. Reale în sensul în care pot fi 
reale noţiunile cu cari operează ştiinţele pozitive, ele sunt, 
după părerea noastră, confirmate de existenţă, cum sunt 
confirmate noţiunile pozitive ale ştiinţei. 

De altfel, cum s-ar dovedi ,valoarea" ca transfor- 
matoare a concretului fizic, şi în măsură mult mai mare 
transformatoare a concretului moral, dacă ea n-ar avea 
rădăcini înfipte în substanţa însăşi a existenţei? Cu ba- 
loane de săpun n-a reuşit încă nimenea să schimbe faţa 
lumii: Concluziile capitolului II şi III s-au arătat a fi 
convergente. Atât pe planul cunoaşterii pure (pur, în 
sens relativ, bineînţeles) (cap. II), cât şi pe pianul expe- 
rientei istorice (cap. III), analizele noastre au dus la con- 
statarea rolului eficace —+ căci transformator de existenţă 
— ce-l pot avea valorile. 


* Ori de câte ori am folosit, în cele precedente, propoziţia: 
„omul creează valori”, am atribuit verbului „creează” sensul ce 
i-l atribuim când zicem: „omul creează noțiuni ştiinţifice”. De 
altfel, credem că acest sens ai termenului reiese totdeauna din 
context. 

Concluziile noastre n-ar putea fi considerate opti- 
miste, e adevărat. Dar nici drept pesimiste. 

Căci susţinem numai că valorile nu se nasc, nu du- 
rează şi nu se transmit în chip necesar, cum proclamă, 
implicit sau explicit, spiritualismul filosofic şi religios, 
şi cum ar trebui să proclame, dac-ar ţine să nu se con- 
trazică, determinismul universal (ştiinţific sau filosofic). 

Am căutat, pe de altă parte, să arătăm ca nici feno- 
menismul empirist nu e în stare să-şi realizeze până la 
capăt programul ce-l afişează, program care ar trebui 
să ducă, în ultimă analiză, la coborârea valorii la rangul 
de aparenţă subiectivă (individuală sau colectivă, puţin 
importă) şi ineficace în lumea concretului. 

Care au fost argumentele noastre? 

Unul de experiență. Anume: n-a existat până acum 
nici un empirist absolut consecvent. Şi altul, scos din- 
tr-un efort de analiză a originii oricărei cunoaşteri, ară- 
tând că la rădăcina tuturor judecăților de existenţă stau 
judecăţi de valoare. Prin urmare, şi experiența empiristă 
are, de fapt, dacă nu în principiu, o astfel de origine. 

Să ni se dea voie să concentrăm poziția noastră ideo- 
logică cu ajutorul formulei pe care ne-o serveşte o jude- 
cată foarte concretă şi foarte cunoscută: Am încercat să 
arătăm că nu se poate spune că dreptatea învinge, cu 
necesitate, totdeauna în lume, dar nici că dreptatea, cu 
necesitate, nu învinge niciodată. 


Prin urmare, punctul de vedere pe care-l susţinem 
aici este: valorile sunt eficace, ele sunt singura noastră 
armă cu care putem interveni ca agenți transformatori 
ai existenței ce ne priveşte. Intervenim cu ele, fără s-o 
ştim totdeauna, ca ordonatori ai existenţei pe plan pur 
contemplativ (v. $ II, al prezentului capitol); şi putem 


? Din perspectiva filosofiei dezvoltate în această carte, pesi- 
mismul şi optimismul, în măsura în care vreau să fie concepţii ge- 
nerale ale existenţei, apar drept nonsensuri, căci sunt totalizări 
nejustificate şi nejustificabile ale experienţei. O concepţie de an- 
samblu a existenţei nu poate fi decât tragică, căci aceasta sin- 
gură ţine seamă cu dreaptă măsură de aspectele fundamentale 
ale realităţii. In consecinţă, concepţia tragică nu e nici pesimistă, 
nici optimistă, 

Din motivele acum amintite „tot nonsensuri sunt şi determi- 
nismul absolut şi contingentismul absolut. Căci ambele escamo- 
tează, în sens opus, unul din aspectele fundamentale ale existenţei 
în folosul celuilalt. 

interveni cu ajutorul lor ca ordonatori — a ordona este 
echivalent cu a transforma ceva dupä un punct de vedere 
propriu — ai existentei pe plan moral. 

* 
Ki Kä 


Asupra acestui din urmă punct să insistăm puţin. 


Expuneam mai sus că, după convingerea noastră, ideea 
determinismului universal este un act de credinţă (cap. 
ID) şi încercam să arătăm ($ H, cap. IV) că, în consec- 
ventä şi ultimă analiză, ea este o valoare, nu un „fapt" 
în sensul pozitiv al termenului. Şi, fiindcă este vorba de 
domeniul practic, întrebăm cine nu cunoaşte rezultatele 
concrete pe care le-a dat această idee? Tehnica modernă 
a fost posibilă graţie acestui punct de vedere asupra con- 
cretului fizic, punct de vedere ales instinctiv de ştiinţa 
pe care o chemăm pozitivă. Fără această idee-valoare-cre- 
dinta, realitatea existentă pentru noi (nu putem cunoaşte 
altă realitate) s-ar fi ordonat desigur altfel, ne-ar fi apă- 
rut altfel, ar fi fost alta. lar aceasta nu s-ar fi pretat la 
aplicaţiile practice care se numesc, în ansamblul lor, teh- 
nica modernă. 


Tot astfel ideea ,,determinismului economic", soră a 
abstractiei „omul economic". De când am creat-o, am de- 
venit prizonierii umili şi docili ai acestei idei: vedem 
toată existenţa omenească din punctul de vedere pe care 
l-a creat ea! Şi ne comportăm în prezent ca şi când omul 
n-ar fi decât economic. lar în ce priveşte trecutul: eco- 
nomicul (valoare, nu fapt pozitiv) a devenit pentru unii 
autori formă categorială de înțelegere a mersului isto- 
riei. Evident, aici suntem neputincioşi să mai intervenim 
cu această valoare ca agenţi transformatori pe plan prac- 
tic ai concretului, şi trebuie să ne mulţumim ou rolul de 
agenţi transformatori numai pe planul cunoaşterii. 


Nu ne scapă din vedere împrejurarea că valoarea de- 
spre care e vorba aici n-a jucat în domeniile amintite 
<stiintä, tehnică, economie, istorie) rolul de valoare în 
mod explicit şi conştient. Ea s-a prezentat, cum s-a 
întâmplat şi alteori cu alte valori sub aspectul de ,,fapt". 
Şi a jucat acest rol. Rol de „fapt ştiinţific", se înţelege. 
Ceea ce numeam mai sus „superstiție a stintei” şi-a ju- 
cat şi ea aici rolul ei. 

Să observăm în această ordine de idei că cu opera 

genială a lui Marx s-a întâmplat acelaşi lucru. în esența 
sa teoretică, Capitalul nu e o operă ştiinţifică în sensul 
riguros al termenului. Dacă ar fi o astfel de operă, această 
mare carte ar trebui să fie, în întregime sau cel putin cu 
preponderență, o expunere, concretizată într-o lungă 
serie de judecăţi de constatare, a faptului de experienţă 
foarte bine observat de Marx, fapt ce se cheamă: ex- 
ploatarea muncii în regimul capitalist. Dar Capitalul nu 
e decât în parte redusă şi oarecum incidental o astfel de 
expunere. Căci aceasta e îngropată într-un impozant edi- 
ficiu de abstracții, metafizice în substanţa lor, şi toate 
colorate în rădăcina lor de sentiment. 

Astfel, cu toată haina „ştiinţifică" ce-a îmbrăcat-o cu 
destulă îndemânare, marxismul s-a născut şi el din proiec- 
tarea unei valori asupra existenţei omeneşti, mai mult 
chiar: asupra existenţei cosmice. Care e această valoare? 
Păi, ideea de dreptate. De pe piedestalul acestei idei ce- 
reşti, marxismul construieşte apoi întreaga realitate pă- 
mântească. 

EI ne apare, în resorturile lui secrete, ca rationalizare 
a unei dorinţe, a unei aspirații spre mai multă dreptate 
în societatea omenească. 

Cum se face această rationalizare? Se caută să se arate 
că Universul întreg tinde deja de la sine, în virtutea unor 
legi ineluctabile, să realizeze aspiraţia de origine senti- 
mentală a lui Karl Marx, şi a tuturor constiintelor 
conduse în viaţă de obiective etice. Autorul Capitalului 
şi urmaşii lui transpun, prin urmare, în lumea exterioară 
a materiei, propriile lor dorinţe. Ei câştigă astfel certitu- 
dinea absolută că acestea se vor realiza cu necesitate. 

In mecanismul lui ascuns, materialismul istoric as- 
cultă de înclinații şi face uz de procedee de gândire ana- 
loage cu cele pe care le-am descoperit la spiritualismul 
filosofic şi religios; şi, în formă mai puţin explicită, chiar 
şi la ştiinţa care proclamă determinismul drept dogmă 
absolută: 

Ştiinţa sprijinită pe această dogmă, ca şi doctrinele 
spiritualiste, proclamă, totalizând experienţe fatal par- 
tiale, raționalitatea integrală a existenţei. Am constatat 
însă mai sus, în numeroase rânduri, că voinţa de a fi in- 
tegral raţională nu e a existenţei însăşi, ci e a noastră, a 
gânditorului şi a omului de ştiinţă. Tot astfel, şi-n concep- 
ţia marxistă: Universul întreg este oarecum cointeresat 

cu aspiraţiile noastre emoţionale, cu dorința noastră de 
mai multă dreptate. în virtutea unor legi ineluctabile, el 
tinde, cu fatalitate, să promoveze întronarea regimului so- 
cialist. Revolutionari suntem noi. Dar ne place să ne per- 
suadăm cu tărie că revoluţionar e Universul... 

Ca atâtea alte metafizici, ca toate metafizicile, cea 
marxistă, îmbrăcată în pompoasă haină pseudostiintificä, 
ne apare deci inventată de nevoia pe care autorul ei a 
simţit-o să găsească maximum de justificare şi absolută 
garantie de realizare pe seama aspirațiilor sale sentimen- 
tale. Ea le-a identificat, în consecinţă, pe acestea cu ade- 
vărul obiectiv şi absolut, şi cosmic. 

Experienţa ulterioară a infirmat caracterul de fatali- 
tate al legilor stabilite de Karl Marx, ca şi multe din 
previziunile lui scoase din aceste legi. Legile „inelucta- 
bile" ale materialismului istoric nu sunt ridicate pe o 
contemplatie spectaculară a „faptelor pure". Nici pe ra- 
tionamente riguroase ca acelea ale unui tratat de astrono- 
mie. Nici nu puteau să fie. 

Căci e foarte puţin probabil ca cercetarea faptelor so- 
ciale şi economice, condusă în spirit identic cu cel din care 
se inspiră ştiinţa pozitivă, să conducă la constatarea că 
nu este destulă dreptate în lume, că trebuie deci creată 
mai multă dreptate. Spiritul cu adevărat ştiinţific duce 
la constatări, nu la imperative. El duce la acceptarea 
faptului ca atare, care poate fi nedreptatea cea mai bru- 
tală, şi nu la respingerea lui în numele unei norme mo- 
rale, într-adevăr, ştiinţa pozitivă n-are ce face cu o 
noţiune ca aceea de justiţie. Aceasta nu e de domeniul 
ştiinţei. 

Refuzul de-a accepta realitatea aşa cum ne e dată 
(adică, încărcată cu elemente care intră în sfera noţiunii 
de injustitie), nu se cheamă oare cu alt nume: revoltă 
contra „datelor experienţei"? Şi nu e oare această revoltă 
negarea însăşi a spiritului ştiinţific? 

Este sigur că, dacă Lemn ar fi crezut ou convingere 
religioasă — cum e cazul marxiştilor ortodocşi — în 
caracterul ineluctabil şi în litera legilor pretinse de fier 
ale marxismului, n-ar fi intrat în istorie cu puterea 
uriaşă cu care a intrat. Căci, deşi Vladimir UHanov ţinea 
să protesteze mereu contra acuzațiilor de erezie ce i s-au 
adus pe drept cuvânt, şi deşi găsea un fel de satisfacţie 
pioasă atribuind lui Marx merite ce erau ale lui, spiritul 

general al ideologiei sale şi faptele sale dovedesc cu eloc- 
ventä că acest discipol al autorului Capitalului trăda con- 
stant şi consecvent fundamentul însuşi al metafizicii mar- 
xiste ... Erezia de care l-a acuzat Plehanov n-a fost de 
grad, ci de calitate. Lemn e organic incapabil să gân- 
dească dialectic, exclamase Plehanov. ..! 

Dar chiar dacă am admite — în ipoteză — că legile 
despre care e vorba ar avea de fapt caracterul ,,stiintific** 
ce se pretinde că-l au, nu credem că opera lui Marx ar fi 
devenit fermentul transformator al existenţei omeneşti 
care a devenit, dacă ea nu s-ar fi adresat, cum observă 
şi Benda', cu neasemănat mai mare forţă şi accent func- 
tiilor sufleteşti ce tocmai au creat-o, adică emotivitätii şi 
sensibilităţii noastre, decât s-a adresat inteligenţei reci; 
dacă n-ar fi creat o anumită stare de spirit, n-ar fi răs- 
colit pasiuni, n-ar fi exercitat acțiuni pe plan moral; dacă 
n-ar fi creat o puternică mistică socială. 

Prin urmare, prezentându-se ca un ansamblu de ju- 
decäti de existenţă, marea opera marxistă este un an- 
samblu de judecăţi de valoare. 

Amintim, în sfârşit, fără să insisităm prea mult, cea 
mai eficace şi creatoare de istorie valoare: ideea de Dum- 
nezeu a marilor religii istorice. Cine şi-ar putea închipui 
ce aspect ar avea lumea azi fără acţiunea transformatoare 
si creatoare de civilizaţie a lui Iehova sau a lui Brahma, 
a Trinității creştine sau a lui Alah?! 

Căci, dacă e adevărat ce ştia deja bătrânul Xenofan, 
anume că oamenii au creat pe zei după chipul şi asemă- 
narea lor, nu e mai puţin adevărat că aceştia au sfârşii, 
cu timpul „prin a crea şi ei pe oameni după propriul lor 
chip: Plăsmuită de oameni prin idealizarea unor elemente 
luate din experienţa lor omenească, prin combinarea şi 
exagerarea unor trăsături de caracter ce le aparţin, divi- 
nitatea, chiar şi când îmbracă forma umilă a totemului, 
sfârşeşte prin a pune stăpânire pe propriii ei creatori. De- 
venind, din creată, la rându-i creatoare, ea modelează 
caractere, fixează scopuri, dă naştere la mentalități di- 
verse şi la civilizaţii diferite. 

Aici, ca pretutindenea unde e vorba de creaţie şi rea- 
litate omenească, raporturile de cauzalitate nu sunt sim- 
ple, ci de reciprocitate: Imaginaţia şi emotivitatea omului 

născocesc idealuri şi, după ce le-au semănat în lumea 
omenească şi acestea au încoltit şi s-au copt, lumea 
aceasta se arată transformată. Câteodată complet trans- 
formată. O idee este forță mare când e primită cu cre- 
dintä suficientă. E cazul ideii-valoare numita divinitate. 
Ca idee-fortä ce este, ea produce efecte de stimulare şi 
creaţie întocmai cum, în sfera naturii materiale, o forță 
oarecare îşi produce efectele ei particulare. 

Astfel, este sigur că chipul lui Iehova reproduce multe 
din trăsăturile initiale ale caracterului evreu. Dar tot atât 
de sigur este — istoria ne e mărturie — că Cu timpul, 
Iahve a sfârşit prin a face, în mare parte, din iudei ceea 
ce sunt azi. Tot astfel, monoteismul radical care e isla- 
mul, silindu-l pe om să se înfätiseze singur şi fără inter- 
mediari în faţa teribilului Alah, a creat sufletul tare dar 
lipsit de suplete şi graţie al mohamedanului de azi. Mo- 
noteismul asemănător al unora din confesiunile protes- 
tante a produs la adepţii acestora aceleaşi efecte. 


Constatări de acelaşi gen s-ar putea face şi cu privire 
la creştinism, şi în ce priveşte brahmanismul indic. Şi 
s-ar putea arăta cum deosebirile profunde ce există între 
cele două mai mari civilizaţii omeneşti, se datoresc, în 
parte însemnată, deosebirii de atitudine generală în fața 
existenţei. Această deosebire de atitudine este efectul unui 
gând religios. 

Să amintim însă încă o dată că, cu tot rolul de prim 
plan pe care valoarea ,divinitate" l-a avut în plămă- 
direa civilizaţiilor, această divinitate n-ar exista fără 
colaborarea funcţiilor emoţionale ale constiintelor, după 
cum n-ar exista nici Univers real fără colaborarea inteli- 
gentelor în care el se resfrânge. 


Exemplele amintite, şi altele pe care i le iertäm citi- 
torului, ne încurajează să emitem ipoteza c-ar fi destul 
ca omenirea în ansamblul ei să adopte o viziune nouă 
a lucrurilor, pentru ca Lumea să devie alta. 


în acest sens, susţinem deci că rezonabilul, binele, 
dreptatea, generozitatea, adică valorile, nu sunt aspecte 
iluzorii ale existenţei, ci elemente constitutive ale ei tot 
atât de reale ca şi opusele lor. 


Aşa ne putem explica faptul de foarte reală şi istorică 
experienţă că, cu ajutorul valorilor, am reuşit câteodată 
să transformăm radical existenţa. 

VII 


Pentru completarea încercării de sinteză la care 
ne-am angajat, ne-a mai rămas să arătăm în ce măsură 
concepţia noastră metafizică se dovedeşte şi practică în 
aspiraţiile ei ultime. 

Căci, într-adevăr, conştiinţa tragică, produsă de du- 
blul caracter al existenţei descris în capitolul precedent, 
şi de sentimentul ce, drept consecinţă, îl avem despre na- 
tura absolut problematică a vieţii spirituale, poate reac- 
tiona în faţa acestei existente şi printr-o mare tensiune 
interioară — cea mai mare din câte poate atinge con- 
ştiinţa — tensiune generatoare de acţiuni transformatoare 
ale concretului şi hotărâtoare de destin în gradul cel mai 
înalt. 

Daca cealaltă reacţie posibilă a conştiinţei tragice — 
descrisă mai sus sub numele de deznădejde metafizică — 
produce oea mai mare detaşare de existenţă din câte 
le poate atinge metafizicianul, şi aşază gândirea filoso- 
fică pe planul de libertate spectaculară al contemplatiei 
estetice, reacţia ce ne va ocupa acum ne lasă să între- 
vedem stratul de conştiinţă adânc în care rădăcinile ati- 
tudinii metafizice se dezvelesc a fi aceleaşi cu cele din 
care-şi scoate hrana pasiunea morală. Altfel spus: ia lu- 
mina rezultatelor la care au dus analizele noastre, marea 
speculație metafizică ne apare răsărind când dintr-o pro- 
fundă nevoie estetică, când dintr-o tainică pasiune mo- 
rala. Şi încercând să satisfacă aceste nevoi cu mijloacele 
care îi sunt proprii. 

Privind însă cu atenţie mare cazurile concrete, con- 
statăm că, în realitate, şi pe un plan de conştiinţă adânc, 
nu se poate spune că resortul ultim al unei concepţii 
metafizice ar fi pura nevoie estetică sau pura pasiune mo- 
rală. Pe planul de care vorbim, aceste două elemente su- 
fleteşti apar totdeauna amestecate. Dar în proporţii di- 
verse. După temperamente diferite, primează când unul, 
când celălalt. Şi împrumută, în consecinţă, coloratură pro- 
prie doctrinei metafizice în care se întrupează. 

Am căutat să arătăm mai sus (cap. IV, $ V, ultima 
parte) care sunt sentimentele ce însoțesc conştiinţa tra- 
gică şi cum ele devin resorturile tari ale unui efort de 
fiecare clipă: efort de a crea destindere între conflicte 
simţite adânc şi de a umple lipsuri simţite dureros de 
lucid. 

Să spunem acum că tensiunea produsă de conştiinţa 


tragică poate găsi destindere — fatal provizorie; după 
toate cele spuse, e evident că trebuie să spunem: fatal 
provizorie — în acţiunile cele mai variate cu putinţă: 


acțiuni morale, mare acţiune politică, socială, creații de 
artă mare, gândire filosofică, activitate şi creaţie stiinti- 
fică (energia care asigură înaintarea cunoaşterii stiinti- 
fice fiind de natură morală în esența ei intimă). Este, 
prin urmare, această tensiune izvor nesecat de acţiune 
mare. Acţiune în sensul larg determinat tocmai acum. 

Sentimentele despre care vorbim pot găsi în special 
motive întăritoare în unele din concluziile pur teoretice 
care s-au desprins din analizele noastre. Luminate per- 
manent de razele reci ale inteligenţei, aceste sentimente, 
departe de a-şi pierde din căldura lor iniţială, pot câştiga 
în potenţial. Cum vom căuta să arătam în cele ce ur- 
mează. 


Una din concluziile cercetărilor noastre a fost o ju- 
decată de ansamblu asupra naturii metafizice a existenţei: 
Aceasta ne-a apărut a avea caracter istoric în însuşi fon- 
dul ei metafizic. Universul nu s-a dovedit a fi dat din 
eternitate pentru eternitate. 


Drept consecinţă, evoluţia ne-a apărut creatoare de 
veşnică noutate. Noutate în sensul propriu al terme- 
nului. Lumea e deci neisprăvită în însăşi substanţa ei 
metafizică. Este etern provizorie şi veşnic imprevizibilä: 
în toate momentele şi în toate locurile ei; în toate as- 
pectele ei (cj. cap. II] şi ID. 

Dar, dacă astfel stau lucrurile, şi dacă valorile sunt 
eficace în măsura în care am văzut că sunt (o altă 
concluzie a cercetărilor noastre), efortul nostru constant 
de a crea destinderea despre care am vorbit, creând me- 


"Se ştie că aproape toată opera poetică a lui Goethe poate fi 
considerată ca exteriorizarea concretă a nevoii unei astfel de 
destinderi. Tot astfel, ca să mai amintim un exemplu, opera plas- 
tică a lui Michelangelo. 

reu pierdute echilibruri între forţe antagoniste dar impo- 
sibil de sacrificat una în detrimentul celeilalte, cu un cu- 
vânt: acţiunile mari ce le întreprindem (pe toate pla- 
nurile posibile de existenţă), pot interveni cu rol creator 
de reală noutate în evoluţia Lumii. Cu rol hotărâtor poate 
nu numai în ce priveşte destinul nostru personal şi al 
civilizaţiei noastre, ci — pe fond larg şi adânc meta- 
fizic — cu rol decizător de soartă a existenţei întregi, a 
Universului, putem spune. 

Larga perspectivă ce se deschide aici ochilor sufletu- 
lui măreşte, incontestabil. sentimentul nostru de putere, 
orgoliul nostru, dar şi simţul nostru de nemăsurată şi, 
pentru aceasta, poate tragică răspundere. în acelaşi mo- 
ment, libertatea noastră ne apare ca o foarte mare şi 
concretă realitate. Căci e libertate activă, înzestrată cu 
puteri transformatoare de Lume, şi nu numai libertate de 
simplu si, în ultimă analiză, neputincios protest. Şi, dacă 
cumva nimic n-ar fi liber în Natură, ne dăm seamă, în 
acest moment, că spiritul creator de valori. al omului este 
liber. Această libertate a făcut prinți printre oameni. 
Şi aceşti prinți au făcut din viaţa oamenilor realitate 
demnă să fie trăită. 

Considerată de pe punctul culminant al acestui larg 
orizont spiritual, Natura se vede silită să-şi părăsească 
amvonul de sfătuitoare ascultată a supremei întelepciuni. 
Aceasta nemaiconfundându-se, în zona omenescului, cu 
supunerea docilă în faţa legilor pretinse absolut inexora- 
bile ale firii, şi nici cu indiferența rece a celor obosiţi”. 
Nici un echilibru static realizat de Natură în sfera lucru- 
rilor omeneşti nu mai apare ca un ideal de conservat, ci 
ca un nivel ce trebuie mereu şi absolut depăşit. Iar crea- 
ţia ne apare superioară, şi în sensul metafizic al cuvân- 
tului, pasivitätii, şi curajul riscului, superior prudentei 
calculatoare. 

Această viziune nu e echivalentă cu ostilitate contra 
Naturii. Căci aceasta — reiese, credem, din toate cele 
spuse în prezenta carte — nu constituie cu necesitate, 
după concepţia noastră, barieră de netrecut pentru li- 
bertate. Dimpotrivă, calea libertăţii concrete duce prin 
Natură: Natura (în sensul cel mai larg al cuvântului) con- 
stituind mijlocul de expresie, materia în care libertatea 


Obositi din eternitate, sau numai din vreme, nu importă. 

interioară câştigă trup. (Natură şi spirit sunt două noţiuni 
corelative, ininteligibile una fără alta; iar conținuturile 
reale cărora aceste două noţiuni le dă nume sunt inexis- 
tente unul fără celălalt.) 

Rezultă deci din sus-amintita judecată universală asu- 
pra naturii metafizice a existenţei ca nici o formă par- 
ticulară de existenţă nu e dată în Lume cu fatalitate şi 
nici una nu e vrednică cu fatalitate. Totul poate fi schim- 
bat în zona omenescului; totul poate fi făcut altfel de- 
cât este. 

Astfel că, în ciuda tuturor aparentelor, distrugerea 
poate avea, în sfera concretului omenesc, rol pozitiv, 
rol creator de progres. Adesea, singură distrugerea for- 
melor vechi poate deschide calea reînnoirii absolute. Re- 
volutiile pot apărea deci, în anumite cazuri, chiar şi în 
ce priveşte porţiunea lor numită distructivă, ca necesare 
pentru accelerarea procesului de evoluţie presupusă şi zisă 
naturală. Căci procesul acesta ar putea, altfel, lua. even- 
tual, sfârşit. Sfârşit brusc sau lent, putin importä, din 


moment ce e sfârşit! 
Ki 


Dar, s-ar putea ridica obiecţia că, în chip normal, 
viziunea tragică a existenţei ar trebui să slăbească, nu 
să întărească motivele acţiunilor mari, şi în prunul rând 
resorturile pasiunii morale. Aceasta, din cauza sentimen- 
tului de absolată incertitudine ce o însoţeşte, sentiment 
de nesiguranţă fatală a rezultatelor parţiale sau finale ale 
tuturor sträduintelor noastre bine intenţionate. Căci multi 
s-ar putea întreba: dacă forţele Răului sunt cel puţin tot 
atât de mari ca cele ale Binelui, dacă întâmplarea stu- 
pidă are sorti de realizare cel putin egali cu sorții ce-i 
are raţiunea luminată, dacă zeii sunt de o Indiferenţă 
înspăimântătoare şi dacă nimic nu e sigur, nu e nebu- 
nie şi tristă şi goală să te mai angajezi în luptă? 

Nu răspundem direct la această obiectie, ci facem 
mai întâi observaţia că ea poate fi ridicată şi cu privire 
la starea de spirit generală pe care o pot crea, în unele 
conştiinţe, şi spiritualismul religios şi filosofic, şi dogma 
determinismului absolut. Căci, printr-un mecanism psiho- 
logic opus, aceste concepţii pot da naştere la o stare de 
spirit care preconizează, când e perfect consecventă, ab- 
tinere de Ia acţiune şi gratuitatea oricărei initiative. 

Am recunoscut în tot cursul dezvoltărilor ce preced! 
utilitatea mare a acestor doctrine şi forţa biologică şi 
spirituală ce ele o posedă, graţie optimismului sănătos 
şi activ pe care-l creează. Se pot însă întâlni spirite 
foarte lucide şi consecvente, dublate şi de un tempera- 
ment potrivit, care scot din premisele fundamentale ale 
acestor doctrine motive justificate de a nu acţiona, de a 
nu întreprinde nimic. 

Căci, dacă dreptatea şi adevărul sfârşesc prin a în- 
vinge totdeauna şi cu necesitate (cf. optimismului spiri- 
tualismului religios şi filosofic de toate nuanțele), Lu- 
mea fiind, în însăşi esenţa ei metafizică, constituită astfel, 
încât dreptatea şi adevărul să iasă învingătoare, ce rol 
cu adevărat pozitiv şi hotărâtor mai pot avea acţiunile 
întreprinse de mine sau de alţii, milioane ca mine? 


Sau, dacă totul a fost dat din eternitate pentru eter- 
nitate, dacă totul este determinat în sens absolut (v. fa- 
talismul determinist), ce rost mai poate avea acţiunea 
întreprinsă de mine? Căci, în absolut consecventă analiză, 
această inițiativă a mea nu e ea oare amăgire fără rea- 
litate, iluzie fără suport concret? 


Totul fiind din eternitate determinat pentru eterni- 
tate, rolul nostru de ființe spirituale devine extrem de 
umil şi de modest: acela de simpli şi neputincioşi spec- 
tatori ai desfăşurării fatale a lucrurilor, chiar şi a celor 
omeneşti. 


Dacă Lenin ar fi fost consecvent, aplicând în practică 
ceea ce-i impunea teoria metafizică al cărei aderent se 
proclama, dacă Lenin, altfel spus, ar fi fost într-adevăr 
determinist absolut cum este marxismul ortodox, n-ar 
fi făcut, desigur, niciodată revoluţia hotărâtoare de soartă 
a milioane de oameni pe care a făcut-o. Ci ar fi lăsat-o 
pe seama legilor ineluctabile ale evoluţiei istorice! Şi, 
amăgindu-se cu dogma marxist ortodoxă şi deşartă — 
că Universul, şi nu el, Lenin, e revoluţionar, ar fi murit 
aşteptând. Aşteptând s-o facă determinismul universal al 
Lumii! g 


" Un aderent al determinismului istoric ar putea eventual 
spune că Vladimir Ulianov n-a făcut decât să „accelereze" prin 
acţiunea lui mersul acestui determinism. Dar, doctrina determi- 
nistă, gândită serios (adică până la capăt), exclude posibilitatea 
unei astfel de „accelerări”. 


GW 

Să nu uităm să spunem, în trecere, că nici una din- 
tre doctrinele amintite acum n-a căutat să scoată cu con- 
secvenţă curajoasă concluziile ultime şi logice pe care le 
implică. Aderentii lor s-au străduit să concilieze, prin 
tot felul de subtilitäti şi performante dialectice, elementele 
„dezagreabile" închise în tezele lor fundamentale, şi să 
salveze pe plan teoretic — fără să reuşească, credem noi 
— realitatea şi ideea libertăţii concrete. 


Contrar concepţiei tragjice care măreşte sentimentul 
nostru de răspundere, doctrinele sus-amintite, gândite 
cu consecventă luciditate, micesc acest sentiment. Şi ser- 
vesc mai mult sau mai puţin timide dar numeroase ar- 
gumente pentru o atitudine morală concretizată în fai- 
moasa normă de conduită: „laisser fadre, laisser passer". 


Dar, dacă spiritualismul filosofic-religios şi determi- 
nismul absolut, gândite până la capăt, duc cu necesitate, 
pentru toate constiintele care le adoptă, la preconizarea 
normei de tristă înţelepciune formulată mai sus, con- 
ceptia tragică pentru care pledăm nu produce această 
detaşare morală şi acest chiietism decât în unele con- 
ştiinţe. Căci, pentru altele, ea poate adesea deveni, cum 
am văzut, izvor de mare putere sufletească şi mobil pu- 
ternic de acţiuni uneori hotărâtoare de soartă şi mută- 
toare câteodată, de Lumi”. 


* * 


„Pentru altele", „uneori", „adesea", „câteodată", „poate 
deveni" (numai: poate), iată cuvinte pe care nu le-am 
putut evita în ultima noastră frază. Ele introduc restricţii 
mari în cea mai importantă afirmaţie a concepţiei meta- 
fizice dezvoltată în prezenta carte. Dar ele fixează şi co- 
loratura ideologică specifică a acestei concepţii. 


Căci, din orice perspectivă imaginabilă am considera 
lucrurile, dat fiind caracterul deconcertant al existenţei 
definit de analizele ce preced, rezultatele parţiale sau fî- 


” Aceste atitudini practice diferite, opuse chiar, desprinse din 
concepţia tragică a existenţei, adică din aceeaşi concepţie, se 
explică prin faptul de experienţă că o idee oarecare poate produce 
efecte emoţionale si volitionale diferite acţionând asupra unor 
sensibilităţi' şi temperamente diferite. Cu alte cuvinte, elementele 
de ordin neintelectual (psihologice si fiziologice) modifică sensul 
concluziilor practice pe care le putem scoate dintr-o idee oarecare. 

nale ale tuturor acţiunilor noastre îşi menţin absoluta in- 
certitudine. Starea de nesiguranţă în care suntem fatal 
sortiti să rămânem, neliniştea metafizică şi sentimentul 
de solitudine iremediabilä care o însoțesc rămân în ființă 
în toată plenitudinea lor: Existenţa, opunând, în virtutea 
constituției inițiale, metafizice a ei, rezistenţă mare şi 
oarecum, dusmänoasä realizării oricărei valori, orice în- 
treprindere a noastră de a face bine, de a crea frumosul 
sau de a descoperi şi a face să triumfe adevărul rămâne 
problemă ale cărei soluţii sunt necesarmente numai pro- 
babile. Oricât de eficace s-ar fi arătat în trecut sau se 
dovedesc a fi în prezent acţiunile ce tind să dea, într-o 
formă oarecare (nu importă în ce formă) trup vieţii spi- 
rituale, eficacitatea lor nu s-a arătat de durată eternă, şi 
rezultatele o dată atinse nu s-au conservat cu necesi- 
tate. Toate acţiunile întreprinse de noi ca fiinţe spiri- 
tuale sunt deci aventură plină de riscuri. 


Evoluţia fiind proces creator în sensul absolut al cu- 
vântului, nu există posibilitate de prevedere a viitorului: 
clipa care vine poate aduce un bine neprevăzut, dar, în 
egală măsură, poate aduce şi rău, tot atât de neprevăzut 
şi de imprevizibil. Printr-un concurs de împrejurări no- 
rocoase şi întâmplătoare, poate lua naştere, în chip neex- 
plicabil şi într-un moment neaşteptat al vremii anfinite, 
o civilizaţie nouă; dar, în mod tot atât de neaşteptat şi de 
nejustificat”, poate dispărea iremediabil o civilizaţie exis- 
tenta. Momentul care soseşte poate fi ceasul naşterii 
celui mai mare geniu ce a existat vreodată, dar tot astfel, 
momentul care trece poate îmormânta cu el pentru vecie 
cea mai minunată şi cu supremă jertfă obţinută plăsmuire 
a sufletului. 


Viaţa spirituală rămâne, cu un cuvânt, cea mai pro- 
blematică dintre toate formele de existenţă imaginabile. 
Ea poate schimba uneori fața lumii, am zis. Dar această 
transformare nu se produce deloc cu necesitate, şi nici 
pentru eternitate. 


Ţinând constant prezentă în inteligenţă această stare 
de lucruri, naturile spirituale robuste vor scoate din ea, 
fără epuizare posibilă, sentimentul întăritor de potenţial 


IT ,ANejustificat'', în sensul ce reiese din textul paragrafului III. 
capitolul II. 

vital al aventurii sufleteşti şi materiale cu sfârşit nepre- 
vizibil 

Filosoful englez Betrand Russel observă undeva * că 
„in trecut viaţa era serioasă pentru că era periculoasă, 
şi era interesantă pentru că era serioasă. Fără pericol, 
daca natura omenească nu se schimbă, viaţa îşi va pierde 
savoarea şi oamenii vor recurge la tot felul de vitii de- 
cadente, în nădejdea de a găsi pe calea aceasta o canti- 
tate oarecare de senzaţii". Şi-şi exprimă teama că, într-o 
lume din care a pierit sentimentul primejdiei (lume care 
ar putea fi realizată în viitor, crede Russel), impulsiunile 
destructive ar deveni irezistibile. „Clubul suicidului" ima- 
ginat de R. L. Stevenson ar prospera desigur într-o astfel 
de lume: societăţi secrete consacrate omorului rafinat vor 
fi eventual înfiinţate... Dar Russel crede în puterea 
educaţiei, şi nu se îndoieşte că aceasta ar fi în stare să 
modifice natura omenească în aşa măsură încât viaţa să 
poată continua să fie ceva foarte serios, fără a recurge 
ia condimentul pericolului. 


Credem împreună cu Russel că viaţa o interesantă 
când e serioasă, şi nu e serioasă decât în măsura în 
care e stăpânită de sentimentul eternei primejdii. Dar, 
în ce ne priveşte, nu ştim dacă educaţia, în sensul obiş- 
nuit al termenului, poate sau nu modifica natura ome- 
nească. Avem însă convingerea că cunoaşterea curajoasă 
şi lucidă la extrem devine, când se sălăşluieşte destul 
de adânc într-un suflet suficient de robust ca s-o poată 
suporta fără să recurgă la iluzii consolatoare, această 
cunoaştere devine, zic, cea mai mare putere transforma- 
toare de natură omenească. Şi, această transformare in- 
terioară, cunoaşterea o produce prezentându-se consti- 
intei ca simplă cunoaştere, si nu ca precept de Încura- 
jare directă la virtute. 


Cele mai radicale convertiri morale au fost rodul unei 
cunoaşteri curajoase, adică cunoaştere dusă până pe po- 
zitiile extreme impuse de premisele de la care a plecat. 
(Când consecventa logică a atins gradul suprem şi când 
ea duce la concluzii practice, sau chiar numai teoretice, 
care par a fi sau se dovedesc a fi nefavorabile vieţii ani- 
male, ea se cheamă curaj.) 


” Essais sceptiques, «Europe», 15 Martie, 1933, p. 386. 

Credem, în consecinţa, că, prin tragicul ei şi prin po- 
zitia de constantă şi iremediabilă aventură pe care ea 
aşază viaţa spirituală, existența văzută la lumina con- 
ceptiei dezvoltate în prezenta carte poate trezi, pentru 
suflete cu.largi orientări intelectuale şi sensibile coarde 
morale, un sentiment al primejdiei pe care aş numi-o 
cosmică. Şi acest sentiment ar lua asupra lui rolul de 
stimulent vital pe care-l joacă, cum observa Russel, sen- 
timentul primejdiei fizice: Căci, pentru cine viaţa spi- 
rituală şi destinele ei importă mai mult decât viaţa pur 
şi simplu, pentru acela, mereu deschisele posibilităţi de 
poticnire şi dispariţie ale celei dintâi pot crea motive de 
nelinişte tot atât de profundă ca şi primejdiile ce ame- 
nintä viaţa trupului. Şi apoi, numai pe plan psihologic 
vorbind, nu e deloc absurd să admitem în ipoteză că 
există conştiinţe în care o viziune pur intelectuală poate 
trezi sentimente tot atât de profunde, sau chiar mai pro- 
funde, decât o dată a simţurilor. în speţă: nu e impo- 
sibil ca noţiunea unei primejdii posibile să tulbure unele 
suflete tot atât de adânc cum tulbură pe altele o pri- 
mejdie reală (obiectivă, concretă) şi prezentă. 


Vrem să credem, prin urmare, că există spirite la 
care sentimentul riscului fi2ic poate fi înlocuit, cu avan- 
taje egale, de sentimentul riscului metafizic. (Am im- 
presia că sensul etimologic al acestui din urmă cuvânt 
fixează destul de bine caracterul sentimentului despre 
care e vorba.) 


Am văzut, mai sus, ce virtute mare atribuie lietrand 
Russel primejdiei fizice. După cele spuse în tot cuprinsul 
prezentului capitol, şi în special în alineatele precedente, 
îndrăznim să atribuim aceeaşi virtute sentimentului pe 
care l-am numit al riscului metafizic, şi care vine, cum 
am căutat să arătăm, din convingerea ce o avem că viaţa 
spirituală este, dintre toate formele de existenţă posi- 
bile „cea mai iremediabil problematică. 


Noi mai atribuim acestui sentiment, desprins din sta- 
rea de absolută incertitudine în care ne găsim şi sun- 
tem sortiti veşnic să rămânem, şi alte virtuţi: nesigu- 
ranta şi sentimentul riscului ne silesc să ne menţinem 
în stare de atentă şi constantă încordare interioară, 
pururea gata să facem faţă situaţiilor mereu alte şi etern 
imprevizibile, şi pururea expuşi îndoielii că vom reuşi 

în eforturile noastre. Dar această stare de disponibili- 
tate neîncetată, de plasticitate sufletească am zice, se 
cheamă tinereţe spirituală. 

Efectele sentimentului veşnicei nesigurante sunt deci, 
în chip natural, opusele celor produse de un prea mare 
sentiment de securitate”. Acestea pot fi cuprinse, cu 
toate spetele lor, în sfera noţiunii: anchilozare, sau, dacă 
preferaţi, în cuvântul: îmbătrânire. 

Dar, durând la nesfârşit, starea de absolută incertitu- 
dine, cu neliniştea şi tensiunea interioară ce o însoțesc, 
nu devine oare insuportabilă? 

Nu, pentru constiintele care ne interesează în acest 
moment. Căci, într-un spirit robust — încă o dată, cre- 
dem că există astfel de spirite — o situaţie dovedită 
iremediabilă, cum e cea de care vorbim, trezeşte, după 
un timp oarecare, o dispoziție interioară permanentă 
care face ca situaţia să devie suportabilă. Mai mult: 
graţie acestei dispoziții — ce are poate rădăcină adâncă 
în instinctul de conservare — situaţia este trăită lucid, 
ca exaltantă a forțelor sufleteşti şi vitale. 

Hotărârea fermă de a privi realitatea în față, fără 
ochelari ce înfrumuseţează, creează în sufletele; robuste 
dispoziţia morală (întărită de-o necontenit crescândă ex- 
perientä intimă) care le dă putere să domine din inte- 
rior caleidoscopul deconcertant al unei lumi unde totul 
este aventură, şi nimic nu e sigur. 

Spiritele mai putin tari vor căuta — şi când cauţi 
cu. răbdare, sfârşeşti prin a găsi ce cauţi — o ieşire de 
salvare. Si vor găsi-o în doctrine filosofice sau religioase 
care promit certitudine imediată şi securitate, dacă nu 
imediată, proiectată într-un viitor mai mult sau mai pu- 
tin îndepărtat. Experienţa ne arată că marea majoritate 


” Acesta poate veni dintr-o doctrină metafizică saii religioasă 
optimistă, ca şi dintr-o concepţie dogmatică a certitudinii ştiin- 
tifice. Vorbind însă în general, ştim că sentimentul de securitate 
poate lua cele mai variate aspecte. După cauzele ce-l produc 
Astfel, el poate veni din conştiinţa unei reale sau presupuse forţe 
materiale {avere .situatie socială înaltă, origine înaltă etc), sau 
din conştiinţa unei reale ori închipuite superioritäti sufleteşti. în 
cazul acesta din urmă, izvorul lui se cheamă vindecabilă igno- 
rantä sau iremediabilă prostie .Cine e mai sigur de sine decât 
prostul de rasă mare? De aci splendida lui seninătate! Ignoranta 
adăugată la prostie nu schimbă, evident, lucrurile. Dar când prostul 
mai e şi savant, atunci prăpăd mare este.... 

a oamenilor” nu-şi pot găsi echilibrul sufletesc indis- 
pensabil vieţii decât într-o lume care e concepută astfel 
încât face prevederea posibilă. Aceasta  insuflă senti- 
ment de securitate, căci vine din certitudine. lar certitu- 
dinea, chiar atunci când este pesimistă, e mai puţin 
obositoare decât iremediabila incertitudine cuprinsă In 
concluzia finală a consideratiilor ce compun prezenta 
carte. 


Căutând să nu escamoteze nici unul din aspectele 
fundamentale ale existenţei în folosul celuilalt, străduin- 
du-se deci să ţină riguros seamă de experienţă, doctrina 
pe care o propunem salvează în gradul cel mai înalt 
realitatea libertăţii noastre, mărind, în dreaptă con- 
secintä şi în măsură maximă, răspunderea noastră mo- 
rală. („Salvează" teoretic, căci practic libertatea se „sal- 
vează" singură, şi se justifică prin faptul de experienţă 
certă că există.) Doctrinele totalizatoare ale experienţei, 
despre care am vorbit atâta în cele precedente, sau neagă, 
în consecventă analiză, realitatea acestei libertăţi, su- 
primând şi răspunderea, ori atunci coboară lumea ma- 
terială la rang de existenţă de grad secund sau chiar 
de simplă aparență.. Dar, şi în acest din urmă caz, nu 
mai poate fi vorba de libertate reală (aceasta luând 
formă concretă numai în luptă reală şi în opoziţie con- 
cretă cu ceea ce nu este ea) şi, în consecinţă, nici de 
răspundere adevărată. 


Nu credem deci, după toate cele spuse, că exagerăm 
atribuind conştiinţei tragice şi virtutea pe care o consi- 
derăm supremă: virtutea de a fi conservatoarea cea mai 
atentă şi mai pricepută a libertăţii noastre morale. 

Căci e evident că dai dovadă de mai puternică liber- 
tate interioară când eşti în stare să vrei să întronezi 
dreptatea şi să realizezi frumosul într-o lume unde totul 
e aventură cu sfârşit nesigur, decât atunci când vrei — 
chiar cu îndârjire mai mare şi rezultate mai însemnate, 
nu importä — să realizezi aceleaşi aspirații ideale în- 
tr-o lume care, într-un fel sau altul, asigură, prin for- 
tele ei imanente, triumful final al sträduintelor tale, 
sau pe acela al sträduintelor milioanelor de semeni ce 
vor veni după tine... 


“ Marea majoritate a oamenilor care intră în categoria 
descrisă mai sus, pp. 201—208. 

Este dovadă sigură de mai mare superioritate spiri- 
tuală, căci de mai mare curaj, să-ţi împovărezi sufletul 
cu scrupule morale şi să însetoşezi după dreptate într-o 
lume unde răsplata nu e necesar legată de bunele tale 
intenţii şi de rezultatele real obţinute, decât să fii de- 
licat sufleteşte şi drept într-o lume în care o „justiţie 
imanentă” sfârşeşte totdeauna prin a triumfa ... 

Să-ţi cheltuieşti cu generozitate viaţa căutând să gă- 
seşti fărâme de adevăr mânat de pura intenţie de a le 
găsi, să lupti pentru a realiza crâmpeie de bine şi de 
frumos şi să nu ai siguranţa că sträduinta şi jertfa ta 
au într-adevăr un rost, iată, cred, supremul grad de 
libertate interioară ce poate omul să atingă! lată pu- 
terea sulfletească cea mai mare, iată moralitatea cea mai 
înaltă! 


Din această perspectivă spirituală prindem ocazia de 
a aduce spiritualiştilor dovadă tare că poţi rămânea cap 
lucid privind fără prisme sufleteşti idealizatoare o lume 
perfect indiferentă faţă de cele mai sfinte aspirații mo- 
rale ale tale, şi să lupti, cu toate astea, o viaţă întreagă 
pentru realizarea lor; care e nesigură, şi o dată dobân- 
dită, poate fi de foarte scurtă durată. în ciuda celor 
mai triste experienţe ce le-ai face, să continui să fii „idea- 
list”, cum se zice. 


Ki « 


După constitutiile sufleteşti diferite in care ea poate 
lua naştere, conştiinţa tragică poate duce, prin urmare, 
la două atitudini morale diferite în faţa existenţei. Una, 
de secretă descurajare, tinde, prin detaşare de existenţă, 
să devină contemplatie pură. Alta, de mare tensiune 
interioară, tinde, prin nevoie constantă de detentă, să 
devină pasiune spirituală transformatoare de Lume şi 
hotărâtoare de soartă. 


în cazul întâi, omul se aseamănă artistului mare prin 
detaşarea completă de existenţă. Planul vital de contem- 
platie curată pe care-l atinge, este cel pe care încearcă 
să rămână constant creatorul de artă mare. 

Vechii elini au aşezat idealul înţelepciunii supreme 
în zona greu de atins a contemplatiei curate. Faptul 
nu se datoreşte întâmplării: elinii n-au fost oare şi po- 
porul cel mai dotat cu geniu artistic? 

In cazul al doilea, omul se aseamănă artistului mare 
prin libertatea interioară enormă (cea mai mare din câte 
există)) care-i modelează, ca pe o operă de înaltă artă, 
viaţa. Această libertate este plămădită din aluatul în 
care-i frământată libertatea gravă a creatorului de artă 
mare. Ca în suprema artă, gratuitul devine în viaţă lege 
supremă 

Privită în această zare spirituală, viaţa, cu seriozita- 
tea ei tragică, îmbracă haina fermecătoare şi emotio- 
nantă la extrem a marei arte. Căci, pe creştetul unde 
ne-am oprit, fiorul moral ce-l trezeşte în noi jocul tra- 
gic numit existență nu ne va apărea oare desprins din 
vibrații de aceeaşi natură din care se desprinde fiorul 
estetic ce ni-l dă jocul serios al artei mari? Din vibrații 
de aceeaşi natură, şi numai de amplitudine diferită? 

Să împrumutăm deci de la un artist cuvânt de în- 
cheiere pentru acest capitol. De la cel ce ne-a dat şi 
vorba de deschidere a întregei cărți: 

Aşază-ţi fericirea supremă în experienţele ce le in- 
stitui, şi nu în rezultatele pe care acestea par a le pro- 
mite! 


ÎNCHEIERE 


Privită în faţă şi neînfrumusetatä de dorinţe biologic 
utile, poate pentru cei mai multi dintre noi experienţa 
confirmă şi azi amara înţelepciune a lui Heraclit: Dum- 
nezeu e zi şi noapte, iarnă şi vară, război şi pace, pri- 
sos şi foamete... 

Căci, în lumina crudă a experienţei descrisă în pagi- 
nile ce preced, Natura ne-a apărut sinistru vârtej de 
forţe iresponsabile, în conflict latent ori în luptă des- 
chisă unele cu altele, şi indiferente față de soarta aspi- 
ratiilor şi creaţiilor ideale ale spiritului. 

Şi în acest iad al Diavolului, undeva într-un colţ 
abia vizibil, atât de neînsemnat este, o ființă ciudată 
numită om a descoprit, la o întorsătură neprevăzută 
a timpului fără de capăt, gândirea gratuită, fantezia şi 
bunătatea» Virtuti fragile, cu rădăcini înfipte în con- 
cret şi în palpabil, dar cu doruri să facă lege puterilor 
întunericului şi să omoare întâmplarea insolentă şi stu- 
pidă 

Poate fantomă trecătoare într-un haos ostil, în tot 
cazul indiferent, omul a inventat înţelepciunea. Şi de 
atunci, încărcat de visuri grave, luptă să coboare cu trăi- 
nicie împărăţia Cerurilor pe muşuroiul unde soarele lui 
Dumnezeu răsare peste cei buni şi peste ced răi, şi unde 
plouă peste cei drepţi şi peste cei nedrepti. 


B— Existenţa tragică 


Levy-Bruhl, 88 

